O‘ZBEKISTON RESPUBLIKASI OLIY

VA O‘RTA MAXSUS TA’LIM VAZIRLIGI

O‘RTA MAXSUS, KASB-HUNAR TA’LIMI MARKAZI

ABDUROZIQ RAFIYEV, NAZIRA G‘ULOMOVA

ONA TILI

VA

ADABIYOT

Akademik litsey va kasb-hunar

kollejlari uchun darslik

To‘rtinchi nashr

«SHARQ» NASHRIYOT-MATBAA

AKSIYADORLIK KOMPANIYASI

BOSH TAHRIRIYATI

TOSHKENT — 2010

BBK. 83.3O‘z—922+81.2O‘z—922

R 27

T a q r i z ch i l a r:

f. f. n., dotsent M. QODIROV

f. f. d., professor U. NORMATOV

SHARTLI BELGILAR

— o‘qing va izohlang

— esda tuting

— bilib oling

— savollarga javob bering

R 27 Rafiyev A., G‘ulomova N.

Ona tili va adabiyot: Akademik litsey va kasb-hunar

kollejlari uchun darslik/ Taqrizchilar: M. Qodirov, U.

Normatov. — T.: «Sharq», 2010.— 304 b.

I. Muallifdosh.

BBK. 83.3O‘z—922+81.2O‘z—922

ISBN 978-9943-00-143-5

© «Sharq» nashriyot-matbaa aksiyadorlik kompaniyasi

Bosh tahririyati, 2006, 2007, 2009, 2010.

© «Turon-iqbol», 2010.

ABDUROZIQ RAFIYEV

ONA TILI

SO‘ZBOSHI

Kasb-hunar kollejlarining o‘quvchilariga mo‘ljallangan ushbu

darslik «Ona tili va adabiyot» namunaviy o‘quv dasturi asosida

yaratildi. Darslikning «Ona tili» qismi umumiy o‘rta ta’lim bosqichida

egallangan bilim va ko‘nikmalarni mustahkamlashga qaratilgan

bo‘lib, unda o‘rta maxsus bilim yurti o‘quvchisining ona tili fanidan

davlat ta’lim standartida ko‘zda tutilgan talablarni bajarish uchun

zarur bo‘lgan materiallar berildi.

Ma’lumki, zamonaviy mutaxassis o‘z sohasining mohir ustasi

bo‘lishi bilan birga, nutq savodxonligi va madaniyatini, xususan,

yozma nutq ko‘nikmalarini puxta egallagan bo‘lishi lozim. Har bir

kishi fikri va tuyg‘ularini og‘zaki ravon ifodalash barobarida to‘g‘ri

va mantiqli yozishni ham uddalay olsagina xalq e’tiboriga tushadi.

Yozish amali xatolarni bevosita ko‘rish, tuzatish, boyitish imkoniyatini

beradi hamda bu jarayonda fikr charxlanadi, ijodiy fikrlash

ko‘nikmalari shakllanadi. Shu maqsadda ona tilidan berilgan

materiallar o‘quvchi nutqini o‘stirish, nutq maqsadi va sharoitiga

mos ravishda mustaqil fikrlay olishga, so‘z ustida ishlay bilish,

xususan, tanlagan kasbga oid ijodiy matn yaratishga, ilmiy va

badiiy tafakkur ko‘nikmalarini shakllantirishga qaratildi. Bunda har

bir nutqiy malaka turi bir butun bo‘limga uyg‘unlashtirilgan tarzda

havola etildi. «Ona tilim — jon-u dilim», «To‘g‘ri yozish — savodxonlik

asosi», «So‘z ichra mudom aql yashirindur», «Ifoda aniqligi

— fikr ravshanligi» nomli bo‘limlarga jamlangan grammatik

material va amaliy mashqlar mavzu doirasida o‘quvchining qiziqishi

va bilim darajasini hisobga olgan holda talqin etildi. Masalan, lug‘

at boyligini oshirish amali so‘z ma’nolarini farqlash, so‘zni

nutq vaziyatiga qarab to‘g‘ri tanlash, uning uslubiy jilolarini badiiyestetik

imkoniyatlari asosida o‘lchash kabi so‘z ustida ishlash sirlarini

o‘rgatuvchi leksik-grammatik ma’lumot va matnlar asosida

berildi.

Dars jarayonida mavzularning izchilligi va uzviyligi ta’minlanishi,

har bir bo‘limdan so‘ng ijodiy yozma ishlar o‘tkazilib,

egallangan bilimlarni amalda qo‘llash va mustahkamlash mashqlari

bajarilmog‘i maqsadga muvofiqdir.

4

ONA TILIM — JON-U DILIM

USHBU BO‘LIMDA SIZ QUYIDAGI BILIM

VA MALAKALARNI EGALLASHINGIZ LOZIM:

oe

til, tafakkur, nutq tushunchalarini farqlash;

oe

nutq faoliyatining shakl va ko‘

‘‘‘‘‘rinishlaridan to‘

‘‘‘‘‘g‘

‘‘‘‘‘ri foy

dalana bilish;

oe

o‘

‘‘‘‘‘zbek tilining taraqqiyot bosqichlarini bilish;

oe

o‘

‘‘‘‘‘zbek adabiy tilining boyish manbalarini bilish;

oe

«Davlat tili haqida»gi qonun moddalarini sharhlay olish;

oe

til va nutq odobiga oid maqol, hikmatlarni yodlash.

1- topshiriq.

Matnni o‘qing va mazmunini o‘z so‘zlaringiz bilan so‘zlab

bering.

TAFAKKUR VA TIL

Tafakkur va til bir-biri bilan chambarchas bog‘liq

ijtimoiy hodisalardir. Inson nutqi, til vositalari bo‘lmasa,

fikrlash ham bo‘lishi gumon. Tafakkur va til aynan bir

xil hodisa emas. Tafakkur zohiriy olamning inson miyasida

umumlashgan, til bilan ifodalanadigan in’ikosi. Til esa

fikrni ifodalash usuli, uni qayd etib boshqa kishilarga,

avlodlarga yetkazish vositasi. Boshqacha aytganda, til —

tafakkurning borliq shakli.

Til milliy madaniyatning shakli sifatida tafakkurning

mevalari va ma’naviy boyliklarini zamon va makonda

abadiylashtiradi. Ular doimo bir-birini taqozo qiladi,

bir-birining yashashi va rivojlanishiga yordam beradi.

2- topshiriq.

Matn asosida quyidagi savollarga javob bering.

1. Fikrlash bilan so‘zlash o‘rtasida qanday bog‘liqlik va

farq bor?

2. «Tafakkur» so‘zining ma’nosini izohlang.

3. Til va tafakkur ayrim-ayrim holda mavjud bo‘lishi

mumkinmi?

4. Tafakkur va til o‘rtasidagi munosabatni misollar

asosida tushuntirib bering.

5

Tafakkur faqat insonlarga xosdir. U kishining

mehnat va nutq faoliyati bilan bog‘liq holda

mavjud. Inson tafakkuri nutq bilan yuzaga

chiqadi va uning natijalari tilda qayd etiladi.

Demak, tafakkur jarayonining natijasi hamisha

biror-bir fikrdan iborat bo‘lib, bu fikr tushuncha,

hukm, xulosa tarzida til vositasida namoyon

bo‘ladi. Til fikrni reallashtiradi, kishilarning fikr

almashishlariga imkon tug‘diradi.

1- mashq.

Gaplarni ko‘chiring. Ajratib ko‘rsatilgan so‘zlarning ma’nosini

izohlang.

1. Har bir millatning dunyoda borlig‘in ko‘rsatadurg‘on

oyinayi hayoti til va adabiyotdir. Milliy tilni yo‘qotmak

millatning ruhini yo‘qotmakdir (A. Avloniy).

2. Tildagi har bir so‘z, uning har bir shakli inson

tafakkuri va tuyg‘usining natijasidir, o‘sha tafakkur va

tuyg‘ular orqali so‘z yordamida mamlakat tabiati va xalq

tarixi ifoda etilgan (K. D. Ushinskiy).

3. Ki har neni bilmish odamizot. Tafakkur birla qilmish

odamizot (A. Navoiy).

4. Jamiki ezgu fazilatlar inson qalbiga, avvalo, ona

allasi, ona tilining betakror jozibasi bilan singadi. Ona

tili — bu millatning ruhidir (I. A. Karimov).

5. Kim ravshan fikrlasa, u ravshan bayon etadi

(N. Bualo).

6. Til fikrni yaratuvchi organdir. Aqliy faoliyat va til

yaxlit butunlikni tashkil etadi (V. fon Gumboldt).

7. So‘zlash qobiliyati — hodisalar ichiga kirishning

yagona va bebaho vositasi (L. N. Tolstoy).

3- topshiriq.

Matnni o‘qing. Tilning ijtimoiy hayotda tutgan mavqeyi to‘g‘risida

ixcham insho yozing.

...Dunyoga kelgan har bir bola haqiqiy inson bo‘lib

yetishishi uchun juda ko‘p narsalarni bilishi kerak. U

o‘ziga kerakli bilimni ko‘rib, eshitib va o‘qib o‘rganadi.

Eshitib va o‘qib o‘rganish til vositasida amalga oshadi va

6

uning imkoniyati cheksizdir. Agar til bo‘lmay, har bir

kishining tirikligi uning o‘z tajribasiga asoslangan bo‘lsa

edi, inson shu kungacha hayvon qanday yashasa, shunday

yashagan va bugungi moddiy, ma’naviy taraqqiyotga erishmagan

bo‘lardi.

Tilning birinchi ma’rifiy ahamiyati shundan iboratki,

til tufayli jamiyat a’zolarining har birida hosil bo‘lgan bilim

ommalashib, uning ko‘pchilik tomonidan rivojlantirilishiga

imkon tug‘iladi. Bundan tashqari, til tufayli bilim avloddan

avlodga og‘zaki va yozma tarzda qoldiriladi, natijada yangi

avlod o‘tgan avlodning ishini yangidan boshlamasdan, uni

davom ettiradi.

Til ilm olishda zamon va makon g‘ovini o‘rtadan ko‘taradi.

Til tufayli eng qadimgi ma’lumotlarga ega bo‘lamiz,

hatto kelgusiga oid ma’lumotlarni ham olamiz. Til tufayli

sezgi a’zolari bilan bilib bo‘lmaydigan narsalarni ham

o‘rganamiz. Ko‘rinishi, shakli bir xil bo‘lgan narsalarning

aksi ongimizga o‘rnashishi mumkin, lekin shaklsiz

narsalarni biz faqat so‘z shaklida o‘zlashtiramiz.

Xuddi shuningdek, mavjudotning ko‘rinmas ichki

jihatlarini ham so‘z shaklida o‘zlashtiramiz va til vositasi

bilan o‘zgalarga tushuntiramiz.

Tilni o‘rganish va o‘rgatishni osonlashtiradigan yana

bir jihati shundaki, u umumlashtirish xususiyatiga ega.

So‘z yordamida biz mavjudotni o‘rganib, umumiy tushunchalar

hosil qilamiz va bu tushunchalar mavjudotning

umumiy xossalarini o‘rganishga, hatto ularning haqiqatini

idrok etishga imkoniyat tug‘diradi.

A. Rustamov, «So‘z xususida so‘z» kitobidan.

4- topshiriq.

Badiiy adabiyotlar (Firdavsiy «Shohnoma»si, Alisher Navoiy

«Saddi Iskandariy» asari va qadimiy rivoyatlar)dan moddiy narsalar

fikr almashuv va aloqa uchun foydalanilganligi to‘g‘risida misollar

toping va ularni sharhlang.

2- mashq.

Til haqidagi quyidagi maqol va hikmatlarning davomini aniqlang

va to‘liq holda ko‘chirib oling.

1. Suydiradigan ham til, ...

2. Tilning ko‘rki — so‘z, kishi... (Yusuf Xos Hojib).

7

3. Tilingni ixtiyoringda asragil, so‘zingni... (Alisher

Navoiy).

4. Kishining go‘zalligi uning... (Hadis).

5. So‘z ichra mudom aql yashirindur,

So‘z chimildig‘u... (Nosir Xisrav).

6. Ko‘ngil mahzanining qulfi til va ul mahzanning

kalidin... (Alisher Navoiy).

5- topshiriq.

Abdulla Oripov va Erkin Vohidovlarning til to‘g‘risidagi she’rlarini

yoddan ayting va mazmunini sharhlab bering.

Inson faoliyatida til borliqni bilish va fikr

almashish vositasi vazifasini bajaradi. Til

vositasida insoniyat tomonidan jamg‘arilgan

bilimlar nainki qayd etiladi va saqlanadi, balki

avloddan avlodga ham yetkaziladi. Til millat

ruhining ko‘zgusidir. Tilda millatning bor-yo‘g‘i,

o‘y-fikri, dunyoqarashi, orzu-umidlari, Vatani,

his-tuyg‘ulari aks etadi. Tildagi har bir

so‘z, uning har bir shakli inson tafakkuri va

tuyg‘usining natijasi bo‘lib, uning yordamida

bu tafakkur va tuyg‘ular orqali Vatan va xalq

tarixi ifodalanadi.

Ona tiliga hurmat va uning bebaho so‘z

xazinasidan o‘rinli foydalanish, til vositasida

ravshan va ta’sirchan so‘zlab yoza olish, nutqiy

savodxonlikka erishish shu til vakili bo‘lgan har

bir shaxsning burchidir.

6- topshiriq.

Matnni o‘qing. So‘z va tushuncha o‘rtasidagi bog‘liqlikni

tushuntiring.

SO‘Z DEGANDA NIMA TUSHUNILADI

So‘zda ikki jihatni – tashqi va ichki, belgi va ma’noni

ajratish mumkin. Belgi — bu aytilgan so‘zning yozuvdagi

ifodasi yoki tovush qobig‘i. Har bir belgi nimanidir

anglatadi. So‘z belgi va ma’noning birligidir. Masalan,

bayroq so‘zini tashkil etgan harflar, tovushlar (b a y r o q)

kabi ongimizda tasavvur etilgan moddiy belgi bo‘lib,

8

o‘zbek tilida muayyan ma’noni ifodalaydiki, u hissiyruhiy,

g‘oyaviy jihati bilan boshqa belgilardan farq qiladi.

Bunda tashqi — moddiy belgi (harf, tovush) va ichki

belgi — yozilgan yoki aytilgan so‘zning hissiy-ruhiy

timsoli farqlanadi. Biz muayyan nutq jarayonida u yoki

bu so‘zni eshitmasak-da, shu so‘zning qanday yozilishi

va aytilishini tasavvur qila olamiz. Xuddi ana shu holat

so‘zning ichki, hissiy-ruhiy belgisidirki, u tashqi belgi va

shunga mos ma’no bilan chambarchas bog‘liq. Ichki

belgilar va ularning ma’nolari orqali biz o‘z fikrimizni

shakllantiramiz, o‘ylaymiz, mushohada yuritamiz. Tashqi

belgilar orqali esa fikrlarimizni (og‘zaki, yozma) nutqqa

ko‘chiramiz, ularni boshqalarga yetkazishga harakat

qilamiz, nutqiy aloqa uchun zarur sharoit yaratamiz.

Ifodalanayotgan narsa, tushuncha, ma’no va belgi

o‘zaro bog‘liqdir. Ularning munosabatini quyidagi to‘rtburchak

shaklida ifodalash tushunarliroq bo‘ladi:

ichki belgi

A n g l a sh t i l b e l g i s i

oe

oe

n a t i j a s i ma’no

tashqi

anglash tushuncha

belgining

oe

ruhiy

tafakkur

obrazi

narsa

tashqi belgi

oe

oe

narsalar dunyosi bayroq

7- topshiriq.

Turlicha ma’nolarni anglatuvchi, har xil so‘z turkumlariga oid

4 ta so‘z tanlang va yuqoridagi chizma asosida bu so‘zlar ifodalagan

narsa, tushuncha, ma’no va belgi bog‘liqligini tushuntirib

bering.

Til bilan nutqni farqlash lozim.

Til so‘zlashish vositasi, ya’ni nutq sifatida

namoyon bo‘lgandagina ma’lum vazifani bajaradi.

Nutq til materiali, unsurlaridan tuziladi va

nutqiy faoliyat natijasida yuzaga chiqadi. Demak,

til materiallari faoliyati uchun xizmat qiladi. Til

bilan nutqni qiyoslash orqali ularning quyidagi

o‘ziga xos xususiyatlarini ajratish mumkin:

1. Til aloqa materiali bo‘lsa, nutq aloqa shaklidir.

9

2. Tilni xalq, millat yaratadi, nutqni esa har

bir shaxs yaratadi.

3. Tilning hayoti xalq, millatning hayotiga

bog‘liq holda uzoq bo‘ladi, nutqning hayoti esa

qisqa, xususan, og‘zaki nutq so‘zlangan paytdagina

mavjuddir. Ammo yozma nutq nisbatan

uzoq davr saqlanishi mumkin.

4. Til nisbatan turg‘un, barqaror bo‘lsa, nutq

doim harakatda bo‘lib, o‘zgaruvchan hodisa

sanaladi.

5. Tilning hajmi noaniq, nutqning hajmi esa

aniq. U dialog, monolog, matn shaklida bo‘lishi

mumkin.

3- mashq.

Gaplarni o‘qing, mazmuniga ko‘ra ikki guruhga ajratib, til

to‘g‘risidagi fikrlarni bir ustunga, nutq to‘g‘risidagilarini esa

ikkinchi ustunga yozing.

1. Insonni so‘z ayladi judo hayvondin, Bilkim, guhari

sharifroq yo‘q andin (A. Navoiy). 2. Jamiyatdagi o‘zgarishlar

tilning lug‘at tarkibida o‘z ifodasini topadi. 3. Inson

tafakkuri uning tili bilan birga takomillashib boradi.

4. Agar qaysi til bilan so‘zlaysan, deb so‘rasalar, sidq-u

sadoqat tili bilan, deb aytgil («Qobusnoma»). 5. O‘zbek

tilining bugungi darajasi, turkiy tillar ichida tutgan

mavqeyi uchun biz ko‘p jihatdan o‘tgan asr boshida

yashagan ziyolilardan minnatdor bo‘lishimiz kerak. Ular

o‘zbek tilining so‘z yasash imkoniyatlaridan dadillik bilan

foydalandilar, xalqda milliy g‘urur, ona tiliga hurmat

tuyg‘usini tarbiya qildilar (E. Vohidov). 6. Bobolardan

bizga meros ezgu til, Avlodlarga xazinai bebaho (Mirtemir).

7. Kishilar tilini rostlikdan boshqa narsa uchun

ishlatmasliklari, tarbiyasiz so‘zlar so‘zlamasliklari kerak.

8. Har so‘zda har birovga shirin nuqati bor, Bol tomdi

og‘zidinki, tilida naboti bor (Ogahiy). 9. Yomon til egasi

vaqti kelib jonidan judo bo‘lishi, hatto iymondan ajralishi

mumkin. 10. Tili bo‘lsa uning shakardan shirin, Ulug‘

ham, kichik ham beradi bo‘yin (Yusuf Xos Hojib).

8- topshiriq.

Yuqoridagi gaplardan ikkitasini tanlab, ma’nosini sharhlang.

10

9- topshiriq.

Matnni o‘qing. Til va nutq to‘g‘risida adib bildirgan fikrlarni

ajratib, o‘z so‘zlaringiz bilan yozing va mustaqil matn tuzing.

Umumiy milliy tilni saqlamak ila barobar xususiy

og‘iz orasidagi tilni ham saqlamak lozimdur. Chunki so‘z

insonning daraja va kamolini, ilm va fazlini o‘lchab

ko‘rsatadurg‘on tarozusidur. Aql sohiblari kishining dilidagi

fikr va niyatini, ilm va quvvatini, qadr va qimmatini so‘zlagan

so‘zidan bilurlar. «Quruq so‘z quloqqa yoqmas», —

demishlar.

Agar so‘z aql va hikmatga muvofiq bo‘lib, o‘ziga yoki

eshituvchiga bir foyda chiqadurg‘on bo‘lmasa, asalarilar

orasida g‘o‘ng‘irlab yurgan qovog‘ari kabi quruq g‘o‘ng‘urlamoq

faqat bosh og‘rig‘idan boshqa bir narsa emasdur.

Boshimizga keladurg‘on qattig‘ kulfatlarning ko‘pi yumshoq

tilimizdan keladur. Shuning uchun: «Ko‘p o‘yla,

oz so‘yla», — demishlar.

Tillarning eng yaxshisi so‘zga usta til, so‘zlarning eng

yaxshisi bilib va oxirini o‘ylab so‘ylangan so‘zdir.

A. Avloniy, «Turkiy guliston yoxud axloq»dan.

NUTQIY FAOLIYAT

10- topshiriq.

Matnni o‘qing. Ajratilgan so‘zlarning ma’nosini sharhlang.

Tilning ijtimoiy vazifasi nutqiy faoliyatda, ya’ni nutq

sifatida kishilar o‘rtasida aloqa, fikrlashish, so‘zlashishni

amalga oshirishda yaqqol ko‘rinadi. Nutqiy faoliyat

kishilarning bir-birlariga tushunarli bo‘lgan til vositasida

o‘zaro fikr almashishlari, nutqiy aloqaga kirishishlaridir.

Bu jarayon ikki shaklda amalga oshadi: og‘zaki va yozma

tarzda.

Og‘zaki nutqning ikki turi mavjud: oddiy so‘zlashuv

nutqi va adabiy so‘zlashuv nutqi. Oddiy so‘zlashuv nutqi

tabiiy nutq sifatida namoyon bo‘lib, sheva ta’sirida bo‘lgan

kundalik so‘zlashuv nutqining turli ko‘rinishlaridan iborat.

Adabiy so‘zlashuv nutqi esa adabiy til me’yorlariga amal

qilgan holda gapirishni taqozo etadi.

11

Yozma nutq og‘zaki nutqdan so‘ng yozuv ta’sirida

paydo bo‘lgan bo‘lib, adabiy tilning imloviy, punktuatsion,

uslubiy qonun-qoidalariga bo‘ysunuvchi grafik

shakldagi nutqdir. Yozma nutqning mazmuniy bo‘laklari,

gaplar, ularning qismlari turli xil tinish belgilari orqali

ajratib ko‘rsatiladi. Yozma nutq og‘zaki nutq kabi kishilar

o‘rtasidagi bevosita aloqa vositasi emas, u boshqa joyda va

zamonda (kelgusi davrda) yashovchi kishilar bilan aloqa

bog‘lash vositasidir. Yozma manbalar orqali biz o‘tmish

tariximizni o‘rganamiz va bundan kelajak avlod foydalanishini

ta’minlaymiz.

Nutqning bu shakllari turli ko‘rinishlarda namoyon

bo‘ladi. Nutq ayrim shaxsga tegishli bo‘lishi (monologik),

ikki kishi o‘rtasida yuz berishi (dialogik) va bir necha

shaxslar orasida bo‘lishi (polilogik) mumkin. Nutq ko‘rinishlari

ifoda maqsadi, qurilishi, hissiy-ta’siriy vositalari

bilan farqlanadi. Yozma nutq uslubiy turlari (so‘zlashuv,

ilmiy, badiiy, ommabop, rasmiy-idoraviy) bilan o‘ziga

xos nutq ko‘rinishlarini yaratadi.

11- topshiriq.

Yuqoridagi matn asosida savollarga javob bering:

1. Nutqiy faoliyat deganda nimani tushunasiz?

2. Eng qadimiy nutq qanday shaklda bo‘lgan? Uning

xususiyatlarini so‘zlab bera olasizmi?

3. Kundalik so‘zlashuv nutqi qaysi xususiyatlari bilan

ajralib turadi?

4. Adabiy so‘zlashuv nutqi qayerlarda namoyon bo‘ladi?

5. Yozma nutq qanday me’yorlarga asoslanadi?

6. Dialogik nutq mazmunan qanday ko‘rinishlarda

bo‘lishi mumkin?

7. Badiiy adabiyotlardan monolog nutqqa misol

keltiring.

4- mashq.

Matnlarni o‘qing va nutqiy ko‘rinishi nuqtayi nazaridan

tavsiflang.

I. «...Turobjon tugunchani orqasiga bekitib, tegishdi:

— Akajon, degin!

12

— Akajon, jo-on aka!

— Nima berasan?

— Umrimning yarmini beraman!..

Turobjon tugunchani berdi. Xotini shu yerning o‘zida,

eshik oldida o‘tirib tugunchani ochdi-da, birdan bo‘shashib

ketdi va sekin boshini ko‘tarib eriga qaradi. O‘z qilmishiga

gerdayib turgan Turobjon uning ko‘zida jiqqa yosh ko‘rib:

— Nima ekanini bildingmi? — dedi. — Asalarining

uyasi! Turgan-bitgani asal! Mana, mana, siqsang asal

oqadi. Bunisi oq mum, harom emas: shimsa ham bo‘ladi,

chaynasa ham bo‘ladi» (A. Qahhor, «Anor»).

II. «...Mirzo Ulug‘bek bo‘g‘ilib ketayotganday tomog‘ini

silab, uh tortdi-da, go‘yo shogirdi bilan bahslashayotganday

qo‘l siltab:

— Yo‘q! — deb xitob qildi. — Men saltanatdan ayrilishdan

qo‘rqmaymen. Faqat bu elga qirq yil rahnamolik

qilib orttirgan boyligim — madrasa-yu rasadxonam, nodir

xazinam — to‘plagan kutubxonam va, nihoyat, yaratgan

asarlarim — barchasi poymol bo‘lishidan qo‘rqamen. Ha,

faqat shundan qo‘rqamen. Tag‘in bir narsadan — kelgusi

avlodlar bandai ojizdan hazar qilmasmu, deb qo‘rqamen.

Mirzo Ulug‘bekday koinot sirlarini ochmoqni tilagan,

fozillikni da’vo etgan mavlono, hayhot, oxir-oqibat barcha

shoh, barcha taxt sohiblariday saltanatni deb, o‘z pushtikamaridan

bo‘lgan farzandi bilan toj-u taxt talashibdurda,

degan nom qoldirmoqdin qo‘rqamen, mavlono Ali!»

(O. Yoqubov, «Ulug‘bek xazinasi».)

O‘ZBEK TILINING TARAQQIYOTI

5- mashq.

Matndagi gaplarni tushunarlilik darajasiga ko‘ra guruhlang va

bu nutq namunalari til taraqqiyotining qaysi davriga xosligini

ayting.

1. Juda boy, chiroyli tilimiz bor. Bu tilda ifoda etib

bo‘lmaydigan fikr, tuyg‘u yo‘q! (A. Qahhor). 2. Tang

tangri kalti, Tang tangri o‘zi kalti. Turunglar, qamug‘

beklar, qadashlar, Tang tangrig‘a o‘galim... (Aprinchur

Tegin). 3. «Til arslan turur, ko‘r, eshikda yatur. Aya evlug,

arsiq bashingni yeyur» (Yusuf Xos Hojib). 4. «So‘zkim

13

dard choshnisidin harorati bo‘lmag‘ay va nazmkim ishq

haroratidin hirqati bo‘lmag‘ay, nursiz sham’ bil va

sarvarsiz jam’ gumon qil (A. Navoiy). 5. Emdi ochuq

ma’lum bo‘ldiki, tarbiyani tug‘ilgan kundan boshlamak,

vujudimizni quvvatlandurmak, fikrimizni nurlandurmak,

axloqimizni go‘zallandurmak, zehnimizni ravshanlandurmak

lozim ekan (Abdulla Avloniy). 6. Turk zuhuridur

ochunda bu kun, Boshla uluq yir bila turkona un! (Haydar

Xorazmiy). 7. Yeti yuz kishig uduzig‘ma ulug‘i shad erti

(«To‘nyuquq»).

O‘zbek tili turkiy tillar guruhiga kiruvchi yirik

tillardan biridir. O‘zbek (turkiy) tilda yozilgan

dastlabki yozma yodgorliklar VI—VII asrlarga

tegishli bo‘lib, umumturk adabiy tili sifatida

shakllandi. X—XI asrlarda bu tilda «Devonu

lug‘otit turk», «Qutadg‘u bilig», «Hibatul

Haqoyiq» kabi nodir asarlar yaratildi. XII—

XIII asrlarda yaratilgan «Devoni hikmat»,

«Qissasi Rabg‘uziy», «Muhabbatnoma», «Me’rojnoma

», «Muqaddimat-ul adab», «Yusuf va

Zulayho», «O‘g‘uznoma» kabi o‘nlab mashhur

kitoblar eski o‘zbek tilini mahalliy shevaning

go‘zal unsurlari bilan boyitdi.

O‘zbek xalqi tilining takomillashuvida XIV

asrdan XIX asrning ikkinchi yarmigacha bo‘lgan

tarixiy davr muhim rol o‘ynaydi. Temur davlatining

ravnaqi ostida ijod etgan Sakkokiy, Atoiy,

Lutfiy, Alisher Navoiy, Zahiriddin Muhammad

Bobur kabi mumtoz adiblarimiz o‘zbek

adabiy tilining mavqeyini yuksak darajaga

ko‘tardilar. Keyinchalik o‘zbek tilini xalq tilining

boy imkoniyatlari asosida Abulg‘ozixon, Turdi,

Gulxaniy, Maxmur, Munis, Ogahiy kabi adiblar

yanada boyitdilar.

XIX asrning ikkinchi yarmidan boshlab

o‘zbek adabiy tilining uslublari ham shakllana

bordi, o‘zbek milliy tilida me’yorlashish jarayoni

barqarorlashish bosqichiga kirdi.

14

Hozirgi o‘zbek adabiy tili rivojlangan, ijtimoiy

mavqeyi yuksalgan, sayqal topgan, fonetik

va leksik-grammatik jihatdan me’yorlashgan

milliy tildir.

12- topshiriq.

Adabiyotimiz tarixining turli davrlariga xos badiiy ijod namunalaridan

parchalar o‘qing, ularning o‘zbek adabiy tili taraqqiyotining

qaysi davriga xosligini aniqlab, xronologik jadval tuzing.

6- mashq.

Matnni ko‘chiring, eski o‘zbek tiliga xos fonetik, leksik va

morfologik xususiyatlarni aniqlab, ostiga chizing va ularning ustiga

hozirgi tildagi muqobillarini yozib qo‘ying.

«Yana bir Marg‘inondur. Andijonning g‘arbidadur.

Andijondin yetti yig‘och yo‘ldur. Yaxshi qasaba voqe

bo‘lubtur, pur ne’mat: anori va o‘rugi asru ko‘p xo‘b

bo‘lur. Bir jins anor bo‘lur, «dona kalon» derlar, chuchukligida

zardolu mayxushlig‘idin andak choshni bor.

Samnon anorlarig‘a tarjeh qilsa bo‘lur. Yana bir jins o‘ruk

bo‘lurkim, donasini olib, ichig‘a mag‘z solib quruturlar,

«subhoniy» derlar, bisyor lazizdur. Ovi qushi yaxshidur,

oq kiyik yovuqta bo‘lur. Eli sorttur va mushtzan va pursharu

sho‘r eldur» (Z. M. Bobur, «Boburnoma»).

7- mashq.

Matnni o‘qing. Shevaga xos so‘z va grammatik shakllarni

aniqlang, ularni o‘zbek adabiy tilidagi muqobillari bilan solishtiring.

...Tayyor bo‘lgan bachkana mahsilarni taxlayman,

ba’zilarini oyoqlarimga o‘lchab ko‘raman. Bobom peshin

namoziga ketgach, darrov uning o‘rniga o‘tiraman. Xuddi

bobom kabi jiddiyat va qunt bilan ishga kirishmoqchi

bo‘laman: chol o‘tkir gazanlarni mendan yashirib ketgan

ekan. Kichkina o‘tmas gazan bilan charmlarni kesaman,

shirach bilan bir-biriga yopishtiraman. Burishgan eski

charmlarni ho‘llab, kunda ustiga qo‘yib, kuva bilan urib

tekislashni juda sevaman.

Mahalla machitining minorasidan bobomning baland,

toza yangragan ovozi eshitiladi. (U muazzin edi.)

15

— Buvam! — deyman birdan qichqirib.

— Minoradan tusholmay qoldi buvang. Tushirib

qo‘y!— deydi cho‘tir xalfa.

Jahlim chiqadi, lekin indamasdan ko‘vani kundaga

uraveraman. Quloqlari bitgan shekilli, ko‘vani qo‘limdan

tortib olishadi... Ayvonning piromonidagi indan mo‘ltayib

qaragan bir juft musicha bolasiga ko‘zim tushgan hamon

o‘rnimdan sapchiyman.

Oybek, «Bolalik xotiralarim».

O‘ZBEK TILI — DAVLAT TILI

13- topshiriq.

Matnni o‘qing va shu asosda ona tilini puxta o‘rganish uchun

nimalar qilayotganingiz haqida bayon yozing.

O‘zbekiston Respublikasining «Davlat tili haqida»gi

Qonuni 1989- yil 21- oktabrda qabul qilingan. Shu davrdan

boshlab har yili bu kunni til bayrami sifatida nishonlaymiz.

Mustaqillik sharofati bilan o‘zbek tili — davlat tiliga

e’tibor kuchaydi, ona tilimizning ijtimoiy mavqeyi

kengaydi. O‘zbek tilining taraqqiyoti va istiqboli to‘g‘risida

g‘amxo‘rlik qilinib, bir qancha qarorlar qabul qilindi.

1993- yil 2- sentabrda «Lotin yozuviga asoslangan

o‘zbek alifbosini joriy etish to‘g‘risida» Qonun qabul

qilinishi Vatanimizning ma’naviy-madaniy hayotida

jahonshumul ahamiyat kasb etdi. Yangi alifboga kiritilgan

o‘zgarishlar asosida «O‘zbek tilining asosiy imlo qoidalari»

ishlab chiqildi va O‘zbekiston Respublikasi Vazirlar

Mahkamasi tomonidan 1995- yil 24- avgustda tasdiqlandi.

Davr taqozosi bilan «Davlat tili haqida»gi Qonunga

ham ayrim o‘zgartirishlar kiritildi va 1995- yilning 21dekabrida

O‘zbekiston Respublikasining yangi tahrirda

«Davlat tili haqida»gi Qonuni e’lon qilindi. Bu qonun 24

moddadan iborat bo‘lib, uning 1- moddasida asosiy

qonunimiz bo‘lgan Konstitutsiyamizning 4- moddasida

ta’kidlanganidek «O‘zbekiston Respublikasining davlat tili

o‘zbek tilidir», deb yozib qo‘yilgan.

Davlat tilini o‘rganish, unga amal qilish tabiiy ehtiyoj

va zaruratga, hatto anglangan majburiyatga aylanib

16

bormoqda. O‘zbek tilida to‘g‘ri, ifodali so‘zlash va yozish,

ona tilimizning sofligi va boyligi to‘g‘risida tinmay

g‘amxo‘rlik qilish, uning iste’mol doirasini kengaytirib

borish davlatimiz fuqarolarining burchi sanaladi. Xususan,

har bir yosh va o‘quvchi o‘z ona tilidagi so‘z boyligini

oshirish hamda til imkoniyatlaridan o‘rinli foydalanishga

doimo harakat qilishi lozim. So‘z fikr qurolidir, kishi

qanchalik ko‘p so‘z bilsa, uning fikrlash doirasi,

dunyoqarashi ham shunchalik keng bo‘ladi.

14- topshiriq.

«O‘z tilimni puxta bilamanmi?» mavzusida bahs-munozara

o‘tkazing va do‘stingizga so‘z boyligini yanada oshirishi uchun

tavsiyalar yozib bering.

8- mashq.

Maqol va hikmatli so‘zlarni ko‘chiring, o‘zingizga ma’qul

bo‘lganlaridan 2 tasiga sharh yozing.

1. Til millatning birinchi haqqidir. Shu haq o‘ksitilgan

bo‘lsa, demak, millat o‘zini o‘zi o‘ksitib kelgandir

(I. G‘ofurov). 2. Til shuncha sharafi bilan nutqning qurolidir

(A. Navoiy). 3. Tilga e’tibor — elga e’tibor. 4. Kishining

go‘zalligi uning tilidan bilinadi («Hadis»dan). 5. O‘z

vataningga bo‘lgan chinakam muhabbatingni o‘z tilingga

bo‘lgan muhabbatingsiz tasavvur etish mumkin emas

(K. G. Paustovskiy). 6. Kimki qisqa so‘zda deydi ko‘p

ma’no, Ravonlik bobida ul kishi a’lo (Abu Shukur Balxiy).

7. So‘z so‘zlashda va undan jumla tuzishda uzoq andisha

kerak (A. Qodiriy). 8. So‘z ichra mudom aql yashirindur,

so‘z chimildig‘-u aql kelindur (Nosir Xisrav). 9. Tilingda

bo‘lsa boling, kulib turar iqboling.

17

TO‘G‘RI YOZISH — SAVODXONLIK ASOSI

BU BO‘LIMDA QUYIDAGI BILIM VA

MALAKALARNI EGALLAYSIZ:

oe o‘

‘‘‘‘‘zbek tilining imlo qoidalarini sharhlash;

oe unli va undosh tovushlar imlosiga oid hodisalarni farq

lash;

oe qo‘

‘‘‘‘‘shimcha qo‘

‘‘‘‘‘shilishi tufayli tovush o‘

‘‘‘‘‘zgarishiga uchra

gan so‘

‘‘‘‘‘zlarni to‘

‘‘‘‘‘g‘

‘‘‘‘‘ri yoza olish;

oe qo‘

‘‘‘‘‘shma va juft so‘

‘‘‘‘‘zlarning yozilishi;

oe ish yuritishda bosh harflar imlosiga, bo‘

‘‘‘‘‘g‘

‘‘‘‘‘in ko‘

‘‘‘‘‘chirili

shiga amal qilish usullari;

oe tinish belgilarini o‘

‘‘‘‘‘rinli ishlatish.

15- topshiriq.

Matnni o‘qing. Berilgan imlo qoidasini sharhlang.

To‘g‘ri yozish qoidalari tilshunoslar tomonidan tuziladi

va jamoatchilik muhokamasidan o‘tkaziladi. Imlo

qoidalari hukumat tomonidan tasdiqlanadi. Kishilar o‘zaro

yozishmalarida, rasmiy ish yuritishda, ta’lim jarayonida,

madaniy-ma’rifiy faoliyatda tilning imlo qoidalariga amal

qilishga majburdirlar.

So‘z va qo‘shimchalarning yozilishi ma’lum bir qoidalarga

asoslanmasa, yozuvda har xillik yuzaga keladi, natijada

bir-birini tushunish imkoniyati yo‘qoladi. Shuning uchun

ham o‘zbek tilining imlo qoidalarini puxta o‘zlashtirish

lozim. 1995- yilning 24- avgustida tasdiqlangan «O‘zbek

tilining asosiy imlo qoidalari»da «Harflar imlosi», «Asos

va qo‘shimchalar imlosi», «Qo‘shib yozish», «Chiziqcha

bilan yozish», «Ajratib yozish», «Bosh harflar imlosi»

va «Ko‘chirish qoidalari» nomli bo‘limlar bor. Masalan,

«Asos va qo‘shimchalar imlosi» bo‘limidagi bir qoida

bilan tanishamiz:

«33. Qo‘shimcha qo‘shilishi bilan so‘z oxiridagi unli

o‘zgaradi:

1) a unlisi bilan tugagan fe’llarda -v, -q, -qi

qo‘shimchasi qo‘shilganda a unlisi o aytiladi va shunday

18

yoziladi: sayla— saylov, sina— sinov, aya— ayovsiz,

so‘ra— so‘roq, bo‘ya— bo‘yoq, o‘yna— o‘ynoqi, sayra—

sayroqi kabi;

2) i unlisi bilan tugagan ko‘pchilik fe’llarga -v, -q

qo‘shimchasi qo‘shilganda bu unli u aytiladi va shunday

yoziladi: o‘qi — o‘quvchi, qazi — qazuvchi, sovi — sovuq

kabi. Lekin i unlisi bilan tugagan ayrim fe’llarga q

qo‘shimchasi qo‘shilganda bu unli i aytiladi va shunday

yoziladi: og‘ri — og‘riq, qavi — qaviq kabi».

16- topshiriq.

Gazeta yoki jurnal maqolalaridan imlo qoidalariga amal

qilinmagan jumlalarni aniqlang va to‘g‘ri yozilishini ko‘rsating.

17- topshiriq.

Imlo qoidalarining ahamiyati, tinish belgilarining ishlatilishiga

oid 10 ta test tuzing va ularning o‘rtog‘ingiz tomonidan yechilishini

nazorat qiling.

TALAFFUZ VA IMLO

Talaffuz bilan imlo bir-biriga chambarchas

bog‘liqdir. Adabiy til qonuniyati asosida to‘g‘ri

yozish qanchalik muhim bo‘lsa, to‘g‘ri talaffuz

qilish ham shunchalik zarur. Ammo so‘zning

talaffuzi bilan yozilishi doim mos kelavermaydi.

Buni tovushlarning so‘zdagi o‘rni va o‘zaro

ta’siri bilan izohlash mumkin. Tilshunoslikda

to‘g‘ri talaffuz qoidalari to‘plami orfoepiya,

to‘g‘ri yozuv qoidalari to‘plami esa orfografiya

deyiladi.

UNLI TOVUSHLAR TALAFFUZI VA IMLOSI

Unli tovushlar ovoz paylarining o‘pkadan chiqayotgan

havo oqimi ta’sirida tebranib, og‘iz bo‘shlig‘ida hech

qanday to‘siqqa uchramay o‘tishi natijasida hosil

bo‘ladi.Ovoz (un) paychalarining titrashidan bo‘g‘iz

bo‘shlig‘ida sof ovoz yuzaga keladi. Unlilarni talaffuz

qilganda og‘iz bo‘shlig‘i ochiq bo‘ladi, asosiy vazifani esa

19

ovoz paychalari, til va lablar bajaradi. Ovoz paychalarining

harakati musiqiy ohangni vujudga keltiradi. Shuning uchun

unli tovushlarda musiqiylik, ohangdorlik kuchli bo‘ladi.

Ularni nutq talabiga ko‘ra istagancha cho‘zib talaffuz etish

mumkin.

Hozirgi o‘zbek adabiy tilida oltita unli tovush mavjud:

A, O, I, U, O‘, E.

A(a) harfi lablanmagan, til oldi, keng unli

tovushni ifodalaydi. Bu unli yumshoq o‘zakdagi

til orqa k, g va boshqa til oldi undoshlari bilan

yonma-yon kelganda old qator, ochiq tovush

sifatida aytiladi: aka, man, olam, kalla, gala

kabi.

Lekin chuqur til orqa q, g‘, x undoshlaridan

so‘ng kelganda orqa qator unlidek aytiladi va

asliga muvofiq yoziladi: qand, qarz, g‘aliz, xamir,

xat kabi.

A(a) harfini to‘g‘ri yozishda quyidagilarga

e’tibor bering:

— bahor, zamon, palov, tamom kabi so‘zlarda

a unlisi o ga moyil aytilsa ham, a yoziladi;

— a’lo, a’zo, ma’no, ta’na kabi so‘zlarda tutuq

belgisi ta’sirida cho‘ziqroq aytilsa ham, bitta a

yoziladi;

— mutolaa, mudofaa, manfaat, taalluqli,

taajjub kabi so‘zlarda cho‘ziq talaffuz qilinadi

va ikkita a yoziladi;

— disk, bank, tank, stolb kabi rus tili orqali

o‘zlashgan so‘zlarning oxiri qo‘sh undosh bilan

tugagani uchun o‘zbek tilida bu so‘zlarda a qo‘shib

aytiladi va shunday yoziladi: diska, banka, tanka,

stolba;

— xavf, gavda, navbat, vafo, varaq kabi

so‘zlarda v undoshi bilan yonma-yon kelganda

o ga moyil aytilsa ham, asliga ko‘ra a yoziladi;

— ayrim ruscha-o‘zlashma so‘zlarda ya

undoshi o‘rnida a aytiladi va yoziladi: sentabr,

oktabr, flaga kabi.

20

9- mashq.

Matnni o‘qing va so‘zlardagi a unlisining talaffuzi va imlosini

tushuntiring.

VATAN NIMA

Vatan atamasi aslida arabcha so‘z bo‘lib, ona yurt

ma’nosini bildiradi. Vatan tushunchasi keng ma’noda va

tor ma’noda ham qo‘llaniladi. Bir xalq vakillari jamuljam

yashab turgan, ularning ajdodlari azal-azaldan istiqomat

qilgan hudud nazarda tutilsa, bu keng ma’nodagi tushunchadir.

Kishi tug‘ilib o‘sgan uy, mahalla, qishloq

nazarda tutilsa, bu tor ma’nodagi tushunchadir. O‘zbeklarda

falonchi vatanli bo‘ldi, deyilganda o‘sha odam uyjoyli,

boshpanali bo‘ldi, degan ma’no anglashiladi. Hazrat

Alisher Navoiy Vatan tushunchasini ona yurt, o‘rin,

tug‘ilib o‘sgan joy, maskan, manzil ma’nolarida ishlatganlar.

Shuningdek, Vatan kalimasi badiiy adabiyotda ko‘chma

ma’noda ko‘ngil mulkining maskani tarzida ham qo‘llanadi.

...O‘zbekiston Respublikasi o‘zbek millatining vatanidir.

Bu o‘rinda davlat va vatan ayni bir ma’noni ifodalaydi,

ya’ni O‘zbekiston Respublikasi deganimizda Vatanimizni

tushunamiz, Vatan deganda O‘zbekiston Respublikasini

idrok etamiz.

«Vatan tuyg‘usi» kitobidan.

O(o) harfi lablangan, til orqa keng unli

tovushni ifodalaydi. Yondosh tovushlardan qat’i

nazar so‘zlarning barcha bo‘g‘inlarida kelib,

cho‘ziq unli sifatida talaffuz qilinadi va asliga

ko‘ra yoziladi: ona, bobo, nom, havo, oq, qoramol

kabi. O‘zlashma so‘zlarda u yoki o‘ bilan o

o‘rtasida aytilsa ham o tarzida yoziladi. Masalan:

opera, bolt, nota, rol, tok (elektr) kabi.

Bunday so‘zlarning urg‘usiz bo‘g‘inlarida o

unlisi i kabi talaffuz qilinsa ham o yoziladi:

traktor, direktor, ekspeditor, kartoshka kabi.

Qo‘shimchalar qo‘shilishi natijasida o tovushi

imlosiga oid quyidagi o‘zgarishlarga diqqat qiling:

21

parvo, avzo so‘zlariga egalik qo‘shimchasi

qo‘shilganda bir y tovushi qo‘shib aytiladi va

shunday yoziladi: parvoyim, parvoying, parvoyi,

avzoyimiz, avzoyingiz, avzoyi kabi.

Fe’l asosli so‘zlardan ot yoki sifat yasovchi

-v, -q, -qi qo‘shimchalari a unlisi bilan tugagan

so‘zlarga qo‘shilganda a tovushi o tarzida aytiladi

va shunday yoziladi: sina+ v > sinov, sayla+ v

> saylov, tara+ q > taroq, sayra+ qi > sayroqi

kabi.

10- mashq.

Quyidagi so‘zlarda o va a tovushlarining talaffuzi, yozilishini

tushuntiring. Bu unlilarning qo‘shaloq kelishini eslab qoling.

I. Osmon, tog‘, soy, oftob, havo, navo, bronza,

botanika, fonetika, vokzal, futbol, globus, o‘rikzor,

revizor, televizor, inkubator, ekvator, stabilizator, attor,

gavda, gavjum, davlat, davr, javlon, javob, kavush,

kamol, muomala, muallaq.

II. Manfaat, matbaa, mutolaa, mudofaa, murojaat,

mutaassib, taajjub, taalluq, taassub, taassurot, taassuf.

III. Faoliyat, faol, maorif, jamoa, ziroat, soat, kakao,

itoat, qiroat, badiiy, shoir, shuaro, baobro‘, inshoot,

majmua, memuar, nainki, vakuum, voqea, doimo,

doimiy, dialog, fojia, mushoira.

18- topshiriq.

a va o unlilarining talaffuziga e’tibor berib, she’rni ifodali

o‘qing va yod oling.

ONA DEGAN NOM

Deydilar, qahrli bahodirlar ham

Janglarda jon berar chog‘i mardona,

Behad azoblarga chidab so‘nggi dam,

Bitta so‘z dermishlar shivirlab: Ona.

Ulug‘ bir donishmand olamni sharhlab,

Axiyri tanibdi tuqqan elini.

Zabon baxsh etganga ehtirom saqlab,

Ona, deb atabdi ilk bor tilini.

22

Dunyo shoirlari Vatan sha’niga

Sifat axtarmishlar qator va qator.

Nihoyat, kelmishlar bitta ma’niga:

Ona-Vatan deya bitmishlar ash’or.

Bisyor bo‘lsa agar bol ham beqadr,

Takror aytilganda rangsizdir kalom.

Bu yorug‘ olamda Vatan bittadir,

Bittadir dunyoda Ona degan nom!

Abdulla Oripov

I(i) harfi lablanmagan, til oldi, yuqori tor

unli tovushni ifodalaydi. I tovushi tilak, bir,

tish, dil kabi so‘zlardagi qisqa i unlisi o‘rnida;

mohir, shoir, ilmiy, adabiy, lirika kabi so‘zlarning

urg‘uli bo‘g‘inidagi cho‘ziq i o‘rnida; qish, qir,

g‘ilof, xizmatchi, xil kabi so‘zlarda chuqur til

orqa q, g‘, x tovushlari bilan yonma-yon

keladigan qisqa va qattiq i unlisi o‘rnida va rus

tilidan o‘tgan vimpel, bilina, vishka, richag kabi

so‘zlardagi ruscha u unlisi o‘rnida yoziladi.

So‘z o‘zagining ochiq bo‘g‘inida i, e, a

unlilaridan biri kelsa, keyingi yopiq bo‘g‘inda i

yoziladi. Masalan: bilim, iliq, etik, beshik, sariq,

vakil kabi.

Arab-fors va rus tilidan o‘zlashgan bir

bo‘g‘inli so‘zlarning qo‘sh undoshlari o‘rtasida

qisqa i tovushi talaffuz etilsa-da, ammo

yozilmaydi. Masalan: fikr, ilm, ufq, matn, litr

kabi.

19- topshiriq.

Quyidagi so‘zlarni daftaringizga ko‘chiring va yozilishini bilib

oling.

Azm, aysh, arz, aft, aql, badnafs, bahs, boks, bazm,

bayt, brak, vazn, vahm, vaqf, gips, globus, dafn, dahr,

jazm, jalb, janr, jahl, jahd, jips, juft, irq, zehn, zikr,

zulm, zulf, karch, kaft, kasr, kasb, keks, kibr, mayl,

mehr, mashq, lutf, nasr, naqsh, metr.

23

E(e) harfi lablanmagan til oldi, o‘rta keng

unli tovushni ifodalaydi. So‘z tarkibidagi o‘rniga

qarab turlicha aytiladi va yoziladi:

— So‘z boshida yopiq bo‘g‘inda i ga moyil

aytilsa ham, e yoziladi: ehtimol, eshik, ehson,

ertak kabi.

— So‘z boshida ochiq bo‘g‘inda va ikki undosh

orasida qisqa aytiladi va doim e yoziladi: erta,

meva, sezgir, tepki kabi.

— So‘z boshida tutuq belgisidan oldin

cho‘ziqroq va i ga moyil aytiladi va e yoziladi:

e’zoz, e’tibor, e’lon, e’tiqod kabi.

20- topshiriq.

Lug‘atdan tarkibida e unlisi bo‘lgan 10 ta madaniy-ma’rifiy

atama topib yozing va ulardagi e tovushini tavsiflang.

11- mashq.

Matnni o‘qing, ajratilgan so‘zlardagi i va e unlilarining yumshoq

va qattiq talaffuz etilishi hamda yozilish qoidasini izohlang.

Insoniyat jamiyatining tarixiy taraqqiyoti jarayonida

ijtimoiy-iqtisodiy, ma’naviy fikr-g‘oyalarning yaxlitligi

mafkurani tashkil qildi. Sog‘lom g‘oyalar tarbiyasi yuksak

dunyoqarash va e’tiqod tarbiyasini anglatadi. Dunyoqarash

— tartibga solingan, yaxlit ongli tizimga aylantirilgan

bilim, tasavvur va g‘oyalarning majmui bo‘lib, u shaxsni

jamiyatda o‘zligini saqlagan holda munosib o‘rin egallashga

chorlaydi. Sog‘lom dunyoqarash kishidan mas’uliyat

tuyg‘usi bilan yashashni talab qiladi. Mas’uliyat odamning

har bir amali, faoliyati mahsulini to‘liq tasavvur qilgan

holda, uning o‘zi va o‘zgalar uchun nima naf keltirishini

anglay olish qobiliyatidir. E’tiqod — odamning muayyan

qarash, nazariya, hayotiy aqida, qadriyat yoki faoliyat

tamoyillarini emotsional-hissiy qabul qilish jarayonida

shakllangan sobit fikr va tasavvur majmui. Haqiqiy e’tiqod

egasi bo‘lgan odamda iymon ham bo‘ladi.

24

U(u) harfi lablangan, til orqa, yuqori tor

unli tovushni ifodalaydi.

Quyidagi holatlarda u unlisi i tovushiga

moyilroq aytilsa ham, u yoziladi:

— oldingi bo‘g‘inlarida a, o, u unlilardan

biri bo‘lgan va shundan so‘nggi yopiq bo‘g‘in

boshidagi v tovushidan keyin: qovun, ovul,

tovuq, sovuq, tarvuz, quvur, chuvur-chuvur kabi;

— birinchi bo‘g‘inida u bo‘lgan so‘zlarning

ikkinchi bo‘g‘inida: uzun, uzum, chumchuq,

tushuncha, yulduz, yutuq, yumush kabi;

— birinchi bo‘g‘inida u bo‘lgan so‘zlarning

keyingi ochiq bo‘g‘ini q yoki g‘ bilan boshlansa:

bug‘u, urg‘u, uyqu, tuyg‘u, yog‘du kabi.

— Tarkibida u bo‘lgan bir bo‘g‘inli

so‘zlarning oxirgi ikki undoshi o‘rtasida u aytilsa

ham, yozilmaydi: umr, uzr, rukn, hukm kabi.

12- mashq.

Quyidagi so‘zlarni daftaringizga ko‘chiring va yozilishini bilib

oling.

Burun, butun, bujur, buzruk, buzuvchi, guruch,

guruh, durust, jujun, zuhur, kunjut, kukun, kunduz,

nufuz, suruv, tutun, tuturuq, tushuncha, tumshuq,

uzum, umum, uchun, tuzum, chumchuq, quduq,

quruq, g‘urur, g‘ulu, huzur, hukumat, xushnud.

O‘(o‘) harfi lablangan, til orqa, o‘rta-keng

unli tovushni ifodalaydi. So‘zning ochiq bo‘g‘inlarida

nisbatan kengroq, yopiq bo‘g‘inlarda esa

torroq talaffuz qilinadi. Masalan: so‘lim, qo‘riq,

to‘plam, ko‘krak kabi.

O‘(o‘) unlisi, asosan, so‘zning birinchi bo‘g‘

inida uchraydi: o‘t, ko‘l, ko‘za, o‘jar, to‘lqin

kabi.

Ko‘pgina so‘zlarning birinchi bo‘g‘inida o‘

kelsa, ikkinchi bo‘g‘inida i unlisi yoziladi: do‘ppi,

ko‘prik, to‘qimoq, so‘zlik kabi.

25

Rus tili orqali o‘zlashgan tort, tok, kubok,

bochka, nota kabi so‘zlardagi o unlisi

o‘zbekchada o‘ ga moyil aytilsa ham, asliga ko‘ra

o yoziladi. Lotin yozuviga asoslangan alifbomizga

ko‘ra mo‘tabar, mo‘tadil, mo‘jiza kabi so‘zlarda

o‘ unlisidan keyin tutuq belgisi qo‘yilmaydi,

ammo o‘ cho‘ziqroq talaffuz qilinadi.

13- mashq.

Birinchi bo‘g‘inida o‘, ikkinchi bo‘g‘inda i ishtirok etgan so‘zlar

topib, ular yordamida bir nechta gap tuzing.

14- mashq.

Gaplarni o‘qing. U va o‘ unlilariga tavsif bering. Talaffuzi va

yozilishini izohlang.

Navoiy kuzning so‘lg‘in nafosati bilan nafas olgan

xiyobonlarni oralab, tabiat va hayotdagi o‘zgarishlar ustida

fikr qilib, kechinmalar, hislarga to‘lib yurarkan, navkar

kelib, safar uchun otni tayyorlab qo‘yganini bildirdi.

Shoir go‘yo Marvga — podshoh qoshiga jo‘nash

kerakligini endi eshitganday ikkilanib: «Hozir borurman

», — dedi-da, yana avvalgicha sekin ketdi. Bog‘bonlar

va boshqa xizmatchilar bilan so‘zlashdi, ularning umaloqdumaloq

bolalarining boshlarini siladi, keyin kissasidan

oltin va kumush chiqarib, hammaga «yo‘l oyoq» ulashdi.

Bolalarning shodligi, ayniqsa, benihoya bo‘ldi. Ular

sakrashib, chuvillashib tangalarni dam kaftlariga qisib,

dam bir-birlariga ko‘z-ko‘z qilishardi. Kattalar o‘z

xo‘jalariga «oq yo‘l» tilab, ko‘zlarida yongan samimiy

chuqur mehr bilan vidolashdilar (Oybek, «Navoiy»

romanidan).

QO‘SH UNLILAR

Arab-fors tilidan o‘zlashgan so‘zlarda unli

tovushlar yonma-yon va qo‘shaloq holda kelishi

mumkin. Masalan:

A) faoliyat, faol, jamoa, itoat, shoir, majmua,

memuar, voqea, doimo, mushoira.

B) badiiy, inshoot, matbaa, mudofaa, mutolaa,

manfaat, murojaat, taalluqli, taassurot, taassuf.

26

21- topshiriq.

Lug‘atdan yonma-yon va qo‘shaloq unlilar bilan yoziladigan

so‘zlarga 10 ta misol toping, ular ishtirokida 5 ta gap tuzing.

UNDOSH TOVUSHLAR TALAFFUZI VA IMLOSI

22- topshiriq.

Matnni o‘qing va mazmunini so‘zlab bering. Jarangli va jarangsiz

undoshlarni qiyoslab, jadval tuzing.

Undosh tovushlar turlari va ovozning ishtirokiga ko‘ra

belgilanadi. Undosh tovushlar tarkibida shovqin miqdori

ovozga nisbatan ko‘p bo‘lsa yoki ovoz mutlaqo qatnashmasa,

bunday tovushlar shovqinlilar deb nomlanadi. Agar

ovoz miqdori ustunlik qilsa, bunday tovushlar sonor

(ovozdor) sanaladi. Bular m, n, ng, l, r undoshlaridir.

Shovqinli undoshlar ovozning ishtirokiga ko‘ra jarangli

va jarangsizlarga bo‘linadi.

Jarangli undoshlar tarkibida shovqin bilan birga ma’lum

darajada ovoz ham ishtirok etadi: b, v, g, d, j, z, y, g‘.

Jarangsiz undoshlar ovoz mutlaqo qatnashmaydigan,

faqat shovqindangina iborat bo‘lgan tovushlardir: k, p, s,

t, f, x, ch, sh, q, h. Nutq paytida ba’zan jarangli tovushlar

jarangsizlar bilan o‘rin almashadi: sabab-sabap, maqsadmaxsat,

miting-mitink kabi.

Undosh tovushlar nutq a’zolarining biror yerida

to‘siqqa uchrab, shu to‘siqda portlab yoki sirg‘alib o‘tib

ketishiga ko‘ra ham tavsiflanadi.

Ikki nutq a’zosining jipslashuvi natijasida o‘pkadan

chiqayotgan havo oqimining zarb bilan portlab o‘tishidan

portlovchi undoshlar hosil bo‘ladi. Bular b, g, d, j, k, p,

t, ch, q tovushlaridir. Portlovchilar portlashning

xususiyatiga qarab sof va qorishiq portlovchilarga ajraladi.

Sof portlovchilar bir usul — portlash usuli bilan paydo

bo‘ladi: b, g, d, k, t, p, q. Qorishiq portlovchilar ikki

usul asosida — to‘la bo‘lmagan portlash va undan keyin

sirg‘alish natijasida vujudga keladi: d+j – dj, t+sh – ch.

Ikki nutq a’zosining o‘zaro jipslashmasidan, bir-biriga

yaqinlashishi natijasida havo oqimining ular orasidan

ishqalanib-sirg‘alib chiqishidan sirg‘aluvchi undoshlar hosil

bo‘ladi. Bular v, f, j, sh, z, s, y, x, h, g‘ tovushlaridir.

27

B—P UNDOSHLARI

B(b) harfi lab-lab, portlovchi, jarangli

undosh tovushni ifodalaydi. So‘z o‘rtasida va,

asosan, so‘z oxirida jarangsizlashib p tarzida

aytilsa ham doimo b yoziladi. Masalan: sababsabap,

javob-javop, zarb-zarp, mubtalo-muptalo,

ibtido-iptido kabi.

P(p) harfi lab-lab, portlovchi, jarangsiz

undosh tovushni ifodalaydi. Bu tovush ko‘pincha

b va f undoshlari o‘rnida talaffuz qilinsa ham,

asliga ko‘ra b va f yoziladi. Qarang: kelib-kelip,

g‘arb-g‘arp, insof-insop, ulfat-ulpat kabi.

15- mashq.

Gaplardagi b va p harflari bo‘lgan so‘zlarni ko‘chirib oling,

talaffuzi va yozilishini sharhlang.

1. Pomirga borish yo‘li menga besh qo‘ldek ravshan

edi (Ch. Aytmatov). 2. U Muhabbatning shifoxonada

yotganini bilgan, o‘z jigarbandlari axtarib kelib-ketishganidan

xabardor edi. 3. Nopok odamlar uning buloqdek

tiniq, musaffo muhabbatiga og‘u soldilar (M. Qoriyev).

4. Otang mirob bo‘lsa ham, ariqni tozalab suv ich.

5. Oftob kirmagan uyga tabib kiradi. 6. Obro‘ misqollab

keladi, qadoqlab ketadi. 7. Otni tepmaydi, itni qopmaydi,

dema (Maqol).

23- topshiriq.

Lug‘atdan b harfi bilan tugagan va p harfi bilan boshlangan

so‘zlarga 10 ta misol toping, bu so‘zlarning ma’nolarini izohlab,

b—p tovushlarini tavsiflang.

24- topshiriq.

B va P harflarining qo‘shaloq kelishiga misollar topib,

daftaringizga ko‘chiring. Yozilishini eslab qoling. Shu so‘zlar

ishtirokida to‘rtta gap tuzing.

28

V—F UNDOSHLARI

V(v) harfi lab-lab, sirg‘aluvchi, jarangli

undosh tovushni ifodalaydi. Sof o‘zbekcha

so‘zlarda va so‘z boshida kelmaydi, arab-fors

tilidan o‘zlashgan so‘zlarda esa turli o‘rinlarda

kela oladi: vaqt, vafo, tavsif, sovun, qovurg‘a

kabi. Hozirda bu tovushning lab bilan tish orasida

aytiladigan varianti keng qo‘llanmoqda. Shuning

uchun so‘z oxirida keluvchi v so‘zlashuv nutqida

p yoki f ga o‘tadi, ammo qoidaga muvofiq v

yoziladi. Masalan: Norqulov-Norqulop, Olimov-

Olimof, avtomat-aptomat, kooperativ-kooperatip

kabi.

F(f) harfi lab-tish, sirg‘aluvchi, jarangsiz

undosh tovushni ifodalaydi. Talaffuzda ba’zan

p ga o‘tsa ham, f yoziladi. Masalan: fasl, safar,

futbol, latif, isrof, insof kabi.

16- mashq.

E. Vohidovning «O‘zbegim» qasidasidan olingan quyidagi

parchalarni ifodali o‘qing, v—f undoshlari bo‘lgan so‘zlarni

ko‘chirib, bu tovushlarning aytilishi va yozilishini tushuntiring.

... So‘ylasin Afrosiyob-u,

So‘ylasin O‘rxun xati,

Ko‘hna tarix shodasida

Bitta marjon, o‘zbegim.

Ma’rifatning shu’lasiga

Talpinib zulmat aro

Ko‘zlaringdan oqdi tunlar

Kavkabiston, o‘zbegim...

Men Vatanni bog‘ deb aytsam,

Sensan unda bitta gul,

Men Vatanni ko‘z deb aytsam,

Bitta mujgon, o‘zbegim.

Men buyuk yurt o‘g‘lidurman,

Men bashar farzandiman,

Lekin avval senga bo‘lsam

Sodiq o‘g‘lon, o‘zbegim.

29

25- topshiriq.

Ushbu she’rni to‘liq o‘qib chiqib (yoki yoddan aytib) b—p,

v—f undoshlari bo‘lgan so‘zlarning ma’nolarini izohlang va

yozilishini eslab qoling.

G—K UNDOSHLARI

G(g) harfi til orqa, portlovchi, jarangli undosh

tovushni ifodalaydi. So‘z oxirida jarangsiz

k kabi eshitiladi, ammo yozuvda g tarzida

yoziladi. Masalan: barg, tug, pedagog, eg kabi.

Imlo qoidasiga ko‘ra, oxiri g bilan tugagan

so‘zlarga g undoshi bilan boshlanuvchi -ga, gacha,

-gach, -gan, -gina kabi qo‘shimcha

qo‘shilganda k tarzida talaffuz qilinsa ham asliga

muvofiq g yoziladi. Qarang: bargga, egguncha,

dialoggacha, tuggin.

K(k) harfi til orqa, portlovchi, jarangsiz

undosh tovushni ifodalaydi. Oxiri k bilan tugagan

so‘zlarga egalik qo‘shimchalari qo‘shilganda

k jaranglashadi va g tarzida aytiladi hamda

shunday yoziladi. Masalan: yurak-yuragim, tilaktilagim,

bek-begim kabi.

26- topshiriq.

G—k undoshlari bo‘lgan so‘zlar ishtirokidagi tez aytishlarni

davom ettiring. Bu tovushlarning talaffuzi va yozilishini izohlab

bering:

1. Gulnor guzardagi gulzordan go‘zal gullar uzdi.

2. Kaftdek tepa, kaftdek tepa ustida kemadek kapa.

3. Oq ko‘ylakka ko‘k tugma, ko‘k ko‘ylakka oq tugma.

17- mashq.

Matnni o‘qing. b—p, v—f, g—k undoshlari qatnashgan so‘zlarni

topib, daftaringizga ko‘chiring. Bu tovushlarni o‘zaro qiyoslab

tavsiflang.

Til bir jihatdan tabiat va insondagi go‘zallikni aks

ettiruvchi vosita bo‘lsa, ikkinchi jihatdan unda go‘zallikni

vujudga keltiruvchi javharlar ham mavjud. Tilga go‘zallik

30

javhari sifatida nazar soladigan bo‘lsak, uning kishini

hayratlantiradigan darajada yetukligi bor.

Qaysi bir tilni olmang, undagi tovushlar yuzga yetmaydi.

Masalan, hozirgi o‘zbek adabiy tilida o‘ttiz bitta

tovush bor. O‘zbek tiliga tarixan nazar solgan vaqtimizda

yoki shevalarni hisobga olganimizda ko‘proq bo‘ladi,

ammo qirqtadan oshmaydi. Mana shu qadar ozgina

tovushdan o‘zbek tili tarixida milliondan ortiq so‘z yasalgan

va bu so‘z yasalishi kerak bo‘lgan taqdirda cheksiz davom

etishi mumkin.

Tilning mana shu yetukligi uning go‘zalligini va undan

foydalanuvchining, ya’ni so‘zlovchining yoki yozuvchining

nutqiy mahoratini ta’minlaydi.

A. Rustamov, «So‘z xususida so‘z»dan.

D—T UNDOSHLARI

D(d) harfi til oldi, portlovchi, jarangli undosh

tovushni ifodalaydi. So‘z oxiridagi d doimo

jarangsiz talaffuz qilinadi. Biroq asliga muvofiq

d yozilaveradi: band-bant, xursand-xursant,

avlod-avlot kabi. So‘zning oxirida d tovushidan

oldin n kelsa va bunday so‘zlarga qo‘shimchalar

qo‘shilsa d talaffuz etilmaydi, ammo yoziladi:

payvanchi-payvandchi, balanroq-balandroq,

xursanchilik-xursandchilik kabi.

T(t) harfi til oldi, portlovchi, jarangsiz

undosh. So‘z oxiridagi t talaffuzda ko‘pincha

tushib qoladi. Biroq asliga muvofiq yozilaveradi:

do‘st-do‘s, daraxt-darax kabi. Bunday so‘zlarga

qo‘shimchalar qo‘shilganda ham talaffuzda t

undoshi eshitilmay qoladi, ammo bu hol ham

imloda aks etmaydi: do‘slik-do‘stlik, dasro‘moldastro‘

mol, mashinisga-mashinistga kabi.

Jonli nutqda t bilan tugagan so‘zlarga ch

undoshi bilan boshlanuvchi qo‘shimchalar

qo‘shilganda t ning ham ch ga aylanish hodisasi

yuz beradi: sutchi-suchchi, yigitcha-yigichcha,

uyatchan-uyachchan kabi.

31

27- topshiriq.

Lug‘atdan d—t undoshlari so‘z oxirida kelgan lug‘aviy birliklardan

10 ta topib yozing va tovush o‘zgarishi hodisasini izohlang.

18- mashq.

D—t undoshlari qo‘shaloq yozilishi zarur bo‘lgan so‘zlarni

ko‘chirib oling va yozilishini eslab qoling.

Bad...iy, muqad...am, mad...oh, bot...ir, qat...q,

mod...a, o‘t...iz, od...iy, tarad...ud, at...or, muqad...as,

muat...ar, sat...in, o‘t...kir, jid...iy, od...mi, qad...iqomat,

bat...ar, it...ifoq, jad...id, yet...i, gard...ay,

but...oq, bud...izm, bot...il, pat...ak, tad...qiq, shad...od,

shat...irlamoq, e...tir, xa...tm, qa...doq, qat...ron,

g‘ad...or, ha...dik, hat...o.

Z—S UNDOSHLARI

Z(z) harfi til oldi, sirg‘aluvchi, jarangli

undosh tovushni ifodalaydi. Jonli nutqda so‘z

oxirida kelgan z tovushi jarangsizlanib, s

tovushiga moyil talaffuz qilinadi, biroq asliga

muvofiq z yozilaveradi: boramiz-boramis, og‘izog‘

is kabi. Bu holatni z bilan tugallangan o‘zakka

jarangsiz undoshlar qo‘shilganda ham kuzatish

mumkin: yuz so‘m-yusso‘m, so‘zsiz-so‘ssiz, izchilischil

kabi.

S(s) harfi til oldi, sirg‘aluvchi, jarangsiz

undosh tovushni ifodalaydi. E, i unlilaridan

oldin kelganda yumshoq talaffuz etiladi: sezgi,

sekin, silamoq, sim kabi.

19- mashq.

Quyidagi maqollar va to‘rtlikdagi z—s undoshlarini qiyoslab

tavsiflang.

1. Ko‘p so‘zning ozi yaxshi, oz so‘zning o‘zi yaxshi.

2. Oz so‘z — soz so‘z.

3. Yer haydasang, kuz hayda,

Kuz haydamasang, yuz hayda.

4. Do‘stlar, yaxshilarni avaylab asrang!

«Salom» degan so‘zning salmog‘in oqlang!

32

O‘lganda yuz soat yig‘lab turgandan

Uni tirigida bir soat yo‘qlang.

Maqsud Shayxzoda

28- topshiriq.

Matnni o‘qing. Z—s undoshlari bo‘lgan so‘zlarni topib, talaffuzi

va yozilishini izohlang.

... San’atkor kishilarga ta’sir etishi uchun uning o‘zi

izlanuvchan, asari ham izlanishdan iborat bo‘lishi shart.

Agar u hamma narsani topib-bilib olgan bo‘lsa va pandnasihatga

berilsa yoki atayin maynavozchilik qilsa, u hech

kimga ta’sir etolmaydi. Faqat izlangan taqdirdagina

tomoshabin, tinglovchi, o‘quvchi u bilan birga izlanib,

yakdil bo‘lib ketadi.

Men san’atkorman va mening butun hayotim go‘zallikni

izlashdan iborat. Agar siz menga shu go‘zallikni ko‘rsatganingizda

edi, sizdan xuddi mana shu oliy baxtga meni

ham sazovor qiling, deb tiz cho‘kib yolvorgan bo‘lurdim.

San’at asari deb atashadigan narsani yaratish uchun,

avvalo, kishi nima yaxshi, nima yomonligini aniq-ravshan,

hech shubhasiz bilishi, bularni ajratib turadigan chegarani

noziklik bilan ko‘rib turishi va shu boisdan ham bor

narsani emas, balki bo‘lishi mumkin narsani yozishi

kerak...

...Go‘zallik nima? Go‘zallik biz uchun suyukli narsadir.

Go‘zal — go‘zal emas, suygan — go‘zaldir. Nega suygan

go‘zal — hamma gap ana shunda.

L. N. Tolstoy

J—SH UNDOSHLARI

J(j) harfi til oldi, qorishiq, jarangli undosh

tovushni ifodalaydi. Sof o‘zbekcha so‘zlarda

qorishiq tovush tarzida, forscha-tojikcha va

ruscha o‘zlashmalarda sirg‘aluvchi tovush kabi

talaffuz qilinadi. Qiyoslang: jon, ajoyib, jajji,

ajdar, mujda, janr. Jonli nutqda ch yoki sh

tovushlariga moyil aytiladi, ammo asliga muvofiq

j yoziladi. Masalan: toj-toch, boj-boch, ijtimoiyishtimoiy,

garaj-garach, massaj-massash kabi.

2—Ona tili va adabiyot (koll.) 33

Sh(sh) harfi til oldi, sirg‘aluvchi, jarangsiz

undosh tovushni ifodalaydi. Til oldi undoshlari

bilan kelganda yumshoq, orqa qator unlilar

bilan yonma-yon kelganda esa qattiq talaffuz

qilinadi va shunday yoziladi. Masalan: shirin,

ishkal, shol, sho‘x kabi.

Rus tili orqali o‘zlashgan so‘zlarda yumshoq

va cho‘ziqroq aytiladi va doim sh yoziladi:

meshchan, plash, borsh, obshina kabi.

29- topshiriq.

Tez aytishlarni o‘qib, davom ettiring. J—sh undoshlarining

talaffuzi va qo‘shaloq yozilishiga e’tibor bering.

1. Sijjakdagi g‘ijjakchi jiydadan g‘ijjak yasarmish.

2. Jajji jiblajibon jajji Jo‘ra bilan jo‘ra,

Jajji Jo‘ra jajji jiblajibon bilan jo‘ra.

3. Shokir shamolda sholini sharillatib shopiryapti.

4. Qishda kishmish pishmasmish, kishmish yegan

kishining tishi qamashmasmish.

20- mashq.

Berilgan so‘zlarni talaffuz me’yorlariga amal qilib o‘qing.

J—sh undoshlari qo‘shaloq kelgan so‘zlarni daftaringizga ko‘chiring.

A. Jahon, jamol, janjal, jerkish, jild, hujjat, jumboq,

najjor, jo‘yak, taajjub, jimillamoq, jigarpora, ajnabiy,

abajur, bajon-u dil, bijillamoq, gijja, budjet, lojuvard,

munajjim, murojaat, oranjereya, ruju, tajovuz, g‘ijjak,

hijjalamoq.

B. Shabada, shamshir, sharshara, ash’or, andisha,

bashorat, boshboshdoqlik, govmish, dashnom, yondashuv,

ishorat, ishshaymoq, kaft, kashshof, kelinposhsha,

klavish, maishiy, mashshoq, mushkulkushod, nisholda,

oshiq-ma’shuq, pashsha, pishpishlamoq, ushshoq, qashshoq,

hash-pash.

34

G‘—Q UNDOSHLARI

G‘(g‘) harfi chuqur til orqa, sirg‘aluvchi,

jarangli undosh tovushni ifodalaydi.

So‘z oxirida g‘ tovushi ba’zan qo‘shimchalar

ta’sirida x tarzida aytilsa ham, g‘ yoziladi.

Masalan: bog‘

‘‘‘‘‘cha-boxcha, belbog‘

‘‘‘‘‘cha-belboxcha,

zog‘

‘‘‘‘‘cha-zoxcha kabi.

Lotin yozuvidagi alifbomizning yangi imlo

qoidasiga ko‘ra, oxiri g‘ bilan tugagan so‘zlarga

jo‘nalish kelishigi qo‘shimchasi -ga va g bilan

boshlanuvchi boshqa qo‘shimchalar qo‘shilganda,

o‘zakdagi g‘ va qo‘shimchadagi g undoshlari

q tarzida talaffuz etilishi mumkin,

ammo yozuvda asliga ko‘ra yoziladi. Qarang:

sog‘ga, tug‘gan, tog‘gacha, sig‘guncha, sog‘gan

kabi.

Q(q) harfi chuqur til orqa, portlovchi, jarangsiz

undosh tovushni ifodalaydi.

Jonli nutqda so‘z o‘rtasi va oxirida q tovushi

g‘ va x ga moyil aytilsa ham, imloda asliga ko‘ra

yoziladi. Masalan: botqoqlik-botqog‘

‘‘‘‘‘lik, baliqbalig‘

‘‘‘‘‘, shu yoqda-shu yog‘

‘‘‘‘‘da, to‘qson-to‘xson,

vaqt-vaxt kabi.

q undoshi bilan tugagan so‘zlarga egalik

qo‘shimchalari qo‘shilganda q jaranglashib g‘ ga

o‘tadi va bu hodisa imloda aks etadi: taroqtarog‘

‘‘‘‘‘i, qo‘shiq-qo‘shig‘

‘‘‘‘‘im, o‘rtoq-o‘rtog‘

‘‘‘‘‘ing kabi.

Ammo bir bo‘g‘inli so‘zlarda, chetdan o‘zlashgan

so‘zlarda bunday paytda q undoshi aslicha

aytiladi va yoziladi: haq-haqqi, to‘q-to‘qin,

ishtiyoq-ishtiyoqi, huquq-huquqim, ravnaqravnaqi

kabi.

q bilan tugagan so‘zlarga jo‘nalish kelishigi

qo‘shimchasi -ga, va g bilan boshlanuvchi

boshqa qo‘shimchalar qo‘shilganda, g undoshi

q tarzida aytiladi va bunday so‘zlar qo‘shaloq q

bilan yoziladi: soliqqa, yoqqach, chiqquncha,

qo‘rqqudek, achchiqqina kabi.

35

30- topshiriq.

Lug‘atdan tarkibida g‘—q undoshlari bo‘lgan 10 ta so‘z toping,

ularning talaffuzi o‘zgarishini izohlang va shu so‘zlar ishtirokida

4 ta gap tuzing.

21- mashq.

Matnni o‘qing. Ajratilgan so‘zlardagi g‘—q undoshlarini

tavsiflang.

NEGA OYDA HAYOT YO‘Q

Inson Oy yuzasini sinchiklab tadqiq qilgach, u haqida

ko‘pgina qiziq narsalarni bilib oldi. Ammo Oyda hayot

yo‘qligini u yerga qadami yetmasdan oldin ham bilar

edi. Oyda atmosfera yo‘q. Munajjimlar buni Oyda

Quyoshning botish payti yoki kechqurun va tonggi g‘irashira

payt bo‘lmasligiga qarab aniqlashgan. Yerga tun

asta-sekin cho‘ka boradi, chunki havo Quyosh botgandan

keyin ham uning nurlarini aks ettirib turadi. Oyda

esa butunlay boshqa manzarani ko‘rish mumkin: birpasda

qorong‘ilik tushadi.

Atmosfera yo‘qligi sababli Oyga Quyoshning barcha

nurlari to‘g‘ridan to‘g‘ri tushaveradi. Quyosh o‘zidan

issiqlik, yorug‘lik va radioto‘lqinlar chiqaradi. Yerdagi

hayot shu issiqlik va yorug‘likka bog‘liqdir.

Quyosh o‘zidan yana zararli radiatsiya ham tarqatadi.

Yer atmosferasi bizni ulardan himoya qiladi. Oyda esa

bunday zararli radiatsiyani yutadigan atmosfera yo‘q.

Quyoshdan chiqayotgan barcha foydali va zararli nurlar

hech bir to‘siqsiz Oy yuzasiga yetib kelaveradi. Atmosfera

yo‘qligi sababli Oy yuzasi yo haddan ziyod issiq yoki

nihoyatda sovuq bo‘ladi. Aylanayotgan Oyning Quyoshga

qaragan tomoni juda qizib ketadi va temperatura 150

darajaga yetadi. Bu shaqirlab qaynayotgan suvning

temperaturasidir. Jazirama Oy kuni ikki hafta davom

etadi.

So‘ngra ikki hafta davom etadigan tunga navbat keladi.

Tunda temperatura 125 darajaga tushib ketadi. Bu Yerning

Shimoliy qutbidagi temperaturadan ikki barobar

sovuqdir.

36

X—H UNDOSHLARI

X(x) harfi chuqur til orqa, sirg‘aluvchi,

jarangsiz undosh tovushni ifodalaydi.

So‘z o‘rtasida va oxirida ba’zan q tovushiga

moyilroq aytilsa ham, asliga muvofiq yoziladi.

Masalan: axloq-aqloq, mix-miq, soxta-soqta kabi.

O‘zbek tilida, asosan, e dan boshqa unlilar

bilan yonma-yon kelganda yoziladi va ularning

qattiqroq talaffuz qilinishiga sababchi bo‘ladi.

Qarang: xalq, xabar, to‘xta, axtar, xush, xamir

kabi.

H(h) harfi ham sirg‘aluvchi, jarangsiz undoshni

ifodalaydi. Ammo bu tovush bo‘g‘izda

hosil bo‘lgani uchun bo‘g‘iz undoshi hisoblanadi.

O‘zbek tilida bu tovush oh, e, ha kabi undov

so‘zlarda va, asosan, arab-fors tillaridan o‘zlashtirilgan

so‘zlarda uchraydi.

H harfi ifodalagan tovush x tovushiga nisbatan

yumshoqroq, nafisroq talaffuz etiladi va

quyidagi so‘zlar kabi yoziladi: himoya, hosil,

hokim, Shohista, ohang, sahna, tuhfa kabi.

Jonli nutqda h tovushi ba’zan o‘zidan keyingi

undosh kabi aytiladi yoki butunlay talaffuz

etilmaydi: mahkam-makkam, mahsi-massi,

daxlsiz-dalsiz, shahodatnoma-shaodatnoma kabi.

Kundalik so‘zlashuvda yumshoq bo‘g‘iz tovushi

h undoshining ko‘pincha qattiq, chuqur til

orqa tovushi x tarzida aytilishi adabiy talaffuz

me’yoriga xos emas. Chunki bu tovushlarning

bir xilda talaffuz etilishi so‘z ma’nosini butunlay

o‘zgartirishi mumkin: shohi-shoxi, hol-xol,

hil-xil kabi.

22- mashq.

Quyidagi so‘zlarda h undoshini to‘g‘ri talaffuz qiling va

yozilishini esda tuting.

Sulh, bahor, subh, sahv, sahifa, sahro, sayyoh,

ruhoniy, ruhan, ruhiy, rohat, rahm, rahmat, mehmon,

pinhon, ohista, oh-zor, ohu, muhtaram, mahalla,

37

mahkam, lahza, ishtaha, zohid, ahvol, ahd, ahamiyat,

muharrir, muhtasham, muhtoj, muhabbat, muhayyo,

muhrdor, muhim, muhlat, muhojir, muhokama, muhr,

mehr, mehnat, mahsulot, mohtob, mahkum, zahmat,

himmat.

23- mashq.

Nuqtalar o‘rniga x yoki h harflaridan mosini qo‘yib, so‘zlarni

ko‘chiring, x yoki h bilan yozilish sababini tushuntiring.

Ishta...a, ji...oz, jo...il, za...ar, za...matkash, ze...n,

ba...odir, mar...amat, masla...at, e...son, e...tiyotkorlik,

sa...iy, so...il, giyo..., sayrgo..., ...orij, ...azil, ...arakat,

guru..., ...attot.

M—N UNDOSHLARI

M(m) harfi lab-lab, jarangli, burun undosh

tovushini ifodalaydi. E, i old qator unlilaridan

oldin kelganda yumshoq (meva, mehmon, miqyos

kabi), orqa qator unlilar, chuqur til orqa

undoshlari bilan yonma-yon kelganda esa qattiq

(somon, mol, muborak, mo‘min kabi) talaffuz

qilinadi.

N(n) harfi til oldi, jarangli, portlovchi,

burun undosh tovushini ifodalaydi. Bu tovush

b, m undoshlari oldida kelganda m tarzida

aytiladi, ammo asliga muvofiq yozilaveradi:

tanburchi-tamburchi, minbar-mimbar, yonboshyombosh,

manmanlik-mammanlik kabi. Jonli

nutqda n tovushining ba’zan o‘zidan oldingi

undosh ta’siriga uchrab, o‘sha tovush tarzida

qo‘shaloq aytilishi adabiy talaffuz me’yoriga

ziddir: gapni-gappi, yo‘lni-yo‘lli, ko‘zni-ko‘zzi

kabi.

24- mashq.

Quyidagi maqol va hikmatli so‘zlarda m va n tovushlarini to‘g‘ri

talaffuz qiling.

1. Mehnat mamnuniyat va madaniyat manbayidir.

38

2. Ona yurting omon bo‘lsa,

Rang-u ro‘ying somon bo‘lmas.

3. Yaxshi bo‘lgin, hatto dushmaning oson

Seni deyolmasin yaramas-yomon.

Tanburning ovozi soz chiqib tursa,

Qulog‘in buramas sozchi hech qachon

(Sa’diy Sheroziy.)

4. Hamma qobiliyatlarning sarvari sog‘lom fikrdir.

5. Xayrli ishning o‘zi kifoya emas, bu ishni vaqtida va

mavridi bilan bajarmoq lozim (U. Metyuz).

CH—NG HARFLARI

Ch(ch) harfi til oldi, qorishiq portlovchi,

jarangsiz undosh tovushni ifodalaydi. Ch harfi

bilan tugallanuvchi o‘zakka qo‘shimcha qo‘shilganda

hamda ayrim so‘zlarda ch tovushi sh kabi

aytiladi, ammo asliga muvofiq yoziladi. Masalan:

uchta-ushta, uchdi-ushdi, kichkina-kishkina,

qarich-qarish kabi.

NG(ng) harfi til orqa, portlovchi, jarangli,

burun undosh tovushini ifodalaydi. Bu tovush

so‘z boshida uchramaydi. So‘zning o‘rtasi (manglay,

ingichka kabi) va oxirida (teng, ong kabi)

kela oladi. Bu harfning imlosida quyidagi holatlarga

e’tibor berish lozim:

a) jang, zang, so‘ng, ko‘ndalang, durang,

ingramoq kabi so‘zlarda uchraydigan til orqa ng

tovushi o‘rnida yoziladi. Bunday so‘zlarni

bo‘g‘inlarga ajratganda ng harfiy birikmasi n va

g harflariga ajratilmaydi va alohida tovushlar

sifatida talaffuz qilinmaydi.

b) kongress, tangens, bugungi kabi so‘zlarda

ng alohida tovushlar n va g ni ifodalaydi, shu

sababli bo‘g‘in ko‘chirishda ajratib yoziladi.

ng tovushi ikki unli o‘rtasida kelganda ikkinchi

unli bilan bo‘g‘in hosil qiladi va bir satrdan

boshqasiga shunday ko‘chiriladi: si-ngil, de-ngiz,

opa-ngiz kabi.

39

Agar ng tovushidan so‘ng undosh kelgan

bo‘lsa, ng tovushi birinchi unli bilan bo‘g‘in

hosil qiladi: sing-lim, teng-qur, ang-lagan kabi.

25- mashq.

Matnni o‘qing. Ajratilgan so‘zlardagi ch—ng undoshlarini

tavsiflang.

Urgutda adir tepasidagi Navro‘z bayrami o‘tkaziladigan

yalanglikka chiqadigan tik so‘qmoq yonboshida bir qabr

bor. Andak to‘xtab, unga e’tibor bering. Bu jangchi,

qahramon otning qabri. U frontda yaralangan egasini

olib ketayotgan sanitar vagon orqasidan chopib, poyezd

tezlab ketganda yetolmay, yo‘lda qolib ketgan. Necha

oylab tog‘-toshlardan, daryolardan o‘tib, cho‘llarda

sargardon bo‘lib, so‘ngra Urgutga kelgan. Bu vafodor ot

egasini ko‘rish ilinjida oylab Samarqand vokzalidagi

poyezdlarni boshdan oyoq aylanib chiqadi. O‘ziga tanish

sanitar vagonini topolmay, kelgusi poyezdni kutadi. Urgut

bilan Samarqand oralig‘ida qatnayverib, tuyoqlari

yemirilib, yurishga imkon bermay qo‘yadi. U oxiri qadrdon

chavandoziga ilhaq bo‘lib jon beradi...

«Ot kishnagan oqshom» qissasining so‘nggi satrlarini

yoddan o‘qiyman: «Ayo, Tarlon, sen mening akamsan,

Uka desa degulik mendayin ukang bor. Ayo, Tarlon, sen

mening qiyomatlik birodarimsan, qiyomatlik...» Bu so‘zlar

insonning eng yaqin do‘sti, vafoli jo‘rasi — ot sha’niga

aytilgan madh-u taronadir.

S. Ahmad, «Yo‘qotganlarim va topganlarim»dan.

QO‘SH UNDOSHLAR

Nutqda har xil undosh tovushlarning qator

kelishi bilan birga, bir xil undoshlarning qatorqo‘

shaloq holda qo‘llanishi ham uchraydi. Qo‘sh

undoshlar, odatda, o‘zbek tilida so‘z o‘rtasida

keladi: malla, shovvoz, tizza, do‘ppi kabi. Rus

tili orqali o‘zlashgan so‘zlarda esa so‘z oxirida

ham qo‘llanadi: gramm, metall, kilovatt kabi.

Bunday so‘zlarga o‘zakdagi qo‘sh undoshlar

40

kabi ayni tovush bilan boshlanuvchi qo‘shimcha

qo‘shilganda bir harf yozilmaydi. Qarang:

kongress+si — kongressi, kilogramm+mi —

kilogrammi kabi.

Og‘zaki nutqda so‘z o‘rtasida qo‘shaloq kelgan

undoshlardan biri ba’zan talaffuz qilinmasada,

yozuvda to‘liq saqlanadi: million — milion,

komis-sar — komisar, oddiy — odiy kabi.

Talaffuzda qo‘sh undoshlardan birini aytmaslik

adabiy talaffuz maromiga ziddir, ayniqsa,

o‘zbek tilida bu holat ma’no farqlashga ham

xizmat qiladi: sodda — soda, modda — moda,

billur — bilur (bilar ma’nosida) kabi.

O‘zbek tilida qo‘sh undoshlar o‘zak oxiridagi

undoshdan keyin shunday undosh bilan boshlanuvchi

qo‘shimcha qo‘shish (eshit+tir, es+siz,

gul+lar kabi), o‘zak oxiri va qo‘shimcha boshidagi

tovushlarning o‘zgarishi (bir+ta — bitta,

tog‘+ga — tog‘ga, tug+gan — tukkan kabi),

sifatning kuchaytirma shakli yasalishi (oppoq,

soppa-sog‘, chippa-chin kabi) bilan hosil bo‘ladi.

31- topshiriq.

Lug‘atdan qo‘sh undoshli 10 ta so‘z topib, daftaringizga

ko‘chiring. Nh, m, k, l undoshlari qo‘shaloq kelgan so‘zlarga

gaplar tuzing va bu undoshlarning yozilishini izohlab bering.

26- mashq.

She’rni ifodali o‘qing. Ajratilgan so‘zlardagi undosh tovushlarning

talaffuzi va yozilishiga sharh yozing.

...Sizga qarsaklarda chiniqdi ilgim

Istiqbol sizniki, baringizniki.

Olamning egasi siz bo‘lmayin, kim?

Shundayin olamki, kelmagan tengi.

Sizsiz kelajak yo‘q, siz axir xalqning

Ming yilni ko‘rajak qarog‘larisiz.

Sizsiz yorimaydi osmonda Zuhra,

Zamonlar tongining charog‘larisiz.

41

Qo‘chqor bo‘laturgan qo‘zichoqlarning

Manglayi tug‘ilgan chog‘da do‘ng bo‘lur.

G‘alaba asrining o‘smirlarisiz —

Sherbachcha qilig‘i sherday cho‘ng bo‘lur.

Bebaho naslsiz, hayot va mehnat

Olam qalbingizga sut bilan kirgan.

Sizning xamiringiz shu ulug‘ xalqqa,

Vatanga muhabbat bilan yo‘g‘rilgan.

G‘afur G‘ulom

ASOS VA QO‘SHIMCHALAR IMLOSI

27- mashq.

Gaplarni o‘qing. Ajratilgan so‘zlarning o‘zagidagi o‘zgarishlarni

aniqlang va sababini izohlang

1. O‘ynab gapirsang ham o‘ylab gapir. 2. Xalq botir

o‘g‘lonlarini hech qachon unutmaydi. 3. Og‘zaki nutq

qisqa va ifodali bo‘lishi kerak. 4. Qizcha erkalanib opasining

bo‘ynidan mahkam quchdi. 5. Bolaning ko‘ngli o‘ksimasin

deb yumshoq o‘rindiqqa o‘tqazdi. 6. So‘roq qilingan

kishining ayblarini sanab berdik. 7. Sog‘lom va zehnli

bo‘lib ulg‘aygan bola hayotda qiynalmaydi. 8. So‘z bilan

o‘ynovchilardan yuragim bezillaydi. 9. Musavvirning

bo‘yog‘ida hayot chizgilari aniq ifodalangan edi.

1. O‘zakdagi unlining o‘zgarishi:

— a unlisi bilan tugagan fe’llarga - v,- q,- qi

qo‘shimchalari qo‘shilganda a unlisi o ga o‘zgaradi

va shunday yoziladi.

Masalan: sina>sinov, so‘ra>so‘roq, tira >

tiroq, sayra> sayroqi kabi.

— i unlisi bilan tugagan fe’llarga qo‘shilgan

-v,- q, qo‘shimchalari i unlisini u ga aylantiradi.

Masalan: sovi>sovuq, to‘qi> to‘quvchi, o‘qi>o‘quv.

Lekin og‘riq, iliq, qaviq so‘zlarining o‘zagidagi

i o‘zgarmaydi.

-illa qo‘shimchasi orqali taqlidiy so‘zlardan

fe’l yasalganda (taqilla, chirilla kabi) asos so‘z

42

tarkibida v yoki y tovushi bo‘lsa, bu qo‘shimcha

-ulla tarzida aytiladi va shunday yoziladi: gurulla,

shovulla, lovulla kabi.

Unli tovushlar bilan tugagan parvo, avzo,

obro‘, mavzu, mavqe kabi fors-arab tillaridan

o‘zlashgan so‘zlarga egalik qo‘shimchalari

qo‘shilganda quyidagicha yoziladi:

a) I va II shaxs qo‘shimchalari qo‘shilganda

ushbu so‘zlardan so‘ng y tovushi qo‘shib aytiladi

va shunday yoziladi: parvoyim, avzoying,

obro‘yingiz, mavzuyim, mavqeying kabi;

b) III shaxs egalik qo‘shimchasi parvo, obro‘,

avzo, mavqe so‘zlariga -yi shaklida qo‘shiladi,

mavzu, orzu so‘zlariga -si shaklida qo‘shiladi:

avzoyi, obro‘yi, mavzusi, orzusi kabi.

32- topshiriq.

Quyidagi fe’llardan qo‘shimchalar yordamida ot yoki sifat

yasang va so‘z o‘zagidagi o‘zgarishlarni ko‘rsatib bering.

Ili, qayna, sovi, yumsha, qot, tin, yon, sana, to‘qi,

qizi, to‘xta.

33- topshiriq.

Matnni o‘qing. Tovush o‘zgarishiga uchragan so‘zlarni aniqlab,

bu o‘zgarishlarning sababini tushuntiring.

Odob kichik yoshlilarni kattalar duosiga sazovor etadi;

yoshlar u duo barakasidan umrbod bahramand bo‘ladilar.

Odob ulug‘lar ko‘nglida yoshlarga mehr uyg‘otadi va u

odobli yoshga bo‘lgan muhabbat ko‘ngilda abadiy qoladi.

Yoshlarni ko‘zga ulug‘ qilib ko‘rsatadigan fe’l-atvori

odobdir, odoblilarning yurish-turishida xalq ulug‘vorlik

ko‘radi.

Odob kishilar tarafidan qilinishi mumkin bo‘lgan

hurmatsizlik eshigini bekitadi va odamni hazil-mazaxdan,

kamsitishdan saqlaydi. Odobdan kichiklarga shunchalik

foyda yetadigan bo‘lsa, kattalarga nechog‘liq ekanini

tasavvur qiling. Odob va tavoze do‘stlik oynasiga jilo beradi

va ikki oraga yorug‘lik bag‘ishlaydi.

43

Odob urug‘ini ekkan odamning hosili javohir bo‘ladi.

Odobli va go‘zal xulqli odamlar ko‘payaversa, xalqning

do‘stligi, ularning bir-biriga bo‘lgan mehr-muhabbati

borgan sari rivoj topadi.

Alisher Navoiy, «Mahbub ul-qulub»dan.

2. O‘zak va qo‘shimchadagi undoshning

o‘zgarishi:

— k, q bilan tugagan so‘zlarga egalik qo‘shimchalari

qo‘shilganda «k» undoshi g ga, q undoshi

esa g‘ ga o‘zgaradi va shunday yoziladi. Masalan:

ohak > ohagi, bek > begi, tayoq > tayog‘i,

yo‘q > yo‘g‘i kabi.

Ammo ishtirok, erk, huquq, ravnaq, yuq,

haq, ishtiyoq so‘zlari bundan mustasno.

-ga, -gacha, -gach, -guncha, -gani, -gudek,gan,

-gin, -gina kabi g harfi bilan boshlanuvchi

qo‘shimchalar qanday tovush bilan tugagan

o‘zakka qo‘shilishiga qarab quyidagicha aytiladi

va yoziladi:

a) k undoshi bilan tugagan so‘zlarga qo‘shilganda

yuqoridagi qo‘shimchalarning bosh

tovushi k tarzida aytiladi va shu harf bilan

yoziladi: tok + ga > tokka, ek + gin > ekkin,

kichik + gina > kichikkina kabi;

b) q undoshi bilan tugagan so‘zlarga qo‘shilganda

bu qo‘shimchalarning bosh tovushi q

tarzida aytiladi va shunday yoziladi: soliq + ga

> soliqqa, chiq + gani > chiqqani, yoq + gach

> yoqqach, qo‘rq + guncha > qo‘rqquncha

kabi;

s) qolgan barcha hollarda so‘z qanday tovush

bilan tugashidan qat’i nazar (jumladan, g, g‘

bilan tugasa ham), ushbu qo‘shimchalarning

bosh harfi g bilan yoziladi: barg + ga > bargga,

dialog + ga > dialogga, bug‘ + ga > bug‘ga,

tog‘ + ga > tog‘ga kabi.

44

28- mashq.

Lug‘atdan k, q, g, g‘ undoshlari bilan tugagan 10 ta so‘z

toping va avval egalik, so‘ngra g bilan boshlanuvchi boshqa

qo‘shimchalarni qo‘shib, tovush o‘zgarishiga uchrash hollarini

sharhlang.

34- topshiriq.

She’riy parchalarni ifodali o‘qing.

Tovush o‘zgarishiga uchragan so‘zlarni aniqlab, daftaringizga

ko‘chiring.

Har kimki chuchuk so‘z elga izhor aylar,

Har nechaki ag‘yor durur yor aylar,

So‘z qattig‘i el ko‘ngliga ozor aylar,

Yumshog‘i ko‘ngullarni giriftor aylar,

Alisher Navoiy

Orzum shul, o‘chmasin yongan charog‘ing,

Yulduzday nur sochsin chashming-qarog‘ing,

Magar chinor bo‘lsang, chinorday yasha,

Bevaqt uzilmasin biror yaprog‘ing.

Abdulla Oripov

Tarixing bitmakka, xalqim,

Mingta Firdavsiy kerak.

Chunki bir bor chekkan ohing

Mingta doston, o‘zbegim.

Erkin Vohidov

3. O‘zak va qo‘shimchadagi tovushning

tushib qolishi:

— ikkinchi bo‘g‘in yopiq bo‘lgan ayrim

otlarga egalik qo‘shimchalari va shunday tarkibli

fe’llarga -il nisbat qo‘shimchasi qo‘shilganda

o‘zakdagi ikkinchi unli aytilmaydi va yozilmaydi.

Masalan: og‘iz>og‘zim, shahar>shahring,

o‘g‘il>o‘g‘li, ayir>ayril, qayir>qayril kabi.

— ikkinchi bo‘g‘ini ochiq unli bilan tugagan

sonlarga - ov,- ala qo‘shimchalari qo‘shilganda

45

ham o‘zakdagi - i unlisi yozilmaydi: ikkov,

oltov, yettala kabi.

— men, sen olmoshlariga - ni,- ning, - niki

qo‘shimchalari qo‘shilganda qo‘shimchadagi

n aytilmaydi va yozilmaydi. O‘zagi n bilan tugagan

boshqa so‘zlar bundan mustasno. Masalan:

meni, sening, meniki va o‘rinni, nonning, matnniki

kabi.

29- mashq.

Gaplardagi qaysi so‘zlarning o‘zak va qo‘shimchasida tovush

tushish hodisasi yuz berganligini aniqlang va shu so‘zlarni

daftaringizga ko‘chiring.

1. O‘z ko‘nglingni ko‘tarishning eng yaxshi yo‘li

kimningdir ko‘nglini ko‘tarishdir (Mark Tven). 2. Har

kimki atog‘a ko‘p rioyat qilg‘ay, o‘g‘lidan anga bu ish

siroyat qilg‘ay (Alisher Navoiy). 3. Sening har bir ishing

boshqalarga ibrat bo‘lishini unutma. 4. Og‘ziga kelganni

demoq nodonning ishi (Alisher Navoiy). 5. Ikkalasi ham

shahrimizdagi o‘zgarishlarni ko‘rib lol qolishdi. 6. To‘pidan

ayrilganni bo‘ri yer (Maqol). 7. Sening tug‘ilib o‘sgan

qishlog‘ingdan ayrilmasligingni bilar edim. 8. Menikiseniki

deb tortishib, necha marta burni qonadi hamki,

og‘zini tiyolmaydi. 9. Men ham bir o‘g‘lingman, ona

sayyora, Bag‘ring men uchun ham xoki pok bo‘lsin

(A. Oripov).

35- topshiriq.

Do‘stlik va sadoqat mavzusidagi maqollardan ayting. So‘zlarida

tovush o‘zgarishlari bo‘lgan maqollarni yozib oling va bu

o‘zgarishlarni imlo qoidalari asosida izohlab bering.

36- topshiriq.

Matnni o‘qib, -ni, -ning kelishik qo‘shimchalarining qo‘llanishi

va yozilishini tushuntiring.

KITOBXONLIK

— Yur, seni kitobxonlikka olib boray, — dedilar bir

kuni rahmatli otam Maqsud Sobir o‘g‘li. Kitobni yolg‘iz

46

o‘qishga o‘rganib qolgan kamina ra’ylarini qaytarmay

ergashdim.

Isajon tog‘amning mehmonxonasiga mulla Muhammad

Zohid domla, Ne’matxon bobo, yana bir qancha keksalar

yig‘ilishgan edi. O‘zimcha hayronman: nega bu kishilar

kitob o‘qirkanmiz, deb shuncha taraddudlanib o‘tirishibdi?

Hammasi o‘z uyida o‘qiyvermaydimi?

Nihoyat mutolaa boshlandi: mulla Muhammad Zohid

domla yo‘l-yo‘l beqasam jildli kitobni qo‘lga olib dedilar:

— «Javome’-ul kalima»ni davom ettiramizmi?

— Shunday bo‘lsin, taqsir...

Mulla Muhammad Zohid domla bosiq bir shirador

ovoz bilan dona-dona o‘qir, ba’zan o‘qiganining

mazmunini tushuntirar, atrofdagilarning fikrini so‘rardi,

so‘ng esa yig‘ilganlar qizg‘in bahsga kirishishar, har bir

so‘zning mag‘zini chaqishardi. Kamina lol bo‘lib o‘tirardim.

Mana, kitobning mag‘zini qanday chaqish kerak ekan!

Turob Maqsud.

Qaratqich kelishigi qo‘shimchasi yozuvda

-ning shaklida ifodalanadi: O‘zbekistonning

iqtisodi, bilimning kuchi. Bu kelishik ma’nosi

jonli nutqda -ni, she’r tilida -n, -im shakllarida

ifodalanishi mumkin: Ukamni oldiga kirdim.

O‘zbekiston Vatanim manim.

Tushum kelishigi doimo - ni shaklida

yoziladi: Lolani ko‘rdim, mehrimni berdim kabi.

She’riy til va og‘zaki nutqda -n, -di, -ti, -i

shakllarida qo‘llanishi mumkin: Har fasl o‘z

ishin qilar. Adl qulog‘i-la eshit holimi (Muqimiy).

Qaratqich va tushum kelishiklari ba’zi

o‘rinlarda belgili (-ning, -ni qo‘shimchasi bilan),

ba’zan belgisiz (qo‘shimchalarsiz) qo‘llanadi.

Xususiylik, aniqlik ma’nosi ifodalanganda bu

kelishiklar belgili ishlatiladi (uyning eshigi, oq

gulni uzatmoq kabi), umumiylik, noaniqlik

ma’nosi esa bu kelishiklarning belgisiz shakli

orqali ifodalanadi (shahar ko‘chasi, olma yemoq

kabi).

47

30- mashq.

Nuqtalar o‘rniga kelishik qo‘shimchalaridan qo‘yib, gaplarni

ko‘chiring, -ning, -ni qo‘shimchalarining qo‘llanishini izohlang.

1. Mamlakat... kichik bir qismi bo‘lgan oila..., un...

tinchligi... asraylik. 2. Hayotda o‘z o‘rni... topishida odam...

bolalikdagi faoliyati, olgan bilimi va tarbiyasi katta o‘rin

tutadi. 3. Ba’zan o‘ylab deyman, ne bo‘lardi gar, qudrat...

ko‘rgizsa tabiat hassos. Va inson suvrat... u... muqarrar,

fe’l-u atvoriga aylab qo‘ysa bas (A. Oripov). 4. Yo‘lchi

arava... nimasi shikastlangani... payqamay, hayron bo‘lib

turar ekan, arava... tagidan dehqon... ayanchli tovushi

eshitildi (Oybek). 5. Ko‘p til... bilmoqlik... foydasi katta,

u inson... katta boyligi hisoblanadi. 6 Haq yo‘linda kim

sanga bir harf o‘qitmish ranj ila, Aylamak bo‘lmas ado

o... haq... yuz ganj ila (A. Navoiy). 7. Inson dunyo... qanchalik

bilsa, o‘zligi... ham shunchalik anglaydi (I. Gyote).

37- topshiriq.

Matnni monolog tarzida ifodali o‘qing. Kelishik qo‘shimchalarining

qo‘llanishi va yozilishini sharhlab bering.

O, yulduzlar... yulduzlar!.. Mirzo Ulug‘bek ellik yil

ularga oshufta bo‘ldi. Kechalarni bedor o‘tkazib, har bir

sitora, har bir yulduzning burjini, ya’ni harakatidagi

chambar yo‘lini kuzatdi. Hayhot! Qirq yil umrini sarf

qilib, yulduzlar sirini, koinot sirini o‘rgandi-yu, zamin

siriga, insonlar hayotiga kelganda g‘aflatda qoldi. U falak

sirlarini bilsam, zamin va hayot sirlarini ham bilurmen,

deb o‘ylagan edi. Yo‘q, yanglishdi! Falak sirlarining bir

chetini xiyol ochganday bo‘ldi, lekin insoniyat, nainki

insoniyat, hattokim o‘z pushti kamaridan bo‘lgan

zurriyotlarining yuraklariga qo‘l solib ko‘rolmadi,

matlablari ne? Bilolmadi!..

O. Yoqubov, «Ulug‘bek xazinasi» dan.

QO‘SHMA VA JUFT SO‘ZLAR IMLOSI

31- mashq.

Gaplarni o‘qing, ulardagi qo‘shma va juft so‘zlarni toping va

alohida-alohida ustunlarga ajratib, daftaringizga ko‘chiring.

48

1. Farg‘ona vodiysi osmono‘par tog‘lar bilan o‘ralgan.

2. Quyosh tog‘-toshlarni qizdirgan payt, ertapishar

olmalar qip-qizil. 3. G‘o‘zapoyasi yig‘ib olingan daladan

yoz-u qish hosil olinadi. 4. Yosh-qari, erkak-ayol aralashquralash

bo‘lib ko‘cha boshida to‘planishdi. 5. «Qo‘shariq»

jamoa xo‘jaligida g‘o‘za obihayotga qondirilmoqda. 6. Onabola

uy-joyni yig‘ishtirib, sadarayhon atrofida dam olishdi.

7. Bu bodomqovoq qiz xushfe’l tabiati bilan katta-yu

kichikning olqishiga sazovor bo‘ldi.

38- topshiriq.

Lug‘atdan ikki va undan ortiq o‘zakli qo‘shma so‘zlarga 10 ta

misol toping va ularning 4 tasi ishtirokida gaplar tuzing.

1. Quyidagicha tuzilishdagi qo‘shma so‘zlar

qo‘shib yoziladi:

— bir tushunchani bildiradigan va bir bosh

urg‘u bilan aytiladigan qo‘shma so‘zlar: belbog‘,

asalari, oshqozon, sheryurak, qashqargul kabi;

— xush, kam, ham, umum, bop, noma, xona,

sifat, rang, baxsh kabi so‘zlar yordamida yasalgan

qo‘shma so‘zlar: xushxabar, kamhosil, hamfikr,

umumxalq, hammabop, tavsiyanoma kabi;

— ikkinchi qismi -(a) r, -mas qo‘shimchalari

bilan tugaydigan qo‘shma so‘zlar: o‘rinbosar,

cho‘lquvar, ishyoqmas, qushqo‘nmas;

— keyingi qismi turdosh ot yoki obod so‘zi

bilan ifodalangan geografik nomlar: Amudaryo,

Yangiyo‘l, Kosonsoy, Yunusobod kabi.

32- mashq.

Berilgan qo‘shma so‘zlarning tarkibini aniqlang va imlosini

tushuntirib bering.

Oqqo‘rg‘on, qushtili, tinchliksevar, umumjahon, baqaterak,

makkajo‘xori, Sirdaryo, sovuqmijoz, devqomat,

pirpirak, olmaqoqi, suvilon, bayramoldi, qo‘lbola,

sohibjamol, birpas, mingoyoq, xushhavo, qo‘ziqorin,

bodomnusxa, izzattalab.

49

39- topshiriq.

Ruboiylardagi qo‘shma so‘zlarni aniqlab, tarkibini izohlang.

Shoho, fuqaroki munisi g‘amdurlar,

Bedordil-u ko‘zlari purnamdurlar

Zinhor alarni qilmag‘il ozurda,

Otashdam-u barhamzani olamdurlar.

Shermuhammad Munis

Tole’ yo‘qi jonimg‘a balolig‘ bo‘ldi,

Har ishniki ayladim, xatolig‘ bo‘ldi.

O‘z yerni qo‘yib Hind sori yuzlandim,

Yo rab, netayin, ne yuzqarolig‘ bo‘ldi.

Z. M. Bobur

2. Quyidagi tuzilishdagi qo‘shma so‘zlar

ajratib yoziladi:

— birinchi qismi sifat, ikkinchisi atoqli ot

bo‘lgan geografik nomlar: Kichik Osiyo, Sharqiy

Turkiston, Quyi Chirchiq kabi;

— qo‘shma fe’lning qismlari ajratib yoziladi:

shifo topmoq, olib chiqmoq, yoza boshlamoq,

aytib bermoq, ko‘rgan edi kabi;

— qo‘shma ravishlar ajratib yoziladi: har kim,

hech bir, hamma vaqt, qay kuni kabi. Biroz,

birpas, birato‘la, birmuncha so‘zlari bundan

mustasno;

— o‘zaro -dan qo‘shimchasi bilan bog‘langan

takror so‘zli birikmalar: kundan kunga, tomdan

tomga, ochiqdan ochiq, ko‘pdan ko‘p kabi.

40- topshiriq.

Lug‘atdan ajratib yoziladigan so‘zlarga 10 ta misol toping va

ularning 4 tasi ishtirokida gaplar tuzing.

33- mashq.

Matnni o‘qing. Ajratib yoziladigan so‘zlarni aniqlab, tuzilishini

izohlang.

— ...Maqsadlari juda ochiq! Bittasi mingboshi

bo‘lmoqchi, ikkinchisi Normuhammadning o‘rniga

50

minmoqchi, uchinchisi yana bir shaharni o‘ziga qaram

qilmoqchi. Xon ersa Musulmonqulga bo‘lgan adovatini

qipchoqni qirib alamdan chiqmoqchi! Menga qolsa o‘rtada

shundan boshqa hech gap yo‘q, o‘g‘lim! Men ko‘p

umrimni shu yurtning tinchligi va fuqaroning osoyishi

uchun sarf qilib, o‘zimga azobdan boshqa hech bir qanoat

hosil qilolmadim. Ittifoqni nima ekanini bilmagan, yolg‘iz

o‘z manfaati, shaxsiyati yo‘lida, bir-birini yeb-ichgan

mansabparast, dunyoparast muttahamlar Turkiston

tuprog‘idan yo‘qolmay turib, bizning odam bo‘lishimizga

aqlim yetmay qoldi... Biz shu holda ketadigan, birbirimizning

tegimizga suv quyadigan bo‘lsak, yaqindirki,

chor istibdodi Turkistonimizni egallar va biz bo‘lsak o‘z

qo‘limiz bilan kelgusimizni o‘ris qo‘liga qoldirgan

bo‘lurmiz. O‘z naslini kofir qo‘liga tutqin qilib topshiruvchi

— biz ko‘r va aqlsiz otalarga xudoning la’nati albatta

tushar, o‘g‘lim! Bobolarning muqaddas gavdasi madfun

Turkistonimizni kofirxona qilishga hozirlangan biz itlar,

yaratuvchining qahriga albatta yo‘liqarmiz! Temir ko‘ragon

kabi dohiylarning, mirza Bobur kabi fotihlarning,

Forobiy, Ulug‘bek va Abu Ali ibn Sino kabi olimlarning

o‘sib-ungan va nash’u namo qilganlari bir o‘lkani halokat

chuquriga qarab sudraguvchi, albatta, tangrining qahriga

sazovordir, o‘g‘lim! Gunohsiz bechoralarni bo‘g‘izlab,

bolalarini yetim, xonalarini vayron qiluvchi zolimlar —

qurtlar va qushlar, yerdan o‘sib chiqqan giyohlar

qarg‘ishiga nishonadir, o‘g‘lim!..

A. Qodiriy, «O‘tkan kunlar»dan.

34- mashq.

Juft so‘zlarni ajratib oling va daftaringizga ko‘chiring. Ularning

ma’nosini tushuntiring.

Urf-odat, nim pushti, yarim orol, tez-tez, baxtsaodat,

dori-darmon, toshko‘mir, yalangoyoq, tasdiq

etdi, uch-to‘rt, yoza-yoza, o‘g‘il-u qiz, qosh-qovoq,

olgan bo‘ldi, qo‘rqa-pisa, shu on, tokqaychi, yuzmayuz,

hovli-joy, so‘ramay-netmay, olaqarg‘a, asbobuskuna,

yer-u osmon, sap-sariq, hol-ahvol, ko‘ksulton,

keta ber, yoz-u qish.

51

41- topshiriq.

Quyidagi so‘zlar yoniga mos so‘zlar qo‘yib juft so‘zlar yasang

va yozilishini izohlang.

Qarindosh - ..., kuch - ..., qovun - ..., yo‘l - ...,

non - ..., osh - ..., o‘yin - ..., bo‘lar - ..., gul - ...,

yer - ..., yor - ..., dor - ..., tepsa - ..., temir - ...,

asta - ..., oq - ..., chora - ..., kirim - ..., mehr - ...,

aytdi - ..., kecha - ..., uzoq - ... .

3. Quyidagi so‘zlar chiziqcha bilan ajratib

yoziladi:

— juft va takror so‘zlarning qismlari chiziqcha

bilan ajratib yoziladi: asta-sekin, uch-to‘rt,

kiyim-kechak, qop-qop, uy-uyiga kabi;

— juft so‘zlar orasida - u (-yu) bog‘lovchisi

qo‘llansa, bog‘lovchidan oldin chiziqcha qo‘yiladi:

oq-u qora, kecha-yu kunduz kabi;

— - ma, - ba yordamida birikkan so‘z qismlari

chiziqcha bilan yoziladi: yuzma-yuz, rangbarang,

qadam-baqadam kabi;

— arab raqamlari bilan yozilgan tartib sonlar

chiziqcha bilan yoziladi: 5- sinf, 6- «V» sinf,

1991-yil, 3- mart kabi.

42- topshiriq.

Matnni o‘qing. Chiziqcha bilan yozilgan so‘zlarni aniqlab,

chiziqcha qo‘yilishining sabablarini aniqlang.

Biz hayotlik chog‘larida ota-onamizning qadriga

yetamizmi, axir ular bizni deb sog‘liqlaridan kechishgan,

tunlarni bedor o‘tkazishgan. Ko‘p mashaqqatlar chekishgan.

Ne-ne to‘siqlarni yengishgan va oxir-oqibatda kuchquvvatdan

qolishgan. Asablari bora-bora ishdan chiqqan.

Ko‘ngillari yarimta bo‘lib qolgan. Tabiiyki, bunday holatda

ular o‘g‘il-qizga munosabatda, muomalada, gap-so‘zda,

ehtimolki, xatoga yo‘l qo‘yishlari mumkin, ana shunday

paytda biz ularni to‘g‘ri tushunamizmi, kechira olamizmi,

oshiqmay, asabiylashmay yuzma-yuz o‘tirib, xushmuomalalik

bilan fikrimizni tushuntira olamizmi?

52

Dunyodan, hayotdan, kelajakdan, puf-puflab, avaylab,

oq yuvib, oq tarab o‘stirayotgan farzandlarining

orzu-havasini ko‘rishdan, ularning kelajakda baxtli

bo‘lishidan umidvor bo‘lgan odamlar, yigit va qizlar bu

haqda chuqur o‘ylab, mushohada qilib ko‘rishlari lozim.

43- topshiriq.

Lug‘atdan 10 ta so‘z tanlab, ularni yuklamalar bilan qo‘llang

va chiziqcha bilan yoziladiganlarini bir ustunga, qo‘shib yoziladiganlarini

boshqa ustunga yozing.

BOSH HARFLAR VA QISQARTMA SO‘ZLAR

IMLOSI

35- mashq.

Matnni o‘qing. Bosh harf bilan yozilishi zarur bo‘lgan so‘zlarni

aniqlab, qoidaga muvofiq ko‘chirib yozing.

...abdulla qodiriy, ba’zi bir odamlar aytmoqchi, «birikkita

risola yozgan» anchayin yozuvchi emas, balki yangi

davr adabiyoti, yevropa adabiyoti gazi bilan o‘lchaganda

ham to‘laqonli asarlar yozgan, o‘zbek romanchiligini

boshlab bergan ulkan adibdir. Uning «o‘tkan kunlar»,

«mehrobdan chayon» romanlari, bir talay hajviy asarlari

xalq orasida g‘oyat mashhur bo‘lib, har bir o‘zbek oilasiga,

hatto savodxon odam bo‘lmagan oilalarga ham kirib

borgan edi. Allaqayerdan kelgan bir kitobxon «O‘tkan

kunlar»ni yod bilar ekan, kitobning istalgan joyini

so‘raganda sharros o‘qib berganida abdulla qodiriy unga

chopon kiygizgani yodimda bor...

bizning 20- yillar adabiyotimiz tarixi hozirgi turishida

kambag‘al ko‘rinadi. O‘z vaqtida faqat abdulla qodiriygina

emas, kattakon olim-yozuvchi fitrat, zo‘r talant egasi

cho‘lpon, jo‘shqin shoir botu, satira va yumorda tengi,

timsoli yo‘q va o‘ziga xos shoir so‘fizoda, yigirmanchi

yillar poeziyasini bezagan shoirlardan rafiq mo‘min,

g‘ulom zafariy, usta satirik shoir abduhamid majidiy

singari ko‘p adiblarimizning ham nomi o‘chgan edi.

Abdulla Qahhor

53

Quyidagi so‘zlar bosh harflar bilan yoziladi:

— atoqli ot hisoblangan kishi ismlari, taxallusi,

joy nomlari va boshqa geografik nomlar: Abror,

Shokirov, Fitrat, Afshona, Pomir, Turkiya, Mirrix,

Oy kabi;

— davlat va uning oliy tashkilotlari, mansablari,

xalqaro tashkilotlar nomlarining barcha so‘zlari:

O‘zbekiston Respublikasi, O‘zbekiston Respublikasi

Oliy Majlisining Raisi, Jahon Tinchlik

Kengashi kabi;

Boshqa tashkilot, vazirlik, idora va ulardagi

yuqori lavozim va idorani bildiruvchi so‘zlarning

faqat birinchi so‘zi: Yozuvchilar uyushmasi, Fan

va texnologiyalar markazi, Mudofaa vaziri kabi;

— oliy mukofot nomlaridagi har bir so‘z: O‘zbekiston

Qahramoni, Oltin Yulduz; boshqa mukofot,

nishonlar nomidagi birinchi so‘z: «Sog‘lom

avlod uchun» ordeni, «Xalq ta’limi a’lochisi»

nishoni kabi;

— muhim tarixiy sana va bayram nomlarining

birinchi so‘zi: Mustaqillik kuni, Ramazon hayiti

kabi;

— qisqartma otlar: BMT, AQSH. Qisqartma

tarkibidagi bo‘g‘inga teng qismning birinchi

harfi: O‘zMU, ToshDTU kabi.

36- mashq.

Gaplarni ko‘chiring. Bosh harflarning qo‘llanish o‘rni va

sababini izohlang.

1. 1991- yil 31- avgustda O‘zbekiston Oliy Kengashi

«O‘zbekiston Respublikasining Davlat Mustaqilligini e’lon

qilish to‘g‘risida» qonun qabul qildi va 1- sentabr

O‘zbekiston Respublikasining Mustaqillik kuni deb e’lon

qilindi. 2. 1920- yilda Turkfront qo‘mondoni M. Frunzening

bosqinchi armiyasi Buxoro shahrini bosib olib, amir

Said Olimxon hokimiyatini ag‘dardi. 3. Polyak olimi Nikolo

Kopernik Yerning Quyosh atrofida aylanishiga doir

geliotsentrizm nazariyasiga asos soldi. 4. Respublika

Ma’naviyat va ma’rifat kengashi Inson huquqlari milliy

markazi, Oila markazi, Ijtimoiy fikr markazi kabi

54

tashkilotlar bilan birga mafkuraviy ishlarni kuchaytirmoqda.

5. Husayn Boyqaro Navoiyni olib, Balxga jo‘naydi.

6. O‘sha kuni Xalq ta’limi vaziriga uchrashdim. 7. Sharq

adabiyotida birinchi bo‘lib «Xamsa» yozgan kishi buyuk

ozarbayjon shoiri Nizomiy Ganjaviydir.

44- topshiriq.

Markaziy Osiyo hududidagi davlatlar, ularning oliy tashkilotlari,

tog‘, ko‘l va daryolarining nomlarini yozing va imlosiga oid

test tuzing.

45- topshiriq.

Matnlarni o‘qing. Bosh harf bilan yozilgan so‘zlar va qisqartma

so‘zlarning yozilishini izohlang.

1. 1954-yil. Sira yodimdan chiqmaydi. O‘shanda

to‘qqizinchi sinf o‘quvchisi edim. Mening ilk she’riy

mashqlarimdan biri «MGUga» nomi bilan «Sharq

yulduzi» jurnalida bosilib chiqdi (E. Vohidov).

2. «O‘zqishloqxo‘jalikmash-xolding» kompaniyasi

aksiyadorlari asosini AQSHning «Keys-Nyu Xolland»

korporatsiyasi va o‘zimizning Paxtabank, O‘zsanoatqurilishbank,

Transbank kabi bir qator nufuzli subyektlar

tashkil etadi.

3. Har yili 31- avgust kuni — Mustaqillik bayrami

arafasida Toshkent shahridagi «Shahidlar xotirasi» yodgorlik

majmuida qatag‘on qurbonlarini yod etish marosimi

o‘tkaziladi. O‘zteleradiokompaniya, O‘zA va boshqa

ommaviy axborot vositalari bu tadbirning ahamiyatini

keng targ‘ib qiladilar.

BO‘G‘IN KO‘CHIRILISHI

Quyidagi hollarda ko‘p bo‘g‘inli so‘zning

oldingi satrga sig‘may qolgan qismi keyingisiga

ko‘chiriladi:

— so‘zning bosh yoki oxirgi bo‘g‘ini bir harfdan

iborat bo‘lsa, u harfning o‘zi bir satrdan

boshqasiga ko‘chirilmaydi: a-badiy — aba-diy,

manba-i — man-bai kabi;

— bo‘g‘inda ikki undosh yonma-yon kelsa,

birgalikda keyingi satrga ko‘chiriladi, agar uch

55

undosh kelsa, oldingi bittasi satrda qoldiriladi:

dia-gramma, silin-drik kabi;

— bir tovushni ifodalovchi harflar birikmasi

birgalikda ko‘chiriladi: pe-shana, ko‘-ngil, pichoq

kabi;

— turli xil qisqartmalar, raqamli nomlar va

shartli belgilar bir-biridan ajratilib ko‘chirilmaydi:

MDH, 6- «V» sinf, Boing —767, 18 sm

kabi.

37- mashq.

Quyidagi so‘zlarning bo‘g‘in ko‘chirish qoidasiga muvofiq

boshqa qatorga ko‘chiriladiganlarini chiziqcha bilan ajratib chap

tomonga, bo‘g‘inlari ko‘chirilmaydigan so‘zlarni esa o‘ng tomonga

yozing.

N a m u n a:

aka ba-land

dars sing-lim

Ayrim, abonent, arfa, albom, ana, ariya, BMT,

badiiy, vals, videofilm, varaqa, vatan, gulli, guruh,

gumanizm, gramm, dunyo, da’vat, diyonat, dengiz,

yechim, yetakchi, yengil, itoat, ilmiy, SamDU, singari,

staj, sessiya, payrov, taqriz, talant, ta’kid, taassurot,

katalog, konspekt, me’yor, mantiqiy, muqova, O‘zOAV,

repertuar, rangli, radioritm, qiroatxona, qiliq, ulug‘,

urug‘siz, unumdorlik, g‘oya, g‘ilof, hudud, hukm,

harakat, etyud, elektr, ehtimol.

46- topshiriq.

Matnni o‘qing. Ostiga chizilgan so‘zlarni bo‘g‘in ko‘chirish

qoidasiga ko‘ra bo‘g‘inlarga ajrating va sababini sharhlab bering.

Kishilar tafakkur bobida turli darajadadirlar. Shu

darajalarni aniqlash uchun tilimizda layoqat, qobiliyat,

iste’dod, iqtidor, salohiyat va daho degan tushunchalar

mavjud.

Shaxsning muayyan ish yuzasidan layoqati va uni

muvaffaqiyatli bajarishdagi o‘ziga xos imkoniyatlarini

belgilovchi yolg‘iz o‘ziga xos xususiyatlariga qobiliyat

deyiladi.

56

Har bir kishida muayyan soha bo‘yicha biror xususiyat

boshqalarga qaraganda nisbatan kuchliroq rivojlangan

bo‘lishi mumkin. Ana shu uning qobiliyatidir.

Qobiliyatdagi xususiyatlar tug‘ma bo‘ladi, shu qobiliyat

egasi bilim olishi, malaka hosil qilishi orqali uni takomillashtira

borishi va, aksincha, tanballik qilib borabora

so‘ndirib yuborishi ham mumkin.

«Vatan tuyg‘usi» kitobidan.

TINISH BELGILARI IMLOSI

38- mashq.

Gaplarni o‘qing. Tinish belgilariga tavsif bering va vazifasini

izohlang.

1. Aziz kitobxonlar! Hech qachon unutmangki, sizlar

Navoiydek ulug‘, tabarruk boboga nabira bo‘lasizlar

(E. V.). 2. «Paxta bizning faxrimiz» degan gap shunchaki

shior emas (O. Y.). 3. Darvoqe, o‘sha yigit haqida

eshitganmisiz? 4. Axir, qizning qo‘lida guldek hunari borku!

5. Hech o‘ylaysanmi: qishloqda shuncha voqealar

bo‘lib o‘tdi. 6. Eh, bu yerning nimasini aytasan: xayoldagi

jannatning xuddi o‘zi (H.G‘.). 7. Hamid Olimjon: «Jismimiz

yo‘qolur, o‘chmas nomimiz», deb bejiz aytmagan.

Tinish belgilari yakka yoki birikkan holda

ishlatiladi. Bu belgi gap mazmuni va ohangiga

muvofiq holda qo‘yiladi.

— so‘roq va undov belgisi birikkan holda kuchli

hayajon bilan aytilgan so‘roq gaplardan so‘ng

qo‘yiladi: Masalan: — Nimalar deyapsiz, o‘zi?!

Men bu maqsadda kelganim yo‘q-ku?!

— nuqtali vergul o‘z ichida verguli bo‘lgan, mazmunan

biroz farqlanuvchi gaplardan iborat bo‘lgan

qo‘shma gaplarda qo‘llanadi: Bir joyda turganimda

deyarli fikr qilolmayman; tanam hamma

vaqt harakatda bo‘lishi kerak, ana o‘shanda

aqlim ham harakatga keladi (J. J. Russo).

— ikki nuqta quyidagi hollarda qo‘yiladi:

a) uyushiq bo‘laklardan oldin kelgan umumlashtiruvchi

yoki ularni oydinlashtiruvchi so‘z

57

dan keyin: Bozordagi bor gullardan: atirgul, lola,

chinnigul oldim. So‘zga chiqdilar: S. Olimov,

I. Shokirov, A. Ulug‘ov va boshqalar.

b) bog‘lovchisiz qo‘shma gaplarda biror gap

boshqa gapni izohlasa, uning sababi yoki

natijasini ko‘rsatsa: Abror qizni darrov tanidi: u

qo‘shni mahalladagi do‘konda ishlar edi.

39- mashq.

Nuqtalar o‘rniga tegishli tinish belgilarini qo‘yib, gaplarni

ko‘chiring. Tinish belgilarining qo‘yilish sababini tushuntiring.

1. Albatta... go‘zallik ham har xil bo‘ladi... kechasi

qop-qora osmonda olovli iz qoldirib uchgan yulduz ham

go‘zal, kunduzi guldan gulga qo‘nib yurgan kapalak ham

go‘zal... (A. Q.). 2. Lekin na chora... Bu manhus toj-u

taxt... bu saltanat... insonlar ustidan hokimlik qilmoq istagi

shunday shirin ekanki, uning niyati pokligiga kim

ishonadi... (O. Y.). 3. Biz... Ahror ikkalamiz... allamahalgacha

uxlamay... onam haqida... uni xursand qilish haqida

gaplashib yotdik... 4. Rus edi, mallaroq edi... o‘zi ham

barvasta... kelishgan yigit edi. 5. U olacha chopon kiygan...

beliga qiyiqcha bog‘lab olgan... oftobda oqargan do‘ppisi

daraxt shoxiga ilingan edi. 6. Qachongacha bizni aldaysizlar...

bo‘ldi endi... Boshqa ishonmaymiz...

47- topshiriq.

Quyidagilarga javob qaytaring va bajaring.

1. Biror narsadan xursand bo‘lganingizni hayajon bilan

ifodalab gap tuzing, so‘ng unda ishlatgan tinish belgilarini

sharhlang.

2. Ikkinchi gapda birinchisining izohi ifodalangan gapga

misol ayting. Bunday holda qanday tinish belgilarini

qo‘llash o‘rinli?

3. Uyushiq bo‘lakli gap tuzing, undagi tinish

belgilarini izohlang.

4. Taajjub, kuchli hayajon bilan ifodalangan gap tuzib,

unda qo‘llangan tinish belgilariga tavsif bering.

58

48- topshiriq.

Matnni ifodali o‘qing. Qo‘shtirnoq, tire, so‘roq va undovlarning

qo‘yilish sabablarini izohlang.

Konsert odatdagicha «navbatdagi nomerimizda...

kelganlaringga rahmat, o‘rtoqlar» bilan tamom bo‘ldi.

Nomi chiqqan ashulachi — san’atkordan boshqa hamma

xursand bo‘lib tarqaldi. San’atkor tajang edi: tanaffus

vaqtida zalga chiqqan edi, bir traktorist uni savodsizlikda

aybladi. Traktorist tanqid qilganiga san’atkor asti chiday

olmas edi: traktor qayoqda-yu, masalan, «chorzarb»

qayoqda, traktorist qayoqda-yu ashulachi qayoqda!

San’atkor uyiga ketgani izvoshga o‘tirganida yana tutaqib

ketdi: «hech bo‘lmasa aytadigan ashulangni o‘rgan,

so‘zlarini to‘g‘ri ayt» emish! Nimasini bilmayman, nimasi

to‘g‘ri emas? Meni shu vaqtgacha muxbirlar, yozuvchilar

ham tanqid qilgan emas, formalizm, naturalizmlardan

o‘tdim — hech kim otvod bergani yo‘q. Otvod berish

qayoqda, hech kim meni og‘ziga ham olmadi. Endi bir

traktorist tanqid qilar emish!..

San’atkor izvoshchini hayron qoldirib, o‘zidan o‘zi

g‘uldirab borar edi. Uyda xizmatchi ovqat qilib qo‘ygan

ekan, san’atkorning tomog‘idan hech narsa o‘tmadi —

ikki piyola choy ichdi, xolos...

Abdulla Qahhor

— tire quyidagi hollarda qo‘llanadi:

— ega kesim bilan bog‘lamasiz birikkanda:

Bu — sening ishing. Tilga ixtiyorsiz — elga

e’tiborsiz.

— zidlik, shart, o‘xshashlik mazmuni ifodalangan

bog‘lovchisiz qo‘shma gaplarda: Qor

yog‘di — izlar bosildi. Qo‘shning tinch — sen

tinch.

— kirish gaplar, ajratilgan bo‘laklar o‘rtasida:

Rufat Risqiyev — mashhur bokschi —

musobaqa to‘g‘risida gapirib berdi.

— uyushiq bo‘lakdan keyin kelgan umumlashtiruvchi

so‘zdan oldin: Paxta, oltin, gaz—

bular bizning boyligimiz.

59

— ko‘chirma gap bilan muallif gapi orasida:

«U bilan internet orqali tanishdim»,— dedi Abror.

— Qo‘shtirnoq quyidagi o‘rinlarda qo‘yiladi:

— ko‘chirma gapni ajratib ko‘rsatish uchun:

«Inson bolalikdan boshlanadi», — deydi xalqimiz.

— shartli nomni, kinoya ma’nosini bildirgan

yoki ko‘chma ma’noda qo‘llangan so‘z yoki

birikmalar: «Lochin!» «Lochin!» «Parvoz»ni eshit!

Uning bunday «chiroyli» qilig‘idan uyalib ketdim.

40- mashq.

Nuqtalar o‘rniga tegishli tinish belgilarini qo‘yib, gaplarni

ko‘chiring. Tire va qo‘shtirnoqning qo‘yilishini izohlang.

1. Ikki dugona... Lobar bilan Nazira birga to‘yga ketishdi.

2. Ahror ovoz egasini tanidi.... Xasan naychi edi.

3. ... Hunari bor hech kimga zor bo‘lmas... degan maqol

bor. 4. Yaxshidan bog‘ qolar... yomondan dog‘. 5. Telefon

... jiring ... etsa ... yuragim ... shuv ... etadigan bo‘lgan.

6. ... Men qoqi o‘t, karnaygul, tog‘ piyozi... giyohlarni

teraman... dedi yo‘lovchi.

49- topshiriq.

She’riy parchani ifodali o‘qing va yodga olib davomini yozing.

Tinish belgilariga tavsif bering.

Men nechun sevaman O‘zbekistonni,

Tuprog‘in ko‘zimga aylab to‘tiyo?!

Nechun Vatan deya yer-u osmonni,

Muqaddas atayman, atayman tanho?

Aslida, dunyoda tanho nima bor,

Paxta o‘smaydimi o‘zga elda yo?

Yoki quyoshimi sevgimga sabab?

Axir quyoshli-ku butun Osiyo.

Men nechun sevaman O‘zbekistonni?

Bog‘larin jannat deb ko‘z-ko‘z etaman,

Nechun ardoqlayman tuprog‘ini men

O‘paman: «Tuprog‘ing bebaho, Vatan»...

Abdulla Oripov

60

SO‘Z ICHRA MUDOM AQL YASHIRINDUR

BU BO‘LIMDA SIZ QUYIDAGILARGA AMAL

QILISHNI O‘RGANASIZ:

oe nutqiy muomala odobi mezonlari;

oe nutqda so‘

‘‘‘‘‘zni to‘

‘‘‘‘‘g‘

‘‘‘‘‘ri tanlash va o‘

‘‘‘‘‘rinli qo‘

‘‘‘‘‘llash yo‘

‘‘‘‘‘llari;

oe so‘

‘‘‘‘‘z ma’nolarini aniqlash va farqlay olish;

oe ko‘

‘‘‘‘‘chma ma’noli so‘

‘‘‘‘‘zlardan o‘

‘‘‘‘‘rinli foydalana bilish;

oe so‘

‘‘‘‘‘zlarni shakl va ma’no munosabatiga ko‘

‘‘‘‘‘ra farqlash,

nutqda bu imkoniyatlardan foydalanish;

oe so‘

‘‘‘‘‘zlarning hissiy-ta’siriy belgilarini tavsiflash.

50- topshiriq.

Matnni o‘qing. So‘z va til odobi to‘g‘risidagi misralarning

ma’nosini sharhlang.

Donolik ramzi — so‘z, bilib so‘zlansa,

Nodonning o‘zi ham so‘zi qo‘lansa.

Ko‘p so‘zlab topmadim ochunda bir naf,

Ko‘zlangan bu naf ham so‘z ko‘pidan daf.

So‘zni ko‘p so‘zlamay, sizlab ayt, oz-oz,

Tuman so‘z tugunin shu bir so‘zda yoz.

Erkim so‘z vajhidan taxtga egadir,

So‘zkim, er boshini pastga egadir.

Bor so‘zni keltirsam, sig‘dirmas naql,

O‘zida bor odam bilar: So‘z — aql,

So‘zlamoqdan, o‘g‘lim, seni ko‘zladim,

Ba’zan so‘zim tuzlab, o‘zim bo‘zladim.

Mendan ulush qolsa, yumushdan o‘zga,

Oltin-u kumushni teng ko‘rma so‘zga.

Kumushsiz boshingga tushsa yumush ham,

So‘zimdan keladi, yombi, kumush ham.

Otadan o‘g‘liga qolgani bu — so‘z,

Otalar so‘zin tut, nafi ham yuz-yuz.

Yusuf Xos Hojib

61

O‘zbek tilida, avvalo, uning boy lug‘at tarkibida

o‘zbek xalqining ilm-u madaniyati,

san’ati aks etgan, insonning bilish faoliyati

jarayoni va uning natijalari ifodalangan. Asosiy

lug‘aviy birlik hisoblangan so‘z orqali kishilik

jamiyatining madaniy-tarixiy qadriyatlari, to‘plangan

tushuncha va bilimlar avloddan avlodga

yetkaziladi.

So‘z shakl va mazmun yaxlitligiga ega

bo‘lib, ma’no va grammatik jihatdan shakllan

gan til birligidir.

So‘zning shakli, ya’ni tashqi tomoni tovush

(harf)lardan iborat bo‘lib, bu xususiyatlari fonetikada

o‘rganiladi. So‘zning ichki tomoni esa

unda ifodalangan ma’nolar bilan tavsiflanadi.

So‘zlar bir ma’noli yoki ko‘p ma’noli bo‘lishi

mumkin. Ko‘p ma’noli so‘zlar til taraqqiyoti

natijasida paydo bo‘ladi. So‘zning bir narsahodisani

bildirishi uning lug‘aviy (leksik) ma’nosi

sanaladi. Ana shu lug‘aviy ma’no asosida

boshqa ma’nolar ham ifodalansa, u yasama

(ko‘chma) hisoblanadi. Badiiy nutqda so‘zning

yasama ma’nolaridan keng foydalaniladi.

41- mashq.

Gaplarni o‘qing, ajratilgan so‘zlarning ma’nolarini izohlang.

Nutq odobi masalasi berilgan gaplarda qanday talqin etilganligi

ni tushuntirib bering.

1. Har bir odamning noaniq so‘zini eshitmagil, ehtiyot

bo‘lgilki, avvalgi so‘zingni keyingi so‘zing buzib

yubormasin («Qobusnoma»). 2. Tilda uni nomlovchi so‘z

bo‘lmasa, shunday so‘zni qo‘shni tildan olish mumkin.

Ammo tilda mavjud so‘zlar o‘rnida boshqa so‘zni

qo‘llash zararlidir (M. Qoshg‘ariy). 3. Insonning odobaxloqini

belgilaydigan omillardan biri uning so‘zi,

nutqidir (A. Navoiy). 4. Chin so‘z — mo‘tabar, yaxshi

so‘z qisqa — muxtasar; kimning miyasida illat bo‘lsa —

so‘zida mantiq bo‘lmaydi (A. Navoiy). 5. Kishi so‘z

tufayli bo‘ladi malik, ortiq so‘z bu boshni etadi egik

62

(Yusuf Xos Hojib). 6. Bor so‘zni so‘z sanab tebranmasin

til, ko‘rib, o‘ylab so‘zla, keragini bil (So‘fi Olloyor).

7. Kimki so‘zni qadrlasa har qachon, o‘z-o‘zini qadrlagay

begumon (A. Jomiy).

51- topshiriq.

Alisher Navoiyning «Hayrat ul-abror» dostonidagi «So‘z ta’rifida

» bobini o‘qing va shu asosda quyidagi savollarga javob

bering.

1. Alisher Navoiy so‘zni nima uchun gavharga o‘xshatadi?

2. «Tanida ruh — aning tolibi» jumlasini sharhlang.

3. Alisher Navoiy qaysi misralarida so‘zni fikr majmui

ma’nosida qo‘llagan?

4. So‘zning badiiy imkoniyatlari xususida shoir

nimalar deydi?

5. «...dur so‘zini afsona bil» jumlasi orqali qanday

fikr ilgari suriladi?

52- topshiriq.

Matnni o‘qing. Alisher Navoiyning til imkoniyatlari va so‘z

ma’nosi taraqqiyoti haqidagi qarashlari asosida bayon yozing.

...Ko‘ngil barcha ma’nolarni jamlagan ummondir,

so‘z — ko‘ngil dengizidagi bir inju. Dengizdan injuni

g‘avvos olib chiqqani va uning qiymatini tayin etganidek,

ko‘ngildagi so‘z injusi so‘zlovchi tarafidan bezaladi,

qiymati ham anglash darajasining nisbatiga ko‘ra belgilanadi.

Injuning qiymati haqida: «darajalari ko‘p», hatto;

«qiymati bir dirhamdan 100000 dirhamgacha bo‘lgan

injular bor» deyish mumkin...

So‘z injusining qiymati bundan-da ulug‘, darajasi

bundan-da yuksakdir. Uning ulug‘ligi shu darajaki, o‘lik

tanga ruh bag‘ishlaydi. Ayni paytda, tirik jonni ruhdan

mahrum etmog‘i mumkin. Har bir jamiyatning so‘z

boyligi boshqalaridan, so‘zlarning ma’nolari-da o‘zgalaridan

farqlidir va bir-birlarida bo‘lmagan bir necha

xususiyatlari bilan ajralib turadi. Qushlarning, hayvonlarning,

yirtqichlarning tillari ham shundaydir. Har

63

birining o‘ziga xos gapirish tarzi, bir bo‘lmagan tovush

va sayrashlari bor. Ammo so‘z ma’no ifodalash xususiyatiga,

inson fikrlash salohiyatiga egadir. So‘z — ma’no,

inson esa bayon bulog‘idir...

«Muhokamat ul-lug‘atayn»dan.

Ajdodlarimiz qadimdan to‘g‘ri, ta’sirchan,

chiroyli gapirishga intilish va ularni odatga

aylantirishga ma’rifiy-axloqiy talab sifatida

qarab kelganlar. So‘zni qadrlash, yaxshi so‘zlay

olish, so‘zlaganda o‘ylab, tushunib gapirish,

chin so‘zlash, tilni tiyish, suhbat sirlarini

saqlash, ezma va vaysaqi bo‘lmaslik kabilarga

amal qilish nutq odobining asosiy talablari

hisoblangan. Nutqiy muomaladagi bu odatlar

xalqimizning mangu an’anasi sifatida yashab

va takomillashib kelmoqda.

Nutq madaniyatini egallash birinchi galda

hozirgi o‘zbek tili va uning mavjud ifoda vositalarini

puxta o‘zlashtirish, adabiy til me’yorlariga

to‘liq amal qilish kabi lisoniy omillarga,

ikkinchidan, so‘zlashganda muayyan axloqodob

me’yorlariga rioya etish, o‘z va o‘zgalar

gapiga e’tiborli bo‘lish, o‘rinli so‘zlash, tinglash,

suhbatlashish, munozara madaniyatini

bilish kabi ijtimoiy-ruhiy omillarga bog‘liqdir.

53- topshiriq.

Nutq odobiga oid 10 ta maqol yozing va shulardan to‘rttasining

mazmunini izohlang.

42- mashq.

Gaplarni o‘qing. Noto‘g‘ri qo‘llangan so‘zlarni aniqlab,

ma’nosiga ko‘ra mos so‘z bilan almashtirib, gaplarni ko‘chiring.

1. So‘zlovchining o‘z fikrini qisqa va batafsil ifodalab,

tinglovchiga yetkazishi ham o‘ziga xos san’atdir.

2. So‘zga benazir kishi mayda bir maqsadni uzoq so‘zlab

bayon qiladi. 3. Nojo‘ya so‘z yurak ko‘zgusini parchalashi,

tag‘in insonni vayron qilishi mumkin ekanligini

64

yodda tuting. 4. Nutqi asal kishining mehribon odamzodi

ham ko‘p bo‘ladi. 5. Shirin so‘z, go‘zal til inson dilini

bunchalik xushnud etsa, aksincha, achchiq so‘z,

beso‘naqay gap inson dilini qanchalik noxush qiladi, dil

piyolasini parchalaydi. 7. Mashq sababli so‘zlash qobiliyatini,

nutq madaniyatini, notiqlik san’atini odamlar

olqishlaydigan saviyada egallash mumkin.

SO‘Z TANLASH VA QO‘LLASH

Nutqda so‘zni to‘g‘ri tanlash va qo‘llash

nutq madaniyatining muhim shartlaridan

hisoblanadi. Fikrni tinglovchiga tushunarli va

aniq yetkazishda so‘zni to‘g‘ri tanlash lozim.

So‘z tanlashda quyidagilarga e’tibor beriladi:

— so‘zning lug‘aviy ma’nosini bilgan holda

tanlash;

— tanlangan so‘zni aniq talaffuz eta olishni

nazarda tutish;

— so‘zning suhbatdoshlarga tushunarli

bo‘lishini hisobga olish;

— so‘zning ma’no xususiyatlariga asoslanib,

uni nutq maqsadiga muvofiq tarzda tanlash.

Atamalar, kasb-hunarga oid so‘zlar faqat bir

ma’noni ifodalash uchun qo‘llanadi. Bular bir

ma’noli so‘zlardir. Masalan: Piyola — choy

ichishga mo‘ljallangan idish; leksikologiya —

so‘z ma’nolarini o‘rganuvchi fan ma’nosidagina

qo‘llanadi.

So‘zlar ikki va undan ortiq ma’noni ifodalasa

ko‘p ma’noli sanaladi. Avval bir ma’noda

qo‘llangan so‘zning ko‘p ma’nolarda ishlatilishi

ko‘p ma’nolikni vujudga keltiradi.

Masalan:

qochoqni tutmoq

parda tutmoq

tutmoq

ro‘za tutmoq

suv tutmoq

o‘zini tutmoq va hokazo

3—Ona tili va adabiyot (koll.) 65

43- mashq.

Gaplarni o‘qing. Ajratilgan so‘zlarning ma’nolarini izohli

lug‘atdan foydalangan holda izohlab, daftaringizga yozing.

1. Daraxt bir yerda ko‘karadi (Maqol). 2. Tarix g‘ildiragini

orqaga aylantira oladigan kuch dunyoda yo‘q.

3. Oydin kechada ko‘l yoqasida sayr etishni xush ko‘rardi.

4. Cho‘lpon o‘zbek she’riyatiga yangi usul olib

kirdi. 5. Men bu gapni tarjima vajidan aytayotganim

yo‘q (A.Q.). 6. Shifti qubbasimon muhtasham xona yana

g‘alati guvillab ketdi (Y.O.). 7. Fursat g‘animatdir shoh

satrlar-la, Bezamoq chog‘idir umr daftarin (G‘.G‘.).

54- topshiriq.

Lug‘atdan bir ma’noli va ko‘p ma’noli so‘zlarga 10 tadan misol

toping, ularni ikki ustunga ajratib yozing. 4 ta ko‘p ma’noli

so‘zni tanlab, ularga ikkitadan gap tuzing.

55- topshiriq.

Matnlarni o‘qing. Ko‘chma ma’noda qo‘llangan so‘zlarni topib,

ma’no ko‘lamini aniqlang.

I. Ustoz adibning mashhur «Ming bir jon» hikoyasida

shunday so‘zlar bor: «Bu xotinning joni bitta emas,

ming bitta edi. Hozir tugab qolgan shamdek lipillab

yonayotgan joni basharti so‘ngan taqdirda ham qolgan

mingtasini yoqib, keyin so‘nadi».

Abdulla Qahhorning ham chirog‘i so‘ndi. Lekin u

ming-minglab o‘quvchilari, ixlosmandlari, shogirdlari

yuragiga chiroq yoqib ketdi. Bu chiroq sira zavol bilmaydi.

Bu chiroq sira o‘chmaydi (Said Ahmad).

II. Oy gulladi. Osmon toqiga

yulduzlarni kimdir qoqadi.

O‘zanlarda sokin to‘lg‘anib

tag‘in quyuq kunduz oqadi.

Shavkat Rahmon

III. So‘ri uzra egilgan ishkom

Soya tashlar quyuq, yoqimli.

Qayerdasan, jonajon makon,

Bugun seni yomon sog‘indim!

A. Oripov

66

44- mashq.

Gaplarni o‘qing. Ajratib ko‘rsatilgan so‘zlarning ma’nosini

izohlab, daftaringizga yozing. Bu so‘zlarning to‘g‘ri va ko‘chma

ma’nolari o‘rtasidagi bog‘lanishni chizmada ko‘rsating.

1. Alisher Navoiyning asarlari o‘zbek tilini baland

pog‘onaga ko‘tardi. 2. Kishilar o‘rtasidagi iliq munosabat

mehr-oqibat tuyg‘usini tarbiyalaydi. 3. Bu qasidam

senga, xalqim, Oq sut-u tuz hurmati (E. V.) 4. Olam sari

ochib yangi ong, Sekin-sekin yorishardi tong (H. O.).

5. Tog‘ning ko‘rki tosh bilan, odamning ko‘rki bosh

bilan. 6. Mustaqillik tufayli millatning g‘ururi, obro‘e’tibori

o‘sdi. 7. Tinchlik xalqni farovon qiladi, yurtni

gullatadi, uning istiqboliga keng yo‘l ochadi.

SO‘Z MA’NOSINING TARAQQIYOTI

Tilimizdagi mavjud so‘zlar ma’nolarining

o‘sishi ma’no ko‘chishi, ma’noning kengayishi

va torayishi tarzida ro‘y beradi.

So‘zlarda ma’no ko‘chishi metafora, metanomiya,

vazifadoshlik, sinekdoxa kabi hodisalarni

o‘z ichiga oladi.

1. Metafora (yunoncha «metapora» — ko‘chirma)

nisbiy o‘xshashlikka ega bo‘lgan ikki

predmetdan birining nomi bilan ikkinchisini

ham atash hodisasidir. Masalan: yoqa — to‘nning

yoqasi, daryoning yoqasi; etak — ko‘ylakning

etagi, tog‘ning etagi.

2. Metanomiya (yunoncha «metanymia»—

qayta nomlash) narsa va hodisalarning o‘zaro

bog‘liqligi asosida bir predmet nomi bilan

ikkinchisini ifoda etishdir. Bunda ikki predmet

o‘rtasida hech qanday o‘xshashlik bo‘lmaydi.

Ular orasidagi doimiy bog‘lanish tufayli birini

aytganda ikkinchisi ham anglashiladi. Masalan:

Bir kosa suv ichdim, deyish o‘rniga bir

kosani simirdim. Navoiyning asarini o‘qidim,

deyish o‘rniga Navoiyni o‘qidim kabi.

3. Sinekdoxa (yunoncha «sinekdoche» —

birga anglamoq, qo‘shib fahmlamoq) qismning

nomi bilan butunni yoki butunning nomi bilan

67

qismni atash hodisasidir. Masalan, «bosh» yoki

«tuyoq» so‘zlarining qoramol, qo‘y-echki ma’nosida,

«tirnoq» so‘zining farzand ma’nosida

qo‘llanishi.

4. Vazifadoshlik muayyan narsaning vazifasini

ikkinchi bir narsa bajarishi natijasida

avvalgisining nomi bilan keyingilarini ham ifodalashdir.

Masalan, «siyoh» so‘zi ilgari yozuvda «qora

rangli suyuqlik», keyinchalik yozishda ishlatiladigan

«turli rangdagi suyuqlik» ma’nolarida

qo‘llanadi. Yoki «o‘q» so‘zi kamonning o‘qi >

miltiq o‘qi > zambarak o‘qi > raketa o‘qi

birikmalarida ishlatilishi kabi.

56- topshiriq.

She’riy parchalardagi so‘zlarda uchragan ma’no ko‘chish

hodisalarini aniqlang va tavsiflang.

1. Lermontovni tashlamadim hech,

So‘ngra qo‘lga oldim Hofizni.

Pushkin menga ko‘rsatdi har kech,

Yig‘lab turgan bir cherkas qizni.

H.Olimjon

2. Boyqaro irg‘ishlab istak otida,

Jahonga boqqanda misli bola sher —

Hirot darvozasin bir qanotida,

She’riy lashkarini tizgan Alisher.

A.Oripov

45- mashq.

Gaplarni ko‘chiring. Ko‘chma ma’noli so‘zlarning ma’nolarini

farqlab ko‘rsating. Bu so‘zlarning badiiy nutqda qanday

maqsadda qo‘llanganligini tushuntiring.

1. Gunohi ne edi bu tilla boshning, Gunohi ne edi

porloq quyoshning (I. Sulton). 2. Yanvarning o‘n beshlarida

butun qishloq to‘g‘on qurishga otlandi (O.).

3. Eshikka kiring, aka, choy-poy ichib keting (S. A.).

4. Chorva desam, deguday. Tuyog‘imiz ko‘paysa ko‘paydiki,

kamaygani yo‘q (Sh.). 5. Insoniyat dushmani

68

mal’unga qiron solib, Qilichim tili bilan so‘zimni ayta

oldim (G‘.G‘.). 6. Lekin san’atimiz hozir o‘smirlik chog‘

idayoq qudratli qanot paydo qilayotipti (A. Q.). 7. Ikki

ko‘zi har nav mollar bilan to‘la xurjunni yelkaga tashlab,

inqillab kirdi (O.).

57- topshiriq.

Matnlarni o‘qib, ibora va g‘ayritabiiy so‘zlarni toping. Ularning

ma’nolari va qo‘llanish sabablarini izohlang.

1. ...Muhiddin Jabborovich xo‘mrayib, birdan jurnalistlardan

xafa bo‘lib ketdi. «Ularga uchini chiqarsa bas,

quruq aravani toza olib qochishadi. O‘zlari masalani

tuzukroq tushunib yetmay turib, haqiqatni arzon shovshuvga

qurbon berishlariga, ilmiy faktlarni yuzaki bilgan

holda yana uyalmay umumiy xulosalar chiqarib, olimlarga

aql o‘rgatishlariga kuyasanmi yo o‘lasanmi?!.

«Iste’dodli olim» emish! Shunday dongdor paxtakorni

ham yo‘ldan urishibdi-ya! Uning obro‘yi kerak-da, axir!

Gavhar uzuk bilan danak chaqish bu!.. Vaholanki, partiya

minbaridan bunday pala-partish foydalanish... bilmadim,

nima deyish mumkin buni?! Tishlarining oqini

ko‘rsatib, kelib turishlarini qarang! Go‘yo tog‘ni qulatib

berganday...»

2. «...Hammasiga mana shu kalondimog‘ aybdor! —

degan fikr o‘tdi Saltanatning xayolidan, ko‘z qiri bilan

erining do‘rdaygan burniga qararkan. — Hatto muomalani

bilmaydi-ku, tag‘in dumog‘laridan qor yog‘adi...

Ko‘ngliga qarayverib-qarayverib, tug‘ishganlarimdan

ham begona bo‘ldim. Bu avliyoga esa hali-hali bir gap

oz, ikki gap ko‘p...» Saltanat qimmatbaho ziraklari elektr

nurida yalt-yult chaqnab ko‘zni olayotgan nozanin opasingillarga

yana bir bor qaradi-yu, chuqur xo‘rsindi:

«O‘zi shu — ovi yurganning dovi ham yurarkan!

O‘. Usmonov, «Girdob»dan.

46- mashq.

She’riy misralardagi yangi so‘zlar va g‘ayritabiiy birikmalarni

anglatgan ma’nolari bilan asl ma’nolarini qiyoslab yozing. Bu

so‘zlarning adabiy til me’yorlariga muvofiq-nomuvofiqligini

aniqlang.

69

1. Och nazarim tushar suratga...

Surat, surat! Nega sen tilsiz?..

Mirtemir

2. Tovushlarning kichik, ulug‘i,

Tovushlarning hidi-bo‘yi bor.

Tovushlarning sovuq, ilig‘i,

Tovushlarning rangi-ro‘yi bor.

Tovushlarning shirin-achchig‘i,

Bordir hatto yumshoq, qattig‘i.

M. Shayxzoda

MA’NODOSH, SHAKLDOSH VA ZID

MA’NOLI SO‘ZLAR TAVSIFI

Nutqda so‘z va iboralar o‘zaro ma’nodosh,

shakldosh va zid ma’noli tarzda qo‘llana oladi.

Lug‘aviy birliklarning bu imkoniyatlaridan

foydalanish nutqqa ifodaviylik, ta’sirchanlik

bag‘ishlaydi.

1. Ma’nodosh so‘zlar bir umumlashtiruvchi

ma’noga ega, ammo ma’no nozikliklari bilan

farqlanuvchi, talaffuzi va yozilishi har xil bo‘lgan

so‘zlardir. Masalan: kasal, bemor, xasta,

betob kabi so‘zlar ma’no qirralari bilan o‘zaro

farqlanadi.

2. Shakldosh so‘zlar talaffuzi va yozilishi

bir xil, ammo anglatgan ma’nolari turlicha

bo‘lgan so‘zlardir. Masalan: a) soz — puxta,

ma’qul; b) soz — cholg‘u asbobi; d) soz — inoq,

o‘zaro yaqin. Agar ko‘p ma’noli so‘zning anglatgan

ma’nolari o‘rtasida ichki bog‘liqlik bo‘lsa,

shakldosh so‘zlarda bunday bog‘lanish bo‘lmaydi,

shakldosh so‘zlarning har biri mustaqil

lug‘aviy ma’noga ega bo‘lgan alohida so‘zdir.

3. Zid ma’noli so‘zlar bir-biriga zid, qarama-

qarshi ma’noni bildiruvchi, ba’zan umumlashtiruvchi

ma’noni ifodalovchi, chiziqcha

70

bilan ajratib yoziladigan so‘zlardir. Masalan:

uzoq-yaqin, do‘st-dushman, oq-qora, yerga

urmoq, ko‘kka ko‘tarmoq kabi.

47- mashq.

Gaplarni o‘qing, sinonim so‘zlarning ma’nosi va ma’no nozikliklarini

tushuntiring.

1. G‘azal ham bo‘lurmi buncha dilrabo, Bunchalar

serishva, bunchalar sernoz (E. V.). 2. Lekin general unga

parvo qilmay ochiq yuz, tabassum bilan kapitanni

chaqirdi (Sh.). 3. Endilikda boya o‘ylamagan o‘ylarini,

insof-u adolat, diyonat, halollik va yaxshilik to‘g‘risidagi

o‘ylarini ro‘yobga chiqarish lozim edi (O.Y.).

4. Hamisha shunday baxtli, farog‘atda yashashimga

yuragim bovar qilmaydi (Sh.). 5. Bechora qizim!

Sho‘rlik qizim (O‘.O‘.). 6. Kokili gul, ko‘ylagi nur

bahorning quchog‘i-da yayra, yashna, qanot qoq

(Yashin). 7. Unganman qip-qizil bahor qo‘ynida, g‘amalam,

qayg‘uga ulfat emasman (Yashin).

58- topshiriq.

Quyidagi badiiy parchalardagi ta’sirchan vositalarni toping va

ularning qaysi janrda va qanday ma’noda qo‘llanganini ayting.

1. Yo‘ldoshxon: Shirin gapirasiz-da, Ayniddin aka!

Bu safar o‘zimiz bilan «Ochil dasturxon» ham olib kelganmiz,

qandolatchilikning eng noyob mevalaridan topiladi.

Hatto qush suti ham bor.

Zaynobiddin aka: Hamma chuchuklik muhayyo

ekan-ku, manavi shogirdim Shirayev bo‘lsa, kelishda bir

do‘konda savdo qilayotgan yosh juvondan iris bormi,

deb so‘rayapti.

G‘ulomjon aka: Juvon ham bo‘sh kelmay, «Aka,

Qoraqumdan kelganmisiz, birovning irisini so‘rab nima

qilasiz? Ana, sizbop kis-kis, tuziklar bor» deganmish.

2. Kelur sel, ko‘kda goho bo‘lsa chaqmoq,

Zarar qilg‘ay danakni tishda chaqmoq.

Yomondir ikki o‘rtoq o‘rtasida

Urishtirmoq uchun bir-biriga chaqmoq.

Habibiy

71

3. Ul yor agar yoshursa yuz oh,

Ag‘yorga gar ko‘rinsa yuz oh.

Bobur

4. Qo‘lingdan kelgancha chiqar yaxshi ot,

Yaxshilik qil bolam, yomonlikni ot.

Nasihatim yod qilib ol, farzandim,

Yolg‘iz yursa chang chiqarmas yaxshi ot.

Fozil Yo‘ldosh o‘g‘li

48- mashq.

Avval shakldosh, keyin ko‘p ma’noli so‘zlarni ko‘chiring,

ularning farqini shu so‘zlar ishtirokida tuzgan gaplaringiz asosida

sharhlang.

Asir, bog‘, yoz, chang, yozmoq, quloq, ot, bosh, toy,

oshiq, tomir, ko‘k, qirq, qo‘y, lab, oylik.

Ma’nodosh so‘zlarni to‘g‘ri qo‘llay bilish

gap mazmunining aniq ifodalanishini, nutqning

noo‘rin takrorlardan holi bo‘lishini ta’minlaydi.

Ma’nodosh so‘zlar qatorini to‘g‘ri

tuzish, undagi bosh so‘zni ajrata olish muhimdir.

Masalan: osmon, ko‘k, gumbaz so‘zlarida

osmon so‘zi, shirin, mazali, lazzatli, xushta’m

ma’nodoshlarida shirin so‘zi bosh so‘zdir.

Shakldosh so‘zlar so‘z san’atining ta’sirchan

vositasidir. Bunday so‘zlarni o‘rinli qo‘llash

orqali so‘z o‘yinlari, askiya, payrovlar

yaratiladi, mumtoz she’riyatdagi tuyuq janri

shakldosh so‘zlarga asoslanadi. Matn mazmunini

ochishda shakldosh so‘zlarning ma’nolarini

to‘g‘ri farqlay bilish lozim.

Zid ma’noli so‘zlar fikrni ta’sirli, tasviriy

ifodalash, ajratib ta’kidlash maqsadida badiiy

nutqda keng qo‘llanadi. Hayotiy hodisa,

munosabatlarni zidlash usuli orqali ta’sirchan

ifodalash, ma’noni kuchaytirish, belgilarni

aniq ajratish uchun bunday so‘zlardan o‘rinli

foydalana bilish kerak.

72

49- mashq.

Ajratib ko‘rsatilgan so‘z va iboralarning ma’no munosabatlarini

izohlang hamda ma’no qirralarini ajratib ko‘rsating.

1. So‘zni to‘g‘ri yozishni o‘rgan. U — to‘g‘ri odam.

2. Usta o‘tkir asbob bilan simni qirqdi. O‘tkir zehnli

bola. 3. Bo‘sh o‘ringa o‘tiring. Uning ko‘ngli bo‘sh. —

Bo‘sh idish bormi? 4. Bizga toza suv kerak. Ko‘ngli toza

kishining do‘sti ko‘p bo‘ladi. 5. Eshik ochiq. Mehmonni

ochiq chehra bilan kutib ol. U ochiq, samimiy yigit.

6. O‘g‘lingiz katta yigit bo‘libdi. Bu bola katta ketyapti,

mashina olaman deydi. Tashabbus katta gap. 7. Qopni

teskariga ag‘dardi. Bu yo‘l menga teskari. Ombor mudiri

to‘nini darrov teskari kiyib oldi.

59- topshiriq.

Matnni o‘qing. Shakli va ma’no munosabatlariga ko‘ra farqlanuvchi

so‘zlarning ma’nosi va qo‘llanish maqsadini izohlang.

Mirzo Bobur yoshligidanoq ziyrak bola bo‘lib o‘sibdi.

Kunlardan bir kun Umarshayx saroy a’yonlari bilan

qasrda o‘ltirgan ekan, bir kabutar uchib kelib ayvon

peshtoqiga qo‘nibdi-da, «g‘ulu-g‘ulu-g‘ulu» qilaveribdi.

Umarshayx a’yonlaridan «Kabutar ne deydur» deb

so‘rab qolibdi. Anchadan buyon urush ko‘rmay qilichlari

qonsirab qolgan a’yonlar: «Oliyhazrat, kabutar qilichlarni

qindan sug‘urmoq kerak, deydur», — deb javob

berishibdi.

Gapga aralashmay bir chekkada jim o‘ltirgan Mirzo

Bobur: «Yo‘q, kabutar unday demaydur. Bobo qovun

sayliga chaqiribdur. Jonivor shu xushxabarni keltiribdur

», — debdi. Umarshayx kabutarni tutib keltirishni

buyuribdi. Kabutarni tutib kelib, oyog‘idagi mis halqani

olib qarashsa, ichidan bir xat chiqibdi. Xatda: «Oliyhazrat,

qovun ayni pishdi. Kelib qo‘l urib bersalar», —

deb yozilgan emish. Mirzo Boburning gapi to‘g‘ri

chiqqanidan hayratga tushgan Umarshayx o‘g‘lidan:

«Mirzoning bunchalik bilag‘on va topqirligiga bois

nedur?» — deb so‘rabdi. «Ota, — debdi Bobur, — bu

73

kabutarga e’tibor qilmadingiz. O‘tgan yili ham qovun

sayli xushxabarini xuddi mana shu jonivor xabar qilg‘on

erdi, kaminaning ko‘zi kabutarning o‘ng qanotidagi qora

xolga tushgan zahoti ani tanidim va shu so‘zni taxmin

etdim», — deb javob beribdi.

Yosh Mirzoning hushyorligi, topqirligiga qoyil qolgan

Umarshayx a’yonlariga qarab: «Qilichni emas, aqlidrokni

ishga solmoq lozimdir. Xabar qilinglar, barcha

qovun sayliga otlansin», — deb buyuribdi.

«Allomalar ibrati» kitobidan.

60- topshiriq.

O‘zingiz o‘qigan yoki yod bilgan monolog matnini daftaringizga

yozing. Matndagi ma’nodosh va zid ma’noli so‘zlarni

boshqa so‘zlar bilan almashtirishga harakat qiling, bu o‘zgarishlarning

matn mazmuniga ta’sirini aniqlang.

Paronim so‘zlar. Tarkibidagi tovushlar miqdori,

talaffuzidagi yaqinlik bilan farqlanib, alohida-

alohida leksik ma’no ifodalovchi so‘zlar

paronimlardir.

Masalan: arqon — arkon, asr — asir, diplomat

— diplomant.

So‘z ma’nosining darajalanishi. So‘zlarning

ma’no guruhlari tarkibida biror-bir belgi boshqasiga

nisbatan kuchli yoki kuchsizroq ifodalanishi

mumkin.

a) yosh belgisiga ko‘ra: qiz — juvon — ayol.

b) rang belgisiga ko‘ra: qizil — qizg‘ish —

qip-qizil.

d) harakat belgisiga ko‘ra: yurmoq — chopmoq

— yugurmoq — yelmoq.

SO‘ZLARDA HISSIY-TA’SIRIY

MUNOSABAT IFODASI

So‘zlovchining turli hissiy-ta’siriy munosabatlarini

ifodalash xususiyatlariga ko‘ra so‘zlar

ikki turga ajratiladi. Bular betaraf so‘zlar va

bo‘yoqdor so‘zlardir.

Muayyan tushunchani ifodalab, so‘zlovchining

turli munosabatini bildiruvchi, qo‘shim

74

cha ma’no jilosi bo‘lmagan so‘zlar hissiyta’siriy

jihatdan betaraf so‘zlar hisoblanadi.

Masalan: yil, kun, joy, qo‘shiq, yashil, tuman,

barcha, kelmoq, yurmoq kabi.

Leksik ma’no bilan birga, ma’nosi anglashilayotgan

narsa, belgi yoki harakat-holatga

so‘zlovchining turlicha munosabatlarini ham

ifodalovchi so‘zlar hissiy-ta’siriy jihatdan bo‘yoqdor

so‘zlar sanaladi. Masalan: chehra, jamol,

bashar, tabassum, noshud, naynov, bashara,

do‘mboq, xomxayol, gazanda, ko‘rkam, ustuvor

kabi.

Bo‘yoqdor so‘zlar hurmat, erkalash, xushmuomalalik,

ko‘tarinki ruhiyat kabi qo‘shimcha

ma’nolarni ifodalasa ijobiy bo‘yoqdor so‘z

sanaladi: ukajon, kenjatoy, dilbar, dono, fusunkor,

orombaxsh, jilmaymoq kabi.

Hissiy-ta’siriy munosabat nafratlanish, mensimaslik,

kinoya, qarg‘ash, hurmatsizlik ma’nolariga

ega bo‘lgan surbet, baloxo‘r, nonko‘r,

ahmoq, imonsiz, mijg‘ov, tirjaymoq kabi so‘zlar

orqali ifodalansa, bunday so‘zlar salbiy bo‘

yoqdor so‘zlar sanaladi.

50- mashq.

Gaplarni o‘qing, hissiy-ta’siriy jihatdan betaraf va bo‘yoqdor

so‘zlarni topib, farqini ayting.

1. So‘yla gulim. Yashirmagil nedirsa darding, Yaralanmish

yurak, nechun qizarding? (Fitrat) 2. Uch qadamcha

narida Umar aka jiyronni jilovidan tutib turardi

(O‘.H.). 3. Bashirjonning xumkallasi, ko‘ksiga solingan

kichik, ensiz bag‘baqasi ikki buklanib, osilib turardi.

(N. A.) 4. E, akillayberasan-da, Safar! — dedi bo‘qoq. —

Biz nima deyapmiz-u, sen nima deyapsan! (A. Qod.)

5. Rasadxona zimiston bo‘lsa ham, Ali Qushchining

o‘tkir ko‘zlari darrov ko‘rdi: poygakda bir kimsa gavdasi

bilan eshikni to‘sib, qaqqayib turardi. (O.Y.) 6. Qo‘shiqning

oxiri olqishlarga ko‘milib ketdi. (N. A.) 7. Ustaning

chehrasidagi mahzunlik, ovozidagi dard Qalandarning

yuragiga nashtardek sanchildi. (O. Y.)

75

61- topshiriq.

Matnni o‘qing. Hissiy-ta’siriy jihatdan bo‘yoqdor so‘zlarni

topib, ijobiy va salbiy ma’no jilolarini izohlang.

... Bolam... Muzaffarim yigit bo‘p qopti. Mo‘ylovi

sabza uribdi. Ovozi do‘rillab qolibdi... Vijdonsiz cho‘loq!

Aqalli shu kuni yasantirib qo‘ysa o‘ladimi! Anavi shallaqi

Robiya jillaqursa tug‘ilgan kunida bolaga yirtiq shim

kiygizishga uyalmaydimi? Zolimmi, ablahmi, otasi

Nasibaga har yili tug‘ilgan kuni bosh-oyoq sarpo qiladiku!

O‘g‘lim bo‘lsa pochasi ilma-teshik shim kiyib yuribdi.

Tug‘ilgan kunni qayoqdan biladi qishloqi Robiya!

Bolaning ko‘nglini olish xayoliga keladimi to‘pori

cho‘loqning! Yaxshiyam cho‘ntagiga pul solib qo‘yganim.

Bilib qo‘ylaring! Bolaning ko‘nglini senlar ololmasang,

xursand qiladigan onasi bor!

Qayerga kelib qoldim? Ajab, o‘zimizning ko‘chaku!..

Qiziq, inson umri shunaqa tez o‘tarkanmi? Kechagina

emasmidi, shu ko‘chada qo‘shni qizaloqlar bilan

sopalak o‘ynaganimiz!

O‘. Hoshimov

62- topshiriq.

She’riy parchalarda so‘zlar vositasida yaratilgan badiiy tasvir

ifodalarini aniqlang va ularni sharhlang.

Tongotar chog‘ida juda sog‘inib,

Bedil o‘qir edim, chiqdi oftob.

Loyqa xayolotlar chashmaday tindi,

Pok-pokiza yurak bir qatra simob...

G‘. G‘ulom

Siz deysizkim men ko‘klarni o‘ylaymen,

Yer betiga sira nazar solmaymen.

Yanglishasiz: men ko‘klarga berkingan

Yer qizidan xayolimni olmaymen.

Cho‘lpon

76

IFODA ANIQLIGI — FIKR RAVSHANLIGI

USHBU BO‘LIM SIZGA FIKRINGIZNI ANIQ

IFODALASHNING QUYIDAGI YO‘LLARINI

KO‘RSATADI:

oe

fikr ifodasida mantiqiy va grammatik talablarga amal

qilish usullari;

oe

matnni shakliy-mazmuniy tuzilishiga ko‘ra tasniflash;

oe

dialogik matn yaratishning lisoniy vositalari;

oe

tavsifiy matnda fikr rang-barangligini ta’minlash yo‘l

lari;

oe

gapni ma’nodoshi bilan almashtirish imkoniyatlari;

oe

nutq uslubi jihatidan matnlarni farqlash;

oe

matnni kengaytirish va qisqartirish yo‘llari.

51-mashq.

Gaplarni o‘qing. Gap qismlarini bog‘lab turgan grammatik

vositalarni aniqlang.

1. Do‘stlar to‘planishdi va biz uzoq suhbatlashdik.

2. Odamga andisha kerak, lekin undan ilgariroq insof

kerak. (A. Q.) 3. Zangori osmon shunday tiniq, shunday

beg‘uborki, ko‘zni oladi. (O.) 4. Bir vaqtlar siz ham,

Temir Akbarovich, xato qilishdan qo‘rqmaslik kerak,

deb dadil gapirar edingiz. (P. Q.) 5. Yo uning tovushi

chiqmaydi, yo odam yo‘q. (As. M.) 6. Oltin-kumushning

eskisi bo‘lmas, ota-onaning bahosi bo‘lmas. (Maqol)

7. Biz shunday bino quraylikki, butun shaharda eng

baland va ko‘rkam bo‘lsin.

GAP VA SINTAKTIK ALOQA VOSITALARI

Gap obyektiv borliqni kishining unga munosabati

orqali ifodalaydigan leksik-grammatik

va ohang butunligidan iborat nutq shaklidir.

Gap fikrni ifodalovchi birlik sifatida matnning

eng kichik ko‘rinishi hisoblanadi.

So‘z va so‘z birikmalari muayyan grammatik

shakllar, ohang va tartib bilan mantiqiy jihatdan

bog‘langan tarzda gapni shakllantiradi.

77

Gapda so‘zlar quyidagi vositalar orqali o‘zaro

bog‘lanib, sintaktik aloqaga kirishadi:

1. Egalik, kelishik va shaxs-son qo‘shimchalari.

2. Ko‘makchi, bog‘lovchi, yuklama va bog‘lamalar.

3. Ohang.

4. Tartib.

Qo‘shma gaplarning qismlari esa bog‘lovchilar,

bog‘lamalar, sifatdosh va ravishdosh

qo‘shimchalari, ohang yordamida o‘zaro bog‘lanadi.

Gapda maqsadga mos tarzda so‘zni qo‘llash,

ifoda bayoniga muvofiq ketma-ketlikda

so‘zlarni joylashtirish fikrning mantiqiy izchilligini

ta’minlaydi. So‘z tartibi yoki ohangning

o‘zgarishi gapning mazmuni va qurilishini

o‘zgartiradi. Qiyoslang: Xona bo‘sh — Bo‘sh

xona. Ko‘p // bolali ayol — Ko‘p bolali

//ayol.

63- topshiriq.

Gazeta yoki jurnaldan xat boshi bilan ajratilgan biror matnni

ko‘chirib oling. Gaplardagi so‘zlarning qanday vositalar bilan

bog‘langanligini aniqlang.

52- mashq.

Nuqtalar o‘rniga tegishli qo‘shimcha yoki yordamchi

so‘zlarni qo‘yib, gaplarni ko‘chiring. Tanlagan grammatik vositalaringizning

vazifasini izohlab bering.

1. Xalq... qalbiga uzoqdan qo‘l solib bo‘lmaydi, qo‘l

solish ... uning oldi... borish kerak. (A. Q.) 2. Odobli...

go‘zal xulqli odamlar ko‘payaver.., xalqning do‘stlig...

bir-biriga bo‘lgan mehr-muhabbati borgan... rivoj topadi

(A. Navoiy). 3. Tarbiya bizlar... yo hayot-yo mamot,

yo najot- ... halokat, ... saodat-yo falokat masalasi...

(A. Avloniy). 4. Shu sabab, yaxshilik qilmoq niyati...

dilim... jo qilib, ilm ahli... qayta yukunib keld..., ustod!

(O. Y.) 5. Nazarimda, u... bo‘g‘ziga yig‘i tiqilib

qol..., ... ... ovozi bo‘g‘iq va g‘amgin edi. (P. Q.).

78

6. Siddiqjon etagini qoqib o‘rni... turdi- ... , jadallaganicha

ko‘cha eshigi... qarab ketdi. (A. Q.). 7. Men bir

kuy to‘qigan... , bilmadim, mehmonlar... ma’qul

bo‘ladi..., yo‘qmi? (O.)

53- mashq.

O‘qing. Gapda so‘z tartibi o‘zgargan holatlarni aniqlang va

uning sababini izohlang.

So‘z tartibi va ohang yordamida bog‘langan so‘zlar mazmunidagi

mantiqiy aloqadorlikni tushuntiring.

1. Xo‘sh, nechun sevaman O‘zbekistonni?

Sababini aytgin desalar menga,

Shoirona, go‘zal so‘zlardan oldin

Men ta’zim qilaman ona xalqimga.

A. Oripov

2. Non shunday qizarib pishganki, ko‘rgandayoq

tamshanadi kishi. (O. Y.) 3. — Ey, tegma, it yomon,—

dedi bobom meni chaqirib. (O.) 4. Bu qarorni amalga

oshirishdagi birinchi qadam — o‘qish, o‘qiganda ham

a’lo o‘qish edi. (O‘. O‘.) 5. Talant qanchalik katta, qanchalik

qudratli bo‘lmasin, har nechuk yuzada bo‘lmaydi,

konga o‘xshash yerning qa’rida bo‘ladi. (A. Q.)

6. Taqdirin qo‘l bilan yaratur inson, G‘oyibdan kelajak

baxt — bir afsona. (G‘. G‘.) 7. Eng gullagan yoshlik

chog‘imda, Sen ochilding ko‘ngil bog‘imda. (H. O.)

64- topshiriq.

Matnni o‘qing, undagi savol-javob shaklidagi gaplarni ajratib

ko‘rsating. Bu savol-javoblarda bildirilgan fikr mazmunini izohlang.

Madumar aka yangi damlangan choynakdan choy

quyib, o‘rtog‘iga uzatdi, odam kam bo‘lgani uchun o‘zi

ham yoniga o‘tirdi.

— Hech gap eshitmadingmi? — so‘radi jiddiy ohangda

Sarsonboy ota.

— Eshitsam, senga shu zahotiyoq odam yuborardim,

eshitmadim...

Oraga jimlik cho‘kdi. Madumar aka o‘zini noqulay

79

sezib, ichkisi kelmasa ham xo‘rillatib bir-ikki choy

ho‘pladi.

— Zebi qalay? Yuribdimi?

— Tuzuk, — dedi Sarsonboy ota derazaga bir qarab

qo‘yib. — Bugun zo‘rg‘a yubordi. Bu yoqqa kelishimni

bilib, yarim kechada otni dalaga haydabdi.

— So‘kmadingmi? — xavotirlanib so‘radi Madumar

aka.

— Yo‘q, u sho‘rlikka ham qiyin. Endi so‘kmayman.

— So‘kma. Bechoraning sendan boshqa kimi bor?

— So‘kmayman... Lekin... — Sarsonboy ota birdan

qiqir-qiqir kulib yubordi.

— Ha? — hayron bo‘ldi Madumar aka.

— So‘kmayman-u, lekin otni haydab nima qiladi?

Piyoda bo‘lsa ham kelishimni biladi-ku? Buning ustiga

to‘riq yo‘talimni eshitsa, oldimga yugurib keladi. Shuni

biladi, nima qiladi haydab?

— Ha, endi achinadi-da, — dedi Madumar aka ham

kulishga harakat qilib.

— Men achinmaymanmi? Men ham achinaman

unga. Yolg‘izlik yomon. Buni o‘zing ham bilasan. Lekin

nachora? Qiyomat qarz bu. Qarz bilan go‘rga kirmoqchimasman.

Tushunishi kerak-da. Innakeyin...

O‘. Umarbekov

MATN TURLARI. DIALOG MATNI

Ma’lum voqelik haqida tasavvur (ma’lumot)

beradigan bir yoki bir necha sintaktik

birliklardan tashkil topgan nutqiy butunlik

matn hisoblanadi.

Matn og‘zaki yoki yozma nutqqa xos bo‘lishidan

qat’i nazar, ikki xil ko‘rinishda bo‘ladi:

dialogik va monologik. Dialogik matn ikki va

undan ortiq suhbatdoshning turlicha mazmundagi

fikr-axborot almashinuvidan iborat.

Ikki kishi o‘rtasidagi dialogik nutq savoljavob,

buyruq-javob, xabar-e’tiroz kabi mazmunlarni

ifodalab, fikr xususidagi tasdiq yoki

inkorni, ziddiyat yoki munozarani bildiradi.

80

Ko‘p kishilik dialoglarda suhbat mavzusi

savol-javobdan iborat bo‘lmay, o‘rtaga tashlangan

savol, taklif, da’vat, biror xabar, dalillar

bilan xulosalanadi.

Dialogik matn tarkibida so‘roq olmoshlari,

muomala odobiga oid so‘z va iboralar, yuklamalar,

undovlar, kirish so‘zlar keng qo‘llanadi.

Bunday matndagi gaplar, asosan, sodda

gaplardan tashkil topadi, sodda gaplarning bir

tarkibli turlari, to‘liqsiz gaplar, so‘z-gaplar faol

ishlatiladi.

Dialogik matn so‘zlashuv uslubi va badiiy

uslubga xosdir.

65- topshiriq.

Yuqorida bayon etilgan ma’lumotlar asosida matnni tahlil

eting. Tahlilda quyidagilarga e’tibor bering:

— ushbu dialogik matn necha a’zoli;

— matnda ifodalangan fikr;

— matnni shakllantirgan leksik vositalar;

— matn gaplarining tuzilishi.

— Shu, deyman, Toshpo‘lat, sen menga mundoq

xushomad qilsang-u Xolidaga uylansang nima bo‘larkan?—

deb hazillashdi Samad. — U mening jiyanim,

sen mening do‘stim, begonaga uzatgandan ko‘ra...

— Senga xudo bas kelsin, oshna, — dedi G‘aybarov.—

Esing joyidami yo meni uyingga kelmaydigan qilmoqchimisan?

— Nega, qarindosh bo‘lsak yomonmi?

— Xolida hali yosh-ku?.. — Ma’suma bu gap og‘zidan

qanday chiqib ketganini payqamay qoldi. Labini

tishladi. G‘aybarovga zimdan razm soldi: yo‘q, og‘rinmadi,

tusi o‘sha-o‘sha...

— Hazil, — deb kuldi Samad. — Darvoqe,

Toshpo‘lat, ko‘pdan beri so‘ramoqchi bo‘lib yuraman,

haliyam Galatepaga ko‘milishim shart, deb o‘ylaysanmi?

— Harholda, tug‘ilgan joying...

Murod Muhammad Do‘st

81

54- mashq.

Alisher Navoiyning «Farhod va Shirin» dostonidagi Xisrav

bilan Farhod munozarasini shakllantirgan leksik vositalar va

ohang turlarini aniqlab, ajratib ko‘rsating. Dialoglarning mazmunidagi

farqlarni izohlang.

Dedi: nedur senga olamda pesha?

Dedi: ishq ichra majnunluq hamesha.

Dedikim: ishqig‘a ko‘nglung o‘rundur?

Dedi: ko‘nglumda jondek yoshurundur.

Dedi: ko‘nglung fido qilsa jafosi?

Dedi: jonimni ham aylay fidosi.

Dedi: u ishqdin inkor qilg‘il!

Dedi: bu so‘zdin istig‘for qilg‘il!..

Dedi: joningni olsa la’li yodi?

Dedikim: ushbudir jonim murodi.

Dedi: ko‘ksungni gar chok etsa bebok?

Dedi: ko‘nglum tutay ham ayla deb chok!

Dedikim: shohg‘a bo‘lma shirkat andesh!

Dedi: ishq ichra tengdur shoh-u darvesh!..

66- topshiriq.

Do‘stingiz bilan bugungi rejalari to‘g‘risida suhbatlashing va

shu asosida dialogik matn yarating. Buning yozma yoki badiiy

nutqqa xos matnda farqini tushuntirib bering.

55- mashq.

Berilgan matnni o‘qing, uning dialogik matndan qanday farqlanishini

izohlang. Ajratib ko‘rsatilgan tayanch so‘zlarining

ma’nolarini lug‘atdan aniqlab, ko‘chirib yozing.

Otalikning farzi ayni — farzandga munosib ism

qo‘ymoq, deydilar. U hamisha baqadri imkon bunga

intildi; ikkinchi o‘g‘li tug‘ilganda unga umrlik baxt tilab,

Komron nomini berdi; uchinchi o‘g‘il dunyoga kelganida

unga askarlik shijoatini tiladi — Mirzo Askariy deb

bag‘riga bosdi; Hindni olganida haq taolo to‘rtinchi

o‘g‘ilni ato etdi — shavkatli kunlarimdan yodgor deb

Hindol ism qo‘ydi; tangri bir onadan uch qizni unga

karomat qildi — gul bargi monand nozik zebolarga

chaman gullarining xush ismlarini ravo ko‘rdi —

Gulrangbegim, Gulchehrabegim, Gulbadanbegim, deb

82

suydi. Mana, endi yaratgan unga nabira quvonchini

baxsh etibdi...

U barqut bolishga horg‘in suyangan ko‘yi asta o‘yga

toldi. Bu go‘dakning manglayiga kotibi qudrat nelarni

yozdi ekan? Saltanat dag‘dag‘asinimi, sarkardalik shavkatinimi,

allomalik rutbasinimi, shoirlik qismatinimi?

Tangri tanglayini qandoq fazl-u karamlar bilan ko‘tardi

ekan? Istiqboli yorug‘mikan, qorong‘i? Zero, shohlar

inon-ixtiyori o‘zida deguvchilar adashur. Bu olamda

shoh-u shahzodalar mudom o‘zgalarga — o‘zlaridan

qudratliroq hukmdorga, ularning qosh-qovog‘iga qaram.

Shu vajhdankim, taxt tegrasida bobolar-u otalar,

otalar-u bolalar aksar qirpichoq...

X. Sultonov

TAVSIFIY MATN

Tavsifiy (monologik) matn so‘zlovchi yoki

yozuvchi tomonidan bayon etilgan voqeahodisa,

narsa yoki shaxs tasviri, tavsifi yoxud

xabar, ma’lumot bayonidir. Maqola, insho

ham tavsifiy matnning bir turi sanaladi.

Ma’lum voqea-hodisalarga, narsa va shaxslarga

oid fikr-mulohaza bildirish, ularni badiiy-

tasviriy vositalar yoki dalillar bilan ta’riflash,

izohlash, isbotlash, asoslash tavsifiy

matnga xos xususiyatlardandir. Shuning uchun

bunday matnda belgi-xususiyatni ifodalovchi

so‘zlar, atamalar, modal so‘zlar, fe’lning funksional

shakllari, ravishlar faol qo‘llanadi.

Tavsifiy matn yaratishda uyushiq bo‘laklar,

ajratilgan gap bo‘laklari, atov gaplar, qo‘shma

gap ko‘rinishlaridan keng foydalaniladi.

Tavsifiy matn ilmiy, publitsistik, rasmiyidoraviy,

shuningdek, badiiy uslubga xosdir.

56- mashq.

A. Qodiriyning «O‘tkan kunlar» romanidan olingan Kumushbibi

tasviriga oid parchani o‘qib, belgi-xususiyat bildiruvchi

so‘zlarni ajratib ko‘chiring. Bu so‘zlar nimalarni tasvirlashga

qaratilganligini aniqlang.

83

... Uning qora zulfi par yostiqning turli tomoniga

tartibsiz suratda to‘zg‘ib, quyuq jingila kiprik ostidagi

tim qora ko‘zlari bir nuqtaga tikilganda, nimadir bir

narsani ko‘rgan kabi... qop-qora kamon, o‘tib ketgan

nafis, qiyiq qoshlari chimirilgan-da, nimadir bir narsadan

cho‘chigan kabi... to‘lgan oydek g‘uborsiz oq yuzi

biroz qizillikka aylangan-da, kimdandir uyalgan kabi...

Shu vaqt ko‘rpani qayirib ushlagan oq qo‘llari bilan latif

burnining o‘ng tomonida, tabiatning nihoyatda usta

qo‘li bilan qo‘ndirilgan qora xolini qashidi va boshini

yostiqdan olib o‘tirdi. Sariq rupoh atlas ko‘ylakning ustidan

uning o‘rtacha ko‘kragi biroz ko‘tarilib turmoqda

edi. Turib o‘tirgach, boshini bir silkitdi-da, ijirg‘anib

qo‘ydi. Silkinish orqasida uning yuzini to‘zg‘igan soch

tolalari o‘rab olib jonsiz bir suratga kirgizdi. Bu qiz

suratida ko‘ringan malak qutidorning qizi — Kumushbibi

edi!

67- topshiriq.

O‘zingiz yoqtirgan badiiy qahramon yoki san’atkor aktyorning

qiyofasini va tabiatini tasvirlab matn tuzing.

68- topshiriq.

Berilgan matn parchalarini o‘qing, ular tavsifiy matnning

qaysi shakllariga xosligini aniqlang, mazmun jihatdan bayon usuli

qanaqaligini belgilang va shular asosida farqlarini izohlang.

I. «...Shunday qilib, til juda katta ma’rifiy ahamiyatga

ega ekan. Ammo tilning ahamiyati bu bilan tugamaydi.

Uning juda ulug‘ badiiy ahamiyati ham bor.

Tilning badiiy imkoniyati cheksizdir. Til imkoniyatining

cheksizligi va ahamiyatining nihoyatda ulug‘ligi uning

ham moddiy, ham ma’naviy olamni qamrab olganligidadir

».

A. Rustamov

II. «... Cho‘lpon o‘rta bo‘y, to‘lachadan kelgan,

doimo yumaloq gardishli oddiy ko‘zoynak taqib yuradigan

odam edi. U juda serandisha, odamlarga bexosdan

ozor berib qo‘yishdan cho‘chiydigan, ko‘ngilchan va

chinakam shoirona tabiatga ega edi. Arzimagan narsaga

84

xunobi chiqib, fig‘oni falakka yetar, asabiylashar, yana

arzimagan sabab bilan kayfiyati joyiga kelib qolardi.»

M. Burxonov

69- topshiriq.

Matnni o‘qing, uning qaysi nutq uslubiga xosligini aniqlang.

Til materialining ishlatilishidagi farqlarni izohlang.

... Registon maydoniga kirdik. G‘afur aka jimib qolgandi.

U go‘yo ulug‘ bobolar bosgan tuproqni oyoqosti

qilishni istamagandek, avaylab yurayotganga o‘xshardi.

Gapirganida ilgarigicha baland ovoz bilan emas, shivirlab

gapirardi.

— Mana shu yerdan necha marta Navoiy yurgan.

Mana shu peshtoqlarga tikilib ne-ne xayollarga borgan.

Manavi to‘g‘ridagi naqshin eshikdan Ulug‘bek necha

bor kirib, necha bor chiqqan. Ajab!

G‘afur akaning bola tabiatini yaxshi bilardim. Sal

narsadan quvonib, sal narsaga mo‘lt-mo‘lt yosh to‘kkanini

ham ko‘p ko‘rganman. Obbo, shu topda yig‘lab

yuborsa nima qilamiz, deb o‘ylab unga qaradim. O‘ylaganim

to‘g‘ri chiqdi. G‘afur akaning ikki ko‘zi jiqqa

yosh edi. Shunday paytlarda uni alahsitish kerak edi.

— Menga qarang, G‘afur aka, bunaqa qiladigan bo‘lsangiz

ertaga saylovchilar bilan bo‘ladigan uchrashuvda,

yig‘loqi deputat olib keldik, deb aytaman.

G‘afur aka darrov hushini yig‘di.

— Ha shayton, sezib qolding-a. Shu topda xayol

o‘lgir olib qochgan ekan. Navoiy bilan gaplashayotgan

edim. Suhbat juda shirin joyiga kelganda xayolni bo‘lib

qo‘yding. She’r tug‘ilayotgan edi-ya?!

Duraxshon yulduzlar sari

o‘kirgan,

Bo‘ynida zanjir-u qalbi ozod

sher.

Insoniy muhabbat mehri-la

vafo,

Erk-u baxt timsoli ulug‘

Alisher.

85

Albatta, bitta zo‘r she’r yozaman. Yozib qo‘y, keyin

esimdan chiqib qolmasin.

Said Ahmad

NUTQ USLUBLARI VA ULARNING

IMKONIYATLARI

Til birliklari va materialidan fikrni ifodalash

maqsadida foydalanish jarayoni nutq sanaladi.

Hayotning turli sohalari, turlicha nutq vaziyatlarida

tildagi leksik, frazeologik, fonetik va

grammatik vositalarni tanlash va ulardan foydalanish

usullari ham har xil bo‘ladi. Shunga

ko‘ra, nutqning quyidagi uslublari o‘zaro farqlanadi:

so‘zlashuv uslubi, rasmiy-idoraviy uslub,

ilmiy uslub, publitsistik uslub va badiiy

uslub.

So‘zlashuv uslubi til birliklarini tanlash va

ularni qo‘llashning nisbatan erkin uslubidir.

Bu uslub o‘z xususiyatlariga ko‘ra ikki turga:

adabiy so‘zlashuv uslubi va oddiy so‘zlashuv

uslubiga ajratiladi.

Adabiy so‘zlashuv uslubi umumxalq adabiy

tilining keng tarqalgan va barcha sohalar

uchun bop turi bo‘lib, u adabiy me’yorlarga

mos, ishlangan va tartibga solingan bo‘ladi.

Adabiy so‘zlashuv uslubi kundalik muloqot

uchun xizmat qiladi, o‘qitish ishlari, tarbiya va

tashviqot shu uslubda olib boriladi, badiiy

adabiyot shu uslubda yaratiladi.

Oddiy so‘zlashuv uslubi nutq muomalasi

jarayonida (erkinlik bilan) adabiy til hamda

sheva elementlari ishtirok etishi, fikriy idrokni

keng qamrovli bayon etishi bilan ta’riflanadi.

Bu uslubda so‘z tartibi qoidaga nomuvofiq

bo‘lishi (kecha konsert bo‘ldi klubda); ko‘chma,

obrazli emotsional vositalar ko‘proq

(g‘ayrat qil, shalvirama; Alini qarang, og‘zi

qulog‘ida kabi) dialogik shaklda bo‘lib, to‘liqsiz

gaplar va imo-ishoraning ko‘p ishlatilishi

(Kelyapti (navbatchi), Ketdimi?— Ha, kabi),

86

takrorlar (Kelib-kelib shu gapni topdingmi?),

talaffuzda erkinlik (na’lat (la’nat), yangitdan

(yangidan), opti (olibdi) kabi) yaqqol namoyon

bo‘ladi. Oddiy so‘zlashuv uslubi badiiy

asarda personajlar nutqini individuallashtirishda

keng qo‘llanadi.

70- topshiriq.

O‘z shevangizga xos so‘zlashuv uslubining belgilarini adabiy

til me’yorlari bilan qiyoslang va farqlarini tushuntiring.

57- mashq.

Matnni o‘qing. So‘zlashuv uslubiga xos til birliklari va grammatik

vositalarning xususiyatlarini izohlang.

— Tur, Shariyf, tur, peshin bo‘libtu!

Ikkinchi yigit ko‘zini ochdi:

— E, qo‘ysang-chi, Rahem.

— Tur-da, axe, ana Qobilboy ham keb to‘xtabtu!

Sharifboy yostiqdan burilib yonidagi, uchinchi yigitga

qaraydi:

— Pala’nat, qachon kelgan ekan?

— Kim bilsin... Inisini bo uchratdimikin? Qani,

uyg‘otchi, pala’natini!

Sharifboy yotgan joyidan qo‘lini uzatib, Qobilboyning

murtidan tortdi, Qobilboy g‘ingshib uyg‘ondi:

— Tek yot, Sharif!

— Iningga yo‘liqdingmi?

— Yo‘liqdim, ikavingga salom aytdi, — dedi

Qobilboy va yuzini ulardan chetga o‘girib oldi. — Biroz

tinch qo‘y, uxlayman.

— Iybi, iybi, — dedi Rahim, — burodaring ahvolini

gapur-da, axe. Barpadari uyquki peshinga chikin bo‘lsa;

ko‘chaga bo‘lib yotgan to‘palangni go‘shingga ilasanmi?

— Kech keldim, ko‘p jovrama-chi, Rahim!

— Qorunni to‘yg‘uzib, so‘g‘un uxla, akun! Qorinlar

ham piyoz bo‘lib to‘xtabtu, nonushtani qayerga qilamiz,

Shariyf?

— Choyxonaga qilamiz.

A. Qodiriy

87

71- topshiriq.

Tarjimayi holingizni yozing. Bu matnning so‘zlashuv uslubidagi

matnlardan farqini izohlang.

Rasmiy-idoraviy uslub jamiyatdagi ijtimoiy,

huquqiy munosabatlar, davlat va davlatlararo

rasmiy, siyosiy-iqtisodiy, madaniy aloqalar

uchun xizmat qiluvchi nutq uslubidir. Bu

uslub hujjatlilik xarakteri bilan ajralib turadi.

Shunga ko‘ra yozma nutqning xizmatga doir

bu turi davlat qonunlari, farmonlar, bayonotlar,

shartnomalar, idora hujjatlari, e’lonlar va

boshqa rasmiy yozishmalar uslubi hisoblanadi.

Rasmiy uslub tilining asosiy xususiyati aniqlik

va ixchamlikdir, unda muayyan nutqiy shtamplar,

kasbga oid so‘zlar, atamalar, tayyor sintaktik

qurilmalar keng qo‘llanib, nutqning

aniq va ravshan ifodalanishini ta’minlaydi.

Tayyor nutq formulalari (shu asosida, shunga

ko‘ra, ma’lum qilamizki, ... ni e’tiborga olib,

... ga ko‘ra, ... biz, quyida imzo chekuvchilar,

... ga asosan (muvofiq), ... uchun, ... dan kelib

chiqib, ... sharti bilan, ... berilsin, ... taqdirlansin

kabi) hujjat matnining darak-axborot

xarakterida bo‘lishini, so‘zlarning bir ma’noda

ishlatilishini, badiiy-tasviriy vositalarning bo‘lmasligini,

fe’lning majhullik va buyruq-istak

shakllarining, qo‘shma gap turlarining keng

qo‘llanilishini talab qiladi. Til materiali hujjatning

turi va xarakteriga qarab tanlanadi.

58- mashq.

Gaplarni ko‘chiring. Rasmiy-idoraviy uslubga xos so‘z va

grammatik shaklli birikmalarning vazifasini izohlang.

1. Fuqarolar O‘zbekiston xalqining tarixiy, ma’naviy

va madaniy merosini avaylab asrashga majburdirlar

(O‘zR Konstitutsiyasi, 49- modda).

2. Davlat tili rasmiy amal qiladigan doiralarda o‘zbek

adabiy tilining amaldagi ilmiy qoidalari va normalariga

88

rioya etiladi («Davlat tili haqida» Qonun, 7- modda).

3. Shu yil 28- oktabr kuni soat 14.00 da «Davlat tili

haqida»gi Qonun tasdiqlangan kun munosabati bilan

adabiy-badiiy anjuman o‘tkaziladi. 4. O‘zbekiston Respublikasining

Davlat bayrog‘i O‘zbekiston Respublikasi

Oliy Kengashining navbatdan tashqari o‘tkazilgan VII

sessiyasida 1991- yil 18- noyabr kuni tasdiqlangan.

5. Yotoqxonada yashovchilar belgilangan tartib-intizom

va tozalikka rioya qilmagan taqdirda yotoqxonadan

chiqariladi. 6. Betobligim haqidagi tibbiy ma’lumotnoma

ilova qilinadi. 7. Abror Rasulov marketing bo‘limi

boshlig‘i vazifasiga tayinlansin.

72- topshiriq.

Kollejingizda o‘tkazilgan tadbir (majlis, uchrashuv, adabiy

kecha va hokazo) to‘g‘risida e’lon yoki hisobot yozing.

59- mashq.

Matnni o‘qib, mazmuni va til vositalariga ko‘ra rasmiy-idoraviy

uslubdagi matnlardan farqlanishini yozing. Ilmiy atamalarni

ajrating va ma’nosini izohlang.

Kometaga ilk bor ko‘zimiz tushganda, garchi diametri

bir necha ming kilometrni tashkil etsa ham, uning

kichik bir shu’lali jism ekanini kuzatamiz. Kometaning

markazidagi kichik, yarqiroq yorug‘lik nuqtasini ham

ko‘rish mumkin. Ushbu yorug‘lik nuqtasi kometaning

yadrosi deb ataladi. Munajjimlarning fikricha, yadro

muz va chang zarralari aralashmasidir.

Quyoshga yaqinlashishi bilan kometaning dumi

paydo bo‘ladi. Dum juda siyrak gaz va o‘ta mayda

zarralardan iborat bo‘lib, ular kometa yadrosidan quyosh

ta’siri ostida ajralib chiqadi.

Kometa Quyoshga yaqinlashayotganda, undan dum

o‘sib chiqadi va harakati ham tezlashadi. Bu vaqtda

kometa boshi oldinda ko‘yi harakat qiladi. So‘ngra qiziq

bir vaziyat yuz beradi. Kometa Quyoshdan uzoqlashgani

sari dumi uning oldiga o‘tadi. Buning sababi shundaki,

Quyosh nurlari kometa yadrosidan materiyaning mayda

zarralarini yulib oladi va uning Quyoshga teskari bo‘lgan

yo‘nalishda dumi paydo bo‘lishiga olib keladi.

89

Ilmiy uslub tabiat va ijtimoiy hayotdagi barcha

narsa hamda hodisalar to‘g‘risida aniq,

asoslangan, izchil ma’lumot berishda qo‘llanadi.

Unda narsa-hodisa mohiyatini ta’riflash,

tahlil qilish, sababini aniqlab, dalillar bilan

isbotlash va asosli natijalarni bayon etish muhim

hisoblanadi. Maxsus atamalar bu uslubning

leksikasini tashkil qiladi, unda adabiy

me’yorga qat’iy rioya etilgani holda majhul

nisbatdagi fe’llar va murakkab qurilishli gaplar

keng ishlatiladi.

Ilmiy uslub bilimning turli sohalariga qarab,

shuningdek, kimga mo‘ljallanganligiga nisbatan

o‘zaro farqlanadi. Masalan, fan sohalari

muayyan shartli belgilar, formulalar, bayon

qilish materiali bilan ajralib turadi.

Ilmiy uslubdagi kitoblar ilm-fanga oid ma’lumotlar

berish bilan mutaxassislargagina

mo‘ljallanishi yoki bunday ilmiy ma’lumotlar

keng ommaga qaratilgan bo‘lishi mumkin.

Keng jamoatchilikka tushunarli bo‘lgan, tasvir

bayonida emotsionallik, obrazlilik mavjud

bo‘lgan uslub ilmiy-ommabop uslub sanaladi.

Ko‘pchilikka mo‘ljallangan ma’ruzalar, risola

va darsliklar shu uslubning ko‘rinishlaridir.

Ilmiy-ommabop uslubda maxsus atamalar

kam ishlatiladi (ishlatilganda esa izohi beriladi),

fikrlar qiziqarli tilda tushuntiriladi, bayonda

obrazlilikni ta’minlovchi badiiy tasvir usullaridan

foydalaniladi.

73- topshiriq.

Mutaxassisligingizga oid darslikdan o‘tilgan mavzudagi biror

parchani tanlab, daftaringizga ko‘chiring. Undagi atamalar va

tayanch so‘zlarning ma’nosini izohlang.

60- mashq.

Ilmiy-ommabop uslubdagi ushbu matnni ilmiy uslubga aylan

tiring. Bu uslubdagi gaplarning leksik va grammatik xususiyatla

rini ajratib ko‘rsating.

90

... Tovushdoshlikning ma’no bilan singishib ketgan

oliy namunalarini Navoiy asarlarida ko‘rish mumkin.

Masalan, shoir «Xamsa»ning Nizomiy Ganjaviyga

bag‘ishlangan qismlarining birida:

Ganja ganjurikim chekib ko‘p ranj,

Qo‘ymish erdi jahonda besh ganj, —

deydi. Bu baytda «ishtiqoq» deb atalgan san’at ham bor.

«Ishtiqoq» so‘zining badiiy termin bo‘lishiga uning

grammatik ma’nosi asos bo‘lgan. So‘z yasalishi ishtiqoq

deyiladi. Shunga asosan gapda bir o‘zakdan yasalgan

so‘zlarni keltirishni «ishtiqoq» deb ataganlar. Biz bu

hodisani o‘zakdoshlik va uni vujudga keltirishni o‘zakdoshlashtirish

deb atasak ham bo‘ladi. Lekin ishtiqoq

so‘zini yodimizdan chiqarmasak yaxshiroq bo‘ladi.

Demak, Navoiy mazkur baytda so‘zlarni ham tovushlashtirgan,

ham o‘zakdoshlashtirgan. Bu baytda «ranj»,

«ganj», «jahon» so‘zlari e’tibori bilan tovushdoshlik,

«ganja», «ganj» va «ganjur» so‘zlari e’tibori bilan o‘zakdoshlik

bor. Chunki bularning hammasi xazina ma’nosidagi

«ganj» o‘zak so‘zidan yasalgan. «Ganjur»ning ma’nosi

«ganj» egasidir. Bunda Ganjaviyning Ganjada haqiqiy

ganj ekanligi va uning jahon ahamiyatiga ega bo‘lgan

besh ganjni qoldirganligining haqiqatligi tovushdoshlik

va o‘zakdoshlik bilan ta’kidlangan.

Alibek Rustamov

74- topshiriq.

Biror gazetadan madaniyat yoki sport mavzusidagi xabarni

o‘qib, tili va uslubiy xususiyatlariga ko‘ra boshqa nutq uslublaridan

farqlanishini tushuntiring.

Publitsistik uslub siyosiy-ijtimoiy doiradagi

munosabatlar uchun xizmat qiladi. Bu uslubning

yozma turiga publitsistik maqolalar, feleton,

murojaatnoma, xatlar, chaqiriqlar kirsa,

og‘zaki turiga notiqlik kiradi. Bu uslub, avvalo,

tashviqot va targ‘ibot uslubi bo‘lganligi

uchun ham unda siyosiy faollik, hozirjavoblik,

o‘tkir va ta’sirchan notiqlik, mantiqiy mulo

91

haza va dalillar bilan tushuntirish, isbotlash

kabi belgilar ustunlik qiladi.

Shunga ko‘ra publitsistik uslubda yozma

nutqqa xos xususiyatlar (ijtimoiy-iqtisodiy va

boshqa sohalarga oid leksikaning, intonatsion

sintaktik vositalarning ishlatilishi) ham, badiiy

uslubga xos belgilar (obrazli ifodalar, bo‘yoqdor

so‘zlarni qo‘llash) ham o‘zaro uyg‘unlashadi.

Bu uslubda hayotiy voqea va dalillar

oddiygina qayd qilinmay, jo‘shqin va haroratli

misralarda ifodalanadi, ulardan umumiy

xulosalar chiqariladi hamda muhimi, xalqqa

murojaat, undash, qiziqtirish orqali o‘quvchiga

ta’sir ko‘rsatiladi.

75- topshiriq.

A. Matnni o‘qing. Uning tili va uslubiy xususiyatlarini

izohlang.

... Hayot go‘zal, yashash maroqli. Biroq inson uchun

eng aziz bo‘lgan umr qisqa. Shu bois bo‘lsa kerak, inson

borki, hamma vaqt imkon qadar bu dunyoning go‘zalliklaridan

ko‘proq bahra olishga, u in’om etgan lazzatlardan

tatishga intilib yashaydi. Bu istak esa ba’zida

odamzodga baxt keltirsa, ba’zan shu kimsa umrini xazon

ham qiladi. Insoniyatning eng zaif tomoni ham shunda,

menimcha. Zero, u amal qilayotgan ko‘plab zararli

odatlarning oxir-oqibatini bilsa-da, uni takrorlashdan

o‘zini tiyolmaydi.

Bugun yoshlar orasida ommalashib borayotgan chekish

odati ham ayni yuqoridagi fikrimizga dalil. E’tibor

bergan bo‘lsangiz, yoshlarimiz ruju qo‘yayotgan sigareta

tutunlari yomg‘ir yog‘ishi oldidan qora bulutning ko‘mko‘

k, beg‘ubor osmonni qoplagani singari tobora

farzandlarimizning katta qatlamini o‘z iskanjasiga olmoqda.

Yurtimizda sog‘lom avlod tarbiyasiga har qachongidan

ko‘ra ko‘proq e’tibor berilayotgan bir paytda kelajagimiz

vorislari bo‘lgan o‘g‘il-qizlarimizning bu qadar

o‘zlarini zaharlashlariga nima sabab bo‘lmoqda?

92

Aytish joizki, farzandlarimizning har qanday illatga

ruju qo‘yishlarida avvalo ota-ona, mahalla-ko‘y, bir so‘z

bilan aytganda, o‘zimizning bilib-bilmay qilgan xattiharakatimiz

bosh omil bo‘lib xizmat qiladi.

«Ma’rifat» gazetasidan.

B. Shu uslubda matnni davom ettiring va o‘z xulosangizni

yozing.

61- mashq.

A. Qodiriyning «O‘tkan kunlar» romanidagi Kumushbibi va

Otabekning bir-birlariga bitgan maktublarini daftaringizga

ko‘chirib, matndagi so‘roq-ritorik gaplar, takrorlar, murojaat

shakllari, haroratli va jo‘shqin fikrlar bildirilgan jumlalarning

ma’nosini izohlang.

76- topshiriq.

Matnni ifodali o‘qing va publitsistik uslubdan qanday farqlanishini

tushuntiring. Badiiy tasvir vositalarini aniqlang.

... Bu qishloqda ayiqning fe’l-atvorini Xoliq buvachalik

yaxshi biladigan odam yo‘q edi. Asqar shu sababli

bobosining bu ishga bosh qo‘shishini juda-juda istardi.

Xoliq buva Asqarga o‘ychan ko‘z tikib kulimsiradiyu:

«Shu nevaramning ko‘ngli juda kuyrak-da, — dedi

ichida. — Men tog‘da yolg‘iz siqilib o‘tirganimda ham

doim bu borib xabar oladi. Bo‘lmasa, Xudoga shukr,

Asqardan boshqa o‘n oltita nevaram bor. Bu faqat

menga shunday mehribon desam, hammaga rahmdil

ekan-da. Och ayiqqa ham hammadan ortiq qayishyapti.

Jonkuyar odam bolaligidan ma’lum bo‘larkan-da».

Xoliq buva ko‘nglidan o‘tgan shu o‘ylar ta’sirida

Asqarga mehri tovlanib qaradi-da:

— Bo‘pti, o‘g‘lim! — dedi. — Men ham o‘sha... sen

aytgan jamiyatga a’zo bo‘la qolaman.

— Rahmat, bobojon! — deb Asqar uni bo‘ynidan

quchoqlab, sersoqol yuzidan o‘pdi. So‘ng maktabiga

qarab chopib ketdi.

P. Qodirov

93

Badiiy uslub kishi hayotining hamma tomonlarini

qamrab olishi, umuminsoniyatga

xosligi, barchaga barobarligi, o‘quvchi yoki

tinglovchiga hissiy-estetik ta’sir etishga yo‘naltirilganligi

bilan boshqa uslublardan ajralib

turadi. Badiiy uslubda muallif asarning estetik

ta’sirini kuchaytirish maqsadida tilning leksik

va grammatik vositalardan ustalik bilan va

ijodiy foydalanishi, turli ifodaviy vositalarni

qo‘llashi yoki o‘zi yangilarini yaratishi mumkin

bo‘ladi. Shuning uchun ham bu uslubda

yozuvchilar mavjud so‘zlarni obrazli ishlatishdan

tashqari o‘ziga xos so‘z va iboralar ham

ijod etadilar. Badiiy nutqda til obraz, xarakter,

manzara yaratishga, yuksak obrazlilikni namoyon

qilishga xizmat qiladi.

Bu uslubda har bir yozuvchining voqelikni

badiiy idrok etish ko‘lami, ijod usuli, poetik

mahorati badiiy nutqning janr xususiyatiga

muvofiq tarzda bir-biridan farqlanadi. Shunga

ko‘ra badiiy nutq uslubi nisbatan keng

imkoniyatlarga ega o‘ta qamrovli va boy nutq

ko‘rinishidir. Barcha turdagi san’at va adabiyot

asarlari shu uslubda yaratiladi.

62- mashq.

Quyidagi matnlarni ifodali o‘qing. Badiiy nutqni shakllantiruvchi

leksik-grammatik vositalarni ko‘chirib yozing.

I. Siyohdon, azizim, qora ko‘zligim,

Qora tunlar aro yoritgan ko‘zgu.

Sendagi u siyoh — yo‘q, siyoh emas,

Qalbimni qiynagan qip-qizil qonim.

G‘. G‘ulom

II. Kuz kunlarining oyog‘i va qish kunlarining boshi

edi. Daraxtlardagi sariq barglar to‘kilib tugalgan, yer

yuzi o‘zining qishki sariq kiyimini kiygan edi. To‘rt

tomonining o‘ralganligi soyasida yaproqlarini to‘kilishdan

saqlab qolgan bu gilos yog‘ochlari ham bukun tungi

94

qora sovuqqa chidolmay yelning ozgina harakati bilanda

barglarini shirt-shirt uzib tashlamoqda edilar. Havo

ochiq bo‘lib, quyosh tuzukkina ko‘tarilgan, ammo uning

ham bu kun uncha ta’siri yo‘q, bu kungi qora sovuq

quyosh kuchini-da kesgan edi.

A. Qodiriy, «O‘tkan kunlar».

Uslubiy ma’no. Nutqda so‘zlarni ma’nosiga

muvofiq tarzda qo‘llash lozim. So‘z ma’nosini

to‘g‘ri anglamaslik natijasida ko‘pincha uslubiy

xatoga yo‘l qo‘yiladi.

Masalan: Yo‘l yurib raso (rosa) charchadi.

Buxoroli (buxorolik) yigit g‘olib bo‘ldi.

Derazadan go‘zal qizning basharasi (cheh

rasi) ko‘rindi.

77- topshiriq.

A. Matnni o‘qing va uning asl uslubini aniqlang, uslubiy

o‘zgarishlarni ko‘rsating.

... Notiq rumkani olib o‘rnidan turdi. Qoshlari chimirildi,

rangi biroz o‘zgardi, avval rumkaga, keyin uyining

burchagiga qarab so‘z boshladi:

— O‘rtoq rafiqam! Ijozat berasiz, xushchaqchaq

hayotimizni sharaf bilan davom ettirib, oilaviy burchimizni

namunali bajarib kelayotganimizga bir yil to‘lgan

kunda sizni bevosita tabrik qilishga!

Xotin bu muqaddimani hazil gumon qilganligi uchun

qiyqirib chapak chaldi. Notiq yana ham jiddiyroq qiyofada

davom etdi:

— Bundan 365 kun muqaddam siz bilan biz o‘z

hayotimizda qat’iy burilish yasab, zo‘r sinovlar sharoitiga

bevosita qadam qo‘ydik. Ilgarigi vaqtda faqat erkak,

endilikda esa ham erkak, ham xotin boshchilik qiladigan

oila masalasi o‘zingizga ma’lum bo‘lganligi uchun bunga

keng ravishda to‘xtab o‘tirishni lozim ko‘rmayman.

...Siz bilan biz bir yillik oilaviy faoliyatimiz natijasida

qanday yutuqlarga erishdik? Avvalo shuni ta’kidlab

o‘tish kerakki, biz u yoki bu masalada yuz beradigan

prinsipial kelishmovchiliklarni chetdan kuch jalb qilmas

95

dan o‘z kuchimiz bilan, o‘zaro keng muhokama qilish

yo‘li bilan bevosita bartaraf qiladigan bo‘lib qoldik.

Ikkinchidan, o‘rtoq rafiqam, oilamizni tashkiliy xo‘jalik

jihatidan misli ko‘rilmagan darajada mustahkamladik.

Men bu borada faktlarga murojaat qilib o‘tirmayman,

chunki ordenli onangiz o‘zlarining har bir tarixiy kelishlarida

bu narsani ayrim ravishda qayd qildilar.

A. Qahhor, «Nutq».

B. Yuqoridagi matnni o‘z so‘zlaringiz, fikrlaringiz bilan

to‘ldiring va mazmunini saqlagan holda matnni kengaytiring.

63- mashq.

Berilgan gaplardagi nuqtalar o‘rniga fikrga mos tarzda birikmalar

qo‘shing, gap bo‘laklarini uyushiq yoki ajratilgan bo‘laklar

hisobiga kengaytiring.

1. ... men «muboraknoma»ni o‘qitib ko‘rgan ekanman

(S. Ahmad). 2. Onajonim, ... men ham bir kun

shavqqa to‘larman (A. Oripov). 3. Bir ko‘rdim men

uni — shunchalar go‘zal, Oydan-da go‘zaldir,... go‘zal!

(Cho‘lpon). 4. Har birimiz o‘z maktabimiz, ... ... esladik.

5. Nahotki u erta-indin uzoq ayriliq boshlanishini ... ...,

yuragi ezilmaydi. (O.) 6. Boyagi yigitning, ... qo‘li gul

ekan (P. Q.). 7. Biz Toshkentdan janubga — ... tomonga

qarab yura boshladik.

MATNNI KENGAYTIRISH YO‘LLARI

Matnni kengaytirish quyidagi yo‘l va vositalar

bilan amalga oshiriladi:

— matnning bosh fikri, g‘oyasini shakllantiruvchi

tayanch so‘z yoki gap, ifodani aniqlash

va shunga bog‘liq holda o‘z mustaqil,

ijodiy fikrini ifodalovchi gap, ifoda qo‘shish;

— matn mazmunini maqol, matal, hikmatlar

bilan boyitish, dalillar bilan asoslash;

— gapni uyushiq bo‘laklar, kiritmalar, ajratilgan

bo‘laklar hisobiga kengaytirish;

— so‘z va birikmalarni ma’nodoshlari —

tasviriy ifodalar, frazeologik iboralar va boshqa

badiiy tasvir vositalari bilan almashtirish;

96

— sodda gapni qo‘shma gapga, qo‘shma

gapni alohida sodda gaplarga ajratish;

— asosiy fikrni ifodalovchi gapga qo‘shimcha

fikr, izoh bildiruvchi sintaktik parallel

gaplarni mantiqiy izchillikda bog‘lab kiritish;

— matnning kirish, xulosa qismlarini o‘z

qarashlari, mulohazalari, ilovalari bilan to‘ldirish.

64- mashq.

Nuqtalar o‘rniga oldingi va keyingi gaplarning mazmuniga

mos keluvchi so‘z va gaplarni qo‘shib matnni to‘ldiring.

Matnning asosiy mazmunini aniqlab bering.

NAVRO‘ZNING YAXSHILIK VA EZGULIK NURI

Ma’lumki, Navro‘z kelishi bilan butun tabiat uyg‘onadi.

...

Navro‘z bizning zamonamizda yangicha mazmun

kasb etyapti. Bu bayram quvonchlarini millati, ... irqidan

qat’i nazar, har bir xalq-elat birgalikda baham

ko‘rib, tantana qilyapti.

O‘zbek xalqi qadimdan bag‘rikenglik, ... va mehmondo‘

stligi bilan tanilgan. ... Navro‘z mehmondo‘stlik

ayyomiga aylanadi.

... Navro‘z shuning uchun ham baynalmilal ayyomga

aylangan.

Xalqimiz yaxshi ... bildirganda: «Tinchlik-xotirjamlik

bo‘lsin, el-yurtimiz omon bo‘lsin», deb niyat-tilak bildiradi.

Navro‘zda inson ulug‘lanadi va dillarda ezgu niyatlar

tug‘iladi...

78- topshiriq.

O‘zingiz o‘qigan biror badiiy asardan yoki gazeta, jurnal

maqolasidan muayyan parchani tanlab oling va bu matnni mazmuniy

qurilishiga ko‘ra asosiy va qo‘shimcha qismlarga ajratib

tavsiflang.

79- topshiriq.

Matnlar mazmunini o‘z so‘zlaringiz bilan kengaytiring.

4—Ona tili va adabiyot (koll.) 97

I. Hech qachon inson o‘ziga manfaat keltirmaydigan

maqsadsiz biror harakat qilmaydi. U qanday qobiliyatlardan

foydalanmasin, fikr va pul bamisoli chiroq kabi

uning yo‘lini yoritib, yaxshi yoki yomon, to‘g‘ri yoki

noto‘g‘ri yo‘ldan boshlab ketaveradi... Odamlar aql-u

zakovati va fikrlaridagi g‘oyalar va obrazlar shunday

yashirin kuchdirkim, ular hammavaqt harakatlarni

boshqaradi, o‘ziga bo‘ysundiradi. Shuning uchun fikrni

e’zozlash, uni to‘g‘ri yo‘naltirish, shu orqali bilimlarni

orttirish va yaxshi xulosalarga o‘rgatish nihoyatda

muhimdir (Jon Lokk).

II. Har qanday sharoitda ham odamning kuchli

quroli — bu uning aql-u zakovatidir. Olamning cheksiz

sirlarini bilish, inson ehtiyojlarini borliqni o‘zgartirish va

unga moslashishga bo‘ysundirishda aqlga teng keladigan

kuch yo‘q. O‘ylaymanki, inson aql-u zakovatining ijodiy

kuchi va ta’siri Quyoshning energetik quvvatigagina teng

kelishi mumkin (Ch. Aytmatov).

65- mashq.

A. Oripovning «Men nechun sevaman O‘zbekistonni» she’rini

nasriy matnga aylantirib yozing. Matn mazmunini o‘z

xulosangiz bilan to‘ldiring.

80- topshiriq.

Berilgan matndagi ajratilgan so‘zlarni tayanch so‘z sifatida

izohlang, asosiy fikrni belgilang.

«Har qanday qilmishning aksi, qaytarma oqibati

mavjud: shunday ekan, faqat o‘z prinsipimni himoya

qilaman deb, bir kun borib ko‘pchilikni dog‘da

qodirmaylik tag‘in?! Axir, mavjud nazariyalar qolipiga

tushmaydigan faktlar, ayniqsa, fan uchun qimmatli

emasmi?! Chunki shu noma’lum faktlarni ishlab chiqish

bilan yaqin oralarda fanning yangi yo‘nalishlariga yo‘l

ochib berish mumkin-ku? Fan tarixida bunday misollar

to‘lib-toshib yotibdi. Faktni tan olmaslik, aslida — hazm

qilinmagan nazariyaning oqibati-ku! ... Men nasihatgo‘

ylik qilishni o‘ylamagandim, ammo o‘rni kelib qoldi.

Koinot azaldan insonni zulmat bilan o‘ragan. Fan esa —

odamzod qo‘lidagi mangu mash’ala! Zero fan — chek

98

sizlikni o‘rganar ekan, ayni paytda, o‘zining ham hadchegarasi

yo‘q. Inson bilimi tugamaydi, u abadiy yaratiladi,

abadiy harakatda... Modomiki, shunday ekan, men

ochgan kashfiyot uslubiga boshqa bir uslub qaramaqarshi

chiqib qolsa, nima uchun endi men unga albatta

tosh otishim kerak?! Nima uchun?! Yo‘q, aqlimiz bo‘lsa,

istiqbolimizga chinakam qayg‘ursak, bo‘g‘maylik. Orzu

har qanday faktdan ham qudratli! Orzu bamisoli hayot

ko‘ksidagi mildirab turgan buloq, gurkirab o‘suvchi

nihol...

O‘. Usmonov, «Girdob».

MATNNI QISQARTIRISH YO‘LLARI

Matnni qisqartirish quyidagi yo‘llar bilan

amalga oshiriladi:

— matnning asosiy fikrini ifodalovchi

gaplarni ajrata olish;

— gaplardagi uyushiq va ajratilgan bo‘laklarni,

kiritma va ilova qurilmalarni qisqartirish;

— birikmalarni ma’nodosh so‘zlarga, sodda

yoyiq gaplarni yig‘iq gaplarga, qo‘shma gaplarni

sodda gaplarga, ko‘chirma gaplarni o‘zlashtirma

gaplarga aylantirish;

— matnning qo‘shimcha fikr ifodalovchi

gaplarini, sintaktik parallellar va takrorlarni

qisqartirish;

— matnni qisqa mazmunli tarkibiy qismlarga

ajratish;

— birikmali sifatdosh, o‘xshatish va boshqa

tasviriy ifodalarni sodda va ixcham shaklga

keltirish.

66- mashq.

Gaplarning asosiy mazmunini saqlagan holda ixchamlashtiring,

ortiqcha leksik-grammatik vositalarsiz daftaringizga ko‘chiring.

1. Uning manfaatlarini, fikr-o‘y doiralarini, g‘oya va

maqsadlarini yaxshi bilamiz (Zulfiya). 2. Gapni yana

cho‘zmasin deb unga qarshi hech narsa demadi. (A. Q.)

99

3. Menga qara, bir ish buyursam, yo‘q demaysanmi?

(S. A.) 4. Na muattar chamanzorlar, na muhtasham

qo‘shiqlar, na kumushlangan hovuzlar, na chiroyli

qafasdagi qushlar — hech nima uni qiziqtirmadi. (O.)

5. Kunduzi bo‘lsa, o‘zingizdan o‘tar gap yo‘q, xunukroq

ko‘rinadi. (A. Q.) 6. Kim maqtanchoq bo‘lsa, u hamisha

xijolat tortadi. 7. Ko‘z qayerda bo‘lsa, mehr ham o‘sha

yerda bo‘ladi (Maqol).

81- topshiriq.

Matnni asosiy fikrni saqlagan holda qisqartirib ko‘ring. Qanday

usullar bilan matnni qisqartirganingizni izohlang.

Qadimgi Yunonning eng buyuk faylasufi Arastu o‘limiga

yaqin o‘g‘lini chaqirib shunday debdi:

— Bolajonim, o‘z umrimni ilm-u hikmatning sirlaridan

voqif bo‘lish yo‘lida sarf qildim. Ilm-u hikmat nuri

bilan juda ko‘p tugunlarni yechdim, ammo o‘limga kelganda

chora topolmadim. Senga qiladigan vasiyatim

shuki, o‘g‘lim, mol-davlat orqasida orttirgan izzat-obro‘

da baqo yo‘q. Izzat-hurmat, shon-sharaf ilmda. Ilm

orqasida qo‘lga kiritilgan shon-sharaf fano va zavolni

bilmaydi, davlat va siyosatning o‘zgarishi unga ta’sir qilmaydi.

O‘g‘lim, shohlar sening otangni ilmi tufayli ulug‘lashdi,

bo‘lmasa, otang ham ular qaramog‘idagi bir

odam edi. Shohlar tobeligidagi odamlar shohlarga ta’zim

qilishadi va sig‘inishadi. Obidlar va ma’budlar orasida

yer bilan osmoncha farq bor.

Otangning ilmi bo‘lmaganda, uning podshohlar

uchun kitob yuklagan eshakdan farqi qolmasdi. Ularga

sig‘inadigan va xizmatini bajo keltiradigan bir g‘ulom

bo‘lar edi, xolos.

Izzat-ehtiromga loyiq bo‘lay, nomim abadiy qolsin

desang, ilm orttir!

Muhammad Avfiy

82- topshiriq.

Tanlagan kasbingiz, mutaxassisligingizga oid biror matnni

(darslik yoki jurnaldan) tanlab oling. Uni ixchamlashtiring va

qisqa tarkibiy qismlarga ajratib, har biriga alohida sarlavha

qo‘ying.

100

NAZIRA G‘ULOMOVA

ADABIYOT

SO‘ZBOSHI

Aziz o‘quvchi!

Siz endi maktab bolasi emas, balki hayotda o‘z yo‘lini belgilab

olgan yigit-qizlarsiz. Endi Siz hayotga, jamiyat taraqqiyotiga

befarq qarashingiz mumkin emas. Chunki sizning taqdiringiz,

kelajagingiz shu mamlakat va millatning taqdiri bilan uzviy

bog‘liq. Shunga aqli yetgan har qanday inson bugun mamlakatda

sodir etilayotgan islohotlar, ilgari surilayotgan g‘oyalar haqida

o‘ylamasligi ham aqlga sig‘maydigan ish.

Qo‘lingizdagi darslikka kiritilgan asarlarning deyarli hammasida

xalqimizning asosiy maqsad-muddaolarini ifodalaydigan,

uning o‘tmishi va kelajagini bir-biri bilan bog‘laydigan, millatning

asriy orzu-istaklarini amalga oshirishga xizmat qiladigan

ilg‘or fikrlar jamlangan. Siz ularni o‘qish, asarlar bilan ishlash

jarayonida har biringiz yetuk inson bo‘lib shakllana borasiz,

o‘zingizning tarbiyalanishingiz uchun o‘zingiz ishlaysiz. Bu faqat

siz uchun, odamlar orasida o‘z o‘rningiz, o‘z so‘zingiz bo‘lishi

uchun kerak. Elning mehrini, hurmatini qozonishingiz uchun,

hayot deb atalmish makonda odamlardek yashab o‘tishingiz

uchun zarur. Ertaga, kechagi kuningizning sarhisobi bo‘lganda

alamlar, iztiroblar qurshovida qolmasligingiz uchun kerak.

Darslikda bir qator so‘z, ibora va jumlalar qora harflar bilan

berilgan. Siz ular ustida alohida to‘xtaling. Ularning nima uchun

shunday berilgani haqida o‘ylang, mohiyatini anglashga harakat

qiling. Ularning zimmasiga qo‘yilgan yukka, ular tashiyotgan

ma’noga e’tibor qiling, mag‘zini chaqing. Bu ham Siz uchun,

Sizning ma’naviy kamolitingiz uchun qilingan.

Darslikdagi savol va topshiriqlar shunchaki tuzilmagan. Ular

Sizning asar mohiyatiga kirishingiz, qahramonlar timsolida

odamni kashf etishingiz, shu asarlarni bitgan adiblar shaxsi

ko‘magida o‘zingizni tarbiyalashingiz, Odam va Olam sirlarini,

ular orasidagi bog‘lanishni anglashingiz uchun xizmat qiladi. Ular

Sizni kamolit sari yetaklaydi.

102

XALQ OG‘ZAKI IJODI — BEBAHO BOYLIK

RUSTAMXON1

(Dostondan parcha)

Zamoninda, Oqtosh viloyatinda Sultonxon

degan o‘tdi. Sultonxonning uch zaifasi bor edi,

tug‘maydigan aybi bor edi. Necha vaqt Oqtosh

mamlakatinda podsholik qildi, yoshi qaytib soqoli oqarib

qoldi... Hademay o‘rtanchasi — Huroyim degan zaifasi

homilador bo‘ldi.

Sultonxon Huroyim yoriga aytdi:

— Dunyoda «bir qo‘rqqan yomon, bir quvongan

yomon» degan gap bor. Men shu yerda yursam, sen bir

kun tug‘ib, men quvongandan yuragim yorilib o‘lib

qolarman. Qurudim mamlakatiga safar qilayin. O‘n to‘rt

yilda borib kelarman, oldima suyunchi deb chiqqan kishiga

ayamasdan tanga-tilla berarman, balki qo‘rg‘onbiy

qilarman.

Shunda ketmakka ixtiyor qilib taxti-baxtini kimga

topshirarning hisobini topmay, amalini, davlatini hech

kimga ishonmay, hayron bo‘lib, qozikalonlardan so‘radi.

Qozikalonlar aytdi:

— Huroyimning bo‘yida bir homila gumona bo‘lsa,

o‘g‘il bo‘lsa ham o‘g‘il, qiz bo‘lsa ham o‘g‘il. Gumonaning

tufaylidin mamlakatni Huroyim so‘ramog‘i to‘g‘ri

keladi.

Sultonxon taxti-baxtini Huroyimga topshirib, karnay-

surnay qo‘ydirib, odamlarni yig‘dirib, jo‘namak

harakatida bo‘ldi. Sultonxon otlanib, Huroyimga qarab,

murtini burab, uzangiga oyog‘ini tirab bir so‘z aytayotir:

— Men ketgan so‘ng uydan chiqib o‘tirma,

Do‘st yig‘latib, dushmanimni kuldirma.

Bir yetar-yetmasga sirim bildirma,

Men qanday so‘rasam shundayin bo‘lgin,

1 Dostonni 1937- yilda baxshi Fozil Yo‘ldosh o‘g‘li tilidan Xodi

Zarif yozib olgan.

103

Oqtoshga ega bo‘b podsholik qilgin...

Sultonxon jo‘nadi shahardan chiqib,

Qancha odam mahramlari jam bo‘lib.

Cho‘llarda ostiga mingani tulpor,

Xizmatida olti yuz mahrami tayyor,

Qancha sipohi ham adadsiz lashkar,

Shavkati olamni bosib boradi...

Shunday bo‘lib, yo‘l yurib Qurudim mamlakatini

yoqalab chodir-chaman tikib qo‘ndi.

Bu yerlar, tevaragidagi ellar, necha qo‘rg‘on so‘rab

turgan beklar ilgaridan bir-biriga ma’lum: goh Sultonxonga

boj berib, goh bermay qaytib turar edi. Bu mamlakatning

amaldorlari Sultonxonga borishli-kelishli

bo‘lib yotdi...

\* \* \*

Oqtosh mamlakatida Huroyim podsholik qilib

ichkarida arz so‘radi. Ximcha degan kanizi bor. Ximcha

— tillari bulbulcha, kimki yaxshi desa, shuncha, ikki

yuzi ochilgan gulcha, bellari xipcha, o‘zi suluv oyimcha.

Ximcha oyim tashqarida arz so‘radi. Huroyim Oqtosh

mamlakatida Sultonxondan ziyoda ish tuta berdi.

Huroyimning ish tutuviga ikki kundosh bezovtalik qilaberdi.

Vaqti yetib, oyi bitib, Huroyim o‘g‘il tug‘di, otini

Rustam qo‘ydi.

Rustam birga, ikkiga, uchga kirdi. Tilga enganda

madrasadan bir mulla olib kelib, o‘qitib yotaberdi.

«Zamon Huroyimniki bo‘ldi» deb, ikki kundosh nima

qilarini bilmay o‘y o‘ylar edi. Oqtosh viloyatida daftari

mastondan uch yuz oltmish mastoni bor edi, boshlig‘

ini Momogul maston der edi, mazgili shahardan

tashqari bir g‘orda edi.

G‘orda yotar edi, xurrakni baland tortar edi, botmon

nosvoyni to‘rt bo‘lib otar edi, yurish-turishi odamlarga

xatar edi, ne er yigitlarni ikki pulga sotar edi, yaxshilikni

uch pulga olmay, qayerda yomonlik bo‘lsa, izlab yetar

edi, qanday odam ko‘rsa, bu kampirdan hazar qilib

uzoqqa ketar edi, yomonlik izlab borgan odamning ishi

mastondan bitar edi.

104

Ikki oyim Momogulni ko‘ngliga olib, so‘roqlab borib

qoldi. Huroyimning ustidan bir so‘z aytib turgan

ekan:

— Eshit, momo, oyimlarning tilini,

Vayron qilsang bunda Oqtosh elini,

Xazon qilgin tar ochilgan gulini,

O‘lsin deymiz Huroyim ham ulini,

O‘zgalardan sizni yaxshi bilaman,

Xizmatingga bir qop tilla beraman,

Vayron qilgin Oqtosh mamlakatini,

Nima desang, xizmatkoring bo‘laman.

Bizga dushman bilmaganin bildirgin,

Xanjar urmay bag‘rin qonga to‘ldirgin,

Mamlakatdan buni benasib qilib,

Huroyim ham yolg‘iz ulin o‘ldirgin.

Ikki kundosh Huroyimdan qutulish uchun Momogul

maston bilan til biriktiradilar. Maston tilla tangalar evaziga

Huroyim ustidan fitna-g‘iybat to‘la arznoma yozdiradi,

firib bilan Oqtosh ahliga tasdiqlatadi va Sultonxonga olib

boradi. Sultonxon g‘azabga minib, o‘zi safardan qaytguncha

Huroyimni shahardan haydab, dorga osishga buyuradi.

Jallodlar Huroyimni dorga osmoqchi bo‘layotganlarida

Rustam jallodlarning dodini berib, onasini qutqaradi. Rustam

boradigan yerining tayini yo‘q, enasini otga mindirib,

tozilarini ergashtirib, «Adashganning oldi yo‘l», deya yo‘lga

tushadi. Ular yo‘l yursa ham mo‘l yurib, Hukumu

tog‘iga yetib boradilar, shu yerda qo‘nim topadilar...

Rustam tog‘-toshda ov qilib keladigan, enasi esa

pishirib beradigan bo‘ldi.

Bir kuni Rustam enasi va tozilarini qoldirib, zarur

anjomlar topish uchun yo‘l tortdi. Ko‘zi tog‘ bag‘ridagi

o‘tovga tushdi.

Ot ustida o‘tovning bo‘sag‘asidan qaradi. Ko‘rdi: ajab

suratli bir qiz, jamoli kunni xira qilguday, har kim husnini

ko‘rsa, aqli ketib, otdan yiqilib qolguday. Ikki qo‘li

orqasiga boylangan, sochidan uyning keragasiga1 boylovli

turibdi. Rustam ko‘rib hayron qoldi. «Shunday odamni

ham ovloq bir cho‘lda, ko‘z ko‘rmagan yerda boylab

1 K e r a g a — o‘tovning chetanga (to‘qima devor) o‘xshatib ishlangan

devori.

105

tashlaydigan ham gaplar bor ekan-da! Kel-e, o‘ylab turguncha

so‘ylab bilayin»,— deb Rustam bir so‘z aytib

turgan ekan:

— Alifday qomating, xipcha belingdan,

Menga bayon ayla o‘sgan elingdan,

Xabar olmay hech kim sening holingdan,

Bu yerlarga qanday nomard boyladi?

Boylaganni menga bayon aylagin!

Qanday odam qildi qayg‘u-zulmni,

Xafa qipti senday toza gulimni,

Otdan tushib yechayinmi qo‘lingni?

Boylaganni menga xabar ber endi.

Maloyik suratli, gul yuzli dilbar,

Seni ko‘rgan odam bo‘lar beqaror.

Oyu kundan ziyod sening husning bor,

Ne qildi seni boylab giriftor?

O‘z yurtingda biror ishni qildingmi,

O‘lim ishga duchor bo‘lib qoldingmi,

Bir tuhmatga sen giriftor bo‘ldingmi,

Xabar bergin, qanday nodon boyladi?

Menga aytsang o‘ynab-o‘sgan yurtingni,

Nima deydi sening ismi-zotingni,

Menga aytsang sen ham siru holingni,

Javob bersang, yechib qo‘yay qo‘lingni.

Qiz bu so‘zni eshitib, Rustamga javob berib, boylovli

turgan yerida bir so‘z aytib turgan ekan:

— Meni so‘rab bexos bo‘lib turmagin,

Hayallama, ketgin, yo‘ldan qolmagin,

Vaqti zamon mening kunim bitgandir,

Ketgin, menday bo‘lib bunda o‘lmagin!

Dam-badam yetib kelar ajdahar,

So‘ngra qochib qutulolmassan undan,

Hayallamay bundan ketmog‘ing darkor!

Kelsa mamlakatni to‘zon qiladi,

Ishqirib damiga tortib oladi,

Kim yaqinda bo‘lsa tayin o‘ladi,

Sendayin yo‘lbarsni nobud qiladi,

Hayallama, ketgin, bu yerda turma!

106

Bizning shahrimizni ajdahar olgan,

Uy boshiga bir qizdan soliq solgan,

Men boylandim, bugun navbatim kelgan,

Ko‘p turmagin, ketgin bundan, begimjon.

Xayolingni bunda turib bo‘lmagin,

Yaxshilik ko‘r, yomonlikni ko‘rmagin,

Sen mening husnimga hayron qolmagin,

O‘lib ketib ajdaharning damida,

Sen meni qoningga zomin qilmagin!

Bu so‘zni qizdan eshitib, Rustam o‘z boshini qutqarib,

qizni tashlab ketgani ko‘zi qiymay, ajdaharga bir

begunohni bergusi kelmay, qizga qarab bir so‘z aytib

turgan ekan:

— Oh ursam to‘kilar ko‘zimning yoshi,

O‘limdan qaytarmi, bilgin, mard kishi,

Bundan qo‘rqib ketmoq nomardning ishi!

Ushbu damdir, o‘zga damni dam dema,

Ajdahardan sira meni kam dema,

Mushtiparsan, o‘ladi deb g‘am yema.

Qay tarafdan munda kelar ajdahar,

Ajdahar yo‘lini ko‘rsatgin, dilbar,

Ajdahar deganing bitta ilon-da,

Bir ilonning nima ham quvvati bor?!

Elingning zaxirasin toza olibdi,

Zaharini butun elga solibdi,

Elingda yo‘q ekan daf etgich odam,

Bir ilonga seni duchor qilibdi.

Hech zamonda shunday ishlar bo‘larmi,

Ajdahar deb seni boylab berarmi!

Meni o‘ladi deb, munglig‘, g‘am yema,

Ko‘rsatgin ajdahar kelar yo‘lini.

Ajdaharga ko‘rsatayin ishimni,

Yo‘lingda berayin aziz boshimni,

Omon-eson ajdahardan qutulsang,

So‘ngra borib ko‘rgin qarindoshingni.

Qiz ilgari ajdaharni o‘z ko‘zi bilan ko‘rgani yo‘q,

ajdaharning siyosati xalqning qilgan ta’rificha, Rustam

107

ning qaddi-jasadiga qarab, «yaxshi yigit ekan, o‘lmasin»,

deb yana ham ko‘proq qaytardi. Shunda ham Rustam:

«Mard so‘zidan, yo‘lbars izidan burilmaydi, degan gap

bor, ajdahar domiga tortadi, meni yutadi, deb vahm qilmayman,

qayishmay ajdaharning yo‘lini aytgin», dedi.

Unda qiz aytdi: «Harchand zo‘r urdim, bo‘lmadi,

sening ham ajaling yetgan ekan, kuning bitgan ekan,—

deb bir qirni ko‘rsatdi. — Ajdahar shu tarafdan keladi

»,— dedi.

Shunda Rustam qizning gapi bilan otiga qamchi urib,

boyagi ko‘ndalang qirning ustiga chiqdi. Qarasa, ajdahar

ko‘zi olovdek yonib, ishqirib, har tarafga o‘t sochib, tog‘

ustidan Charxinko‘lga tushib kelayotgan ekan.

Haybat bilan kelayotir ajdahar,

Yaqinladi Rustambekday zo‘rabor,

Ajdahar chopinib damga tortganda,

Langar to‘kib Rustam o‘zin to‘xtatar.

Hech narsani pisand qilmas ajdahar,

Chiday olmay endi Rustam zo‘rabor,

Bir-biriga endi yaqinlab qolar.

Na’ra tortib bunda Rustamday qaysar,

Quvvatiman Rustam na’ra urganda,

Rustamning tovushi ajdarga yetdi,

Bu tovushdan uning qulog‘i bitdi,

Ko‘targan boshini yerga tashladi,

Jiyirib quyrug‘in o‘ziga tortdi.

Ajdahar behushdi, Rustambek bildi,

Qilichni chiqarib qo‘liga oldi,

Haybatli ilonning qoshiga bordi,

Ilonning boshiga qilichni soldi.

Haybatidan qo‘rqmay Rustam ish qildi,

Ajdaharni qaysar Rustam o‘ldirdi.

Dushmanni o‘ldirib ko‘nglin xushladi,

Qirq bir g‘o‘la qilib kesib tashladi.

Bir g‘o‘ladan oldi uzun bir tasma,

«Ajdahar belgisi» dedi, jo‘nadi.

Rustam qaytdi ajdaharni o‘ldirib,

O‘tovdagi qizning qoshiga yetdi.

U qiz ko‘rdi: Rustam keladi omon,

«Ajdaharni ko‘rmabdi», deb, mushtipar

Ko‘nglidan kechirdi ana shu zamon.

108

Rustam qizning oldiga borib, ishonar belgisi deb

ajdahardan olgan tasmani tashladi. Qiz ajdaharning terisidan

olingan tasmani ko‘rib, ajdahar o‘lib, o‘zining

omon qolganini bilib quvondi...

Ajdarho zulmidan qutulgan Bujul shahri va uning shohi

Rustamni shohlikka ko‘taradilar va Oftoboyimni unga to‘y

qilib olib beradilar.

Rustam Bujulda uch kun podsho bo‘lib turadi. So‘ngra

enasi va tozi itlari yoniga qaytadi...

... Oqtosh mamlakatidagi ikki kundoshi Rustam va

Huroyimning tirik ekanligi daragini eshitgach, yana shum

kampirni ishga soladilar. Shum kampir Bahra tog‘iga

kelib, Oqrabotga kiradi. Huroyimni zindonband qilib,

uning qiyofasiga kiradi va dev yordami bilan Rustamni

o‘ldirmoqchi bo‘ladi. Qizil dev shunday yigit bu shum

kampirning o‘g‘li emasligiga aqli yetib, kampirning o‘zini

o‘ldirib, Rustamni qutqaradi. Rustamni Oftoboyim parvarish

qiladi, Huroyimni zindondan qutqaradi. Ular Bahra

tog‘ida baxtli yashay boshlaydilar. Rustam va Huroyim

haqidagi haqiqatni bilgan Sultonxon o‘z gunohini yuvish

va ulardan afv so‘rash ilinjida qalandar qiyofasiga kirib,

yurt kezadi, qirq qalandarga qo‘shiladi, o‘g‘li va Huroyimni

qidiradi...

Ka’ba izlab bundan ketib boradi;

Kam xarj qolgan yerda gadoylik qildi.

Xarjili bo‘lganda qichab yo‘l yurdi...

Sultonning dardini ular bilmaydi,

Ka’ba deydi, yurar yo‘ldan qolmaydi.

Shunday qilib necha shaharni ko‘rdi,

Ulfatlarman har yerlarda o‘tirdi,

Sultonxon dardini endi gapirdi:

— Yaproqday titraydi qalandar joni,

Men qalandar, biling, Oqtoshning xoni,

Izza qildi debon zinhor koyinmang,

Mendayin gadoning yolg‘iz o‘g‘loni.

Shularning ishqida bo‘ldim xor-zor,

Daragini bilib bo‘ldik qalandar.

Ka’ba bilan ishim yo‘qdir, ulfatlar!

Mening Ka’bam, ko‘rdim, u yerda tayyor!

Mendan bilsang ko‘p xatolik o‘tgandir,

109

So‘zlaganim yo sizlarga botgandir,

Sizlar ko‘nglingizga og‘ir olmangiz,

U gaplarni asli menga aytgandir.

Oti Rustam, o‘zi nor kalla qo‘chqor,

Men shuning ishqida bo‘ldim qalandar;

Ka’ba ketsang, borabergin ulfatlar,

Qaytib borsam mening Ka’bam topilar.

Necha kunlar bo‘ldik birga ham yo‘ldosh,

Bir-birimiz bilan bo‘lganmiz sirdosh.

Men qaytaman endi kelgan yo‘limga,

Qayga borsang borabergin, qarindosh!..

Bu so‘zni aytib, bir-biriman xo‘shlashdi.

Qirq qalandar ketdi Ka’baga qarab,

Sulton yurdi bir shaharni oralab.

«Qani mening borsam joni-dilim, deb,

Chamanda sayragan u bulbulim, deb,

O‘ldirsa o‘ldirsin yolg‘iz ulim» deb,

Tag‘i qaytib, Bahra toqqa jo‘nadi...

Shunda yo‘l yursa ham mo‘l yurib, bir o‘zi telpagi

qayqayib, tag‘i bir kun Oqrabotga borib qoldi.

Rustam ovda edi. Sultonxon eshagini bog‘lab,

sarhovuzning bo‘yiga tushib edi, Oftoboy hovuzga suvga

chiqdi. Bu qalandarni ko‘rdi: belida kamarlari tilladan:

qaddi-jasadi kelbati Rustamga keladi. Shunda qalandarga

qarab, Oftoboy bir so‘z aytib turgan ekan:

— G‘am bilan sarg‘aydi guldayin diydor,

Bir nechalar ahvolidan bexabar,

Bu manzilga kelib qo‘ngan, qalandar,

Xabar bergil, kimda sening ishing bor?

Beliga yarashgan zarrin po‘tasi,

Ko‘p bo‘ladi aytgan so‘zning xatosi.

Siz bo‘p yurmang bizning xonning otasi,

Xabar ber, qalandar, qaydan kelasan?

Qora zulfim eshilgandir tol-tol,

Qalandar, bu aytgan so‘zga quloq sol,

Dushman kelsa, bunda bo‘ladi poymol,

Bir qalandar, bobo, qaydin kelasan?..

Bu so‘zni eshitib, Oftoboyga qarab, boshini ko‘tarib,

Sultonxon bir-ikki og‘iz so‘z aytib turgan ekan:

110

— Dardim ko‘pdir, kim biladi ishimni,

Qo‘limdan qochirdim olg‘ir qushimni.

Ko‘p yurdim, yetmadi bemahal o‘lim,

Qaysi bir gulshanga ketdi bulbulim,

Shu ko‘ylarga soldi qodir xudoyim,

Xarob bo‘lib qoldi u manzil-joyim,

Havoga davr olib bo‘z qarchig‘ayim,

Shu gulshanga qo‘ndimi deb so‘rayin.

Bu so‘zni eshitib, Oftoboy bildi — Rustamning otasi

ekan:

— Maydon bo‘lsa bedov otlar chopilar,

Chopib kelsa banot jullar yopilar,

Men ham bildim yo‘qchi bo‘lib kelibsan,

G‘am yema begijon, yo‘g‘ing topilar.

Ko‘tar yuragingdan qayg‘u vahimni,

Ko‘rarsan izlagan qarchig‘ayingni.

Qayta boshdan obod qilsang joyingni.

G‘am yema, begijon yo‘g‘ing topilar

Ko‘rib sizni ketdi ko‘nglim jo‘shib,

Bir-biringdan necha vaqtlar adashib,

Endi kepsan bunda izlab yonashib.

Adashganning barin qo‘ysam bir qo‘shib,

G‘am yemagin izlaganing topilar.

Oftoboy ko‘zasini to‘ldirib, uyga qaytib Huroyimning

qoshiga bordi. Oftob aytdi: «Bular bir-biridan ko‘ngli

qolishib yurgan odam. Agar aytsam, sira ham bunda

ergashtirib kel, deb aytmaydi. Agar shu vaqtda Rustam

ovdan kelib qolsa, men unday-bundayman, deganiga

quloq solmaydi, chopib tashlaydi. Nima bo‘lsa, enasining

qoshida ko‘rsa, enasini hurmat qilib zarar yetkazmas

», — deb bu gaplarni ko‘ngliga olib, uyni supiribsidirib

to‘shanchi solaberdi.

«Bu nimaga sertaraddud bo‘lib yuribdi», — deb

Huroyim qarasa, Sultonxonni iyartib1 kelyapti.

Huroyim ko‘nglida aytdi: «Bu birga yurgan yor edi,

bizlarga ko‘p zulmni qildi, oxiri pushaymon bo‘lib, bosh

egib keldi. Rustamga tavba qildi. Oradan necha vaqtlar

1 I y a r t i b — ergashtirib.

111

o‘tdi. Oftoboyning bu yelib-yugurishiga qaraganda,

Rustam otasini tog‘dami, ovdami ko‘rib, tag‘i qaytib

kelsa, jo‘natmay xizmat qilib turasan, degan ekan-da;

Rustamdan bexabar bunday ishni qilmasa kerak edi».

Sultonxon Huroyimga salom berib, bosh egib turdi.

Oftoboy uni ichkariga kirgizdi, ko‘rpachaga o‘tqizdi.

Huroyim ham kirib o‘tirdi. Ikkovi hol-ahvol so‘rab,

boshidan o‘tgan kulfatni gapirib, bir-biridan o‘pka qilib,

Huroyim Sultonxonni uyaltirib, Oftobxon xizmatda

bo‘lib turib edi, Rustam ovdan kelib qoldi. Rustam

Oftoboyga qarayman deb ichkariga ko‘zi tushdi.

Rustamning hushi boshidan uchib, xayoli qochib,

qilichga qo‘l uzatib, ... ichkari kiraberdi...

Qalandarni ko‘rib g‘ayrati keldi,

G‘ilofdan sug‘urib qilichni oldi.

Yaqinladi qalandarning qoshiga,

Xanjar solmoq bo‘ldi uning boshiga.

Huroyim shu zamon o‘rnidan turdi:

— Bolam! — deb qaytardi Rustamday uldi,

— Tavba qilib o‘zi axtarib keldi,

Chopib tashlab, bolam, senga ne bo‘ldi?

Qanday bo‘lsa, qo‘zim, manmanlik qilma,

«Rustam otasini chopibdi», degan

Lanqa1 gapni, qo‘zim, o‘zingga olma.

Xazon bo‘lib, bog‘da gullar so‘lgandi,

So‘lgan gulga bulbul kelib qo‘ngandi.

Buncha ham darqahr bo‘lma, Rustamjon,

Qurudimga ketgan otang kelgandi(r).

Qanday farzand otasiga tig‘ tortar.

Egilgan bo‘yinni kesmaydi xanjar.

Enasi Rustamga nasihat aytar.

Shu zamon Rustamning bo‘g‘ni bo‘shadi,

Enasining so‘zi bilan bek Rustam,

Qo‘lidan qilichni yerga tashladi.

Turib edi ong-tong bo‘lib Rustamxon,

Boshidan ketganday qorong‘u tuman,

Ingranib o‘rnidan turib shu zamon—

— Bolam,— deb bag‘riga bosdi Sultonxon,

Omon-eson endi o‘g‘lini ko‘rib,

1 L a n q a — ta’na.

112

Yuragidan ketdi qancha g‘am-armon.

Adashganlar bir-biriman topishdi,

Necha kun, necha tun orada o‘tdi,

Rustamga Sultonxon bu so‘zni aytdi:

— Quloq solgin xon otangning tiliga,

Qo‘zim, ketayik-da Oqtosh eliga,

Bundayin sen yolg‘iz joyda yurmagin,

Bu yolg‘iz makonda, qo‘zim, qolmagin,

Borib ko‘rgin Oqtosh mamlakatingni,

Bino bo‘lib, o‘ynab-kulgan yurtingni.

Necha so‘z Sultonxon bunga aytadi,

Qayta-qayta ko‘p va’dalar beradi.

O‘z ishiga tavba qildi Sultonxon,

Oqtosh elga bormoq bo‘ldi Rustamxon.

Oqtosh ketmoq taraddudin qiladi,

Ot-ulovin bu abzallab minadi,

Yov-yaroq, darkorlisini olib,

Hammasi ham Oqtosh qarab jo‘nadi.

Chiqib ketdi bundayin Oqrabotdan,

Yo‘l boshlab boradi endi Rustamxon;

Bahra tog‘dan o‘tib yo‘l yurib ketdi,

Adadsiz cho‘llarni ko‘p bosib o‘tdi...

Oqtoshga yaqinlab, yetib boradi.

Borayotgan xabar Oqtoshga yetdi,

«O‘g‘li bilan keldi Sultonxon»,— deydi.

Qancha amaldorlar peshvoz chiqibdi.

Qancha xaloyiqlar ko‘nglini xushlab

Rustamni kirgizdi shaharga boshlab.

Shunday qilib keldi Oqtosh shahriga,

Kelib tushdi shohning o‘rdalariga.

Rustam bilan ko‘ring endi enasi,

Ega bo‘ldi qolgan kirdikoriga.

Kanizlarman qolgan u Ximchaoyim

Zolimlar dastidan yig‘lagan doim,

Turib manzilida bular eshitdi:

«O‘g‘li bilan kelgan emish Huroyim».

Rustam Huroyimni ko‘rmoqqa keldi,

Qancha xaloyiqlar bunda yig‘ildi,

Bir-birining ahvolini so‘radi,

Bunda bo‘lgan ishni Rustam bilmadi.

Huroyim nazar sop shunday qaradi,

113

Hamma keldi, ikki kundosh kelmadi.

Sultonxon ikkovin shunday o‘yladi:

Bulardan o‘zgani dushman bilmadi,

Amaldorlar bilan maslahat qilib,

Bir nechaga sir bilgin, deb so‘yladi.

So‘ragandan bir kun anig‘in bildi,

G‘aznavonlar so‘ragancha gapirdi:

To‘rt qop tilla ikki kundoshga bergan,

Ikki kundosh olib, mastonga bergan,

Mastonman birikib shu ishni qilgan.

Endi Sultonxon ikki xotinini chaqirtib oldi.

— Bularning qilgan ishi mamlakatni buzib, qancha

sarsonlikni soldi, — deb ikki xotinni haydatib, mirg‘azablarga

shunday buyurdi, deydi:

— Gunohkor ikkovi, qo‘lin boylanglar,

Turmasin, shahardan darrov haydanglar;

Kim yomonlik qilsa, jazosin ko‘rsin,

Hech tirik qolmasin, ikkovi o‘lsin.

Xaloyiqni yig‘ib endi Sultonxon:

— Omon-eson Rustam elga keldi, deb,

Yurtimga farzandim ega bo‘ldi, deb

Xaloyiqni xabar qilib yig‘dirdi,

Qancha so‘qim, qancha qo‘yni so‘ydirdi,

Necha yerdan endi o‘choq o‘ydirdi;

Vaqti xush bo‘p Oqtosh elda Sultonxon,

O‘g‘li uchun elu xalqqa to‘y berdi.

— Rustam bolam yurtga ega bo‘lsin, deb,

Podsholik navbatin Rustam olsin, deb,

Elni endi Rustam so‘rab tursin, deb

Elu xalqqa shunday xabar bildirdi.

Podsholikni Rustam qabul qilmadi,

Zo‘rlagan gaplarga quloq solmadi,

— Ovda-dovda, ko‘p yuraman dalada,

Podsholik saltanat menga nima-da:

O‘z yurganim menga endi bo‘ladi.

Podsholiging menga ma’qul bo‘lmadi.

Otam tirik, so‘raybersin yurtini.

Cho‘l-u ko‘lni kezib o‘zim yuraman,

Yurishimni shohdin ziyod bilaman.

Otam zo‘rlamasin, ko‘nglim bilar-da,

114

Otam o‘lsa, bir yo‘rig‘i bo‘lar-da,

Podsholik ishlari bir og‘ir yuk-da,

Meni qo‘ysin, o‘zi so‘rab turar-da.

Besh kun unda, o‘n kun bunda yuraman,

Mening ko‘nglim bahodirlik qilaman,

Yomon topsam, jazosini beraman...

Sultonxon qancha gapirdi, Rustam: «Men podsho

bo‘lmayman», — dedi. Sultonxonning o‘zi tag‘i o‘z yurtida

podsholikda qoldi. Rustam o‘z yori Oftoboy bilan

o‘ynab-kulib, bu ikkovi Huroyimning duosini olib,

Rustambek: «Men botirman», deb polvonlik, botirlikni

mashq qilib yuraberdi. Shunday qilib, Huroyim ham,

Rustamxon ham murod-maqsadiga yetdi.

1. Sultonxonning safarga ketishi sabablariga asoslanib,

unda qanday sifatlarni kashf qilganingizni o‘rtoqlashing.

2. Kundoshlar bezovtaligi va qilmishlariga tayanib,

odamlarga baho bering. Sabablari haqida o‘ylab ko‘ring.

3. Rustamxon bilan Oftoboy shaxsini ochadigan

o‘rinlarni qayta o‘qing. Ularga xos sifatlarni aniqlashga

urinib ko‘ring.

4. Rustamning «O‘limdan qo‘rqarmi, bilgil, mard

kishi, bundan qo‘rqib ketmoq nomardning ishi» so‘zlarida

uning qaysi sifatlari aks etadi?

5. Ajdarho bilan olishuv tasvirini qayta o‘qing,

Rus-tamni qanday tasavvur qildingiz?

6. Rustam nima uchun Bujulda podsholik qilib

qolmadi? Buning sabablari haqida mulohaza yuriting.

7. Sultonxonni o‘g‘li va yoridan afv so‘rash ilinjida

qalandar kiyimini kiyib yurt kezishga undagan

sabablar haqida o‘ylab ko‘ring.

8. Sultonxonga Oftoboyning munosabatidan uning

qaysi fazilatlari namoyon bo‘ladi?

9. Huroyimning ota-bola uchrashuvi paytidagi

so‘zlariga tayanib, odamning shakllanishida onaning

o‘rni va ahamiyatiga baho bering.

10. Rustam bilan Huroyimning Oqtoshga qaytganini

eshitgan xaloyiqning xatti-harakatiga baho bering.

115

NAZARIY MA’LUMOT

Doston haqida

Hurmatli o‘quvchi! Maktabda dostonlar bilan tanishganingizda

ular haqidagi nazariy ma’lumotni ham

o‘zlashtirgansiz. Bilasizki, doston — xalq og‘zaki ijodining

eng yirik janri bo‘lib, u qahramonlik, ishqiy-sarguzasht,

fantastik mazmunga ega bo‘lgan voqealarni bayon

qiluvchi asar. Qahramonlarning sarguzashtlari, o‘zaro

munosabatlari va kechinmalarini keng ko‘lamda tasvirlovchi

yirik hajmli she’riy asar doston deyilishini ham

eslagandirsiz.

Doston davr, tuzumdagi xalq ruhiyatini, xususiyatlarini

aks ettiradi. Zamonlar o‘tishi bilan ular yangi-yangi

mavzular va g‘oyaviy mazmun bilan boyib boradi.

Dostonlar xalq tomonidan yaratilgach, ijodkor xalq ular

orqali o‘z maqsadlarini, orzu-istaklarini, his-tuyg‘ularini

ifodalaydi.

Odatda, dostonlarning birinchi ijodkori unutilib, ular

nasldan naslga, avloddan avlodga o‘tishi natijasida xalq

mulkiga aylanadi.

Dostonlar mavzu jihatdan rang-barang, mazmunan

xilma-xil bo‘lganligi bois ularning quyidagi turlari

mavjud: qahramonlik dostonlari; ishqiy-sarguzasht dostonlar;

tarixiy dostonlar. Xalq og‘zaki ijodidagi «Rustamxon

», «Alpomish» qahramonlik dostoni bo‘lsa,

«Go‘ro‘g‘li», «Ravshan», «Oshiq G‘arib va Shohsanam»

kabilar ishqiy-sarguzasht dostonlardir.

Aziz o‘quvchi! Xalq dostonlarining baxshilar tomonidan

ijrosini eshitganmisiz? Baxshilarning ichki ovoz

bilan kuylashi, ming-ming misrani yoddan, ohangga

solib ijro qilishi sizni hayajonga solmasligi, tuyg‘ularingizni

junbushga keltirmasligi, to‘lqinlantirmasligi

mumkin emas. Shunda xalq o‘z dostonlarini necha

ming-ming yillardan beri nega saqlab, asrab-avaylab sizgacha

olib kelganining sabablarini tushunasiz. Bu

qadriyatni siz ham e’zozlashga harakat qiling.

116

QADIMGI ADABIY YODGORLIKLAR —

MA’NAVIYAT DURDONALARI

AVESTO

«Husayn, qarshingda turli falsafa maktablaridan

bahs etuvchi misoli zilol suvli katta-kichik

ko‘zalar turibdi. Geraklit, Demokrit, Platon,

Aristotel... Ularning eng yetugi va yorqini Aristotel

falsafasi... Sen hamma ko‘zadan ichib bahramand

bo‘lding. Ayt-chi, bu ko‘zalardagi suvlarning manbayi

qayerda, ular qaysi quduqdan? ...bu quduq

sening hovlingda, u zardushtiylik ta’limotidan

barpo bo‘lgan».

«Ibn Sino» romani

Hurmatli o‘quvchi! Sizga ma’lum qilmoqchi bo‘lganimiz

qadimgi yozma yodgorliklardan biri «Avesto»dir.

Siz tarixdan bilasizki, dunyo xalqlari orasida turonzamin

xalqlaridek tarixiy ildizlari chuqur va mustahkam

bo‘lgan xalq kam. Bunga asrlarga tengdosh osoriatiqalarimiz,

ko‘hna obidalarimiz va uch ming yillik tarixga

ega bo‘lgan muqaddas kitob «Avesto» guvoh. Unda

dunyo ilm-fani, falsafasi, ma’naviyati va madaniyatining

o‘ttiz asr ilgarigi tafakkurlar majmui mujassamlangan.

«Avesto» o‘lkamizda islom dini tarqalgunga qadar

(VII asrgacha) bo‘lgan davrda ajdodlarimiz e’tiqod qilgan

zardushtiylik dinining muqaddas kitobidir. U

qomusiy mohiyatga ega asar hisoblanadi.

Kitobda zardushtiylik ta’limoti qonun-qoidalari,

Yazdoni pokning (Allohning) yaratuvchilik qudrati

madhi, moddiy olamning yaratilishi, mazdaparastlikning

asl mohiyati, shuningdek, xalq hayotining hamma

sohalariga oid qimmatli ma’lumotlar mavjud.

Zardushtiylik dinining asoschisi Ko‘hna Xorazmdagi

Spitama qavmining farzandi Zardushtdir. U turonzaminda

ko‘pxudolikka (butparastlik, otashparastlik va

h.k.) e’tiqod qilinishi bois xilma-xil urf-odatlar, udum

va marosimlar kelib chiqqanligi, natijada xalqlarning

117

jaholatga berilishlari, turli kelishmovchilik va qirg‘inbarot

urushlar oddiy xalq uchun kulfat keltirayotganligini

o‘z ko‘zi bilan ko‘rdi. Bu haqda «Avesto fayzlari»1da

shunday tarixiy voqea keltiriladi: «Zardusht kunlardan

bir kun ko‘chaga chiqsa, bir ko‘cha odamlar «parastishgoh

»ga boramiz, deb ketayotgan ekan. Yigit ham ularga

qo‘shilibdi. Ko‘p o‘tmay atrofi devor bilan o‘rab olingan

bir maydonga yetib borishibdi. Ichkariga kirishsa,

odamlarning katta izdihomi. Bir chekkada qo‘y, echki,

novvoslarning murdalari yotganmish. O‘rtada esa qo‘lida

qonga belangan xanjar ushlagan o‘n chog‘lik kohinlar

o‘ljasini kutgan sayyodday olazarak turganmish. Shu

payt o‘ng tomondagi xonadan ikki kishi bir qo‘yni

yetaklab chiqibdi. Haligi ulamolar turli xil ovoz

chiqarib, ashula aytib, raqsga tushib, qo‘yga yopirilibdi:

to‘g‘ri kelgan joyiga tig‘ suqib bir soniyada azob berib

o‘ldirishibdi. Bu holat bir necha soat davom etibdi.

Maydon hayvonlar murdasiga to‘lib ketibdi. Mazkur

joy qishloq ahlining o‘z tangrilariga qurbonlik qiladigan

joyi — «parastishgoh» ekan. Zardusht bu dahshatli manzaradan

g‘oyatda g‘amgin, gandiraklab qaytibdi».

Oradan ko‘p o‘tmay yigit «Suv havzalaridan foydalanish

ahdnomasi»ni buzganlarga qarshi jangga safarbar

etiladi. Arzimagan bahona, sababni deb minglab

begunoh odamlarning yostig‘ini quritgan urushning

bevosita guvohi, ishtirokchisi bo‘ladi. Ana shu ikki

hodisa bo‘lajak xalq va din peshvosi Zardusht dunyoqarashining

shakllanishida muhim bir turtki, omil bo‘ldi.

Natijada yakka tangri Ahura Mazda kashf etilib, Turon-

u Eronda mazdaparastlik dini qabul qilindi. Ko‘pxudolik

davridagi aksariyat udumlar, jumladan, hayvonlarni

azoblab o‘ldirib qurbonlik qilish rasmi man etildi,

mollarni bo‘g‘zidan so‘yish joriy qilindi. El farovonligi,

yurt osoyishtaligi, sulh, qavmlar birodarligi-yu hamjihatligini

ta’minlash, johiliyat o‘rnida ilm-u ma’rifatni,

dunyoviylik ruhidagi yangi dinni qaror toptirish uchun

kurashildi.

1 H o m i d j o n H o m i d i y. «Avesto fayzlari» T., 2000-y.

118

Zardusht dunyo tarixida dinni mazhab, sehr-u jodudan,

zohiriy udum va marosimlarni ko‘r-ko‘rona bajarishdan,

mavhumlik va xurofotdan xalos qilgan buyuk

inson. U axloq me’yorini hayot mezoni deb bildi va

bashariyatga yaxshi ish, yaxshi xulq va yaxshi amal

olamni ham, odamni ham bezaydi, deb tushuntiradi.

Zardushtiylik ta’limoti tarafdorlari dunyodagi barcha

mazhablarga ehtirom bilan qaraydilar, o‘zga dindagilarning

izzat-nafsini e’zozlaydilar. Mazdaparastlikda

insonning qadr-qimmati, martabasi nazr-u niyoz va

qurbonlik qilish bilan emas, jaholat va zulmga qarshi

mardona kurash va amaldagi ezgu ishlar bilan belgilanadi.

Shuningdek, ular uchun eng ulug‘ inson yerni

sevadigan, mo‘l hosil yetishtiradigan, bog‘lar barpo etib,

mehnat qurollari yaratadigan hunarmand, chorvador va

dehqonlardir.

«Avesto»da yozilishicha, bug‘doy yerga ekilgach,

Axriman bezovta bo‘ladi, bug‘doy o‘sib boshoq

bog‘lagach, dev nola qiladi, bug‘doy xirmonga to‘plangach,

dev o‘kirib yig‘laydi va bug‘doy un qilib non

yopilgach, dev toqat qilolmay jon beradi. «Avesto»da

yaratuvchi inson qudrati, mehnat va hayoti ana shunday

tasvirlanadi. Mehnat yomonliklarni mahv etadi. Bu

qudrat timsoli olamning yakka-yu yagona yaratuvchisi,

posboni, yaxshi insonlarning himoyachisi Ahura

Mazdadir. Ahura Mazda — haqiqat va adolatni, rostgo‘

ylik va poklikni himoya qiladi, u yorug‘lik va

farovonlik xudosi.

Axriman esa — yolg‘on va bo‘hton, zulm va zulmat

timsoli. U odamlarni chalg‘itadi. U sohibqudrat tangri

emas. Sohibqudrat tangri Ahura Mazdaning o‘zi.

«Avesto»da boshdan oyoq yolg‘on va rost orasida bahs

davom etib, yaxshi so‘z, yaxshi ish, yaxshi xulqning tantanasi

tasvirlanadi.

«Avesto» Zardusht va mazdaparastlik dini ulamolari

tomonidan yozilib, to‘planib bo‘lgach, maxsus kotiblar

tomonidan o‘n ikki ming ho‘kiz terisiga oltin suvi bilan

ko‘chirilgan. Makedoniyalik Aleksandr (Iskandar)

Eronni bosib olgach, «Avesto»ning Eron podshosi xazinasida

saqlanayotgan eng nodir nusxasidan o‘ziga kerak

119

li joylarini tarjima qildirib olib, qolganini yoqtirib yuboradi.

Keyinchalik sosoniylar podshosi «Avesto»ning qolgan

qismini qayta tiklab tartibga soldirgan.

«Avesto» quyidagi qismlardan iborat:

1. Gohlar (Zardushtning qo‘shiqlari): Zardusht she’rlari

va ibodat payti ijro etiladigan matnlar.

2. Yashtlar: maxsus ohanglar asosida ijro etiladigan

qo‘shiqlar.

3. Vendidod: devlar, zulmat kuchlariga qarshi qonunlar

majmuasi, turli mavzulardagi asarlardan parchalar.

4. Visparad: ibodat matnlari va yo‘sinlari.

Zardusht ta’limoti kishilarni faqat ibodat bilan shug‘

ullanishga, go‘shanishinlikka da’vat etmaydi. Aksincha,

uning aqidalari kishilarni faollikka, yaratuvchilikka,

dunyoni takomillashtirish uchun kurashga undaydi.

U ruhiyatda Tangrini asrab, tilda ibodat qilib, yerga

ikki qo‘llab ishlov berish lozimligini, chorvani ko‘paytirib,

bog‘lar yaratish zarurligini qayta-qayta uqtiradi.

Insonning yashashdan maqsadi metindek e’tiqodli bo‘lib

yurtni obod, elni farovon, turli qavmlarning bir-biri bilan

do‘st, inoq bo‘lib yashashini ta’minlashdan iborat

bo‘lmog‘i lozimligini ta’kidlaydi. Shu bois «cho‘lga suv

chiqarib, yerning sho‘rini yuvib, zaxini qochirib, unga

ishlov berganlar» eng mo‘tabar insonlar hisoblanadi.

Bular Ahura Mazda buyurgan amallardir. Muqaddas

kitobda xabar berilishicha, podshoh Jamshid Tangri

buyrug‘i bilan qattiq sovuqlarda odamlarni asrash uchun

yer ostida shahar ham qurdirgan.

«Avesto»ning ayrim qismlari deyarli boshidan oxirigacha

xalq og‘zaki ijodi unsurlari, timsollari bilan ziynatlangan.

Badiiy adabiyotda an’anaviy timsollarga

aylangan o‘nlab afsonaviy tarixiy shaxslar, sulolalar,

shahanshohlar haqidagi noyob ma’lumotlar kitobning

qismlariga sochilgan. Mazkur masalalar Zardushtning

savoli va Yazdonning javobi sifatida bayon etilsa-da,

hammasining asosi Tangri ekanligi sharhlarda izohlab

beriladi.

Mazkur asar Movarounnahr, Xuroson va Eron xalqlarining

miloddan bir necha asr oldingi tarixi,

geografiyasi, dehqonchilik, bog‘bonchilik, chorvachilik,

120

hunarmandlik, binokorlik, harbiy hunarmandlik, maktab,

madrasa, xususiy ta’lim tarixini o‘rganishda qimmatli

manbadir.

Ayniqsa, kitobdagi tabobatning nazariy va amaliy jihatlari,

tabiatni g‘orat qilmaslik, atrof-muhitni muhofaza

qilish, poklik va halollik, halolni haromdan farq qilish

kabi muammolar bugunda ham dolzarb bo‘lib turibdi.

Ta’kidlash joizki, islom dini ramzi hilol bo‘lganidek,

zardushtiylik dinining ramzi olovdir. Olov — nur, u turli

yomonlik va ins-jinlarni yo‘q qiluvchi sifatida qabul

qilingan. Zardushtiylik dini o‘z davrida juda keng tarqalgan

va keyinchalik pahlaviy xati zamonidagina

«Avesto» yozma holatga keltirilgan.

Inson fikri, so‘zi va ishi bilan go‘zaldir, degan g‘oya

«Avesto»ning boshidan oxirigacha asosiy shior bo‘lib

turadi. Mana shu fazilatlar inson qalbi va amallarining

go‘zalligini belgilaydi. Zardusht nazarida So‘z yaxshi fikr

va ezgu amal ifodasidir. Shuning uchun ham ovozning

shiraliligi va mayinligi, she’rlarni chiroyli o‘qiy bilish va

duolar tilovatida me’yorni saqlay olish inson estetik

madaniyatining belgisi hisoblangan.

Zardushtiylar uchun haqiqat, qudrat va tinchlik tantana

qilgan hayot go‘zal hisoblangan: «Kimda-kim

bug‘doy eksa, u Ashah (Haqiqat)ni ekadi. U mazda

dinini yana va yana ko‘kartiradi. U mazda dinini yuzlab

hamd-u sano, nazr-u niyoz va o‘n minglab qurbonliklar

bilan quvvatlantirgandek qudratli qiladi».

Zardushtiylik ta’limoti bo‘yicha tinch mehnat,

insonning yaratuvchilik faoliyati tana va jondagi barcha

nopok kuchlarni quvadi, faqat mehnat va olijanob amallar

orqali nur va shodlik olamini ko‘paytirish, faqat

mehnat tufayli haqiqat, tinchlik va davlatga erishish

mumkin.

Insonning bunday yaratuvchilik qudratini idrok etish

juda qadim zamonlarda yashagan bobokalonlarimizning

tafakkuri, ma’naviyati va zakovatidan darak beradi.

«Avesto»dek noyob va nodir qadriyatning iste’dodli

ijodkor Asqar Mahkam tomonidan tarjima qilinganligi

va uning kitob holida chop etilishi mamlakatimiz ma’naviy

hayotida katta voqeadir.

121

Zardusht ta’limoti, «Avesto»da ilgari surilgan ezgu

fikr, ezgu kalom va ezgu amal hamon insoniyatni ezgulikka

chorlab, odamlarni ruhan poklab, ma’nan rivojlantirib

kelmoqda.

Hurmatli o‘quvchi! Quyida sizning «Avesto» haqidagi

tasavvuringizni tiniqlashtirish maqsadida asardan parchalar

taqdim etiladi.

1. Avvalo, «Avesto»ga bog‘lab keltirilgan epigrafni

qayta o‘qing. Uning mohiyatiga kiring, ulug‘lar falsafasining

mohiyati haqidagi tushunchangizni o‘rtoqlashing.

2. Zardushtiylikkacha bo‘lgan davr hayotining Zardushtga

ta’siri asosida uning shaxsini, tabiatini aniqlang.

Munosabat bildiring.

3. Zardushtiylik ta’limotining asl mohiyatini ajratib

oling, adabiyot daftaringizga ko‘chirib yozing.

4. «Yaxshi ish, yaxshi xulq va yaxshi amal olamni

ham, odamni ham bezaydi» degan falsafiy qarashga

munosabat bildiring.

5. «Avesto»da inson mehnatiga, hunarmandlikka

berilgan e’tibor haqida o‘ylab ko‘ring. Bularning hammasi

nima uchun deb o‘ylaysiz?

6. «Avesto»da keltirilgan: «So‘z yaxshi fikr va ezgu

amal ifodasidir» degan fikrning mag‘zini chaqing.

So‘z xususida yana kimlarning ta’limotini bilasiz?

7. «Avesto»da ulug‘lanadigan eng buyuk insonlar

va buning mohiyati haqida fikrlashing. Sabablarini

tahlil qiling.

IKKINCHI FARGARD1

1. Zardusht Ahura Mazdadan so‘radi:

— Ey Ahura Mazda! Ey olamlar mumtozi! Ey

astumand olamining sohibi! Ey Ashavan2!

Bir ashavan olamni tark aylasa, uning ruhi dastlabki

kecha qayerda orom oladi?

2. Shunda Ahura Mazda javob berdi:

1 F a r g a r d — kesik yoki bo‘lak, qism ma’nosida.

2 A sh a v a n — rostlik, to‘g‘rilik, haq, haqiqat so‘zlarining sinonimi.

122

— Ashavanning ruhi o‘z yostig‘i ustidan joy oladi.

«Ushtavad goh1»ni kuylagancha, istig‘for aytadi:

«Afv bo‘lsin unga!

Ahura Mazda o‘z xohishi bilan kechirgan zotlarga avf

bo‘lsin!»

Bu tunda ashavanning ruhi tamomiy tirikligi davomida

kabi xushliq topadi.

3. — Ikkinchi kecha uning ruhi qayerda orom oladi?

Shunda Ahura Mazda dedi:

— Ashavanning ruhi o‘z yostig‘i ustidan joy oladi.

«Ushtavad goh»ni kuylagancha istig‘for aytadi:

«Afv bo‘lsin unga!

Ahura Mazda o‘z xohishi bilan kechirgan zotlarga afv

bo‘lsin!»

Bu tunda ashavanning ruhi tamomiy tirikligi davomidagi

kabi xushliq topadi.

4. — Uchinchi kecha uning ruhi qayerda orom oladi?

Shunda Ahura Mazda dedi:

— Ashavanning ruhi o‘z yostig‘i ustidan joy oladi.

«Ushtavad goh»ni kuylagancha istig‘for aytadi:

«Afv bo‘lsin unga!

Ahura Mazda o‘z xohishi bilan kechirgan zotlarga afv

bo‘lsin!»

Bu tunda ashavanning ruhi tamomiy tirikligi davomida

kabi xushliq topadi...

5. Uch kecha o‘tgandan so‘ng, tong mahali ashavan

erning ruhi o‘zini go‘yo giyohlar va xush bo‘ylar qurshovida

qolgandek xayol qiladi, tasavvurida choshtgoh2

sarzaminlaridan yoqimli hidlarni shamol uning dimog‘

iga eltgandek (bo‘ladi). Bu bod shu qadar xushbo‘yki,

misoli yo‘q.

6. Ashavan er xayolida go‘yo bod bu yoqimli bo‘yni

uning dimog‘iga keltirgandek (bo‘ladi).

Shunda o‘z-o‘ziga deydi:

1 U sh t a v a d g o h — Zardusht yaratgan qo‘shiqlarning ikkinchisi

shunday nomlanadi.

2 Ch o sh t g o h — kunning yarmi. Zardushtiylik tasavvurida ilohiy

farog‘at, jannat manzillari.

123

— Bu bod o‘xshashi yo‘q hidni mening dimog‘imga

qayerlardan eltmoqdaykin?

7. Ana shu bod oqimi bilan ashavan erning dini

sohibjamol qiz qiyofasida namoyon bo‘ladi: sohibjamol

porloq, bilaklari sutdek, qudratli, xush chehra, ko‘kraklari

bo‘liq, harir vujud, ozoda va najoda, go‘yo o‘n besh

yashar qiz. Qomati yaratilgan jamiyki xilqat xush qomatlaridan

go‘zalroq.

8. Shunda ashavan erning ruhi unga yuz buradi va

so‘raydi:

— Kimsan, ey sohibjamol? Ey, men hech qachon

ko‘rmagan mukammal xilqat, kimsan?

9. Uning dini javob beradi:

— Ey ezgu fikrli, ezgu so‘zli, ezgu amalli va ezgu

dinli javonmard!

Men sening diningman.

Ashavan so‘raydi:

— U holda qani seni ulug‘vorliging, ezguliging,

go‘zalliging, xush bo‘ylaring, qudrating, yovdan g‘olibliging

uchun sevgan zot?

10. Sohibjamol javob berdi:

— Ey ezgu fikrli, ezgu so‘zli, ezgu amalli va ezgu din

sohibi bo‘lgan yigit!

U sensan meni ulug‘vorligim, ezguligim, go‘zalligim,

xush bo‘ylarim, qudratim, yovdan g‘olibligim uchun

sevgan zot.

11. Qachonki birov murdor yoqqanida, butlarga sig‘

inganda, zulm qilganda, daraxtlarni kesganda, o‘tirardingda

goh1larni kuylarding, ezgu suvlar va Ahura

Mazdaning Ozarini olqishlarding; yiroq-yovuqdan o‘tib

qolgan ashavan erni xushnud etarding.

12. Men suyumli edim, sen meni suyumliroq qilding.

Go‘zal edim, sen meni go‘zalroq qilding.

Dilbar edim, sen meni dilbarroq qilding.

Baland poygohli edim, sen meni yana ham baland

poygohli qilding.

13. Shu payt ashavan erning ruhi ezgu fikr poygohiga

ilk qadamini qo‘yadi. Ikkinchi qadamini ezgu so‘z

1 G o h — qo‘shiq.

124

poygohiga qo‘yadi. Uchinchi qadamini ezgu amal poygohiga

qo‘yadi va nihoyat to‘rtinchi qadamini bepoyon

farog‘at poygohi bo‘lgan Aniyronga qo‘yadi.

14. Shundan so‘ng burunroq dunyoni tark etgan bir

ashavan mard unga yuz buradi va so‘raydi:

— Ey ashavan!

Tiriklikni qanday qilib tark aylading?

— Ey ashavan!

Qanday qilib, jonvorlar va orzu-istaklarga to‘la

uyingni tashlab kelding?

Qanday qilib astumand (moddiy) olamdan miynu

olamiga yetishding?

Qanday qilib dahshatlarga to‘la olamdan abadiyat

mulkiga kirding?

Bu mangulik saodat senga qanday tuyulayapti?

15. Shu chog‘ Ahura Mazda deydi:

— G‘oyat og‘ir, mashaqqatli va dahshatli yo‘llarni

bosgan, ruhning tanadan judo bo‘lish mashaqqatini

chekkan odamdan hech narsa so‘rama.

16. Keyin ashavan erga zarimaya1 moyini keltirishadi.

Ezgu fikrli, ezgu so‘zli, ezgu amalli va ezgu din sohibi

bo‘lgan yigitga o‘limidan so‘ng shunday nasiba bor.

G‘oyat ezgu fikrli, g‘oyat ezgu so‘zli, g‘oyat ezgu

amalli, oqila va eriga itoatkor ashavan ayollarga o‘limidan

so‘ng shunday nasiba bor.

1. Ikkinchi fargarddagi ashavan ruhining xuddi

tirikligidagidek gohlarni kuylashi haqida mulohaza

yuriting.

2. Ashavan o‘limidan so‘ng qilgan yaxshiliklarining

go‘zal qiz shaklida namoyon bo‘lishiga e’tibor qiling.

Bu mukofotni tahlil qiling.

3. Go‘zal qizning: «Men suyumli edim, sen meni

suyumliroq qilding. Go‘zal edim, sen meni go‘zalroq

qilding. Dilbar edim, sen meni dilbarroq qilding» —

deganlariga diqqatingizni qarating. Bunda Ashavanning

xizmati nimadan iborat deb o‘ylaysiz?

1 Z a r i m a y a m o y i — lazzatli, xushbo‘y, g‘oyat yoqimli

moy bo‘lib, behisht ne’mati hisoblanadi. U parhezkorlar va ashavanlarning

ruhi jannatga doxil bo‘lgandan so‘ng ularga beriladi.

125

4. «Ezgu fikrli, ezgu so‘zli, ezgu amalli va ezgu din

sohibi bo‘lish»ni tahlil qiling. Bunday sifatli kishilarga

buyurilgan mukofotni izohlashga urining. Munosabat

bildiring.

UCHINCHI FARGARD

Zardusht Ahura Mazdadan yovuz durvand

kimsa vafotidan keyin uch kecha davomida

uning ruhi kechiradigan hodisalar haqida so‘rarkan,

Ahura Mazda Zardushtga javoban yovuz ruh

uch tun davomida sargashta va parishon bo‘lishi va gohlardan

ushbu parchani kuylashi haqida gapirib beradi:

«Ey Ahura Mazda! Qayoqqa bosh uray? Qayoqqa yuz

buray?»

Uch kechadan keyin, tong mahali durvand erning

ruhi go‘yo qor va muzliklarga parchinlangandek bo‘ladi.

Iflos hid va noxush bo‘y uni qurshab oladi. Uning

nazarida badbo‘y bod apoxtar (do‘zax) sarzaminlaridan

unga tomon esmoqda. Yovuz durvand o‘zidan so‘raydi:

— Bu qanday badbo‘y bodki, men uni hech qachon

his qilmaganman?

Shunda shamol oqimida uning dini ta’viya, gunohkor,

chirkin, bukri eng palid xrafsastalardan battar, jamiki

yaratilmish xilqatdan tuban bir xotin qiyofasida

namoyon bo‘ladi. Durvand ruhi undan so‘raydi:

— Kimsan sen, ey osiy? Men sendan-da battarinroq

kimsani ko‘rganim yo‘q.

Xotin unga shunday javob beradi:

— Ey qabih fikrli, qabih so‘zli, qabih amalli! Men

sening amalingman. Sen tufayli men ko‘rib turganingdek,

gunohkor, tuban, chirkin, churuk, badbo‘y va shikastaman.

Sen boshqa birovlar, ilohlar sha’nini kuylayotgan,

suv, olov, giyoh va boshqa ezgu yaratilmish

xilqatni e’zozlayotgan chog‘da Ahriman va devlarni

xushnud etarding. Sen kimsaning o‘zgalarga madad

qo‘lini cho‘zayotganini, uzoq-yaqindan kelgan ashavanga

panoh berib, mehmonnavozlik qilayotganini ko‘rib

turarding, biroq ko‘zlaring va ko‘ngling torligi uchun

eshigingni ularning yuziga tambalarding.

126

Nopisand edim, nopisandroq qilding.

Dahshatli edim, dahshatliroq qilding.

Irkit edim, irkitroq qilding.

Men apoxtarda (do‘zax) edim. Biroq sen o‘z qabih

fikr, qabih so‘z, qabih amaling bilan undan-da tubanroqqa

tashlading.

Gumrohlar — Ahrimanning amriga bo‘ysunganlar —

menga nafrat o‘qiydilar.

Shu chog‘ durvand erning ruhi yomon andisha poygohiga

ilk qadamini qo‘yadi; ikkinchi qadamida yomon

so‘z poygohiga kiradi; uchinchi qadamida yomon amal

poygohiga doxil bo‘ladi. To‘rtinchi qadamda poyonsiz

zimiston saroyi — do‘zaxga tushib ketadi.

Shu chog‘ burunroq tiriklikni tark qilgan durvand er

undan so‘raydi:

— Ey, durvand!

Qanday qilib dahshatlar olamidan abadiyat mulkiga

kelding?

Bu mangulik azob senga qanday tuyulmoqda?

Shunda Ahriman deydi:

— G‘oyat og‘ir, mashaqqatli va dahshatli yo‘llarni

bosib o‘tgan, ruhning tanadan chiqishdek azobini boshdan

kechirgan kimsadan hech narsa so‘rama!

Shundan keyin unga zahar keltiradilar. Yomon fikrli,

yomon so‘zli, yomon amalli va yomon din sohibining

nasibasi shudir.

Juda yomon fikrli, juda yomon so‘zli, juda yomon

amalli, bilimsiz va eriga sarkashlik qiluvchi durvand

xotinning nasibasi shudir.

1. Har ikkala fargardlarning shaklini taqqoslang.

Farqli jihatlarni toping va sabablari haqida fikrlashing.

2. Uchinchi fargarddagi durvand ruhining «sargashta

va parishon» bo‘lishi va uning kuylagan qo‘shig‘

iga e’tibor qiling. Munosabat bildiring.

3. Yaxshi va yomon deya baholanadigan fikr, so‘z

va amallar haqida mulohaza yuriting.

127

O‘RXUN-ENASOY1 OBIDALARI

O‘rta Osiyo qadimdan ma’rifat-madaniyat o‘choqlaridan

biri sifatida shuhrat qozonganini siz tarixdan,

adabiyotdan yaxshi bilasiz. O‘tmishning ko‘plab madaniy

yodgorliklari yozma va og‘zaki manbalar orqali bizgacha

yetib kelgan. O‘rxun-Enasoy yodgorliklari shunday

qadriyatlardan hisoblanib, u VI—VIII asr hayotini

o‘zida aks ettirgan. Mazkur obidalar O‘rxun, Enasoy

daryolari qirg‘oqlaridan topilgani uchun «O‘rxun-

Enasoy yodgorliklari» nomi bilan mashhur bo‘lgan. Bu

yodgorliklar toshlarga o‘yib yozilgani bois «tosh bitiklar»

deb ham yuritiladi.

Bilga xoqon2, Kultegin, To‘nyuquq va boshqa yodnoma

tosh bitiklar qadimiy yozma badiiyat namunalari

bo‘lib, ularda tarixiy voqealar, hayot haqiqati o‘sha davr

nuqtayi nazari bilan aks ettirilgan. Ularda turkiy elatlarning

mamlakat mustaqilligi, el-yurt ozodligi uchun

chet bosqinchilarga qarshi qahramonona kurashganliklari,

turk xoqonligining paydo bo‘lishi, turkiy qavmlarning

urf-odatlari, rasm-rusumlari, kasb-korlari haqida

qiziqarli hamda qimmatli ma’lumotlar keltiriladi. Masalan:

Turk xoqonligi tarixi haqida Kultegin bitiktoshida

shunday deyiladi: «Yuqorida ko‘k osmon, ostida qora

yer qilinganda ikkisining o‘rtasida inson bolalari yaratilgan.

Inson bolalari ustidan ota-bobom Bumin xoqon va

Istamin xoqon o‘rnashganlar. O‘rnashib, turk xalqining

davlatini, qonun va qoidalarini boshqarganlar».

Mazkur fikr mag‘zida tarixiy haqiqat mavjud bo‘lib,

kuchli va jasur urug‘boshisi Ashinning o‘g‘li Bumin turk

xoqonligiga asos solgan. Kultegin bitigi muallifi Yo‘llug‘

tegin bu fikrni asoslab, Bumin va Istamin turk davlatining

asoschilari, ular taxtga o‘tirgach, to‘rt tarafdagi

xalqni birlashtirib qudratli davlat barpo etganlar, deydi.

Keyinchalik turkiy xalqlarning qat’iyatsizligi bois Turk

1 O‘ r x u n - E n a s o y — hozirgi Rossiya hududidagi Yenisey

daryosi va joy nomi.

2 X o q o n — O‘rta asr turkiy xalqlardagi yirik davlat boshliqlarining

unvoni va shu unvonni olgan shaxs; ulug‘ xon.

128

xoqonligi Tabg‘ach (Xitoy) davlatiga bo‘ysundirilgan,

yigitlar qul qilingan. To‘nyuquq ikkinchi turk xoqonligiga

asos solgan Eltarish xoqonning maslahatchisi, sarkardasi

bo‘lgan. Bitiktosh uning sharafiga yozilgan.

To‘nyuquq bitigi uning hayotligida — 712—716-yillarda

uning o‘zi tomonidan toshga o‘yib yozdirilgan.

Bitiktoshda turkiylarning dushman qabilalariga qarshi

kurashi, To‘nyuquqning bu kurashlarda ko‘rsatgan qahramonliklari

hikoya qilinadi. Toshbitik To‘nyuquqning

Tabg‘ach elida tarbiya topganligi, turkiylarning tabg‘

achlarga qaram ekanligini hikoya qilish bilan boshlanadi.

«Bilga (dono) To‘nyuquq — men o‘zim, Tabg‘

ach davlatida tarbiyalandim. Turk xalqi Tabg‘ach

davlatiga bo‘ysunar edi...» To‘nyuquqning bu xabari

haqida N. Rahmonovning «Turk xoqonligi» risolasida

shunday tarixiy voqea keltiriladi: «To‘nyuquq turk zodagonlarining

Tabg‘ach imperatori saroyida garov sifatida

ushlab turilgan o‘g‘illaridan biri edi. Bundaylarga ular

xitoycha nom berar, xitoycha o‘qitar va xitoyparastlik

ruhida tarbiya qilar edilar. To‘nyuquqning xitoycha

nomi Yuanchjen ham xitoyparastlik sabab qo‘yilgan edi.

Yuanchjen «To‘nyuquq» so‘zining aynan tarjimasi bo‘lib,

«to‘ng‘ich javhar» degan ma’noni bildiradi1».

To‘nyuquq Xitoyda tutqunlikda, zindonlarda yotadi,

keyinchalik imperator saroyida ishonch qozonadi. U

Xitoy imperiyasiga qarshi bosh ko‘targan Qutlug‘ tomonga

o‘tib uning maslahatchisiga aylanadi.

To‘nyuquq bitiktoshida Vatan tushunchasi, vatanparvarlik

va erk g‘oyalari asosiy o‘rin tutadi. To‘nyuquq

xalqning, vatanning haqiqiy, asl o‘g‘loni sifatida gavdalanadi.

U turk xalqini tabg‘achlar asoratidan qutqarish

uchun astoydil kurashadi.

Xalq o‘z erkini himoya qilmasa, u og‘ir fojialarga,

hatto yo‘qlikka yuz tutishi mumkinligi yodnomada

shunday tasvirlanadi: «Xoningni qo‘yib taslim bo‘lding.

Shuning uchun tangri «o‘l!» degan shekilli, turk xalqi

o‘ldi, tugadi, yo‘q bo‘ldi. O‘z xonini qo‘yib Tabg‘ach

1 N. R a h m o n o v. Turk xoqonligi. Xalq merosi, 1993.

5—Ona tili va adabiyot (koll.) 129

xoqoniga sajda qilgani tangriga ham xush kelmadi.

Ularni har tomonga tarqatib yubordi. Turk xalqi yerida

biror ulug‘ qolmadi. Chakalak orasida qolgani yetti yuz

nafar bo‘ldi».

To‘nyuquq turk xalqi fojiasi, alam-qayg‘ularini ko‘rar

ekan, ota-bobolari asos solgan turk xoqonligini tiklash

bilangina erkinlikka erishish mumkin deb hisoblaydi va

yetti yuz sonli askar bilan ko‘p sonli dushmanga qarshi

kurashadi. Xalqni nihoyatda og‘ir vaziyatdan olib chiqadi.

To‘nyuquq — mard, dovyurak sarkarda va dono

maslahatchi, kerak bo‘lganda xalqni birlashtira oladigan

jasoratli boshliq sifatida namoyon bo‘ladi va «Shad»

(Turk xoqonligida oliy darajadagi unvon) unvonini

oladi. To‘nyuquqda tushkunlik, qo‘rqoqlik mutlaqo

yo‘q. Unda o‘ziga, xalqiga mustahkam ishonch bor.

Shuning uchun u doimo g‘alabaga erishadi.

Bitiktoshlar badiiy jihatdan ham qimmatli. Unda

xalq og‘zaki ijodining hikmat, maqol, o‘gitlari ko‘plab

keltiriladi. Masalan, «Yupqa yig‘in tor-mor qilishga

oson emish, ingichka yig‘in uzishga oson emish», «Yupqa

qalin bo‘lsa, tor-mor qiladigan bahodir emish» yoki

«G‘am o‘z uyingda» kabi maqollar, «Vatan mustaqilligi

uchun jon kuydirish hammaning burchi, beparvolik

yomon oqibatlarga olib keladi» singari o‘gitlar bitikni

o‘qishli va ta’sirchan etgan.

Bitiktoshlar Shimoliy Mo‘g‘ulistondan topilgan bo‘lib,

hozir ham o‘sha yerda saqlanadi.

Hurmatli o‘quvchi! Biz sizga bu bitiklardan keltirilgan

namunalarning, afsuski, mazmunini o‘rganishga

taqdim etmoqdamiz. Mana shu mazmunni yaxshilab

uqib olish sizda O‘zlikning shakllanishiga, milliy iftixor

hissi, farzandlik g‘ururi, o‘zbeklik faxri tuyg‘ularining

kurtak otishiga ko‘maklashadi, deb umid qilamiz. Siz

ham bu bitiklarga shunday niyat bilan yondashing.

O‘zbek millati alohida Sizlardan tashkil topishini unutmang.

Bilasizki, Odamning shakllanishi oson kechadigan

jarayon emas. Qiyinchilik bilan, mashaqqatli mehnat

bilan o‘zlashtirilgan bilim insonga yuqadi, ko‘nglida

iz qoldiradi. Bu iz Shaxs shakllanishida, albatta, o‘z

ta’sirini ko‘rsatadi.

130

1. O‘rta Osiyoning qadimdan madaniyat-ma’rifat

markazi bo‘lib kelgani haqida o‘z bilganlaringizni o‘rtoqlashing.

2. Bobolarning o‘z qahramonlari haqida toshlarga

yozganlari haqida mulohaza yuriting. Buning sabablari

va oqibati haqida fikrlashing.

3. Bitiktoshlar haqida avval ham eshitganmisiz?

Bilganlaringizni hozir o‘qiganlaringiz bilan taqqoslang,

boyiting.

TO‘NYUQUQ BITIGI

(Mazmuni)

Dono To‘nyuquq — men o‘zim, Tabg‘ach

davlatida tarbiyalandim. Turk xalqi Tabg‘ach

davlatiga bo‘ysunar edi.

Turk xalqi o‘zining xoni bilan bo‘lmay, Tabg‘ach

xoqonligiga qo‘shildi, xonlik bo‘ldi. O‘z xonini qo‘yib,

yana Tabg‘ach xoqonligiga qo‘shildi. Tangri shunday

degan ekan: Xon berdim. Xoningni qo‘yib taslim

bo‘lding. Tabg‘achga taslim bo‘lgani uchun tangri «o‘l»

degan shekilli, turk xalqi o‘ldi, yo‘q bo‘ldi, tugadi. Turk

xalqi yerida birorta ham urug‘ qolmadi. Ichkari-yu

tashqarida qolgani to‘planib yetti yuzta bo‘ldi, ikki qismi

otliq, bir qismi yayov edi. Yetti yuz kishini uyushtiradigan

boshlig‘i shad edi. Unvon ol, dedi. Unvon oladigan

men edim — Bilga To‘nyuquq. Xoqonni ham qo‘lga

olayin, dedim, so‘ngra o‘yladim: oriq va semiz buqani

(birov) tezagidan bilsa, birov semiz buqani oriq buqadan

ajrata olmas emish. Shundan so‘ng Tangri bilim bergani

uchun faqat o‘zim xoqonni qo‘lga oldim. Dono

To‘nyuquq bo‘yla bag‘a tarxon1 Eltarish xoqon birga

bo‘lib, janubda Tabg‘achni, Sharqda (Sharqiy) Xitoyni,

Shimolda o‘g‘uzni ko‘plab o‘ldirdi. Allomasi, chovushi2

men o‘zimgina edim, Chug‘ay3 kuzni (tog‘ning quyosh

tushmaydigan tomonini) va Qoraqumni manzil qilib

1 B o‘ y l a b a g‘ a t a r x o n — To‘nyuquqning unvoni.

2 Ch o v u sh i — shuhratlisi.

3 Ch u g‘ a y — hozirgi Inshan.

131

olgan edik. U yerda kiyik, quyon yeb turar edik.

Xalqning tomog‘i to‘q edi. Dushmanimiz atrofga qanotini

yetkazdi. Biz shay edik. Shunday turar (yashar)

erk ahli. O‘g‘uzdan o‘shanda kuzatuvchi keldi. Kuzatuvchining

gaplari shunday: «To‘quz o‘g‘uz xalqi ustiga bir

xoqon hukmron. U Tabg‘achga Kuni Sangunni yuboribdi.

Xitoyga To‘ngra Semni yuboribdi. Ularga shunday

gap yuboribdi: Turk xalqi yurgan emish. Xoqoni bahodir

ekan, maslahatchisi alloma ekan. O‘sha ikki kishi bor

bo‘lsa, seni Tabg‘achni o‘ldirajak ekan, deyman

Shimolda Xitoyni o‘ldirajak, u meni, o‘g‘uzni ham

o‘ldirajak, deyman. Tabg‘ach, sen o‘ngdan, hujum qil!

Xitoy, oldidan hujum qil! Men chapdan hujum qilay.

Turk sir xalqi yerida boshqa ega yurmasin. Eplasak o‘sha

egani yo‘q qilaylik, deyman». Bu gapni eshitib, tunlar

uyqum kelmadi. Kunduz o‘tirgim kelmadi. Undan so‘ng

xoqonimga iltimos qildim: Tabg‘ach, O‘g‘uz, Xitoy —

bu uchovi hujum qilsa, qamalda qolajakmiz. Unda vujudining

ichi-tashini, mol-u jonini topshirgan kishiday

bo‘lamiz. Yupqa yig‘in (to‘da) tor-mor qilishga oson

emish, ingichka yig‘in uzishga oson emish. Yupqa qalin

bo‘lsa, tor-mor qiladigan bahodir emish. Ingichka

yo‘g‘on bo‘lsa, uzadigan bahodir emish. Sharqda

Xitoydan, janubda Tabg‘achdan, g‘arbda Qurdandan,

shimolda O‘g‘uzdan himoyalanish uchun ikki-uch ming

lashkarimiz bor. Bundan boshqa keladiganimiz yo‘q.

Shunday (hujum boshlaylik) deb iltimos qildim. Xoqonim

men dono To‘nyuquqning arzini eshitdi. Ko‘nglingga

qarab yo‘l tut, dedi. Ko‘k o‘ng (daryosi)ni yuqorilab,

O‘tukan (tog‘ining) yish (yon bag‘ri)ga tomon yo‘l

oldim. Inigak ko‘li bo‘yiga To‘g‘la (daryosi) tomonidan

O‘g‘uz keldi. Ularning lashkari uch ming ekan, biz ikki

ming edik. Urushdik, tangri yorliqadi, qochirdik, daryoga

tushdi. Qochganlar yo‘lda yana o‘ldi. Shundan keyin

O‘g‘uz ko‘plab taslim bo‘lib keldi. Men o‘zim turk

xalqini O‘tukan yeriga (boshlab) keltirdim. Bilga To‘nyuquq

O‘tukan yeriga qo‘nibdi deb eshitib, janubdagi,

shimoldagi xalq keldi. Biz ikki ming edik, ikki qo‘shin

bo‘ldi. Turk xalqi yer yuziga o‘rnashgandan beri, Turk

xoqoni taxtga o‘rnashgandan beri Shantung shahriga,

132

dengiz, daryoga yetmagan edi. Xoqonimga arz qilib,

(u tomonga) lashkar tortdim.

(Xalqimni) Shantung shahriga, dengiz, daryoga yetkazdim,

yigirma uch shahar mag‘lub bo‘ldi. Dushmanning

uyqusi harom bo‘lib, cho‘l-biyobonda yotib qoldi.

Tabg‘ach xoqoni dushmanimiz edi. O‘n o‘q (qabilasi)

xoqoni ham dushmanimiz edi. Undan ko‘proq qirg‘izning

qudratli xoqoni dushmanimiz bo‘ldi. Uch xoqon:

«Oltin yish (joyning nomi) ustiga talon solaylik, deb

maslahat qilishibdi. (So‘ng) Sharqqa, Turk xoqoniga

lashkar tortaylik, unga qarshi lashkar tortmasak, agar u

g‘azablansa, bizni yo‘q qiladi, depti. Xoqoni bahodir

ekan, maslahatchisi alloma ekan, qachon g‘azablansa,

o‘ldiradigan ko‘rinadi. Uchovimiz yopirilib hujum qilaylik,

uni yo‘qotaylik, depti. (Shunda) Turgash (qabilasining)

xoqoni bunday depti: «Mening xalqim u yerda

bo‘ladi. (Shunda) Turk xalqi yana hayajonda (qoladi),

depti. O‘g‘uzi yana parokanda, depti. Bu gapini eshitib

tunlari uyqum, kunduzlari o‘tirgim kelmas edi. Shunday

o‘yladim: Tabg‘ach, o‘n o‘q, qirg‘iz xoqon(lig)iga Ko‘gman

tog‘idan oshib o‘tib, hujum qilamiz. Shuning

uchun avval biz lashkar tortaylik, dedim.

Ko‘gman (joyning nomi) yo‘li bitta ekan. Yo‘lni qor

bosgan deb eshitib, bu yo‘l bilan yursa yaramaydi,

dedim. Yerchi (yo‘l boshlovchi) surishtirdim. Cho‘llik

Az qabilasidan bir yigitni topdim. Az yerini u yaxshi

bilar ekan, bir manzili bor ekan. Ani daryosi bo‘ylab

borilar ekan, o‘sha yerda yotib, bir otlig‘ yo‘l yurib boriladi,

dedi. O‘sha yo‘l bilan yursa imkon bor deb o‘yladim.

Xoqonimga buni aytib, qo‘shinni yo‘lga soldim,

«Otlantir!» — deb buyruq berdim. Oq tarmal (hozirgi

Xua Kem) daryosini kechib o‘tib, qo‘shimcha qarorgoh

qurishga ijozat berdim. Biroz dam olgach, otlanishga

buyruq berdim, qorni yorib yuqoriga otni yetaklab,

o‘zimiz yayov yurib, daraxtlarga tayanib qo‘shinni

chiqardim. Oldindagi yigitlar ilgarilab, o‘simliklar bor

dovondan oshdi, undan qiynalib pastga tushdik. O‘n kun

davomida biz yonlanma yo‘llardan yurdik. To‘siqni

aylanib o‘tdik. Yerchi ham yanglishib, bo‘g‘izlandi.

Xoqon xafa bo‘lib, otlarni choptiringlar, dedi.

133

— Ani daryosidan boraylik! — dedim. Daryo suvining

quyi tomoniga yurdik. Lashkarni sanash uchun

tushirdik. Otlarni o‘tga boyladik. Keyin yana yo‘lga

tushdik. Kun ham, tun ham yelib bordik. Qirg‘iz (qabilasi)

ni uyquda bosdik. Biz lashkarimizning engagini (old

qismini) jangga kiritdik. Qirg‘iz xonining lashkari

yig‘ildi. Jang qildik, sanchdik, xoqonini o‘ldirdik. Bizning

xoqonga qirg‘iz xalqi taslim bo‘ldi, ta’zim qildi.

Qaytdik. Yana Ko‘gman (tog‘i)ni aylanib o‘tdik. Qirg‘

izdan qaytganimizdan so‘ng, Turgash xoqonidan kuzatuvchi

keldi. Gapi shunday: «Sharqdan Turk xoqoniga

qo‘shin tortaylik, qo‘shin tortmasak, u bizni yo‘q qiladi.

Xoqoni bahodir ekan, maslahatchisi alloma ekan, har

qanday yo‘l bilan bizni o‘ldiradigan ko‘rinadi», depti.

(Kuzatuvchi) Turgash xoqoni yo‘lga chiqibdi. O‘n o‘q

xalqning hammasi chiqibdi. Tabg‘ach lashkari ham bor

ekan, dedi. Bu gapni eshitib, xoqonim men uyga

tushayin (borayin), dedi. Xotini vafot etgan edi. Uning

marosimini o‘tkazayin, dedi. (Siz qo‘shin bilan boring,

dedi. Oltin yishda o‘rnashing, dedi. Lashkarboshi Inol

xoqon, Tardush shad borsin, dedi. Dono To‘nyuquqqa

— menga aytdi: bu qo‘shinni olib bor, (unga bosh

bo‘l), dedi. Karam-u g‘azabni ko‘nglingdagiday qil, men

senga nima ham deyin, dedi. Dushman keladigan bo‘lsa,

bahodir yigitlarni yig‘ va dushmanni o‘ldir. Kelmaydigan

bo‘lsa, til tutib ma’lumot olib tur, dedi.

Oltin yishda o‘rnashdik. Uch kuzatuvchi kishi keldi,

gapi bir: Xoqoni lashkar bilan yo‘lga chiqqan, o‘n o‘q

lashkari bilan bekam-u ko‘st chiqqan, dedi. Yaris dashtida

yig‘ilamiz, degan. O‘sha gapni eshitib, xoqonga u

gapni jo‘natdim: «Nima o‘ylayin!» (Bunday) gapni olib

qaytib keldi: «Shu yerda turing!» Borma, yaxshilab

qorovul qo‘y, dushmanga bostirib qo‘yma! — debdi.

Bo‘gu xoqon menga shunday deb aytib yuboribdi. Bosh

lashkarboshiga maxfiy gap yuboribdi: dono To‘nyuquq

hushyor, u o‘zi biladi. Bu gapni eshitib, qo‘shinni yo‘lga

soldim. Oltin yishning o‘tib bo‘lmas joyidan oshdik.

Irtish daryosining o‘tib bo‘lmas joyidan kechib o‘tdik,

tunda to‘xtamadik. Bo‘luchuga tong otganda yetib

keldik.

134

Bizning kuzatuvchilarimiz til tutib keltirdi. Gapi

shunday: Yaris dashtida o‘n tuman (yuz ming) lashkar

yig‘ildi. Bu gapni eshitib, beklar hammasi qaytaylik,

pokiza uyat yaxshidir, dedilar. Men esa shunday deganman,

men dono Tunyuquq: Oltin yishni oshib keldik,

Irtish daryosini kechib keldik. Jangchilarning kelgani,

qahramon, deganlar. Dushman sezmay qoldi. Tangri

Umay1 muqaddas yer-suv (Vatanni) dushmanni bosib

(olish yo‘li bilan) bergan ko‘rinadi. Nega chekinamiz,

dushmanni ko‘p, o‘zimizni oz deb nega qo‘rqamiz. Qani

bosaylik, hujum qilaylik, dedim. Hujum qildik, dushmanni

tor-mor qildik. Ikkinchi kun keldi. Urushdik.

Ularning qo‘shini biznikidan ikki qanot yarmicha ortiq

edi. Tangri yorlaqagani uchun, dushman ko‘p deb biz

qo‘rqmadik, jang qildik. Tardush shadi ham O‘n o‘q

xoqoni tomonida ishtirok qildi. Ularni ham tor-mor

qildik, xoqoni, yabg‘usi (bu ham harbiy unvon), shadi

(ham) o‘sha yerda o‘ldirildi. Elliktacha yigitni tutdik va

o‘sha kechasiyoq har birini o‘z xalqiga jo‘natdik. U

gapni eshitib o‘n o‘q beklari, xalqi, hammasi bizga bosh

egib keldi. Kelgan beklar, xalqdan ajrab, ozgina xalq

qochgan edi. Biz lashkar tortdik, ularni quvdik. Inju

o‘g‘uzni2 kechib Tinsi o‘g‘li3 ketadigan Bangligak tog‘ini

oshib o‘tib, Temir darvozagacha quvib bordik. O‘sha

yerdan qaytardik. Inal xoqonga arab va tuxor (arablarning

ittifoqdoshi) hujum qildi. O‘shanda dubulg‘a kiygan

so‘g‘doq xalqi hammasi keldi. O‘sha kuni hujum

qildi. Turk xalqi Temir darvozaga Tinsi o‘g‘li yotadigan

toqqa yetdi, egasi yo‘q ekan. U yerga men, dono To‘nyuquq

yetkazib borganim uchun sariq oltin, oq kumush,

qiz-juvon, egri tuya, ipak hadsiz keltirdilar. Eltarish

xoqon dono maslahatchisi qahramon bo‘lgani

uchun Tabg‘achga qarshi o‘n yetti marta urush qildi.

Qitanilarga qarshi yetti marta urush qildi. O‘g‘uzga

qarshi besh marta urush qildi. O‘shanda maslahatchi

ham, urushuvchi ham men o‘zim edim. Eltarish xoqonga,

Turk Bo‘gu xoqonga, Turk Bilga xoqonga xizmat

1 Umay — qadimgi turklarning onalik sifatiga ega bo‘lgan xudosi.

2 I n j u o‘ g‘ u z — Sirdaryoning qadimgi nomi.

3 T i n s i o‘ g‘ l i — So‘g‘d podshosining unvonlaqabi.

135

qildim, tun uxlamay, kunduz o‘tirmay, qizil qonimni

tugatib, qaro terim yugurtib, mehnatni, kuchni berdim.

Men o‘zim uzoqlarga bosqin uyushtirib turdim. Qo‘ng‘ir

qo‘y, oq otni katta qildim. Bosib olishga urinadigan

dushmanni poymol qilar edim. Xoqonim bilan lashkarlar

tortdik, tangri yorlaqasin! Bu turk xalqiga qurolli

dushmanni keltirmadim, yalovli otni yugurtirmadim.

Eltarish xoqon muvaffaqiyat qozonmasa, unga qo‘shilib

men o‘zim muvaffaqiyat qozonmasam, davlat ham, xalq

ham yo‘q bo‘ladigan edi. Xoqonim muvaffaqiyat qozongani

uchun, men o‘zim muvaffaqiyat qozonganim

uchun davlat ham davlat bo‘ldi, xalq ham xalq bo‘ldi,

o‘zim chol bo‘ldim, ulg‘aydim.

Turk Bilga xoqon davlatida bu bitikni yozdirdim.

Men Bilga To‘nyuquq. Eltarish xoqon muvaffaqiyat qozonmasa

edi, u bo‘lmasa edi, men o‘zim dono To‘nyuquq,

muvaffaqiyat qozonmasam edi, men bo‘lmasam

edi, Qapag‘an xoqon boshliq Turk sir xalqi yerida urug‘

ham, xalq ham, kishi ham bo‘lmas edi, turk xalqi yeriga

xo‘jayin ham bo‘lmas edi.

Eltarish xoqon va dono To‘nyuquq muvaffaqiyat

qozongani uchun Qapag‘an xoqon, Turk sir xalqi yurgan

bu davlat yashab turibdi. Turk Bilga xoqon Turk sir

xalqini tarbiyat qilib turibdi.

1. Eng qadimiy yozma yodgorliklar — bitik toshlar

qahramonlari ko‘nglida qanday insoniy tuyg‘ular

hukmronlik qilganini angladingizmi?

2. Tutqunlikdagi To‘nyuquqning o‘zi va xalqini

dushmandan qanday omon olib chiqqanligi sababini

tahlil qiling. Uning shaxsiga baho bering.

3. Turk xalqining Tabg‘ach davlatiga qaram bo‘lishi

sabablarini bitikdan topib o‘qing. Unga bugunning

nazari bilan baho bering.

4. Turk xalqini Tabg‘ach, O‘g‘uz, Xitoylarning

xavfidan omon olib chiqishda To‘nyuquqning tutmishlarini

tahlil qiling.

5. To‘nyuquqning: «Tun uxlamadim, kunduz o‘tirmadim

», — deganini o‘z so‘zlaringiz bilan tahlil qiling

va munosabat bildiring.

6. Erk ahli qanday bo‘lishi kerak deb o‘ylaysiz?

Fikringizni bitikdagi To‘nyuquq so‘zlari bilan bog‘lab

tushuntiring.

136

ILDIZNI BILISH O‘ZLIKNI ANGLASHDIR

IMOM ISMOIL AL-BUXORIY

(810—870)

Rivoyat qilishlaricha, bir kuni Imom Buxoriyni boshqa

shaharga ma’ruza uchun taklif qilib, uning qobiliyatini

sinamoqchi bo‘ladilar. Yuzta hadisni o‘zgartirib, o‘n

kishiga bo‘lib beradilar. Bitta-bittadan hadisni ayttirib:

«To‘g‘rimi?» deb so‘raydilar. Imom Buxoriy: «Bilmayman

», deb javob qiladi. Shu tariqa hamma hadisni buzib

aytib, Buxoriydan «bilmadim» javobini oladilar. Hamma

hadis aytib bo‘lingach, Imom Buxoriy so‘z boshlab, har

bir kishining aytgan hadisini xuddi o‘ziday qilib aytib,

ketidan to‘g‘risini aytib beradi. Shu tariqa yuzta hadisni

to‘g‘rilab aytib berganlaridan so‘ng shahar ahli u kishining

zehniga, xotirasiga lol qolgan ekan.

«Hadis ilmida amir al-mo‘miniyn» degan sharafli

nomga sazovor bo‘lgan Imom Ismoil al-Buxoriy milodiy

810-yilda Buxoro shahrida tavallud topgan. Ismoil

yoshligidayoq otasidan yetim qoladi va onasi tarbiyasida

voyaga yetadi.

U tabiatan aql-idrokli, ziyrak, o‘tkir zehnli bo‘lgan.

O‘n yoshidan arab tilini va hadislarni qunt bilan o‘rgangan.

Bilimga chanqoq, ilm-fanlarni o‘rganishga havasi

kuchli bo‘lib, hadis ilmini alohida qunt bilan o‘zlashtirgan.

Manbalardan ma’lum bo‘lishicha, u hadislarni

hadis ilmi olimlari va rivoyatchilardan eshitgach, yodlab

olavergan.

Imom al-Buxoriy o‘n olti yoshida sayohatga chiqadi,

Makka va Madinani ziyorat qiladi. O‘z bilimini oshirish

maqsadida Damashq, Qohira, Basra, Kufa, Bag‘dod

kabi ilm-fan markazlaridan hisoblangan yirik shaharlarda

bo‘ladi. Hadis ilmi bilan birga fiqh ilmidan saboq

oladi, yirik olimlar davrasida bahslarda ishtirok etadi,

toliblarga dars beradi. Bunday bahs-munozaralar Buxoriy

bilan at-Termiziy o‘rtasida ham bo‘lib, u ikki

muhaddisning qizg‘in ilmiy va ijodiy muloqotiga aylan

137

gan. Termiziy Buxoriy salohiyatini o‘zidan yuqori qo‘ygan.

Imom al-Buxoriy tinimsiz ishlagan, to‘plagan hadislarini

oqqa ko‘chirgan. O‘zining yozishicha, ko‘pincha,

hatto oyning yorug‘ida ham, qorong‘i kechalarda sham

yorug‘ida ham kitob yozar ekan.

Muhaddis ko‘plab shogirdlarga va ulamolarga hadis

ilmidan saboq berdi. Buxoro amiri bilan o‘rtalarida

ixtilof chiqadi. Amir Buxoriyga odam yuborib, saroyga

kelishini, bolalariga kitob o‘qib berishini buyuradi. Biroq

Buxoriy ilmini xor qilib hokimlar eshigiga borishni istamaydi.

«Ilm izlab bormaydi, ilmni izlab keladilar», —

deydi. Bu gapdan darg‘azab bo‘lgan amir uni Buxorodan

badarg‘a qiladi. Shundan so‘ng Buxoriy umrining oxirigacha

Samarqand yaqinidagi Xartang qishlog‘ida

yashaydi va og‘ir dardga chalinib, 870-yili shu yerda

vafot etadi.

Ma’lum bo‘lishicha, livanlik shayx Nadim al-Jisr

1956-yili sobiq Sovet Ittifoqini ziyorat qilishga taklif etiladi.

Nadim al-Jisr eng avval safarni Imom al-Buxoriy

maqbarasi ziyoratidan boshlamoqchi ekanini aytadi.

Biroq moskvaliklar Buxoriy haqida hech narsa bilmasdilar.

Mehmon bir hafta xonasidan chiqmaydi. Bu vaqt

Imom al-Buxoriy shaxsi, maqbarasining qayerdaligi va

ahvolini aniqlashga ketadi. Maqbara mehmon ziyorat

qiladigan darajada emasligi, yonidagi masjid esa omborxonaga

aylantirilgani ayon bo‘ladi.

Yodgorlikni tezkor ta’mirlash va epaqaga keltirish

uchun vaqtdan yutish maqsadida mehmonni Moskvadan

Toshkentga poyezdda olib keladilar. Maqbaraga esa

yarim tunda olib boradilar. Boisi — Xartang qishlog‘i

hali elektrlashtirilmagan ekan. Nadim al-Jisr unga

peshvoz chiqqanlar orasidan o‘tib, maqbarani tiz

cho‘kkancha tavof etib, shu alfozda ertasi peshingacha

Qur’on tilovat etadi. Uning ko‘zlaridan tinmay yosh

oqar, hamma bu manzaradan hayratga tushgan ekan.

O‘sha voqeaning shohidi Z. Boboxonovning e’tirof

etishicha, Shayx Nadim al-Jisr Imom al-Buxoriy qabri

va uning atrofidagi tuprog‘ini vazniga teng oltin barobarida

sotib olish istagini o‘tinib bayon qilgan ekan.

138

Mustaqillik sharofati bilan qadriyatlarimiz tiklandi,

shular qatorida muqaddas qadamjolar ham ta’mirlandi.

Hozir Imom al-Buxoriyning qabri atrofida katta me’moriy

majmua barpo etilgan va u musulmonlarning ziyoratgohiga

aylantirilgan.

Imom al-Buxoriydan bizga katta, boy va qimmatli

meros — yigirmadan ziyod ilmiy asar yetib kelgan. Ular

orasida «Al jomi’ as-sahih» («Ishonchli to‘plam») va

«Al-adab al-mufrad» («Adab durdonalari») asarlari,

ayniqsa, ahamiyatlidir.

Hurmatli o‘quvchi! Siz 5-sinfda al-Buxoriyning «Al

jomi’ as-sahih» («Ishonchli to‘plam») asaridan namunalar

o‘rgangan edingiz. Endi uning «Al-adab almufrad

» («Adab durdonalari») asari bilan tanishasiz.

1. Sizga taqdim etilgan rivoyat mazmuniga tayanib,

buyuk bobokalon shaxsiga baho bering. Bunday

katta bilimdonlik ortida qanday mohiyat borligi haqida

mulohaza yuriting.

2. Al-Buxoriy va Buxoro amiri orasidagi munosabatga

diqqat qiling. Ularning xatti-harakatini shaxsiyatidan

kelib chiqib baholang.

3. Shayx Nadim al-Jisr bilan bog‘liq hodisaga

tayanib, al-Buxoriyning musulmon olamidagi mavqeyiga

baho bering.

AL-ADAB AL-MUFRAD

(Asardan namunalar)

Bismillahir rohmanir rohiym!

2-hadis. Abdulloh ibn Umar (roziyollohu

anhu1)dan rivoyat qilinadi: «Alloh Taoloning rozi

bo‘lishi otaning rozi bo‘lishiga va uning g‘azabi ham

otaning g‘azabiga bog‘liqdir», dedilar».

3-hadis. Musoviya ibn Hayyida (roziyollohu anhu)

aytdilar: «Rasulullohdan: «Ey Rasululloh, men yaxshiligimni

kimga qilsam bo‘ladi?» deb so‘radim. «Onangga

», dedilar. Men shu savolimni uch marotaba qaytarsam

ham, Rasululloh: «Onangga», deyaverdilar. To‘r

1 Alloh undan rozi bo‘lsin.

139

tinchi marotaba so‘raganimda: «Otangga va yaqin

bo‘lgan qarindoshlaringga», dedilar».

Ota-ona haqini ado qilish haqida

11-hadis. Abu Burda ibn Abu Musa al-Ash’ariyning

aytishlaricha, Abdulloh ibn Umar bir yamanlik odam

o‘z onasini opichlab, xonayi Ka’bani tavof qildirib yurganini

ko‘rdilar. U odam quyidagi baytni ohang bilan

o‘qirdi:

Onaizorim uchun bo‘ynimni eggan tevaman,

Tevaga mingan onam horsalar ham men charchamam.

U shuni o‘qib turib, Abdullohga qaradi-da: «Ey

Abdulloh ibn Umar, mana shu xizmatim bilan men

onamning haqini ado qila oldimmi», deb so‘radi. «Yo‘q,

bu xizmating seni tug‘ish vaqtida onangni tutgan

to‘lg‘oqlarning bittasiga ham barobar emas», dedi. Keyin

Abdulloh ibn Umar xonayi Ka’bani tavof qildilar va

maqomi Ibrohimga borib, ikki rakat namoz o‘qib olib,

menga qarab: «Ey Abu Musa al-Ash’ariyning o‘g‘li!

Mana shu yerda o‘qiladigan ikki rakat namoz o‘zidan

ilgarigi gunohlarga kafforat (tovon) bo‘ladi», dedilar».

13-hadis. Abdulloh ibn Amr ibn al-Os (roziyollohu

anhu) aytadilar: «Bir kishi Rasululloh huzurlariga hijrat

qilmoq uchun bay’at etishga keldi. Ammo ota-onasi

uning ketishiga rozi bo‘lmay, xafalikdan yig‘lab qolgan

edilar. Shunda Rasululloh: «Sen hozir ota-onang oldiga

bor! Hijrat qilaman, deb ularni xafa qilganingdek, endi

hijrat qilmaydigan bo‘ldim, deb ularni xursand qil»,

dedilar».

Ota-ona keksaygan vaqtida xizmatlarini qilib,

duolarini olmasdan jannatga kira olmagan kishi haqida

21-hadis. Abu Hurayra aytadilar: «Rasululloh: «Xor

bo‘lsin, xor bo‘lsin, xor bo‘lsin!» deb o‘n marotaba takror

qildilar. Shunda sahobalar: «Yo Rassululloh, kimni

aytyapsiz?» deb so‘rashdi. Rasululloh: «Ota-onasining

ikkalasi yoxud bittalari keksayib qolgan vaqtida (ularni

rozi qilmay) o‘zini do‘zaxga tushishga mubtalo qilgan

kishini», dedilar».

140

Ota-onasini rozi qilgan kishining umri uzoq

bo‘lishi haqida

22-hadis. Ma’oz al-Juhaniy (roziyollohu anhu) aytdilar:

«Rasululloh: «Kim ota-onasini rozi qilsa, unga

tubo1 nasib bo‘lib, Alloh Taolo uning umrini ham ziyoda

qiladi», dedilar».

Ota-onaning duosi haqida

32-hadis. Abu Hurayra aytadilar: «Rasululloh: «Uch

toifa kishilarning duosi hech shubhasiz Alloh Taolo

qoshida maqbuldir: mazlum kishining duosi, musofirning

duosi, ota-onaning duosi», deganlar».

Boshqa erga tegmay, bolalarining tarbiyatidagi

mashaqqatlarga sabr etgan xotinning fazilati

140-hadis. Avf ibn Molik Rasulullohdan rivoyat

qiladilar: «Rasululloh: «Eridan beva qolib, bolalarni tarbiyat

qilishda sabr etgan va turli mashaqqatlarga uchraganidan

rangi sarg‘ayib ketgan xotin bilan jannatda

shunday bo‘lamiz», deb ikki barmoqlarini bir-biriga jips

qilib ko‘rsatdilar2».

Kishilar o‘rtasidagi o‘zaro muhabbat haqida

260-hadis. Abu Hurayra aytadilar: «Rasululloh:

«Mening nafsim qo‘lida bo‘lgan zot nomi bilan qasamyod

qilaman, sizlar musulmoni komil bo‘lmaguningizcha

jannatga kira olmaysiz. Musulmoni komil bo‘lishingiz

uchun bir-birlaringizga muhabbat qo‘ymog‘ingiz

shart. O‘rtalaringizda muhabbat paydo bo‘lishi uchun

salomni oshkora beringiz va bir-biringizga jahl qilishdan

saqlaningiz, chunki jahl tarashlaguvchidir, ya’ni u

sochni tarashlamaydi, balki dinni tarashlaydi», dedilar».

1 T u b o — jannatlardan biri.

2 Y a’ n i: shunday xotin jannatga kiradi va darajasi mening darajamdek

baland bo‘ladi.

141

Ko‘ngillar yaqin bo‘lishi haqida

261-hadis. Abdulloh ibn Amr al-Osdan rivoyat qilindi,

u kishi aytadilar: «Rasululloh: «Ikki mo‘min banda

bir-birin ko‘rmay turib, ularning ruhlari bir kunlik

yo‘lda uchrashadi», dedilar».

Ko‘ngil saxiyligi haqida

276-hadis. Abu Hurayra Rasulullohdan rivoyat qiladilar:

«Rasululloh: «Boylik moling ko‘pligi bilan emas,

balki (chin) boylik nafsning boyligidir», deganlar».

Kimki erta bilan o‘z oilasi ichida tinch va sog‘-salomat

bo‘lib tursa, degan hadis haqida

300-hadis. Ubaydulloh ibn Muhsan al-Ansoriy

(roziyollohu anhu) aytadilar: «Rasululloh (sallollohu

alayhi va sallam): «Kimki o‘z oilasi ichida tinch, tani

sog‘ bo‘lib tursa va oldida shu kuniga yetarlik taomi

bo‘lsa, u odamga go‘yo butun dunyo berilgan hisoblanadi

», dedilar».

Alloh taolodan axloqini yaxshi qilishni so‘ragan kishi

to‘g‘risida

307-hadis. Abdulloh ibn Amr aytadilar: «Rasululloh

ko‘pincha: «Ey rabbim! Men sendan tan sog‘ligini, nafsning

yomon yo‘llarga boshlashdan saqlanishni, o‘zingga

va xalqlaringga ishonchli bo‘lishni, yaxshi axloqli bo‘lish

va taqdirga rozi bo‘lishga muyassar qilishingni so‘rayman

», deb duo qilar edilar».

Musulmon kishining boshqa odamlar bilan

so‘kishishmog‘i fosiqlik alomatidir

429-hadis. Sa’id ibn Molikdan rivoyat qilinadi:

«Rasululloh ko‘pincha: «Musulmon kishining so‘kishishmog‘

i fosiqlikdir», derdilar».

431-hadis. Abdulloh ibn Mas’uddan rivoyat qilinadi:

«Rasululloh: «Musulmon kishining so‘kishmog‘i fosiqlik

va birovni o‘ldirmog‘i kufrdir», dedilar».

142

Muloyim bo‘lish haqida

469-hadis. Hazrati Oysha aytdilar: «Men o‘jar,

bo‘yin bermaydigan tevaga mingan edim, Rasululloh uni

urganimni ko‘rib: «Muloyim bo‘l, kimda muloyimlik

bo‘lsa, husn va kamolotga erishadi va kimda muloyimlik

xislati bo‘lmasa, u aybli va nuqsonli bo‘ladi», dedilar

».

470-hadis. Abu Hurayra aytdilar: «Rasululloh: «O‘ta

baxillik va mol-mulkka hirs qo‘yishdan saqlaning, chunki

baxillik sizdan ilgari o‘tgan kishilarni halok qilgan.

Shu baxilliklari tufayli ular bir-birlarining qonini to‘kkan

va qarindoshlikni uzib qo‘yishgan. Birovga zulm qilishlik

qiyomat kuni zolimni qorong‘ulikka tushiradi», dedilar

».

1. 2-hadisda bayon qilingan otaning roziligi haqida

mulohaza yuriting. Shu bilan bog‘liq xalq maqolini

eslang. O‘z qilmishlaringiz va ularga otangizning

munosabatini o‘z-o‘zingiz uchun tahlil qiling.

2. Yaxshilik borasidagi savolga Rasululloh uch

marta «onangga» deganlari sababi borasida mulohaza

yuriting. Farzandning ota-ona oldida burchliligi haqidagi

fikrlaringizni o‘rtoqlashing.

3. Ota-onasini rozi qilmagan farzandlar haqida

qanday hayotiy hodisalar va rivoyatlar bilasiz? Ularning

sabab va oqibatlariga munosabat bildiring.

4. «Musulmoni komil» bo‘lish haqidagi hadisni

qayta o‘qing. Komil inson bo‘lish uchun qo‘yilgan talablarga

munosabat bildiring.

5. Muloyimlik haqidagi hadisni qayta o‘qing. Qo‘pollik

va bemehrlikning oqibatlari haqida o‘zaro fikrlashing.

6. Insonlarga xos bo‘lgan baxillik va boylikka hirs

qo‘yishning oqibatlari haqida mulohaza yuriting.

NAZARIY MA’LUMOT

Hadis haqida

«Hadis» va «sunnat» so‘zlari Janob payg‘ambarimizning

aytganlari, fe’l-atvorlari, axloqlari, taqrirlari va

payg‘ambarlikka qadar bo‘lgan hamda payg‘ambarlik

143

yillaridagi siyratlarini, ya’ni hayot yo‘llarini anglatadi.

Rasululloh sallollohu alayhi va sallamning turli sharoitlarda

shariat ahkomlariga oid aytgan so‘zlari ham hadisdir.

Hadislar Janob payg‘ambarimiz hayotliklarida jamlangan

emas. Chunki Janob Rasululloh sahobalarga

(atrofidagi yaqinlariga): «Mendan Qur’oni karimdan

bo‘lak hech narsani yozib olmanglar!» der ekanlar.

Faqat ayrim sahobalarga o‘z shaxsiy maqsadlari uchun

hadislarni qayd qilib borishga ijozat bergan ekanlar.

Oradan ma’lum yillar o‘tgach milliy-siyosiy ixtiloflar,

o‘z qarashlariga foyda keltirish maqsadida payg‘ambarimiz

nomidan yolg‘on hadislar to‘qish, amir va hokimlarga

xushomadgo‘ylik oqibatida ko‘plab ishonarsiz

hadislar yuzaga kelgan. Ana shunday bir sharoitda o‘zining

butun bilim va hayotini to‘g‘ri hadislarni aniqlab,

jamlashga sarflagan kishilardan biri xalifa Umar bo‘lganlar.

Hadis ilmi bilan shug‘ullangan kishilarni muhaddislar

deb ataganlar. Movarounnahrda birinchi bo‘lib hadis

to‘plamini jamlagan muhaddis — Imom Abdulloh ibn

Muborak al-Marvaziydirlar. Undan tashqari al-Buxoriygacha

o‘nta olim hadis ilmi bilan shug‘ullangan. Imom

Buxoriyning «Al-Jomi’ as-sahih» («Ishonarli to‘plam»)

kitobi — to‘rt jilddan iborat hadislar to‘plami boshqa

to‘plamlar orasida eng ishonarli va mukammali hisoblanadi.

Bundan tashqari uning hadis ilmiga bag‘ishlangan

o‘ndan ortiq asarlari mavjud.

AHMAD YASSAVIY

Yetti yoshda Arslonbobg‘a qildim salom:

Haq Mustafo omonatin qiling in’om.

O‘shal vaqtda ming bir zikrin qildim tamom,

Nafsim1 o‘lub lomakonga2 oshdim mano.

Ahmad Yassaviy

Tarixda shunday zotlar o‘tishganki, ular o‘zlarini,

o‘zliklarini anglab yetish uchun inson kim, uning asli

qayerdan, dunyoga nima uchun kelgan, nima uchun

1 N a f s — yemak-ichmak, mol-mulkka hirs qo‘yish.

2 L o m a k o n — zamon va makondan tashqari, makonsiz, ya’ni

xudoning huzuri.

144

yashaydi va qayerga ketadi kabi savollarga javob axtarganlar

va har birlari bu haqiqatga yetishish uchun o‘z

yo‘llarini (tariqatlarini) kashf etganlar. Shunday muborak

zotlardan biri Ahmad Yassaviy edi.

Rivoyat qilinishicha, payg‘ambarimiz sahobalari

bilan xurmo yeb, suhbatlashib o‘tirganlarida ularga

qarab: «Qay biringiz mana bu omonatimni kelgusi

izdoshlarimizga yetkazgaysiz?» deb so‘raydilar. Bu vazifani

bajarishni Arslonbob1 o‘z zimmasiga olishini bildiribdi.

Shunda payg‘ambar alayhissalom unga bir

xurmo beribdilar va: «Mendan keyin Ahmad ismli bir

bola dunyoga keladi. Siz, albatta, uni izlab toping va

unga bu xurmoni bering, u ummatimda islom dinini

quvvatlantiruvchi eng yetuk kishi bo‘ladi», degan ekanlar.

Hazrati payg‘ambarning duoi barokati ila Arslonbob

uzoq umr ko‘ribdi va omonatni topshirish uchun ko‘p

yurtlarni kezib chiqibdi. Ahmadning otasi vafot etgan

yili Turkistonga kelib, payg‘ambarimiz tavsiflagan bolani

ko‘ribdi va unga salom beribdi. Salomga alik olgach,

bola Arslonbobga qarab: «Bobo, omonatimni bering»,

deb so‘rabdi. Arslonbob nogahoniy savoldan shoshib

qolib, undan: «Ey valiy, sen buni qaydin bilursan», deb

so‘rabdi. «Olloh bildirdi», deb javob beribdi bola.

Payg‘ambar alayhissalom omonatlarini egasiga topshirgach,

Arslonbob Olloh huzuriga rixlat qilgan ekanlar.

Har kimga ham nasib etavermaydigan bunday sharaf

Olloh oshig‘i bo‘lmish zotlargagina karomat qilinadi.

Ahmad Yassaviy hayoti va ijodiga nazar solsak, rivoyat

va she’rdagi karomat ayon bo‘lganday bo‘ladi.

«Turkiston mulkining shayxul mashoyixi» (Navoiy,

«Nasoyim ul-muhabbat») Ahmad Yassaviy Qozog‘istonning

Sayram viloyatida ma’rifat va javonmardlikka ixlosi

baland bo‘lgan eng nufuzli Ibrohim ota oilasida 1041yilda

tug‘ilgan. Onasi Muso shayxning qizi Oysha xotun

edi. Ahmad ota-onasidan juda erta judo bo‘ladi. Yetti

yoshida Yassiga borib birinchi ma’naviy ustozi Arslonbob

bilan uchrashadi va ilk saboqni undan oladi. Arslonbobning

da’vati bilan Buxoroga boradi. O‘sha paytlar

1 B o b, b o b o — ulug‘ mashoyix, shayx, pir, valiy.

145

Buxoro ilm-ma’rifatning nufuzli markazlaridan bo‘lib, u

yerda Ahmad Yassaviy, eng avvalo, diniy va tasavvufiy

ilm sirlarini o‘rganishga kirishadi. Arab, fors tillarini

o‘rganadi. Ahmad Yassaviy hayotidagi eng muhim voqea

mashhur mutasavvuf olim shayx Yusuf Hamadoniy bilan

uchrashgani va unga murid tushgani bo‘ldi. Yassaviy

tezda shayxning e’tiborini qozonadi, undan olgan ilmlari

bilan komillik martabasiga erishadi. Shundan so‘ng Turkiston

sari yuzlanadi va yangi bir tariqatga asos soladi.

Bu tariqat turkiy xalqlar orasida «Yassaviya tariqati»

nomi bilan shuhrat qozondi.

Yassaviy tariqati ilk marta turkiy tilda talqin etilganligi,

islom dini va uning muqaddas kitobi Qur’onni

baland rutbada tutganligi, fors tilidagi tasavvuf tajribalaridan

foydalanganligi, shuningdek, turkiy axloq,

e’tiqod va ishonchni aks ettirganligi bilan boshqa tariqatlardan

farq qiladi. Yassaviy tariqatining keng xalq

ommasi qalbi va shuuriga oson o‘rnashganligi boisi ham

shundadir.

Ahmad Yassaviy hikmat yozish an’anasini boshlab

bergan ijodkor. U «Devoni hikmat»ida shariat (islom

dini qonun-qoidalari va urf-odatlari), tariqat (tasavvuf

maslagi), ma’rifat (ishqi ilohiy), haqiqat (Olloh va unga

erishmoq) ni targ‘ib qildi.

Ahmad Yassaviyning fikricha, haqiqat — qalbda.

Qalb esa Ollohning mulki. Butun olam bilan ruhan

uyg‘unlashish — oliy saodat. Saodat — ma’rifat nurlari

bilan ong va ruhni tiniqlashtirishdir.

Ayo do‘stlar, hech bilmadim men yo‘limni,

Saodatqa bog‘lamadim men belimni.

G‘iybat so‘zdan hech yig‘madim men tilimni

Nodonligim meni rasvo qildi, do‘stlar.

Shoir insondagi ruhiy boylikni muqaddas tutadi.

Illatlar ichida eng xavflisi nafsdir, deydi:

Nafsim meni yo‘ldan urib xor ayladi,

Termultirib xaloyiqg‘a zor ayladi.

Ahmad Yassaviy hikmatlari mavzu jihatdan rangbarang.

Ularni chin dildan o‘qib, anglashga harakat qil

146

sangiz «Inson» degan mavjudotni kashf eta boshlaysiz,

o‘z-o‘zingizni taftish etasiz, o‘z ichingizga kirasiz. Bu

«kashfiyot» (o‘z-o‘zini anglash) sizni asta-sekin o‘tkinchi

hoyu havaslardan uzoqlashtiradi, mohiyatga yuzlantiradi.

Odamlikka undaydi.

Ahmad Yassaviy XII asrning birinchi yarmida vafot

etgan. Rivoyatlarga ko‘ra u oltmish uch yosh (payg‘ambar

yoshi)ga yetgach, yer ostiga hujra yasatadi va kirib

ketadi. Qolgan umrini riyozatda, toat-ibodatda o‘tkazadi.

1. Epigrafda Yassaviydan keltirilgan hikmatning

mazmunidan kelib chiqib payg‘ambarimiz haqida

ma’lumot bering.

2. Yassaviyning: «Haqiqat — qalbda. Qalb esa

Ollohning mulki» qarashlarini tahlil qiling, munosabat

bildiring.

3. Matndagi: «Butun olam bilan ruhan uyg‘unlashish

— oliy saodat. Saodat — ma’rifat nurlari bilan

ong va ruhni tiniqlashtirishdir» degan jumlaning mohiyatiga

kirishga harakat qiling. Fikrlaringizni o‘rtoqlashing.

4. Yassaviy: «Nodonligim meni rasvo qildi, do‘stlar

» deganda kimni nazarda tutgan bo‘lishi mumkin?

O‘zinimi? «Rasvo bo‘lish» iborasining zamirida qanday

ma’no borligi haqida o‘ylab ko‘ring.

«DEVONI HIKMAT»DAN

NAMUNALAR

Bismilloh deb bayon aylab, hikmat aytib,

Toliblarga durri guhar sochdim mano.

Riyozatni qattiq tortib, qonlar yutib,

Man daftari soniy1 so‘zin ochdim mano.

So‘zni aytdim har kim bo‘lsa diydor talab2,

Jonni jonga payvand qilib, rangni3 ulab,

1 D a f t a r i s o n i y — ikkinchi daftar.

2 D i y d o r t a l a b — xudo diydorini ko‘rishga talabgor.

3 R a n g — tomir.

147

G‘arib, faqir1, yetimlarni ko‘nglin ovlab,

Ko‘ngli qattiq xaloyiqdin qochdim mano.

Madinaga Rasul borib bo‘ldi g‘arib,

G‘ariblig‘da mehnat tortib bo‘ldi habib2,

Jafo tortib yaratqang‘a bo‘ldi karib3,

G‘arib bo‘lib aqbolardin4 oshdim mano.

Oqil ersang g‘ariblarni ko‘nglin ovla,

Mustafo5dek elni kezib yetim ovla.

Dunyoparast nojinslardan bo‘yun tovla,

Bo‘yun tovlab daryo bo‘lib toshdim mano.

Oltmish uchga yoshim yetti, o‘ttum g‘ofil,

Haq amrini mahkam tutmay o‘zum johil.

Ro‘za-nomoz qazo qilib bo‘ldim kohil6,

Yomon izlab, yaxshilardin kechdim mano.

G‘arib, faqir, yetimlarni har kim so‘rar,

Rozi bo‘lur ul bandadin parvardigor.

Ey bexabar, sen bir sabab, o‘zi asror,

Haq Mustafo pandin eshtib aydim mano.

1. Hikmatning «Toliblarga durri guhar sochdim

mano» misrasini tahlil qiling.

2. «Ko‘ngli qattiq xaloyiq» deganda siz kimni tushunasiz?

Nega ulug‘ alloma ulardan qochgan deb

o‘ylaysiz?

3. «G‘arib bo‘lib aqbolardan oshdim mano» deganda

Yassaviy qanday g‘ariblikni nazarda tutayotganligi

haqida o‘ylab ko‘ring.

4. «Ey bexabar, sen bir sabab, o‘zi asror, Haq

Mustafo pandin eshtib aydim mano» misralarida kimni,

nimadan bexabar deyilayotir? «Sen bir sabab» deya

kimga murojaat qilinayotir? Kim sabab? Nimaga sabab?

Oqibat nima? Shular haqida mulohaza yuriting.

1 F a q i r — musofir odam, sirdosh maslakdosh topmagan, o‘zini

begona his etgan kishi, haqparast darvesh.

2 H a b i b — do‘st.

3 K a r i b — yaqinlashgan.

4 A q b o — dovon, qiyinchilik.

5 M u s t a f o — tanlangan.

6 K o h i l — yalqov.

148

\* \* \*

Nafsing seni oxir damda gado qilg‘ay,

Din uyini g‘orat qilib, ado qilg‘ay,

O‘lar vaqtda imoningdin judo qilg‘ay,

Oqil ersang, nafsi baddin bo‘lg‘in bezor.

Fir’avn1 Qorun2 shayton so‘zin mahkam tutti,

Bul sababdin yer yorildi, ani yutti,

Muso halim nosih3 bo‘lib so‘zlar aytti,

Quloq tutmay ul ikkisi bo‘ldi murdor.

Gunohingg‘a tavba qilib, yig‘lab yurg‘il,

Ketarmen deb ko‘rub, sen ham ibrat olg‘il,

Ketganlarni ko‘rub, sen ham ibrat olg‘il,

Ibrat olsang, yotmish yering bo‘lmish gulzor.

Mo‘min qullar dard-u holat paydo qildi,

Haq yo‘lida jon-u dilni shaydo qildi,

Dunyo tashlab, oxiratni savdo qildi4,

Savdo qilsang, hur-u g‘ulmon bari tayyor.

Qul Xoja Ahmad, nafs ilgidin qilurman dod,

Piri mug‘on bo‘lg‘aymukin anga jallod.

Bexabarlar eshitmaslar dod-u faryod,

Qon yig‘lag‘il, eshitsun ul parvardigor.

1. Nima uchun nafs odamning ruhiy dunyosiga bu

qadar qarshi qo‘yilayotganligi sabablari haqida o‘ylab

ko‘ring.

2. Uchinchi banddagi «Ketganlarni ko‘rub, sen

ham ibrat olg‘il, Ibrat olsang, yotmish yering bo‘lmish

gulzor» misralarida ketganlar misolida kimlar nazarda

tutilayotir deb o‘ylaysiz? «Ibrat olish» deganda

nimani tushunish mumkin?

1 F i r’ a v n — Qadimgi Misr podsholarining umumiy nomi, dunyoga

mehr qo‘yib, xudoni esdan chiqargan shoh timsoli.

2 Q o r u n — behisob boylik jamlagan xasis boy, xasisligidan uni yer

yutgan.

3 N o s i h — nasihatgo‘y.

4 Savdo so‘zi bu yerda ikki ma’noda kelgan: a) sotib olish, «oxi

ratni savdo qildi», ya’ni dunyoni oxiratga almashtirdi; b) shaydo,

devona bo‘lib sevish, «savdo qilsang» — shaydo bo‘lsang, sevsang

demak.

149

3. Keyingi banddagi: «Mo‘min qullar dardu holat

paydo qildi» misradagi shoh ibora — dardli holat

tashiyotgan ma’no haqida mulohaza yuriting.

4. Shu banddagi: «Dunyo tashlab, oxiratni savdo

qildi» misrasini tahlil qiling.

NAZARIY MA’LUMOT

Hikmat haqida

Ma’lumingiz bo‘lsinkim, Sharq she’riyatida, dunyoviy

va ilohiy ilmlar olamida alohida hikmatlar faqat

Yassaviy tomonidan bitilgan. Har xil mavzulardagi hikmatli

so‘zlar millatning ko‘p ulug‘lari tomonidan u yoki

bu shaklda aytilgan. Lekin ma’lum tartib berib, o‘ziga

xos shaklga solib Yassaviy tomonidan yaratilgan.

Adabiyotshunoslik bilan bog‘liq lug‘atlarda ham, izohli

lug‘atlarda ham hikmatlarga alohida qoidasifat fikr berilmagan.

Hikmat so‘zining dastlabki lug‘aviy ma’nosi —

o‘ta donolik, donishmandlik, aql-zakovat. Ikkinchi ma’nosi

esa tagini anglash qiyin bo‘lgan, yashirin bir ma’no,

yashirin bir sabab1.

Shularga asoslanib, hikmatlarni zamirida katta

yashirin ma’no jamlagan, o‘ta donishmandlik bilan bitilgan

va nazmiy tartibga solingan, ifodasi hamda o‘qilish

ohangi bilan xalq og‘zaki ijodiga yaqin bo‘lgan she’riy

asar deyish mumkin. Ular kishi ruhiga yaqin, hamohang

qiroat bilan o‘ziga xos bir qo‘shiqday kuylanadi.

Hikmatlar o‘quvchiga uning tushunchalari va

dunyoqarashi doirasiga qarab har xil ta’sir ko‘rsatadi, o‘z

darajasida mulohaza uyg‘otadi. Yuqoridagi hikmatlarga

ishq, haqiqat, adolat, qanoat, diyonat singari masalalarga

islom dini aqidalariga tayangan holda tartib berilgan.

Ular muallif vafotidan bir necha yillar o‘tgach, xalq

og‘zidan yig‘ib olingan. Hikmatlar xalq she’riyatiga

o‘xshab kishi ruhiga yaqin. Hikmatlar bir o‘rinda orif

nomidan, ikkinchi bir shaklda oshiq tilidan, uchinchi bir

holatda shayx da’vati tarzida, yana bir o‘rinda donish

1 O‘zbek tilining izohli lug‘ati. 2 tomlik. 2-tom. Moskva, «.onneee

ycue» nashriyoti, 1981.

150

mand g‘oyalari sifatida, bir joyda darvesh qarashlari

shaklida yangraydi. Hikmatlardagi timsollar juda teran

va murakkab. Ularni tahlil va talqin etish ham oson

emas. Hikmatlarga erkin mushohada usuli bilan yondashish

kerak. Ular odamni o‘z-o‘ziga tanqidiy nazar

bilan qarashga undaydi. O‘zligini taftish qilishga yo‘naltiradi.

NAJMIDDIN KUBRO

(1145—1221)

Muazzam Sharqning ilm-u donishi, ma’naviyatini

qancha ko‘p va xo‘b o‘zlashtirsak, fikrimiz

shuncha ravshan, ruhimiz shuncha bardam

bo‘ladi.

Najmiddin Komil

Ulug‘ insonlar haqida fikr bildirmoq, ularning hayoti

va ijodi haqida mulohaza yuritmoq oson emas.

Ulug‘larning ishqi oliylari, e’tiqodlari, tafakkur ganjinalariga

havas qilamiz, ulardan bahramand bo‘lishga

harakat qilamiz. Bunday kishilar shaxsini o‘rganish bilan

qalbimizga nazar tashlaymiz. O‘z vijdonimizni taftish

qilamiz, uni tozalash, hayot tarzimizni to‘g‘rilik va

ezgulik sari yo‘naltirishga ehtiyoj sezamiz. Chunki

ularning hayot tarzi, ezgu amallari bizga saboq. Shunday

buyuk zotlardan biri Najmiddin Kubro bo‘ladilar. Siz u

haqda tarix darsliklarida o‘qigansiz. Xiva yaqinidagi

Sayot qishlog‘ida tug‘ilgan Najmiddin Kubroning nomi

tirikligidayoq yetti iqlimga ketgan edi. O‘z zamonasi

ilm-u urfonida Najmiddin Kubroga teng keladigan

birorta olim bo‘lmagan. Shu bois ham unga «Kubro»

ismi berilgan. Alisher Navoiyning «Nasoyim ul-muhabbat

» asarida shunday yoziladi: «Alarg‘a kubro ondin

laqab bo‘ldiki, har kim bila munozara va mubohasa qilsalar

ermish, ul kishi g‘olib bo‘lurlar ermish». Kubroning

«valiytarosh», ya’ni valiylar yetishtiruvchi, «tummatul

kubro (balo-qazolarning oldini oluvchi, buyuk

bashoratchi)», «abuljannob (parhez qiluvchi, dunyoviy

ikir-chikirlardan uzoq turuvchi)» kabi nom va laqablari

bo‘lgan.

151

Najmiddin Kubro ham bunday mavqega osonlikcha

erishmagan. U o‘z ilohiy iste’dodini tinimsiz ilm o‘rganish,

zahmat chekish orqali yuksaklikka ko‘tardi. Ilm

olish yo‘lida mashaqqatlardan cho‘chimadi, egallagan

bilimlaridan hech qoniqmadi, ilm istab Misr, Tabriz va

boshqa ko‘plab o‘lkalarni kezdi. Tinimsiz mehnat, izlanish,

mashaqqatlar uni komillik darajasiga ko‘tardi.

Najmiddin Kubro dunyoviy bilimlarda yuqori martabaga

erishgach, bu bilimlar Haq ma’rifatini idrok etish

uchun kam ekanligini anglaydi. Endi u botiniy bilim,

g‘ayb asrorini o‘rganishga kirishadi. Bu nihoyatda mashaqqatli

yo‘l bo‘lib, Najmiddin Kubro bu og‘ir sinovlarni

ustozlari rahnamoligida yengib o‘tdi. Shundan

keyin u olamga boshqacha qaraydigan, faqat kitoblardagi

bilimlarni takrorlaydigan olimlardan farq qilib, erkin,

ozod mushohada etadigan, mohiyatni teran idrok etib,

buni odamlarga yetkaza oladigan darajaga erishdi.

O‘sha davrlarda qudratli imperiya hisoblangan

xorazmshohlar davlatida mansabparastlik, manmanlik,

kibr-u havo, boylik ketidan quvish avj olgan edi. Soxta

shuhrat xorazmshoh ko‘zini ko‘r qiladi. Uning kaltabinligi

natijasida mamlakat tanazzulga yuz tutadi. Shoh uni

balolardan ogoh etmoqchi bo‘lgan olim-u fuzalolarni

ta’qib etadi. Hatto Najmiddin Kubroning iste’dodli

shogirdi Majdiddin Bag‘dodiyni qatl ettiradi. Shunda

Najmiddin Kubro shogirdlariga: «Endi yurtingizga boring.

Sharqdan fitna olovi kelmoqda, ko‘p o‘tmay u

hamma yoqni kuydirib kul qiladi», deydi. Shogirdlari:

«Ustod, duo qiling, bu ofat musulmon olamidan daf

bo‘lsin, axir Sizning duoyingiz har doim ijobat bo‘lg‘ayku

», deyishadi. Bunga javoban hazrat: «Bu qazoyi

mubram (o‘zgarmas)dir. Uni duo bilan qaytarib bo‘lmaydi

». «Unday bo‘lsa sizni ham olib ketaylik», deya

iltijo qilgan shogirdlarga hazrat qat’iy qilib: «Men bu

jangda shahid bo‘laman, menga kindik qonim to‘kilgan

tuproqni, Xorazmni tark etishga ruxsat yo‘q», deydi

(Abdurahmon Jomiyning «Nafohot-ul uns» asaridan).

Bashorat qilingan ofat mashriqdan mo‘g‘ul bosqinchisi

qiyofasida bostirib kelib, gullagan o‘lkani vayronaga

aylantirdi. Chingizxonday shafqatsiz bir xoqon ham

152

Najmiddin Kubroga o‘z yaqinlari bilan shahardan

tashqariga chiqib ketishga ruxsat beradi. Shayx bu

marhamatni rad etadi. Xorazmshoh tashlab qochgan

vatan himoyasiga qilich ko‘tarib, shohdan marhamat

ko‘rmagan pok imonlilarga bosh bo‘lib 76 yoshli

Najmiddin Kubro chiqadi. Ular bir necha kun Urganch

qal’asini dushmandan saqlab turadilar. Alisher Navoiyning

yozishicha, Najmiddin Kubro bir hamlada dushman

bayrog‘ini tortib olgan va o‘lganidan keyin ham uni

qo‘lidan bo‘shatmagan. O‘n nafar yog‘iy harchand

urinib bayroqni ololmaganlar. Shunda shahid shayxning

barmoqlarini bittalab chopganlar.

Najmiddin Kubro ulkan olim sifatida kishi ruhiyati,

ruhiy xislatlarini chuqur tahlil qilgan. U insonning nozik

holatlarini, ruhiy kechinmalarini puxta o‘rgangach,

inson ruhi ko‘zga ko‘rinmas, latif markazlardan iborat

ekanligini kashf etgan, ya’ni «latoyif nazariyasi»ni ishlab

chiqqan. Bu ong va tuyg‘u, ruh va jism o‘rtasidagi nafis

bir narsa. U shunday nozikki, uni ilg‘ash nihoyatda

mushkul. Inson ruhi bilan bog‘liq bu manzaralar va

holatlar G‘arb falsafasida (Kafka, Shopengauer, Freyd)

XIX asrga kelib o‘rganilgan bo‘lsa, inson qobiliyatining

bu mo‘jizalari Sharq allomalari tomonidan necha asrlar

oldin bayon etib qo‘yilgandi.

Najmiddin Kubroning «Al usul al-ashara» («O‘n

usul»), «Risolai Najmiddin» asarlarida o‘z-o‘zi bilan

kurashish, gunoh ishlarni qilmaslik, gunoh lazzatini totgan

nafsga mag‘lubiyat alamini tottirish, nafsni yengishga

va sabr-qanoatli bo‘lishga chaqiradi.

Najmiddin Kubroning badiiy ijodi — ruboiylari ham

buyuk shayxning falsafiy qarashlari, ichki dunyosi,

botiniy kechinmalarini yorqinroq his etishga yordam

beradi. Uning ruboiylari misolida dunyoviy va botiniy

ilmlarni iloji boricha ko‘proq qalblarga singdirish uchun

kurashini ko‘rish mumkin. Ruboiylarni o‘qir ekansiz,

qat’iyatli va go‘zal xulq sohibi bo‘lishga chorlaganlikning

guvohi bo‘lasiz, ishq bilan limmo-lim oshiq qalb

jilvalanishlari sizni o‘ziga rom etadi:

Ishq dardi g‘arib tanimdagi jon bo‘lg‘ay,

Dard cheksa kishi axiyri inson bo‘lg‘ay.

153

Ishq dardi bilan yonishga da’vat zamirida mukammallikka

erishish maqsadi yotadi. Oshiq odam dardli

bo‘ladi. Bu dard kishini azoblarga soladi, shu bilan birga

mard qiladi.

Najmiddin Kubroning fikricha, ma’naviy tubanlik va

insonlikni yemiradigan illatlarni nafs keltirib chiqaradi:

Bir dev bor ichimda, asti pinhon bo‘lmas,

Boshini egmak oning oson bo‘lmas.

Nafs devining boshini yanchgan kishi qanoat mulkining

sohibqironi bo‘lib, poklik xazinasini qo‘lga kiritishi

mumkin ekanligi Najmiddin Kubro badiiyatida katta

o‘rinni egallagan.

Najmiddin Kubro ruboiylari o‘zbek tiliga iste’dodli

shoir Jamol Kamol tomonidan tarjima qilingan.

1. Buyuk allomaga «Kubro» laqabining berilishi

sabablarini matnga tayanib tahlil qiling.

2. Najmiddin Kubro erishgan komillik haqida

mulohaza yuriting. Umuman, «Komillik» tushunchasi

haqida o‘z fikringiz bo‘lishiga harakat qiling.

3. Matndagi «Haq ma’rifatini idrok etish» degan

tushunchani anglashga harakat qiling. «Haq ma’rifati»

deganda nimalar nazarda tutilayotganligi haqida o‘ylab

ko‘ring.

4. Najmiddin Kubro haqidagi «erkin, ozod mushohada

etadigan, mohiyatni teran idrok etib, buni

odamlarga yetkaza oladigan darajaga erishdi» degan

fikrlarning mag‘zini chaqishga urinib ko‘ring.

5. Najmiddin Kubroning shogirdlari bilan suhbati

va «Men bu jangda shahid bo‘laman, menga kindik

qonim to‘kilgan tuproqni, Xorazmni tark etishga

ruxsat yo‘q» deganiga tayanib, uning qudratiga baho

bering. «Kindik qoni to‘kilgan tuproq» tushunchasini

tahlil qiling, munosabat bildiring.

6. Odamning «o‘zi bilan o‘zi kurashishi»ni qanday

tushunish mumkin? Shu haqda fikr ayta olasizmi?

7. Matndagi «Ishq dardi g‘arib tanimdagi jon

bo‘lg‘ay, Dard cheksa kishi axiyri inson bo‘lg‘ay»

misralarga singdirilgan ishq dardi, dard chekish va

insonlik haqida, ularning o‘zaro aloqadorligi to‘g‘risida

o‘ylab ko‘ring. Fikrlaringizni o‘rtoqlashing.

154

RUBOIYLARDAN NAMUNALAR

Yo‘lingda samar hadis va afsona emish,

Ko‘yingda kezib el bari devona emish,

Savdoying ila men kabi ming dilso‘xta

Ka’ba sarimas, azimi butxona emish1...

Ishq yetsa ko‘ngilga, dilga u dard aylar,

Dardi dili mardni boz mard aylar.

O‘z otashi ishqida yonar ul, vale

Do‘zaxni chu o‘zgalar uchun sard2 aylar...

Ul boda ichib demasmen: hushyor bo‘layin,

Bul mastlig‘ aro nainki bedor bo‘layin.

Bir jomi tajalliyi jamoling menga bas,

To yo‘qligi borlikdin bezor bo‘layin...

Ey dil, diyonat3da ajab rasvosen,

Insof bila ayt, ishqqa nechun oshnosen?

Ishq otashi tez erur, sendek su emas,

Tuproq chu boshingga-ki yetar, bilgosen...

Ay tun, qorong‘u tun, sahar bo‘lgaysen,

Bu dardli dilimga sen samar bo‘lgaysen.

Ay subh, otlanib kelarsan oyo

Maqsudi dilim sari xabar bo‘lgaysen...

Har lahza bu mardona-yu farzona ko‘ngil,

Yongay sening ishqing bila jonona ko‘ngil.

Bir lahza muhabbat mayini tark etsam,

To‘lgan shu jigar qoniga paymona ko‘ngil...

Yuzing, malagim, olamoroyi4 hama,

Vasling tun-u kun, bas tamannoyi5 hama.

Xushdir menga el oldida ohlar urishim,

Lek elga yoqar ohi hama, voyi hama...

1 Bu o‘rinda ishq dardida o‘zligini unutib butxonada (cherkovda)

go‘lahlik qilgan shayx nazarda tutilmoqda.

2 S a r d — sovuq.

3 D i y o n a t — vijdon, vijdonlilik, insof.

4 O l a m o r o y — olam aro.

5 T a m a n n o — istash, xohish, orzu.

155

Har sabzaki suv yaqosida yuz ochmish,

Bir ruhi farishtadir, magar ko‘z ochmish.

Bir xoki parivashki, yomon qo‘yma qadam,

Bu go‘shaki chun lola-yu nargis ochmish...

1. Birinchi ruboiydagi ishq yo‘lida aytilgan gaplarning

barisi hadis va afsonalarga aylangan. Ma’shuqa

shaxsini aniqlashga urinib ko‘ring.

2. Ko‘yida bari elni devona qilgan, Najmiddin

Kubrodek allomani oshiqi zor etgan Ma’shuqa qudrati,

oshiqlarning muhabbati haqida mulohaza yuriting.

3. Ikkinchi ruboiyda ko‘ngillarga dard soladigan

qanday ishq haqida gapirilayotganligini o‘ylab ko‘ring.

Bu ishqning odamga ta’siri haqida matnga tayanib

mulohaza yuriting.

4. Ichganda hushdan ayiradigan, bedorlikdan bezishga

asos bo‘ladigan bodaning ramziy ma’nosini

Najmiddin Kubro shaxsiga tayanib kashf qilishga urinib

ko‘ring.

5. «Tuproq chu boshinggaki yetar, bilgosen» misrasi

tashiyotgan ma’noni kashf qilishga urinib ko‘ring.

6. Dardli dilga tongning otishidan qanday samar

bo‘lishi mumkinligi haqida o‘ylab ko‘ring. Muallif dilidagi

maqsadga tong qanday «xabar bo‘l»ishi mumkinligi

haqida biror fikr aytishga urinib ko‘ring.

7. Yuzi vasli tun-u kun «hama»ning orzusi bo‘lmish

Ma’shuqa dardida qiynalayotgan oshiqning «ohi

hama, voyi hama»si nechun elga yoqishi sabablari

haqida o‘ylab ko‘ring.

8. Suv yoqasida yuz ochmish har qanday sabzaga

(o‘simlikka) farishtaning ruhi deb qarashdan ne

ma’ni? Buning zamirida qanday fikrlar berkingan?

9. Odamzodning ko‘nglini quvontirish uchun lolayu

nargislarni hadya etgan xokka shoir qanday nom

beryapti? Shu haqda matnga tayanib fikr ayting.

156

JALOLIDDIN RUMIY

(1207—1273)

Ota-bobolari asli xorazmlik Jaloliddin Rumiy tug‘ilishidan

ruhiy quvvat sohibi bo‘lgan. Alisher Navoiyning

«Nasoyim-ul muhabbat» asarida yozilishicha, Mavlono

Muhammad Jaloliddin Rumiy olti yoshida ekanida

uylarining tomida o‘z tengqurlari bilan o‘ynab yurardi.

Tengqurlardan biri unga: «Keling, birga tomdan sakraymiz

», deydi. «Bu it va mushuklarning ishidir. Agar

sizning joningizda quvvate bo‘lsa, osmon tomiga sekreli...

» deydi va shu holatda tomdan havoga ko‘tarilib,

ko‘zdan g‘oyib bo‘ladi. Bolalar iztirobdan qichqirishib,

yig‘lab qoladilar. Bir lahzadan keyin Jaloliddin Muhammad

o‘sha tomga tushadi va deydi: «Men sizlarga u

so‘zlarni aytib turganimda yashil kistvatlig‘lar (yashil

kiyimli farishtalar) meni osmonga eltdilar, ajoyib malaklarni

ko‘rsatdilar, sizlarning yig‘i-faryodingiz ko‘kka

chiqqach, yana olib tushib qo‘ydilar».

Jaloliddin Rumiy Balxda tug‘ilgan. Uning otasi —

Muhammad Bahouddin Valad zamonasining mashhur

kishisi, notiq, voyiz (va’zxon) bo‘lgan. U Najmiddin

Kubroning yaqin shogirdlaridan bo‘lib, «Sultonul

ulamo» darajasiga erishgan. Mavqeyi baland bo‘lgan

Bahouddin Valad Xorazmshoh bilan munosabati buzilgach,

oilasi, yaqinlarini olib Balxdan Bag‘dodga ko‘chib

ketadi. Otasi bilan Xuroson, Hijoz, Bag‘dod, Shomga

qilgan safarlaridan so‘ng Mavlono Jaloliddin Ko‘niyoda

(Turkiya) qo‘nim topadi. Jaloliddin Rumiy otasi vafotidan

so‘ng uning o‘rniga madrasaga bosh mudarris bo‘lib

tayinlanadi. Shu madrasada fiqh (diniy huquqlar) ilmidan

dars bera boshlaydi. U o‘qigan va’zlar shuhrati keng

tarqaladi.

Mavlono Rumiy umr bo‘yi diniy aqidalar istibdod

(jabr-zulm)iga qarshi inson ruhi erkinligini himoya qilgan,

irqi, tili va diniy mazhabidan qat’i nazar, insonlar

tengligini tashviq etgan. U diniy aqidalarga, fikr va

tuyg‘ularni zanjirband etuvchi urflarga qarshi kurashgan.

157

Jaloliddin ota yurtiga qaytmadi, o‘zini anatoliyalik

hisoblab, Rumiy taxallusini oladi. Uning ilmiy va adabiy

merosi g‘oyat katta. G‘azal, masnaviy va ruboiylardan

iborat «Devoni kabir» («Ulug‘ devon»)da uch mingdan

ziyod she’r mavjud, «Masnaviy» asari o‘ttiz bir mingdan

ortiq misradan iborat. Shoirning qo‘liga qalam olib yozgani

atigi o‘n sakkiz misra bo‘lib, qolganlari «kotibi

asror»lar tomonidan ko‘chada, uyda, majlisi samoda

yozib olinaverilgan.

Rumiyning musulmon olamida mashhur asari

«Masnaviy» oldindan o‘ylangan rejaga ega emas. Uning

yagona nizomi — erkinlik. Fikr, ruh erkinligi, ifoda

erkinligi, holat-kayfiyat erkinligi. Avlodlar «Forsiy

Qur’on» deb atagan bu kitobni u oddiygina qilib «Masnaviy

» deb atadi.

«Masnaviy» — olamni egallashga va o‘z-o‘zini

anglashga intilgan inson ruhining taronasi. Asar yozilib,

nihoyasiga yetishi bilan uni yodlashga kirishilgan, uni

yod bilganlar «masnaviyxon» nomini olgan. «Masnaviy»

asosida o‘nlab to‘plamlar, arab, fors, turk tillarida yuzlab

jild tahlil va talqinlar bitilgan. Rumiy «Masnaviy» asaridagi

murakkab falsafiy muhokama va mushohadalarni

«Ichingdagi ichingdadir» asarida ravshan va sodda shaklda

tushuntirib bergan. Gegel, Kant, Shopengauer,

Freydlar falsafasi bilan tanish odam «Ichingdagi ichingdadir

»ni o‘qisa, hammasi Sharqda allaqachon aytib

qo‘yilgan ekanligiga ishonch hosil qilishi tabiiy.

Rumiyning g‘azal va ruboiylari ham o‘ta maroqli.

Uning ruboiylari nafaqat falsafiy qarashlarni, balki samimiy

his-tuyg‘ularni bayon etadi. O‘qigan kishi ko‘nglini

go‘zallikka oshno qiladi. U insonni o‘ziga tanishtiradi.

Jaloliddin uchun muhabbat — butun borliqni

harakatga keltiruvchi kuch edi. Uning fikricha, don

ham, maysa ham, jonivor ham seva oladi. Lekin faqat

tana va terisi bilan. Insongina ham jismi, ham aql-idroki,

ham xayoli, ham xotirasi ila sevishga qodir.

Rumiy ayolga muhabbatni olqishlaydi. Zero, inson

o‘ziga o‘xshagan insonga muhabbat qo‘yish bilan

o‘z ruhiyatini, umuman, insonlik mohiyatini anglab

yetadi:

158

Ayo g‘uncha, qizil qonlar aro sen o‘zni tark etding,

Ayon etgil, nadir sevgi, nadir ul o‘zni tark etmoq!

Rumiy tiyrak va hushyor ko‘z bilan dunyoga nazar

soladi, insonni qanday bo‘lsa, shunday olib o‘rganadi.

Inson qalbi to‘ridagi eng nozik, eng yashirin sirlarini

oshkor etadi, ruhiyat qatlaridagi qonuniyat va zaruratlarni

ko‘rsatib beradi. Uning asarlarini o‘z-o‘zini,

o‘zlikni tanish kitobi, deb aytish mumkin.

Rumiy asarlarining bu darajada maroq va hayrat bilan

o‘qilishiga, jozibadorligiga yana bir sabab, iste’dodli

shoir Jamol Kamolning tarjimonlik mahorati, ruboiylarni

aruz vazniga solib o‘zbek tiliga o‘girganidadir.

1. Navoiy bergan ma’lumotlarga tayanib, Rumiyning

shaxsi haqida mulohaza yuriting.

2. Oilaviy muhit, ota-onaning ma’naviyati darajasi

farzandlar kamoloti yo‘lida nechog‘li ahamiyatli ekaniga

Rumiy oilasi, hayoti va o‘z hayotiy tajribalaringiz

misolida munosabat bildiring.

3. «Jaloliddin uchun muhabbat — butun borliqni

harakatga keltiruvchi kuch edi» jumlasining mag‘zini

chaqing. Borliqning harakati bilan muhabbat o‘rtasida

qanday bog‘liqlik bo‘lishi mumkinligi haqida o‘ylab

ko‘ring.

4. «...inson o‘ziga o‘xshagan insonga muhabbat

qo‘yish bilan o‘z ruhiyatini, umuman, insonlik mohiyatini

anglab yetadi» jumlasini tahlil qilishga urinib

ko‘ring. O‘zgaga ko‘ngil berish bilan insonlik mohiyati

orasida qanday bog‘lanish bor deb o‘ylaysiz?

5. «Ayo g‘uncha, qizil qonlar aro sen o‘zni tark

etding, Ayon etgil, nadir sevgi, nadir ul o‘zni tark

etmoq!» misralarini tahlil qiling. G‘unchaning ochilishi

bilan sevgi orasida qanday bog‘lanish bo‘lishi

mumkinligi haqida o‘ylab ko‘ring.

RUBOIYLAR

Jonim berayin, ol uni, jondin kechma,

Dildan kechayin, ol, u jahondin kechma.

Sen o‘qsen-u men esam kamonmen hanuz,

Ey o‘q, sabr ayla, kamondin kechma.

159

Ey bosh, sabab senda, sabab senda, sabab,

Ey tan, ajab1 senda, ajab senda, ajab.

Ey dil, talab senda, talab senda, talab,

Ey jon, tarab2 senda, tarab senda, tarab.

Men o‘lsam agar, boshimda giryon bo‘lmang,

Jononima topshiring-u, nolon bo‘lmang.

Jonsiz u labimga lab qo‘yib jononim,

Jon menga ato aylasa, hayron bo‘lmang.

Sendanmu chu bezor bo‘layin? Yo‘q, yo‘q, yo‘q!

Bir boshqasiga yor bo‘layin? Yo‘q, yo‘q, yo‘q!

To bog‘i visolingda faqat gul ko‘rdim,

Guldin kechibon, xor bo‘layin? Yo‘q, yo‘q, yo‘q!

Ey oy, agar samoda porloq nursen,

Yorim yuzicha ravshan emas, benursen.

Ey nargis, agarchi toza-yu maxmursen3,

Yorim ko‘zicha xumor emas, ma’zursen.

Oy ketdi balandlab, biz esa past bo‘ldik,

Yor hushiga keldi, biz esa mast bo‘ldik.

Ey jon-u jahon, so‘ngra nelar bo‘lganini

Sen so‘ylama, chun har neki bo‘lmas, bo‘ldik.

Boshimni hamisha ostonangga qo‘yay,

Ko‘nglimni sochingga — o‘ynagoningga qo‘yay.

Jon og‘zima keldi, hoy, o‘zing lab tutgil,

Jonimni qulay qilib dahoningga qo‘yay.

Vaslingni tilab xasta-yu zorman kun-u tun,

Ishqing mayi birla beqarorman kun-u tun.

Mastlarga xumor aslida bir kun bo‘lg‘ay,

Men mastni ko‘ringizki, xumorman kun-u tun.

Ey do‘sti azizlarim, judolik etmang,

Ko‘p hoyu havas birla xatolik etmang.

Bir jumlada so‘zlar kabi mardona turing,

Amr o‘ldi vafoki, bevafolik etmang.

1 A j a b — ajoyib, ajib.

2 T a r a b — shodlik, xursandchilik.

3 M a x m u r — xumorlik.

160

1. «Sen o‘qsen-u, men esam kamonmen hanuz, Ey

o‘q, sabr ayla, kamondin kechma» misralarida tasvirlangan

holatni ko‘z oldingizga keltiring. Muallif nimani

so‘rayapti-yu, qanday so‘rayapti?

2. Ikkinchi ruboiyni qayta o‘qing. Odamning oqibat

emas, sabab ekani haqida o‘qigansiz. Eslang-chi,

odam nimalarga sabab bo‘lgan edi?

3. Odamning joni qachon «tarab» bo‘lishi mumkin?

«Tarab»larning sabab va oqibatlari haqida fikrlashing.

4. Uchinchi ruboiydagi «Jononima topshiring-u,

nolon bo‘lmang» misrasida qanday «jonon» haqida

gap ketayotgani to‘g‘risida o‘ylab ko‘ring. Jonni olish

va uni berish qudratiga ega bo‘lgan «jonona»ni kashf

qilishga urinib ko‘ring.

5. Yoridan bezib, o‘zgaga yor bo‘lishga qat’iy e’tiroz

bildirayotgan oshiq visol bog‘ida ko‘rgan gul haqida

o‘ylab ko‘ring. Gul, sizningcha, nimaning ramzi

bo‘lishi mumkin?

6. «Yo‘q»larning uch marta takrorlanishi sababi

haqida biror narsa ayta olasizmi? Rumiyga xos bo‘lgan

bunday takrorlarning ruhiyatingizga ko‘rsatgan

ta’siriga tayanib fikr ayting.

7. So‘nggi ruboiyda Rumiy odamlarni kimdan yoki

nimadan judo bo‘lmaslikka chaqirayotir, deb o‘ylaysiz?

Hoyu havaslarga berilib qolib, xato qilib qo‘yishni

qanday tasavvur qilasiz? Bu xatolarning oqibatlari

haqida suhbatlashing.

8. «Bir jumlada so‘zlar kabi mardona turing, Amr

o‘ldi vafoki bevafolik etmang» misralarini sharhlang.

Odamni vafodorlikka undashga asos qilib olingan ifodaga

diqqat qiling.

ALISHER NAVOIY

(1441—1501)

O‘zbek xalqining buyuk farzandi, yirik mutafakkir

shoir, olim va davlat arbobi Alisher Navoiy hijriy yil

hisobi bilan «o‘n yettinchi ramazon oyi sana 844-tovuq

yili1» (milodiy 1441-yil 9-fevral) Xuroson davlatining

1 X o n d a m i r. Makorim ul-axloq. T.: G‘. G‘ulom nomidagi

nashriyot. 1967, 27-bet.

6—Ona tili va adabiyot (koll.) 161

yirik shahri Hirotning Bog‘i Davlatxona mavzeyida xizmatchi

oilasida dunyoga keladi.

Alisher bolaligidanoq o‘zining o‘tkir zehni, ziyrakligi,

xush xulqi va xushfahmliligi bilan tengdoshlari orasida

alohida ajralib turgan.

Alisher uch-to‘rt yoshidayoq she’r eshitish, she’r

o‘qish va yodlashga qiziqadi, she’riyatga mehr qo‘yadi.

Buyuk zotlar dunyoga kelishlaridan ilgariyoq ishq

dardiga mubtalo bo‘lar ekanlar. Bu dunyoga kelgach,

ularning amallari, xulqlari, deganlari va bitganlari ishq

bilan yo‘g‘rilar, vafo va sadoqat bilan ziynatlanar ekan.

Alisher Navoiy ham shunday buyuklardan edi. Uning

asarlarida yuqoridagi fikrning isbotini ko‘plab uchratish

mumkin. Chunonchi, «Farhod va Shirin» dostonida

shunday bayt bor:

Dedi: Qay vaqtdin o‘lding ishq aro mast,

Dedi: Jon ermas erdi tanga payvast.

Yoki to‘rt-besh yoshli go‘dakning tojik shoiri Qosim

Anvor g‘azallarini yod aytishi, maktab yoshida Farididdin

Attorning «Mantiq ut-tayr» falsafiy dostonini yodlashi,

yetti-sakkiz yoshidan g‘azallar bitishi, o‘n ikki-o‘n

uch yoshlarida mamlakat bo‘ylab shuhrat taratishi,

hukmronlar e’tiborini qozonishi Alisher Navoiyning

dunyoga buyuk bo‘lib kelganligi kafolatidir.

Davlatshoh Samarqandiy «Tazkiratush-shuaro» asarida

yozadi: «Sulton Abulqosim Bobur (1422—57) so‘zamol

va hunarparvar podshoh edi. U ba’zi paytlarda ulug‘

amir bitgan turkiycha, forsiycha she’rlarni mutolaa qilar,

ta’bining qudrati va sharofatli so‘zlarining shirinligidan

hayratlanar, taajjubga tushar, ziyrakligi, muloyimligi

uchun ofarinlar o‘qir edi.»

Nizomiy Aruziy Samarqandiy «Majma’un-navodir»

asarida yozishicha, u vaqtlarda shoir bo‘lishni istagan

kishi o‘zidan oldin o‘tganlar ijodidan yigirma ming bayt,

zamondosh shoirlar ijodidan o‘n ming bayt she’rni yod

olishi kerak ekan. Navoiy Attorning «Mantiq ut-tayr»

dostonidan tashqari (dostonni to‘liq yod bilgan) «Muhokamat

ul-lug‘atayn»da o‘zi qayd etishicha, yigitlik yilla

162

rida o‘zi sevgan shoirlarning «shirin ash’ori va rangin

ab’yotidin» ellik mingdan ortiq baytni yod bilgan ekan.

Alisher o‘n ikki yoshida (1455- yil) otasidan yetim

qoladi va Xuroson podshosi Abulqosim Bobur saroyiga

xizmatga kiradi.

Abulqosim Bobur adabiyot va san’atni sevar, ijodkorlarni

qadrlar, o‘zi ham o‘zbek va fors tillarida g‘azallar

yozar edi. Ma’rifatparvar hukmdor Alisherni o‘z tarbiyasiga

oladi. Uning iqtidorini, qobiliyatini e’zozlab,

bilim olishi, ijod qilishi va shoirlik malakasini oshirishiga

e’tibor qaratadi. 1456- yil Abulqosim Bobur o‘z poytaxtini

Xurosondan Mashhadga ko‘chiradi va Alisherni

ham o‘zi bilan olib ketadi. 1457- yil Abulqosim Bobur

vafot etdi. Alisher Mashhadda qolib o‘qishni davom

ettirdi. U mantiq, falsafa, riyozat (matematika) kabi fanlar

bilan shug‘ullandi. Ayni vaqtda, o‘zbek va fors tillarida

go‘zal g‘azallar bitib, el orasida «zullisonayn» shoir

sifatida tanildi. Alisher o‘zbek tilidagi she’rlarida

«Navoiy», fors tilidagi she’rlarida «Foniy» taxallusini

qo‘llaydi.

Navoiy Mashhadda Sayid Hasan Ardasher, Pahlavon

Muhammadlar bilan yaqin do‘st bo‘ladi va bu ma’rifatparvar

kishilar haqida keyinchalik «Holati Sayid Hasan

Ardasher», «Holati Pahlavon Muhammad» kabi adabiybiografik

asarlar yozadi.

Navoiy taxminan 18—19 yoshlarida Abdurahmon

Jomiy bilan tanishadi. Navoiyning bilim saviyasi,

qobiliyati va she’riy iqtidoridan xursand bo‘lgan Jomiy

uni ham farzand, ham shogird sifatida qadrlaydi. Keyinchalik

bu ikki ulug‘ shoir o‘rtasidagi ustozlik va shogird

munosabatlari yanada mustahkamlanib, hamkorlikka

aylanadi.

Alisher 1466- yil Samarqandga keladi va u yerda

dastlab moddiy qiyinchilikda yashaydi. Shunga qaramay,

Samarqand madrasalarida tahsil oladi, ilm-fan, adabiyot

va san’at ahli bilan tanishadi. O‘zining iqtidori, qobiliyati

bilan tez orada obro‘ va e’tibor qozonadi.

Bu davrda Samarqand Hirotdan keyin ikkinchi yirik

ilmiy-madaniy markaz hisoblanar edi. U bu yerda

mashhur olim Xoja Fazlulloh Abulaysdan saboq oladi va

163

unga farzanddek bo‘lib qoladi. Navoiy Vafoiy taxallusi

bilan she’rlar bitgan Samarqandning ma’rifatparvar

hokimi Ahmad Hojibekning diqqatini o‘ziga tortadi.

Hokim uni o‘z homiyligiga olib, moddiy va ma’naviy

yordam beradi. Samarqand Navoiyning hayoti va ijodida

muhim ahamiyat kasb etadi.

1469-yili Husayn Boyqaro taxtni egallagach, Alisher

Navoiyni Hirotga, o‘z yoniga taklif etadi.

Navoiy Husayn Boyqaroning taxtga chiqishi munosabati

bilan «Hiloliya» qasidasini bitadi.

Husayn Boyqaro uni muhrdorlik vazifasiga tayinlaydi.

Keyinchalik (1472) bosh vazir lavozimiga ko‘taradi,

unga «Amiri kabir» (Ulug‘ vazir) unvonini beradi.

Navoiy o‘zining olijanob va eng yuksak orzulari —

xalqqa xizmat qilish, mamlakat osoyishtaligini saqlash,

hokimiyatni mustahkamlash, fan va adabiyot, obodonchilik

madaniyatini rivojlantirishdek ulkan ishlar qanchalik

og‘ir va mas’uliyatli bo‘lmasin, ularni katta mehrmuhabbat

va ulug‘vorlik bilan amalga oshirdi. «Ixlosiya»

madrasasi, «Xalosiya» xonaqohi, «Shifoiya» tabobatxonasi,

Jome’ masjidi, «Dorul-huffoz» (qiroatxona) va

shunga o‘xshash boshqa o‘nlab binolar, rabotlar qurdiradi,

kanallar qazdiradi. Har yili 2 mingga yaqin bevabechoraga

kiyim-kechak, oziq-ovqat ulashadi. U o‘z

atrofiga o‘sha zamondagi eng mashhur olimlar,

san’atkorlar, quruvchilar, naqqoshlar, shoirlar va xattotlarni

yig‘adi va ularga har tomonlama homiylik qiladi.

Ular bilan doimo madaniyat taraqqiyoti va hatto davlat

ishlari to‘g‘risida ham maslahatlashib turadi.

1476-yili ig‘volardan qattiq charchagan Alisher

Navoiy vazirlikdan iste’foga chiqishga podshohdan izn

so‘raydi. Uning birdan bir orzusi Haj safariga borish va

tamoman ijod bilan shug‘ullanish edi. Sulton noiloj

uning iltimosini qondiradi.

Alisher Navoiy 1472—1476-yillar birinchi she’riy

devoni «Badoye ul-bidoya», 1486-yilda ikkinchi devoni

«Navodir un-nihoya»ni yaratdi.

1483—1485-yillar davomida «Xamsa» asari yaratildi.

1491—1492-yillarda u o‘zbek tilida yozgan hamma

she’rlaridan yaxlit bir devon tuzishga kirishadi. Devon

164

ustidagi ish 1498—1499-yillargacha davom etdi. U to‘rt

qismdan iborat bo‘lib, har qaysisi tugal bir devon edi.

Unga shoir «Xazoyin ul-maoniy» («Ma’nolar xazinasi»)

deb nom beradi. (Bu devon xalq orasida «Chor devon»

nomi bilan ham ataladi.) Bu devon tuzish tarixida katta

voqea edi.

Alisher Navoiy «Tarixi muluki Ajam», «Tarixi anbiyo

va hukamo», 1491-yilda «Majolis un-nafois» tazkirasini,

1492-yil adabiyot nazariyasiga oid «Mezon ul-avzon»

risolasini, 1495—1496-yillarda «Nasoyim-ul-muhabbat

», 1498—99-yillarda «Lison ut-tayr», 1499-yil «Muhokamat

ul-lug‘atayn», 1500-yil «Mahbub ul-qulub»

kabi bir qancha asarlar yaratdi.

Alisher Navoiy 1501-yil 3-yanvarda og‘ir betoblikdan

so‘ng hayotdan ko‘z yumdi.

Hurmatli o‘quvchi! Siz Navoiy ijodi bilan maktabning

5-sinfidan boshlab tanishib kelyapsiz. «Layli va

Majnun» haqida tasavvuringiz bor.

Navoiy «Xamsa»sining uchinchi dostoni bo‘lmish

«Layli va Majnun»dan parcha sizga nasriy bayoni bilan

taqdim etilmoqda. Asar matni ustida ishlaganingizda,

avval har bir baytni o‘zingiz tushunishga harakat qilib

ko‘ring. So‘ng tushunchangizni, kashfiyotingizni nasriy

bayon bilan taqqoslang. Mehnat va mashaqqat bilan

kashf qilingan haqiqat totli bo‘ladi. Ko‘nglingizda kashf

qilish lazzatini tuyasiz. Mana shu lazzat sizni ulug‘

bobokaloningizni anglash sari yetaklaydi.

1. Siz Alisher Navoiy haqida ma’lum tasavvurga

egasiz. O‘qiganlaringizga tayanib, u bilan yaqinlashishga

harakat qiling.

2. Navoiyning she’riyatga bo‘lgan mehridan kelib

chiqib, o‘z-o‘zingizga savol bering-chi, nechta she’rni

yod bilasiz?

3. So‘nggi xatboshilardagi murojaatning mag‘zini

chaqing. Qat’iy ishonch bilan «Layli va Majnun»dan

berilgan parchani o‘qishga kirishing.

165

LAYLI VA MAJNUN

(D o s t o n d a n b o b l a r)

X

Qaysning adam majlisidin qutulub, vujud mahdig‘a

tutulg‘oni va qon yutmoqdin xo‘rish va ishq doyasidin

parvarish topqoni va ishq zoti choshnisidan el ko‘ziga

shirin va dardi azaliy haroratidin xaloyiq nazarig‘a isig‘

ko‘rungoni.

Bu silsila halqasida dilgir,

Bu nav’ chekar sadoyi

zanjir:

Kim bari Arabda kamroni,

Bor erdi Arabqa hukmroni.

Mahkumi aning necha

qabila,

Iqbolig‘a istabon vasila.

Bechora ulusqa chorasoz

ul,

Xongustaru mehmonnavoz

ul.

Osmoqdin aning qozoni

tushmay,

Tun-kun o‘ti o‘chgali

yovushmay,

Kim bodiya ichra yo‘l qilib

gum,

Bu o‘t anga tiyra oqshom

anjum.

Donish anga kasbu, jud

pesha,

Donish bila jud etib

hamesha.

Otu tevasi hisob ila jo‘p,

Qo‘yu qo‘zisi hisobdin

ko‘p.

Aylab ani umri sur’atoyin

Bir yosh yo‘qidin asru

g‘amgin.

Moli ko‘p-u umri sust

payvand,

Farzandg‘a erdi orzumand.

Kim eskiribon hayoti raxti,

Mayl etsa yiqilg‘ali daraxti,

Naxl bo‘lg‘ay yonida

navbar,

Ra’noligi o‘ylakim

sanavbar.

Itgach shajarai baland

poya,

Solg‘ay boshig‘a bul naxl

soya.

Ya’ni duri bo‘lsa gum

sadafdin,

Xayli yorug‘ay duri

xalafdin.

Bo‘trotqali molini havodis,

Qo‘ymagay agar bor bo‘lsa

voris.

Umrig‘a uyoqsa mehri

xovar,

Tuqqon esa yana mehri

anvar,

Ul mehr chu irtifo’ tutqay,

Majmui qabilasin yorutqay.

G‘ofilki, qurudi chun

guliston,

Gulbong etmas

hazordaston.

166

Yo g‘am tuni o‘chsa G‘am xayli aro xuro‘sh

sham’i anvar,

Parvonadin o‘lmas uy

munavvar.

Komingni aningdek et

taxayyul,

Kim topmasang etgasen

tahammul.

Chun tengriga qildi ko‘p

tazarru’.

Topdi nekim ayladi

tavaqqu’.

Chu komi aning bor erdi

farzand,

Berdi xalife anga

xudovand.

Qaysi xalafi, xalifa zodi,

Ishq ahlig‘a qiblai murodi.

Nutfaki bo‘lub bu mazhari

ishq,

Ma’ni sadafida gavhari

ishq.

Tan maxzanining nuhufta

siymi,

Jon gulshanining yorug‘

nasimi.

Mehr oyati olida huvaydo,

Manshuri vafo yuzida

paydo.

Hukm ayladi mulk ishq

shohi,

«Kim dahrni moh to

bamohi.

Sur ichra yarog‘lasunlar

oyin,

Ko‘k toqini bog‘lasunlar

oyin.

Ul toq uza dardi jovidona,

Cholsun bu tarabda

shodiyona.

tushti,

Savdo cherikiga jo‘sh tushti.

Ochti ko‘zini balo sunub

qo‘l,

Kim, seli baloga aylagum

yo‘l.

Boshin siladi firoqi avbosh,

Kim, yog‘durg‘um bu bosh

uza tosh.

Yub og‘zini dard har

yomondin,

Kim, oh o‘ti ko‘kka

chekkum ondin.

Ko‘ngli sori ishq bo‘ldi

moyil,

Kim, yo‘q manga bo‘yla

pok manzil.

Alqissa, otosi topqach ul

dur,

Ko‘p sochti guhar qilib,

qilib tafoxur.

Qays ayladi o‘g‘il otini bot,

Kim, o‘z atosig‘a bu edi ot.

Hifz ayladi oni necha doya,

Har nav ishidin toparg‘a

voya.

Chirmab yana kishu os

birla,

G‘uncha kibi yuz libos

birla.

Yotquzdilar oni madh

ichinda,

Gul yofrog‘i tushti shahd

ichinda.

Doya kibi baxt ila saodat,

Alqissa nechukki bo‘lsa

odat,

Mardum kibi ko‘zda asrab

oni,

167

G‘ofil emas erdilar

zamoni.

Ko‘z uyida hifzini qilib

fosh,

Kim, ko‘z ichida ajab

emas yosh.

Ko‘z mahdi aro tutub ul

orom,

Zarfu mazruf, mag‘zu

bodom.

Qo‘ymas edi tegrasidagi el,

Kim, esgay aning sori

sovuq yel.

Sut bo‘g‘zidin o‘tgach-o‘q

bo‘lub qon,

Bag‘ri bu bahonadin

to‘lub qon.

Madh etmak ila tanini

ranja,

Tifl erkanida ko‘rub

shikanja.

Yerda yuruy olmasida

beshak,

Varzish qilibon kichikdin

emgak.

O‘t ko‘rsaki mayl etib

nihoni,

Ishq o‘ti tasavvur aylabon

oni.

Bo‘lmay g‘ofil dami g‘amu

dard,

Ulg‘aytibon oni dard

parvard.

Madh ichraki tortibon

fig‘onlar,

Afg‘onda darddin

nishonlar.

Bo‘lg‘och tili lafzdin

xabarliq,

Har lafzki deb bori

asarliq.

Chun aylay boshladi

takallum,

El hushin etib takallumi

gum.

Ruxsorida lam’ai malohat,

Guftorida nash’ai fasohat.

Har nuktakim ul rivoyat

aylab,

El ko‘ngli aro siroyat

aylab.

Ne qilsa bayon xiradg‘a

ma’qul,

Boshdin-ayog‘i nazarda

maqbul.

Har sori xabar topib

qaboyil,

Ko‘rmakligiga tilab

vasoyil.

Atrofdin el kelib talosha,

Ul nodirani qilib tamosha.

Ba’zi yuzidin topib

tahayyur,

Ba’zi so‘zidin qilib

tafakkur.

Jondin sevib oni benavolar,

Har kimki ko‘rub,

qilib duolar.

Bas tifli ajabki, yuz kuhan

sol,

Bo‘lg‘aylar vasfida aning

lol.

Sevmakda ato-ano

muvofiq,

Ma’shuq bir erdi, ikki

oshiq.

Behad eshitib chu bul ajab

so‘z,

168

Debkim, anga tushmasin Bo‘lg‘ay bori ilmdin

yomon ko‘z. barumand.

Jon pardasidin yopib Chun ilm ila arjumand

parandi, bo‘lg‘ay,

Ko‘z mardumidin sochib Ofoq aro sarbaland

sipandi. bo‘lg‘ay.

Yetgach yoshi to‘rt-u besh Ey piri muallim-u

arosi, muaddab,

Ta’lim so‘zin solib atosi. Aql o‘ldi qoshingda tifli

Istatti qaboyil ichra piri, maktab.

Ta’lim berurga benaziri. Bu tifl iligiga bir varaq ber,

Kim, maktab aro xujasta Lekin manga ishqdin sabaq

farzand, ber.

X

(B o b n i n g n a s r i y b a y o n i)

Qaysning yo‘qlik majlisidan qutulib, vujud beshigiga

tutilgani; qon yutmoqdan yemish va ishq doyasidan

parvarish topgani; ishq zoti bahrasidan el ko‘ziga shirin

va azaliy dard haroratidan xaloyiq nazariga issiq

ko‘ringani

Bu bo‘g‘ovlar halqasidagi g‘amgin kishining zanjirlari

shunday sado beradi: Arab yerida badavlat kishi bo‘lib,

u Arabistonga hukmronlik qilardi. Necha-necha qabilalar

uning hukmida edi, barcha qabilalar uning iqbolini

ko‘zlab ish ko‘rishardi. U bechora xalqning mushkulini

oson qiluvchi, hamisha dasturxoni yozug‘liq, mehmondo‘

st kishi edi. Osig‘liq qozoni o‘choqdan tushmas, tunkun

gulxanida o‘t pasaymas edi. Sahroda yo‘lini yo‘qotganlarga

bu o‘t qorong‘u kechadagi yorug‘ yulduz bo‘lib

ko‘rinardi. U bilimni kasb qilib, saxovatni hunar qilib

olgandi. Bilim bilan saxovat ko‘rsatardi. Ot, tuya, qo‘yqo‘

zilari son-sanoqsiz.

U tez o‘tuvchi umridan kuygan, bolasi yo‘qligidan

juda qayg‘urardi; moli ko‘p, o‘zi keksaygan, farzand

orzusida edi. Insonning hayot libosi eskib, umr daraxti

ham qulay deb qolganda, yonida go‘zalligi sanavbarga

o‘xshagan yosh mevali nihol bo‘lsa edi. Shu azamat

169

daraxt tubidan ko‘chib ketsa, bu nihol o‘sib soya solardi;

ya’ni yo‘qolgan sadafdan bir dur qolsa, uning qabilasi

shu durdan nur olardi. Agar bir merosxo‘r bo‘lsa,

uning moli dunyoda sovurilishdan saqlanardi. Umr

quyoshi botar ekan, uning o‘rniga yana yorug‘ quyosh —

farzand kerak. U quyosh yuksalib, butun qabilalarni

yoritar edi.

Bilgilki, guliston quriganda bulbul sayramaydi, doston

aytmaydi. Ha, g‘am tunida nur taratuvchi sham

o‘chib qolsa, parvona bilan uy yorishmaydi. Biror

maqsadni ko‘zlaganda, shuni o‘yla, agar yetolmasang,

sabr qil.

Qabila boshlig‘i tangriga ko‘p yolvorib, istagan

umidiga yetdi, ya’ni uning maqsadi farzand edi, xudo

unga voris berdi... U vorisgina emas, ishq ahlining

murod qabilasidir. Ishqning tug‘ilishi bir bashariy

qatradan ekan, o‘sha modda ma’no sadafining ishq

gavharidur. Shu qatra tan xazinasining yashirin qimmatbaho

kumushi, jon gulshanining yorug‘ shabadasidur.

Muhabbat oyati uning yanog‘ida tovlanib, vafo farmonlari

esa yuzida ko‘rinardi. Ishq mulkining shohi

ko‘kdan yergacha hukm qildikim, shodmonlik bilan

osmon gumbazigacha ziynat berib bayram qilsinlar.

Ko‘kdagi abadiy dard shodiyona nag‘masini chalsin.

Dunyodagi g‘am lashkarlari talvasaga tushib, sevgi

qo‘shini qo‘zg‘alib toshdi.

Balo sel ofatiga yo‘l ochaman, deb qo‘li bilan uning

ko‘zini ochdi. Bebosh firoq uning boshini silab, «bu

bosh ustiga tosh yog‘diraman» dedi. Dard ham uning

og‘zini yuvib, «bu yerdan oh o‘tlarini falakka o‘rlataman

» dedi. Ishq esa «bundan boshqa pok manzil yo‘q»,

deya uning ko‘ngliga moyil bo‘ldi.

Alqissa, otasi bu durni topganidan faxrlanib, ko‘p

gavharlar sochib, tortiqlar berdi. O‘g‘lining nomini Qays

qo‘ydi, bu — o‘z otasining nomi edi. Bir necha doyalar

uni boqib asradilar, ulg‘aytirishga kirishdilar. Qimmatbaho

matolar bilan yo‘rgaklab, g‘uncha kabi yuzlab

qavat libos bilan o‘radilar. Gul yaprog‘i asalga tushgandek,

uni beshikka bog‘ladilar. Uni baxt bilan saodat

170

doya singari odat bo‘yicha tarbiyaladilar; bir lahza ham

undan bexabar qolmay, ko‘z qorachig‘idek saqladilar.

Uni ko‘z yoshini saqlagandek ko‘zda asradilar.

Bodomning ichida mag‘iz saqlanganidek, bu bola

ham ko‘z beshigida farog‘atda yashardi. Uning atrofini

o‘rab olgan el, u tomonga sovuq shamolni esgani

qo‘ymasdilar. Uning bo‘g‘zidan sut o‘tishi bilan qonga

aylanar, bu vajdan bag‘ri ham qonga to‘lar edi. Beshikka

tang‘ilish bilan uning tani qiynalib, azoblana boshladi.

Yerda yurishga o‘rganmagan juda kichik chog‘idan

boshlab emaklashga harakat qilar, o‘tni ko‘rganda uni

ishq o‘ti gumon qilib, unga yashirincha mayl qilar edi.

Dard va g‘am bir lahza ham undan g‘ofil bo‘lmay,

hamisha uni ulg‘aytib borar edi. Go‘dak beshikda

fig‘onlar tortar, afg‘onida esa dardning nishonalari sezilar

edi. Uning tili chiqib gapirar ekan, har bir gapi ta’sirli

bo‘lib, gaplashganda uning so‘zlari elning hushini

yo‘qotar edi. Yuzida malohat shu’lalari, nutqida fasohat

nash’alari bor. Uning har bir ma’noli so‘zi el ko‘ngliga

ta’sir qilardi. Uning fikrlari aqlga ma’qul, boshdan oyoq

manzur edi.

Qabilalar har tomondan xabar topib, Qaysni ko‘rmoqqa

oshiqar edilar. Atrofdan kelgan kishilar bu ajoyib

bolani talashib tomosha qilishardi. Ba’zilar uning

yuzidan hayratda qolsalar, ba’zilar so‘zidan o‘yga cho‘mib

qolardilar. Benavolar uni jondan sevar, har kim

ko‘rsa duo qilardi. U yuzlarcha qarilarni o‘z vasfida lol

qilgan shunday ajoyib bola edi.

Ota-onasi uni birday sevar, go‘yo ma’shuq bitta-yu,

oshiq ikkita edi. Undan behad ajoyib so‘zlar eshitganlar

«yomon ko‘z tegmasin» derdilar. Uni jon yo‘rgagiga

o‘rab, ko‘z qorachiqlarini isiriq qilardilar. U to‘rt yarim

yashar bo‘lganida, otasi uni o‘qitish niyatiga tushdi.

Qabilalar ichida tengi yo‘q ta’lim beruvchi ustozni qidira

boshladi. Toki o‘g‘li maktabda o‘qib, baxtli bo‘lsin,

ilm-ma’rifatdan bahra olsin, ilmlar bilan aziz bo‘lib,

jahonda nom chiqarsin. Ey odob o‘rgatuvchi ustoz, aql

sening qoshingda talaba bo‘ldi. Bu bola qo‘liga bir varaq

tutqiz, menga bo‘lsa, ishqdin saboq bergin!

171

1. Qaysning otasi ta’riflangan misralarni ajratib

oling va qayta o‘qing. Barcha qabilalar nima uchun

«Iqbolig‘a istabon vasila» ekanini matnga tayanib

asoslang.

2. «Ko‘ngli sori ishq bo‘ldi moyil, Kim, yo‘q manga

bo‘yla pok manzil» misralarining mag‘zini chaqing.

Nima uchun ishq odamning ko‘nglini o‘ziga manzil

qilib tanlagani haqida mulohaza yuriting.

3. Go‘dakning beshikka yotqizilishini Navoiy

nimaga mengzaganini matndan toping. O‘xshatmaga

munosabat bildiring.

4. Baxt bilan saodat go‘dakni qanday va qayerda

asragani haqidagi misralarni topib o‘qing. Navoiygagina

xos bo‘lgan noyob o‘xshatishlarga e’tibor qiling.

5. «Qo‘ymas edi tegrasidagi el, Kim, esgay aning

sori sovuq yel» misrasini nasriy bayonga qaramasdan

sharhlashga urinib ko‘ring. Buning sabablari haqida

mulohaza yuriting.

6. Matndan Qaysning go‘dakligi sifatlangan misralarni

topib o‘qing. Undagi boshqa go‘daklarnikiga

o‘xshamagan sifatlarni ajrating.

7. «Bo‘lmay g‘ofil dame g‘am-u dard, Ulg‘aytibon

oni dardparvard» misralari qatiga shoir nimani yashirgan

bo‘lishi mumkinligi haqida o‘ylab ko‘ring.

8. Ota-onaning Qaysni maktabga berishdan maqsadi

yoritilgan misralarni ajratib o‘qing. Maktabdan

bugungi va o‘sha davrdagi maqsad uyg‘unligi haqida

mulohaza yuriting.

9. Shoirning: «Lekin manga ishqdin sabaq ber»,

degan iltijosini tahlil qilishga urinib ko‘ring. Qanday

ishq haqida gap ketayotganini tushunishga harakat

qiling.

XI

Qaysning xirad maktabida ulum avroqin evurgoni va

ishq tundbodi yetib, ul avroqni sovurg‘oni, ya’ni Layli

husni gulshanidin za’f xazoni kanora qilib, sihat bahori

nasimidin latofat gullari ochilib, maktab azmi qilg‘oni va

ul gullardin Qays ko‘ngli ayog‘ig‘a oshiqliq tikanlari

sonchilg‘oni:

172

So‘z darsini ulki berdi

ta’lim,

Bu nav’ etti fasona taqsim

Kim, Qaysg‘a ilm uchun

murag‘g‘ib,

Har yon chu tilattilar

muaddib.

Topildi hunarvar ustode,

Odam ichida malak nihode.

Lek asru hay ichra erdi

pobast,

Dars ichra topib kalomi

payvast.

Ul turfa qabilada sarafroz,

Har ishda hay ahlig‘a

navosoz.

Shaxse edi bas azim shoni,

Rif’atda sipehrdin nishoni.

Qahr etsa dami samum

yanglig‘,

Xoro iligida mum yanglig‘.

Xoni karamida mehri xovar

Bir qursi fatirdek muhaqqar.

Tun atlasig‘a chu yo‘q

garona,

Xaylida bir eski xaylxona.

O‘t qahrig‘a bo‘lmayin

hamovard,

El xaylidin elta olmayin

gard.

Qo‘ymay g‘ami dardin

tabohi,

Ul elga ihotayi panohi.

Ganjida ko‘p erdi gavhar-u

dur,

Bir durdin etib, vale tafoxur.

Bo‘stonida yuz gul erdi

xudro‘y,

Bir guldin aning dimog‘i

xushbo‘y.

Bir mash’al ila ko‘zi

munavvar,

Kim uchquni erdi mehri

xovar.

Bir sham’ ila hujlasi

muzayyan,

Kim charx uyi andin erdi

ravshan.

Sham’iyu ne sham’,

chashmai nur,

Nuriki, yomon ko‘z olidin

dur.

Naxli-yu ne naxl, sarvi

ozod,

Sarvi-yu, ne sarv, rashki

shamshod.

Oyi-yu ne oy, badri tole’,

Badri-yu, ne badr,

mehri lomi’.

Shahd ikki labi,

vale ratabno‘sh,

Badr ikki yuzi, vale

qasabpo‘sh.

Zulfi tunida uzori xurshed,

Xurshed uza zulfi shomi

ummed.

Ne shomki chun ochib

savodin,

Qo‘ymay ko‘ngul ichra

subh yodin.

Boshkim qo‘shub ikki egma

qoshi,

Husn ichra ikisining

taloshi.

Chun voqif o‘lub bu

mojarog‘a,

Mushkin xutaba kirib

arog‘a.

173

Chun vusma berib alarg‘a

tazyin,

Minoyi o‘lub hiloli mushkin.

Yo‘qkim iki sarvi nav

damida,

Har sori nasimidin xamida.

Ko‘zlari iki sho‘x kofiri

mast,

Har qaysig‘a boqsa uyqu

hamdast:

Ul sarvlar ostida uzolib,

Uyqu tamaig‘a soya solib.

Mujgon safining qaro

balosi,

Ko‘zlar uza soyaning qarosi.

Yo‘q soyaki, to‘rt saf chekib

zang,

Majmuyi libosi surmayi

rang.

Ochquncha yumub ko‘z ul

sipah tez,

Bir-birga tegib qilurg‘a

xunrez.

Dema bu sipahni xayli

hindu,

Chin dashti kiyiklariga

mo‘ndu.

Mushk oncha sochib bu

ohuyi

Chin,

Kim aylabdi mo‘ndularni

mushkin.

Yuz, ravzayi xulddin

nishona,

Xol andin fireb etarga dona.

Ul donag‘a sayd o‘lub bir

odam,

Bu donag‘a borcha ahli

olam.

Shahdi labidinki komi

shirin,

Andin kelibon kalomi

shirin.

La’lida yig‘ib zaxirayi jon,

Og‘zi so‘yi anda shirayi jon.

Jon topibon ulki o‘psa oni,

Mundin debon obi

zindagoniy.

Ham jon kelib ikki la’li

maygun,

Ham tavqi zavqan kelib

anga nun.

Bir toza niholi sarv qomat,

Kim jilvasidin solib qiyomat.

Ne ayb qiyomat etsa

hardam,

Ko‘rganga yetar chu o‘zga

olam.

Bel rishtayi joni zor

yanglig‘,

Jon pardasi ichra tor

yanglig‘.

Toriki yopib libosi oni,

Jon pardasida bo‘lub

nihoni.

Ham gavhari rishta

shug‘lidin pok,

Ham la’lig‘a yo‘q gazandi

hakkok.

Pok erdi nechukki rost

da’vi,

Bikr erdi nechukki xos

ma’ni.

Yo‘q ikki sochi tuniga

g‘oyat,

Ya’ni iki layli benihoyat.

174

Andin bo‘lib oti jilva oroy,

Andoqki barotu qadr aro oy.

Kimniki bo‘lub demakka

mayli,

Malfuz o‘lmay bag‘ayri

Layli.

Guldek yuz ila bu toza

gulshan,

Aylab otaning ko‘zini

ravshan.

Bir uy qilibon ota murattab,

Kim, bo‘lg‘ay ul uy bu

oyg‘a maktab.

Lutf ichra nechukki xirgahi

moh,

Sokin bo‘lub anda mohi

xirgoh.

Uyni yorutub dabiri

mazkur,

Ta’lim olibon farishtadin

hur.

Atfol tutub ul uy ichin jum,

Ko‘k xirgahini nechukki

anjum.

Ul xayl aro mohi majlis

oroy,

Andoqki nujum arosida oy.

Chun Qays so‘zi deyilmish

erdi,

Kim, volidi fikr qilmish

erdi.

Ustodg‘a qilmoq oni taslim,

To qilg‘ay anga ulum

ta’lim.

Yo‘q erdi qabilalarda

maktab,

Bu maktabdin o‘qurg‘a

ansab.

Andoqki bo‘lur arabda

ma’hud,

Aylab neki rasm bo‘lsa

mavjud.

Topshurdilar oni

nuktadong‘a,

Gavharni muhiti

begarong‘a.

Chun topti bu nav’ gavhari

pok,

Bahr o‘ldi bu zavqdin

tarabnok.

Soatni chu ixtiyor qildi,

Lavh uzra sabaq nigor qildi.

Aylab anga lavhi siym

taslim,

Filhol etti sabaqni ta’lim.

Ta’limig‘a belni chust qildi,

Ne ul dedi, bu durust qildi.

Har necha sabaq debon

fuzunroq,

Go‘yoki bilib endi

burunroq.

Hamdarslari bu holatidin,

Ojiz edilar xijolatidin.

Bir kun edi ham sabaqqa

ham tak,

Ikinchi kun o‘tmish erdi

beshak.

Kun bor edikim besh-o‘n

sabaqni,

Anglab evurur edi varaqni.

Oz vaqtda ayladi zamona,

Ani bori ilm aro yagona.

Ul vaqtki ul zamona fardi,

Maktabg‘a kelurni boshlab

erdi.

175

Layli demay, ul buti Kam bo‘lsa mizojig‘a

parizod,

Bir oriza birla erdi noshod.

Tab’ida quyosh kibi

harorat,

Ayshig‘a solib edi marorat.

Har tab’ki zoti o‘lsa

mahrur,

Oz hirqat etar tanini ranjur.

Zoriki, o‘chuk yonar

charog‘i,

Bot o‘rtanur ortiq o‘lsa

yog‘i.

Kun qumni qilur necha

qiziqroq,

O‘t yonsa bo‘lur yana

isig‘roq.

Bor erdi quyosh mizoji nori,

Qumning ham esib nasiymi

hori.

Marg‘ubi edi ratab bila

shahd,

May ichgali ham qilur erdi

jahd.

Shahd-u mayu tab’ ila havo

to‘rt,

Chun mushtail o‘ldi soldilar

o‘rt.

Jisminki, bor erdi yosimin

gul,

Hummo qilur erdi otashin

gul!

Terkim gulidin bo‘lib

ravona,

Uyni qilibon gulobxona.

G‘uncha kibi hullalarda

noyob,

Xurda kibi o‘t anga solib

tob.

harorat,

Titratma qilur erdi sharorat.

Shamshodig‘a titratmak

padidor,

Tong yelidin o‘ylakim

sapidor.

Chu zilzila bo‘ldi ersa xora,

Bo‘lur nafas ichra

pora-pora.

Ul tang‘aki lutfdin edi gul,

El titraturiga ne tahammul.

Boshi uza jam’ o‘lub

ahibbo,

Hozir qilur erdilar atibbo,

Bemorg‘a mushkil erdi

parhez,

Andoqki ko‘zi qilurda

xunrez.

Bu hol ila erdi sarvi gulxad,

Kim, bo‘ldi mizoji za’fi

mumtad.

Har necha sipehr edi

hasadgor,

Ham bo‘ldi tabiati

madadgor.

Za’f ichra tabiat o‘lsa

mushfiq,

Behroqki tuman tabibi

hoziq!

Yo‘q ersa mizojidin

muvoso,

Jon bersa ne sud elga Iso.

Kim bo‘lsa tabiati muolij,

Jismidin etar marazni xorij.

Chu qildi tabiati muruvvat,

176

Za’f o‘ldi gumu yetishti

quvvat.

Yor o‘ldi hakimning iloji,

Sihhat sori qo‘ydi yuz

mizoji.

Mayl etti mizojig‘a salomat,

Tab’ig‘a yuz urdi istiqomat.

La’li labi no‘shxand bo‘ldi,

Naxli qadi sarbaland bo‘ldi.

May tab’ig‘a bo‘ldi

ishratangez,

Qon to‘kmak uchun ushatti

parhez.

Bo‘ldi yana ul uzori gulgun,

Husn ichra burung‘idin

ham afzun.

Bir kun erikib mahi

muaddab,

Tushti boshig‘a havoyi

maktab,

Mashshotayi husni olam

aro

Oroyishin etti oshkoro.

Ul husnki zebi olam erdi,

Zeb ustiga yona zeb berdi.

Zulfu yuzi xad yonidag‘i

dol,

Fam nuqtasi og‘zi ustida

xol.

Aylab yuz o‘tin yoqorg‘a

ta’jil,

Gugurd o‘ti yuzda har taraf

nil.

O‘tdin gul ochib chu

gulistong‘a,

Ul gul bila o‘t solib

jahong‘a.

Farqi uza zulfi anbar olud,

Gulfom o‘tig‘a anbarin

dud.

Oraz uza zarvaraq nigori,

Ul o‘tu, bu dudning

sharori.

Yuz uzraki, o‘t yoqib jabini,

Axgar anga la’li otashini.

Jodulig‘i birla xoli hindu,

La’li o‘tida nihon qilib su.

Yo‘qkim labi obi

zindagoniy,

Suv ichra o‘t aylabon

nihoni.

Ul la’l o‘tidin jahong‘a

kuymak,

Yo‘q, yo‘q, ne jahonki,

jong‘a kuymak.

O‘tlug‘ iki ko‘zi surmaolud,

Ul o‘tg‘a dag‘i bu surmadin

dud.

Bu o‘tlar aroki orazi g‘arq,

O‘rtarg‘a jahonni hosilan

barq.

Ne barqki barqi ofat ul yuz,

Yo boriqayi latofat ul yuz.

Yuz girdida iqdi gavhar

andoq,

Kim, oy ila bo‘lg‘ay axtar

andoq.

Mi’jar sochi uzra tori

noyob,

Ul nav’ki vasl shomi mah

tob.

Husn ichra ayog‘idin boshi

xub,

Boshdin ayog‘ig‘a tegru

mahbub.

177

Ko‘rgach bu baloyi

javidona,

Qo‘zg‘olmay naylasun

zamona.

Bu shakl ila ul jahong‘a

oshub,

Solib sekiz osmong‘a

oshub.

Kenida necha kanizi

hamqad,

Borcha gul ro‘yu arg‘uvon

xad.

Maktab sori jilva ayladi soz,

Boshtin ayog‘ig‘a husn ila

noz.

Kim, sayr ila ko‘ngli

xurram o‘lg‘ay,

Hamdarslarig‘a hamdam

o‘lg‘ay.

Xurram ko‘rib oni farrux

ustod,

Qilg‘ay bori sarvlarni ozod.

Qizlar bila azmi gulshan

etgay,

Gulshanni jamoli ravshan

etgay.

Maktabni yorutg‘ach ul pari

chehr,

Andoqki sipehr gunbadin

mehr.

Borcha qilib ehtiromin

oning,

Yuqori yasab maqomin

oning.

Shod o‘ldi jamolidin

dabiston

Andoqki bahordin guliston.

Lekin bu bahori zindagoni,

Bir nahlni ayladi xazoni.

Yo‘q, yo‘qki tutoshdi

sarbasar o‘t,

Boshtin ayog‘ o‘ldi ul shajar

o‘t.

Yo shu’laki har biriga yetti,

El bargi xazon tasavvur etti.

Ya’ni ko‘rub oni Qaysi

mahzun,

Ruxsorini qildi kahrabogun.

Ham chehrasi rangi

kahrabodek,

Ham ko‘nglida qo‘zg‘alon

sabodek.

Hardam yiqilurg‘a jismi

moyil,

Hushi dog‘i lahza-lahza

zoyil.

Topib anga jismi notavon

za’f,

Ko‘nglida dog‘i

zamon-zamon za’f.

Tag‘yirpazir ko‘zga holi,

Ko‘zga neki, har dam o‘zga

holi.

Chun zo‘r keturdi ishqi

bebok,

Avval qadah oldi hushini

pok.

Bal may isi birla mast

bo‘ldi,

G‘am xaylig‘a zeri dast

bo‘ldi.

Ko‘p sa’y o‘ziga qildi

hamdast,

To bo‘lmadi yerga soyadek

past.

Ko‘rgach ham ani nigori

zebo,

178

O‘z ko‘nglini topti Atfol dog‘i bilib g‘animat,

noshikebo. Oning bila qildilar azimat.

Nozuklik ila chu qildi

Taklif etti buti shakarlab,

mafhum,

Kim, har kishi bo‘lsa ahli

Kim erkanin etti yaxshi

maktab:

ma’lum.

«Bir kungina tarki dasht

Qolmadi havosida qarori,

qilsun,

Shavq o‘tig‘a tushdi joni

Gullar bila bog‘ gasht

zori.

qilsun».

Oning dog‘i bildi iztirobin,

Chun kirdi arog‘a bo‘yla

Ishqi o‘tida ichida tobin.

surat,

Bildiki, gar etmas ishga

Azm ayladi Qays ham

chora,

zarurat.

Ul hol o‘lur elga oshkora.

El solsalar iztirob arog‘a, Chun Qays alarg‘a bo‘ldi

Bir nav’ tushar hijob arog‘a, yo‘ldosh,

Gulshan ichidin chiqordilar

Kim yor o‘la olmay anda

bosh.

sokin,

Ey gulshani ishq bog‘boni,

Bo‘lmas diydor umedi

Gulgun qadahe ketur

mumkin.

zamoni.

Ta’jil ila qo‘pti lu’bati

To gulki bu gulshan ichra

shang:

sochqung,

«Kim bog‘ sori qilurbiz

Ma’lum etayin ne gullar

ohang».

ochqung.

XI

(B o b n i n g n a s r i y b a y o n i)

Qaysning donolik maktabida ilmlar varaqlarini o‘girgani;

ishq izg‘irini yetib, u varaqlarni sovurgani, ya’ni Layli

husni gulshanidan xastalik xazoni chetlashib, salomatlik

bahori yelidan latofat gullari ochilib, maktabga yo‘l

olgani va u gullardan Qays ko‘ngli oyog‘iga oshiqlik

tikanlari sanchilgani

So‘z darsidan ta’lim beruvchi kishi afsonani shunday

tahlil qildi: Qaysga odob va ta’lim beruvchi kishini har

tarafdan izladilar. Odamzod ichida malaksimon yaratilgan

bir hunarmand ustod topildi. Biroq u ustod qabi

179

ladan hech yerga jilmasdi, dars berishda yuksak kamolot

sohibi edi. U ajoyib kishi qabilada izzat-hurmatli bo‘lib,

har ishda hay ahliga yordamlashuvchi edi. Zo‘r sha’nshavkatga

ega, martabasining yuksakligi ko‘kka teng bir

shaxs edi. Qahri kelganda nafasi garmseldek, metin

toshlar qo‘lida yumshoq mumga aylanar edi. Uning

karam dasturxoni oldida quyosh qora kulchadek qadrsiz;

cheksiz bo‘lgan tun osmoni uning qabilasida eski bir

otxona edi. O‘t uning qahriga teng kelolmas, yel bo‘lsa

uning qabilasidan bitta gardni ham uchirib ketolmasdi.

Eliga olam ofatlari tushmas, chunki u o‘z elining panoh

qo‘rg‘oni edi. Xazinasida dur-u gavharlar ko‘p bo‘lib,

lekin bu durdan alohida faxrlanar; bo‘stonida yuzlarcha

chiroyli gullar bor bo‘lsa-da, ularning biridangina uning

dimog‘i xushbo‘y edi. Bir mash’aldan uning ko‘zi

yorug‘langan ediki, uning bir uchquni sharq quyoshi edi.

Turar joyi bir sham bilan bezangan; jahon uyi ham

o‘shandan ravshan bo‘lgan edi. Uni sham dema, balki

nurlarning chashmasidir, uning nuri yomon ko‘zlar

makridan yiroqdir. Uni nihol dema, balki sarv kabi

xushqomatdir, sarv ham dema, balki shamshodga rashk

soluvchidir.

Uni oy dema, balki to‘lgan oydir, to‘lin oy ham

emas, balki porloq quyoshdir. Ikki labi asal, lekin xurmo

mazalik; ikki yuzi to‘lgan oy-u, biroq niqobda. Qora

zulflari tunida yuzi quyoshdek, gajaklari esa shu quyoshning

ustidagi umid shomi edi. Yo‘q, shom emas, balki

ko‘ngildan tongning yodini chiqaruvchi qorong‘ulikning

yoyilishidir. Tutashgan ikki qoshi o‘zaro husn talashib

mojaro boshlagan chog‘da, qora xoli voqif bo‘lib oraga

kirgan. O‘sma ularga ziynat berganda, yangi oyga

o‘xshagan qora qoshi ko‘kimtir bo‘lib tovlanar yoxud

yangi o‘sib chiqqan ikki sarv niholi shabadadan ikki

tarafga egilib turgandek tuyulardi. Sho‘x, rahmsiz ikki

ko‘zi esa, mast kofirlardek uyqusirab, haligi sarvlar ostida

uyqu umidi bilan cho‘zilib yotgandek.

Kiprik saflari qora balodek, qora ko‘zlar ustidagi

soyaning qorasi kabi. Soya ham emas, balki to‘rt qator

saf tortgan surmarang kiyingan zangi qo‘shinlaridir.

Ko‘z ochib yumguncha kipriklar ikki qo‘shindek qon

180

to‘kmoq uchun bir-biriga tashlanadi. Bularni hind

lashkari dema, balki chin dashtining kiyiklariga qo‘yilgan

qator qopqonlardir. Chin kiyiklari shu qadar mushk

sochdiki, u qopqonlarni ham muattar qilib yubordi. Yuzi

jannat bog‘laridan nishona bo‘lib, undagi xol aldamoq

uchun donadir. Jannat donasiga birgina Odam Ato ilingan

bo‘lsa, bu yuzdagi xol donasiga butun jahon ahli

ovlangandir. Labining bolidan og‘zi shirin bo‘lgani

uchun so‘zlari ham shirin edi. Labiga jon zaxiralari

yig‘ilgan, og‘zining suvi jon shiralaridir. Uni o‘pgan

kishi undan jon topadi, shuning uchun uni obi hayot

deyilgan.

Ikki qizil labi jon bo‘lsa, iyak ostidagi baqbaqalari

«jon» so‘zining «nun» harfidir. U shunday sarv qomat,

nozik niholki, jilvasi qiyomat qo‘poradi. Uni ko‘rgan

kishi o‘zga bir olamga o‘tib qolar ekan, u har dam bir

qiyomat qo‘porsa nima ayb? Belining nozikligi jon pardasidagi

ingichka torlarsimon, libosidagi o‘rish-arqoqlar

jon pardasidagi yashirin iplardandir. Uning pok gavhari

hali ipga tizilmagan, la’li esa zargar qo‘lidan zarar ko‘rmagan;

to‘g‘ri da’vo kabi toza, ochilmagan ma’nodek

ohorli edi. Ikki qora sochining uzunligi intihosiz ikki

qorong‘u kecha. Shuning uchun uning ismi barot1 va

qadr2 kechasidagi to‘lin oydek jilvalanardi. Kimki uning

ismini aytishni istasa, Laylidan boshqa so‘zni tilga olmas

edi. Bu toza gulshan — Layli guldek yuzi bilan otasining

ko‘zini ravshan qilgan edi. Otasi Layliga maktab

bo‘lsin deb bir uyni jihozlagan edi. U xona nafosatda oy

doirasiga o‘xshar, Layli shu uyda oydek o‘tirardi. Boya

aytilgan ustoz shu maktabning muallimi bo‘lib, farishtadan

hur ta’lim olardi. Ko‘k yuzini yulduzlar qoplaganidek,

u xona bolalar bilan liq to‘lgan edi. Yig‘in guli Layli

esa talabalar orasida yulduzlar ichra oydek o‘tirardi.

Qaysga kelsak, otasi uni bir ustozga topshirsa-yu,

ustoz unga ilm o‘rgatsa, degan fikrga kelgan edi. Qabi

1 B a r o t — hijriy yil hisobida sakkizinchi oy bo‘lgan sha’bonning

o‘rtasi, bayram kuni.

2 Q a d r — ramazon oyining «Laylat ul-qadr» (qadr kechasi) deb

ataladigan 27-qutlug‘ kuni.

181

lalarida Laylining maktabidan boshqa munosib maktab

bo‘lmaganidan, arablarda bo‘lgan rasm-rusumlarga muvofiq,

gavharni cheksiz dengizga tashlagandek, Qaysni

ham bilimdonga topshirdilar. Bunday pok gavharni topgan

dengiz juda zavqlandi. Shu soatda uning ta’lim taxtasiga

sabog‘ini yozib berdi, ya’ni oldiga kumush lavh

qo‘yib, darhol unga ta’lim berdi. O‘qituvchi ta’limga

qattiq bel bog‘ladi, Qays uning aytganlarini yaxshilab

bajardi. Unga qancha ko‘p saboq berilsa, go‘yo ilgari bilgandek

o‘qirdi, hamdars bolalar o‘z holatlariga xijolat

tortar edilar. Qays bir kun sheriklari bilan saboqdosh

bo‘lsa, ikkinchi kuni albatta o‘zib ketardi. Shunday kunlar

ham bo‘lardiki, besh-o‘n saboqni o‘qib, anglab,

yangi varaqlar ochardi. Shu yo‘sinda zamona uni tez

vaqt ichida hamma ilmlar bo‘yicha yagona qilib qo‘ydi.

Zamona yagonasi — Qays maktabga kela boshlagan

vaqtda, Layli demayin, ul sanamdek parizod, bir kasalga

chalingan edi. Tabiatiga tushgan quyosh kabi harorat

uning osoyishini barbod qilgandi. Har ko‘ngilki, aslan

kuygan bo‘lsa, ozgina harorat ham uning tanini azoblaydi.

Chirog‘i o‘chayozgan bechoraning chirog‘iga yog‘

quyilsa, yana yonaveradi. Quyosh qumni qancha qizitsa,

unga o‘t yoqilsa, yana ham alangalanadi. Ul quyosh —

Laylining mizoji issiq bo‘lib, qumlarning esa garmseli

yurgan edi. U xurmo va asalni yaxshi ko‘rar, may

ichishga ham oshiqardi. Asal, may va o‘zining issiq tabiati

hamda havoning harorati — to‘rtalasi shu’lalanib

unga o‘t soldilar. Uning oq gulga o‘xshagan jismini isitma

qizil gulga o‘xshatib yuborgan edi.

Gul yuzidan oqqan terlar uyni gulobxona qilib yuborardi.

U bo‘lsa, g‘uncha kabi harir pardalarga o‘ralgan,

isitma unga gul zarralaridek o‘t solgan. Mizojida harorat

kam bo‘lsa, uni isitma qaltiratardi. Tong yelidan teraklar

titraganidek, uning shamshod qaddi bezgakdan

titrardi. Zilzila bo‘lgan chog‘da qoya toshlar bir nafasda

pora-pora bo‘lib ketsa, noziklikda gulday muloyim

badan shamol titratishiga qanday dosh beradi? Uning

boshida do‘stlari yig‘ilishib, tabiblar hozirlashar edilar.

Qon to‘kuvchi ko‘zlariga chidash qanday qiyin bo‘lsa,

uning uchun parhez qilish ham shunday mushkul edi.

182

Shu ahvolda u gul yuzning kasali uzoqqa cho‘zildi.

Falak qancha hasad qilmasin, uning tabiati ham shuncha

yordam berar edi. Kasallikda tabiat mehribonligi

o‘ta tajribali tabibdan yaxshiroqdir. Agar uning mizoji

tuzalishga ko‘maklashmasa, Isoning elga jon bag‘ishlashidan

nima foyda? Kishining tabiati kasalliklarni

quvib chiqaradi. Layliga tabiat muruvvat qilgach, xastalik

yo‘qolib, quvvatga kirdi. Hakimning ko‘rgan choralari

kor qilib, uning mizoji tuzalishga yuz tutdi. Mizojiga

salomatlik kirgach, tabiatida ham tinchlik tug‘ildi. La’li

labi jilmayib, qomatining niholi yuksaldi. May ta’biga

xursandchilik bag‘ishladi, badaniga qon yugurtirmoq

uchun parhezni ushatdi. Yana o‘sha gul yuzli go‘zallikda

burungidan ham ziyoda bo‘ldi.

U odobli oy bir kun zerikib, maktabga borish havasiga

tushdi. Olamga zeb berguvchi go‘zallik pardozchisi

uni bezantirdi. Olamning zeb-ziynati bo‘lgan husn yana

zeb ustiga zeb berdi. Uning sochi «xad1» yonidagi

«dol»ga; «fam2» kalimasidagi nuqta og‘zi ustidagi xolga

o‘xshaydi.

Yuzining o‘tini yoqmoq uchun gugurt — qora qoshlar

nildek har tomonga tortilgan edi. Chehrasi gulistonida

ochilgan olovrang gullar bilan jahonga o‘t soladi.

Uning boshidagi anbar hidli qora zulflari — gulrang

yuzida qora tutun, manglayidagi tilla qoshi go‘yo o‘tdan

chiqqan alangalardir. Uning lablari peshonasi yuziga

yoqqan o‘tning cho‘g‘lari edi. Undagi hindu xol

jodugarlik bilan o‘t ichiga suvni berkitgandek yoki obi

hayot labi suv ichiga o‘t yashirgandek edi. U la’lning

o‘tidan jahon, yo‘q, yo‘q, balki jon kuyadi. O‘tli ikki

ko‘zi surma yuqi, u surma esa bu o‘tning tutunidir. Bu

o‘tlar orasida g‘arq bo‘lgan yuzi jahonni kuydirmoq

uchun chaqin edi. Qanday chaqin, ofat chaqini yoki u

yuz go‘zallik ravshanligidir. Yuzi atrofidagi gavhar

shodasi ayni oy tevaragidagi yulduzlar. Uning sochlari

ustidagi durrasi vasl shomidagi oydinlikka o‘xshardi.

Go‘zallikda boshdan oyog‘igacha chiroyli, sevimlidir.

1 X a d — yonoq.

2 F a m — og‘iz.

183

Bu abadiy baloni ko‘rgan vaqtda, zamona qo‘zg‘olmay

nima qilsin!

Jahon ofati shu suratda sakkiz osmonga sho‘rishlar

solib, gul yuzli, arg‘uvon chehrali bir necha bo‘ydosh

kanizlarni orqasiga ergashtirdi. Hamdarslariga hamdam

bo‘lib sayr-u sayohat bilan ko‘nglini xursand qilsin

uchun boshdan oyog‘igacha husn va nozga to‘lib, maktab

tomon jilva solib jo‘nadi. Muborak ustoz uni quvnoq

ko‘rib, barcha o‘quvchilarni ozod qilib yubordi. Toki u

qizlar bilan boqqa borib, gulshanni o‘z jamoli bilan

ravshan qilsin.

Ko‘k gumbazini quyosh yoritgandek, maktabni ham

u parichehra yoritdi. Barchalari uni hurmat qilib yuqoriga

o‘tkazdilar. Bahordan gulistonlar xursand bo‘lganidek,

maktab ham uning jamolidan shod bo‘ldi. Lekin

hayot bahori — Layli bir niholni xazon qildi. Yo‘q, yo‘q,

butkul o‘t tutashib, u daraxt boshdan oyog‘igacha kuydi,

olovga aylandi. Bir-biriga o‘ralib ketgan shu’lalarni el

xazon bargi deb tasavvur qildi. Hazin Qays uni ko‘rib,

yuzi qahrabodek bo‘ldi. Chehrasi ham qahraborang,

ko‘nglida ham sabodek tug‘yon. Har dam yiqilishga

moyil bo‘lib, har nafas hushidan ketay derdi. Uning

vujudi zaiflanib, ko‘nglida ham borgan sari xastalik

ortardi. Qaysning ahvoli ko‘zga o‘zgarib turgandek

ko‘rinar, ko‘rinargina emas, holi ham nafasi o‘zgacha

edi. Rahmsiz ishq zo‘rlik qilgani uchun birinchi qadahdayoq

hushidan ayrildi. Balki u may isi bilan mast

bo‘lib, g‘am to‘dasidan yengildi: g‘am lashkarlariga

bo‘ysundi. Ko‘p urinishlar tufayli soyadek yerga yiqilmay

o‘zini zo‘rg‘a ushlab qoldi.

Uni ko‘rgach, zebo nigori ham o‘z ko‘nglini sabrsiz

topdi. Muloyimlik bilan uning kim ekanini yaxshilab

fahmlab oldi. Uning ishqida qarori qolmay, bechora joni

shavq o‘tida yonardi. Qaysning ham o‘z ishqida o‘tga

tushib, iztirobga qolganini; shu ishga chora qilmasa,

holning elga oshkor bo‘lishini bildi. El bu ahvolni

payqab, o‘rtaga iztirob solar, oraga bir parda tushib

qolar. U paytda Qays bu yerda turolmaydi, undan keyin

diydor ko‘rishish ham mumkin bo‘lmaydi. Sho‘x

qo‘g‘irchoq — Layli tezlik bilan turib, «Boqqa boramiz»

184

degan havasga tushdi. Bolalar ham bu vaqtni g‘animat

bilib, u bilan birga boqqa jo‘nadilar. U shakarlab sanam

taklif qildiki, kimki maktab o‘quvchisi bo‘lsa, bir kungina

dashtni qo‘yib, bog‘da gullar bilan gasht qilsinlar.

Shunday taklif bo‘lgach, Qaysning ham ular bilan borishi

zarur bo‘lib qoldi. Qays ularga yo‘ldosh bo‘lgach,

barchalari baqamti gulshanga borib yetdilar.

Ey, ishq gulshanining bog‘boni, bir nafas gulrang

qadahingni keltir! Bu gulshanga qanday gullar sochishingni,

qanday gullar ochilishini ma’lum qilayin.

1. Bobning dastlabki misralari: «So‘z darsini ulki

berdi ta’lim, Bu nav etti fasona taqsim» mazmunidagi

so‘z darsidan ta’lim beruvchi kishi shaxsini aniqlang.

2. Matndan Qaysga tanlangan ustozning sifatlari

tasvirlangan misralarni ajratib oling. O‘tmishda o‘qituvchi

shaxsiga bo‘lgan talab va e’tibor haqida, uning

jamiyatdagi o‘rni to‘g‘risida mulohaza yuriting.

3. Yaxshi o‘quvchining ustoz oldidagi qadri va

o‘rniga ham e’tibor qiling. Shu o‘rinlarni matndan

qayta o‘qing.

4. Asardan Layli go‘zalligi va shaxsi ta’riflangan

misralarni ajratib olib o‘qing. Adibning Layli malohatini

ta’riflashda o‘zidan qoniqmagan o‘rinlarini

aniqlang.

5. Qaysning bilim olishdagi muvaffaqiyatlariga

e’tibor qiling. Buning sabab va mohiyati haqida mulohaza

yuriting.

6. «Har ta’bki zoti o‘lsa mahrur, Oz hirqat etar

tanini ranjur» misralarini nasriy bayonga tayanib tahlil

qiling. Mohiyatga berkitilgan «kuygan ko‘ngil» tushunchasiga

munosabat bildiring.

7. «Shahd-u mayu tab’ ila havo to‘rt, Chun mushtail

o‘ldi soldilar o‘t» misralarida sanalgan to‘rt unsur,

ular orasidagi bog‘liqlik haqida o‘ylab ko‘ring. Ularning

har birining betob Layliga bergan iztirobi sabablari

haqida mulohaza yuriting.

8. «Yo‘q ersa mizojidin muvoso, Jon bersa ne sud

elga Iso?» misralarini nasriy bayon va o‘qituvchingizning

ko‘magida tahlil qiling. Ikkinchi misradagi

Iso shaxsi va uning elga jon berishi masalasiga muno185

sabat bildiring. Navoiyning bilimdonligi darajasini

ham nazardan qochirmang.

9. Laylining maktabga kelishi va bu bilan bog‘liq

hodisalar tasvirini ajratib o‘qing. «Lekin bu bahori

zindagoniy, Bir nahlni ayladi xazoniy» misralari tashiyotgan

ma’noni tahlil qiling.

10. Laylini ko‘rgan Qaysning holati tasvirlangan

o‘rinlarni qayta o‘qing. Qaysning holatini tasavvur

qilishga, uni tushunishga urinib ko‘ring.

11. «Bildiki, gar etmas ishga chora, Ul hol o‘lur

elga oshkora» misralarida nima nazarda tutilganini

o‘ylab ko‘ring. Keyingi misralarga tayanib ko‘rilgan

chora va bunga asos bo‘lgan sabablarga munosabat

bildiring.

12. «Navoiy — mening tasavvurimda» degan mavzuda

taqriz-insho yozing.

JAHON OTIN UVAYSIY

(1789—1850)

Uvaysiy, yuz jafo ko‘rsang haqiqat yoridin doim,

O‘gurma yuz anga, ham solma ko‘z o‘zga dildora.

Iste’dodli shoira shirin lutf bilan nozik va nafis g‘azallar,

muxammaslar va boshqa ko‘plab quvnoq, sho‘x va

shu bilan birga mahzun ash’orlar bitgan. Jahon Otin

Uvaysiy 1789-yilda Marg‘ilonning Childuxtaron mahallasida

dunyoga keldi. Otasi Siddiq kosiblik bilan shug‘ullansa-

da, madrasa ko‘rgan ziyoli, she’r va musiqaga

oshno kishilardan edi. Hofiz laqabi bilan o‘zbekcha va

tojikcha she’rlar bitardi. Onasi Chinnibibi maktabdor

otin bo‘lib, qizlarga dars berardi. Akasi xonanda va

sozanda bo‘lgan. Bunday oila muhiti bo‘lajak shoirada

adabiyotga, san’atga muhabbat uyg‘otdi. Juda erta savodi

chiqdi, otasi ko‘magida arab, fors tillarini o‘rgandi.

Otasi vafot etgach, mustaqil ravishda Hofiz, Jomiy,

Navoiy, Fuzuliy, Bedil kabi Sharq she’riyatining buyuk

namoyandalari ijodini o‘rgandi, o‘zi ham ijod qila boshladi.

Uvaysiyning dovrug‘ini eshitgan Nodirabegim uni

saroyga taklif qiladi. Uvaysiy to Nasrullo bosqinigacha

186

Qo‘qon muhiti shoiralari hamda Nodirabegimga ustoz

lik qildi.

U taxminan 1850-yilda vafot etgan.

Shoiradan bizga bir necha she’riy devon qolgan.

Uning lirik qahramoni — pokiza, olijanob qalb egasi.

Mumtoz she’riyatda shaxdam va shaddod ayol obrazi

kam uchraydi. Oshiq har turli yo‘llar bilan bo‘lsa-da, o‘z

sevgisini izhor eta oladi. Ammo ayol sevgisi davosiz

dard. Ular tirnalib yotgan qalbdan chiqayotgan dudning

achchig‘iga ko‘zdan oqqan yashirin tomchilar orqaligina

sevgi hislarini bayon eta olganlar:

Qolganda menga o‘zni chunon ayladi jallod,

Lutfini raqiblarga ayon ayladi jallod.

Qurboni qoshing bo‘lg‘ali ilkingda umidim,

Furqat o‘ti ko‘ksimni nishon ayladi jallod.

Shoira lirikasi mavzulari rang-barang. Uning qahramonlari

goh sevgiday og‘ir, ammo lazzatli bir dardni

tarannum etsa, goh muhabbat alangasida o‘rtangan qalb

nolalarini tasvirlaydi, goh zamon kulfatlaridan faryod

chekadi. Uvaysiy otashin misralarda davr nohaqligi,

adolatsizligidan nola qiladi, qon bo‘lgan yurak dardlarini,

ko‘zyoshlarini to‘kib yozadi.

Uvaysiy o‘zining chistonlari bilan ham mashhurdir.

Quyida uning ijodidan namunalar bilan tanishasiz.

1. Shoira o‘sib ulg‘aygan oila muhitining unga ta’siri

haqida fikr bildiring.

2. Sevgi izhori borasida sharq ayollariga xos bo‘lgan

xususiyatlarga munosabat bildiring.

3. Uvaysiy o‘z lirikasida qaysi mavzularni kuylaydi?

G‘AZAL

Ruhing uzra ikki gisuyi1 shabranging2 tutoshibdur,

Ki bir ganj ustida go‘yo iki ajdar taloshibdur.

Gul ermas gulshan ahlin ko‘zlari qon ila to‘ldirmush,

Tegib g‘amzang o‘qi nechunki har yondin qaroshibdur.

1 G i s u — soch.

2 S h a b r a n g — qora.

187

Shafaq ermas yuzing hijronida xurshid-u xovardur,

Ani o‘tlug‘ tanidan charxni o‘ngri tutoshibdur.

Qoshing savdosi men devonani boshig‘a tushguncha,

Sirishkim seli tug‘yoni falak toqidin oshibdur.

Tanimga o‘qlaring muhlik emas, balki mador istab,

Bu to‘rt devorg‘a har yondin cho‘plar taloshibdur.

Tarahhum birla Vaysiyga, nigoro, manziling ko‘rguz,

Bu muhliq vodiyda ushbu musofir yo‘l adoshibdur.

CHISTONLAR

Ul na gumbazdir eshigi, tuynigidin yo‘q nishon,

Necha gulgunpo‘sh qizlar anda aylabdur makon.

Sindurib gumbazni qizlar holidin olsam xabar,

Yuzlariga parda tortig‘liq turarlar, bag‘ri qon.

\* \* \*

Ul nadurkim, sabz to‘nliq, yoz yog‘ochning boshida,

Qish yalong‘och aylagay barcha xaloyiq qoshida.

Barcha qushlarning so‘ngoki1 ichida,

Ul na qushdirkim so‘ngoki toshida.

\* \* \*

Ikki mahbubini ko‘rdim, bir-birisin ko‘rmagan,

Ikkisining o‘rtasiga, do‘stlar, qil sig‘magan.

1. G‘azalni sinchiklab o‘qing, uning badiiyatiga

e’tibor bering.

2. «Ki bir ganj ustida go‘yo ikki ajdar taloshibdur»

misrasini qanday tushunasiz?

3. «Gul emas gulshan ahlin ko‘zlari qon ila to‘ldirmush,

Tegib g‘amzang o‘qi nechunki har yondin

qaroshibdur» misralaridagi o‘xshatish va mubolag‘ani

toping va izohlang.

4. Mahbubaning qoshi, kiprik o‘qlari hamda lirik

qahramon holati, kechinmalarini ifodalashga harakat

qiling.

5. Chistonlarni o‘qing, mazmunini izohlang.

Shoira badiiy maqsadini ifodalashda qaysi tasviriy

vositadan foydalangan?

1 S o‘ n g o k — suyak.

188

XX ASR ADABIYOTI NAMUNALARI

HAMZA HAKIMZODA NIYOZIY

(1889 — 1929)

Hamza 1889-yilda Qo‘qonda tabib oilasida tug‘ildi.

Uning otasi ma’rifatli, ilg‘or ziyolilardan bo‘lgan.

Hamza avval eski maktabda, so‘ngra rus-tuzem maktabida,

madrasada o‘qidi. Fors, arab, rus tillarini o‘rgandi.

Fuzuliy, Navoiy, Hofiz kabi mashhur Sharq shoirlari

asarlarini mustaqil mutolaa qildi. Ulardan ilhomlandi va

«Nihon» taxallusi bilan she’rlar yozdi.

Hamza o‘zining pedagogik faoliyatini 1910-yilda

Toshkentda Qashqar mahallasida maktab ochib bolalarni

o‘qitishdan boshladi. Shunday maktablarni 1911-yilda

Qo‘qonda, 1914-yilda Marg‘ilonda ochdi. U mazkur

maktablarda dars berdi, ayni chog‘da ular uchun «Yengil

adabiyot», «O‘qish kitobi», «Qiroat kitobi» darsliklarini

(1914—1915) ham yozdi.

Hamza 1913—1914-yillarda chet ellarda: Afg‘oniston,

Hindiston, Suriya, Turkiya mamlakatlarida,

Makkada sayohatda bo‘ldi, u mamlakatlarda bo‘layotgan

o‘zgarishlar, yangiliklar bilan tanishdi. U maorif

ishlarida usuli savtiyani islom bilan bog‘lab, xalqni ilmma’rifatga,

yangilikka da’vat etdi. Hamza «Yangi saodat

», «Gul» turkumidagi to‘plamlarini, pedagogik mavzudagi

va boshqa ko‘plab asarlarini xalq tilida — sodda

va ravon uslubda bayon etdi. U ilm-ma’rifatni targ‘ib

qilishda teatrdan ham unumli foydalandi. «Feruzaxonim

», «Ilm hidoyati», «Loshman fojiasi» kabi qator

komediyalar yozib, ayrimlarini o‘zi tuzgan «Havaskor

truppa»da sahnaga qo‘ydi.

Hamza o‘zining qizg‘in ijodi va faoliyati bilan ma’rifatchilik

va jadidchilikning faol ishtirokchisiga aylangan,

mustamlaka zulmiga qarshi xalq orasida ma’rifat tarqatishda

tinimsiz kurashgan. U bir maqolasida: «Agar bu

ahvolda yashayversak, bir muddatdan so‘ng bu bid’atlar

orasida bir millat tug‘ulib, butun islom faqat ismi bor,

jismi yo‘q bir holg‘a kelib qolur... o‘zimizdan keyingi

avlodlarimizning xurshid saodatlarin zavolga yetkurmay

189

lik va hozirdan bu dardlarning davosiga kirishub,

chorasini izlayluk... Buning kabi bid’at va majusiyat

odatlarini yo‘q qilmak uchun yolg‘iz ikki kalima so‘zni

yaxshi tushunmoq lozim: o‘qimoq va o‘qitmoq», — deb

yozgan edi.

Hamza «Zaharli hayot yoxud ishq qurbonlari»,

«Istibdod qurbonlari», «Maysaraning ishi» dramalari

bilan tragediya, komediya janrlariga asos solgan.

Hamzaning «Boy ila xizmatchi» dramasi 1918-yilda

yozilgan bo‘lib, o‘sha yili o‘zi tomonidan sahnaga

qo‘yilgan. Dramada o‘zbek mehnatkashlarining o‘tgan

asr boshlaridagi og‘ir hayoti, mahalliy boylar va chor

hukumati istibdodi ostida ezilganligi, insoniy huquqlarining

poymol etilganligi tasvirlangan. Drama o‘zbek

adabiyotida yaratilgan ilk realistik asar hisoblanadi.

Hamza o‘z asarlarida erkinlik, hurriyat, baxt-saodatga

o‘qish-o‘rganish, birlashish, mehnat va kurash tufayli

erishish mumkinligini ta’kidlagan. U o‘z ijodi bilan

o‘zbek milliy adabiyotining taraqqiysi, o‘z xalqi, vatanining

farovonligi, ma’naviy rivoji yo‘lida charchamay

ishladi. U to‘g‘ri so‘zligi, haqiqatgo‘yligi va murosasizligi

bois biror yerda muqim ishlay olmadi. 1929-yili 18martda

fojiali o‘lim uni hayotdan olib ketdi.

1. Hamza pedagogik faoliyatida qanday ishlarni

amalga oshirdi?

2. Uning ilm-ma’rifatni targ‘ib qilish bo‘yicha xizmatlari

haqida fikrlashing.

3. Hamzaning shaxsiga baho bering.

BOY ILA XIZMATCHI

Drama

Ishtirok etuvchilar:

G‘ofir — boyning xizmatkori, 30 yoshlarda.

Jamila — G‘ofirning xotini, 16 yoshda.

Solihboy — 50—60 yoshlarda.

Xolmat — boyning xizmatkori, 30—35 yoshlarda.

Hoji ona — boyning onasi.

Poshshaoyim, Xonzoda, Gulbahor — boyning xotinlari.

Qodirqul — mingboshi.

190

Rahima xola — Jamilaning onasi.

Hasan — ellikboshi.

Oyxon — Gulbahorning onasi.

Sifat buvi.

Imom.

To‘ra.

Pristav.

Qozi va boshqalar.

Asarda yozilishicha, zolim Solihboy yoshligidan qo‘lida

xizmat qilib o‘g‘li qatori bo‘lib qolgan G‘ofirni o‘zi uylantirib

qo‘yadi. Kelini Jamilaga ko‘zi tushgach, qo‘shaqo‘

sha xotinlari bo‘lishiga qaramasdan, xizmatkorining

xotiniga ko‘z olaytiradi. Sotqin qozi, mulla va ellikboshilar

boyning pullariga uchib, unga shariat bo‘yicha «yo‘l»

topib beradilar. Begunoh G‘ofirni o‘g‘irlikda ayblab

qamatadilar, shahar hokimi ham boyning aqchalariga

sotilib, bechora xizmatkorni Sibirga surgun qildiradi.

Boy Jamilani majburlab, kuch ishlatib unga uylanadi.

Sevgan kishisidan ayrilgan, boyning qo‘pol muomalasi va

xatti-harakatlari oldida ojiz qolgan Jamila zahar ichadi.

Quyida dramaning so‘nggi to‘rtinchi pardasi keltiriladi.

To‘rtinchi parda

J a m i l a. Qush edim, qanotimni qayirdilar, gul

edim, bulbulimdan ayirdilar. Sibir... Sibir... Qanday

qo‘rqinchli, xunuk bir ot... Tilga olsam, etlarim junjikadi.

U qanaqa joy bo‘lsa ekan! Borsammikan? He, men

nima deyapman?! Qayerga ham bora olaman! Meni bu

temir qafasga soldilar, ixtiyorimni qo‘limdan oldilar.

Aylanamda qancha poyloqchi, qancha qorovullar bor.

(Kulib.) Men endi boy xotinman, ha, ha, ha. Boy xotin!

G‘ofirjon menga nomahram! O‘ho‘, qancha yig‘ladim,

yig‘layversang ko‘zingning yoshi ham tugab qolar ekan,

ko‘nikib ham qolar ekansan kishi. Mana endi yig‘lamayman

ham. Ko‘zimga qatra yosh ham kelmaydi. O‘limga

tik qarab tura beraman. Ne qilay? Yashash uchun

kurashdim, olishdim, boshimga tuproq sochib, faryod

ko‘tardim, foydasi tegmadi, ko‘z yoshlarimning ariqda

oqqan suv chog‘lik qadr-u qimmati bo‘lmadi. Birov,

191

nimaga yig‘laysan, deb so‘ramadi. Ha, menday baxti

qaroning kimga keragi bor! Xonzoda bo‘lsa xuddi

qarg‘aday go‘shtimni poylab, tepamda uchadi. He, shu

ekan-da!

Hoji ona kiradi.

H o j i o n a (kulib). Qizim Jamilaxon! Menga, keling,

demaysan? Hoji onangga salom bermaysan?

Jamila salom beradi.

Barakalla, qizim, barakalla... Men ikki yo‘l haj qilgan,

xudojo‘y, batavfiq xotinman! Musulmonlarga

yomonlikni aslo ravo ko‘rmayman. Dilozorni xudo bandam

demas-a. Men seni o‘z onangdan ziyoda yaxshi

ko‘raman. Senga ikki og‘iz shariatdan — tariqatdan

gapiray, deb kirdim, bolam.

J a m i l a. Gapiring, Hoji ona, gapiring... Ko‘nglim

shunday qorong‘i... zora yorisa...

H o j i o n a. Qizim, hali o‘n gulingdan bir guling

ochilgani yo‘q. Hoji onaday taqvodor, mehribon,

badavlat xotinga kelin bo‘lish har qanday qizning baxtiga

uchramaydi. Shukur qil, bolam! Endi o‘sha G‘ofirni

esdan chiqar! Kundoshlaringga ehtiyot bo‘l... Ular

bergan ovqatlarni yema! Eringni yaxshi hurmat qil! Uni

ko‘rganda bosh egib salom qil! Darrov borib, salla,

to‘nini ol! Mahsisini o‘zing tort. Eringga sekin gapir,

tovushingni kimsa eshitmasin. Unga sira tik qarab gapirma,

gunoh bo‘ladi. Ering bilan bir qatorda meni ham

hurmat qil, savob bo‘ladi. Shunday qilsang baxting ochiladi!

Mana senga ko‘rmana! O‘z bisotimdan! (Arzimagan

bir narsani beradi.) Seni namoz o‘qimaydi deyishadi...

Besh vaqt namozni kanda qilma! Bo‘lmasa uyingdan

parishtalar qochadi. (Hoji ona namoz o‘qir.) Men endi

chiqay. Eringni bugun xursand qil, tuzukmi, bolam.

Xudo, mo‘minlarga tavfiq ber, ko‘pning qatorida imonimni

basalomat saqla! (Chiqar.)

X o n z o d a (vazmin kirib). Xo‘sh, javob o‘yladingmi?

J a m i l a. Ayajon, axir men buni qanday qilaman?

X o n z o d a. Gap bitta! Sen qilasan! Bilaman, sen

boyni yomon ko‘rasan, yolg‘iz men seni undan qutqara

192

man. Sen boyning xotini emassan. Nikohning qimmati

yo‘q, chunki rozi bo‘lmagansan, to‘g‘rimi?

J a m i l a. To‘rg‘i, ayajon!

X o n z o d a. Yana qaytarib aytaman! Sen boyning

xotini emassan!

J a m i l a. Aytganingiz kelsin, ayajon!

X o n z o d a. Sen boyning chipchirig‘iday merosiga

da’vogar bo‘lmaysan.

J a m i l a. Boyning merosi, mol-u dunyosi sizniki.

X o n z o d a. Ko‘zingni och, boy bugun sening

ishingni tugatadi. Boshqa gap yo‘q!

J a m i l a. Ayajon, qo‘rqitmang! Boyning menga

kuchi yetmaydi!

X o n z o d a. Devona, unga Sifat buviga o‘xshagan

yalmog‘iz kampirlar yordamlashadi.

J a m i l a. Ayajon, qanday vahima gap aytdingiz!

X o n z o d a. Sen shu ishni bajar! Boydan qutulasan,

men bo‘lsam o‘z maqsadimga yetaman.

Jamila o‘yga botadi.

J a m i l a. Ayajon, xo‘p, unadim, bering.

X o n z o d a. Mana. (Bir shishada zahar beradi.)

Bordi-yu sen meros to‘g‘risida og‘iz ochsang?!

J a m i l a. Yo‘q, ayajon, yo‘q. Ko‘nglingizni to‘q

tuting. Hech qanday meros, mol, (ta’kidlab) dunyo

menga kerak emas. Hammasi sizniki bo‘lsin.

X o n z o d a. Men senga mastava kiritaman, shunga

sol, boyga ichir. Xayr, hushyor bo‘l, qo‘rqma! (Chiqadi.)

J a m i l a. Qanday yaxshi bo‘ldi-ya! Zaharli ilon

chuchuk tillarini qaltiratib menga marhamat qildi,

marhamat! (Dorini bekitadi, boyning tovushi eshitiladi.)

Ana azroil! Kelayapti! Jonimni olmoqchi. Yuragim

o‘ynaydi. Xudo, kuch-quvvat ber! Sharmanda qilma!

Shu zolimning panjalarida meni halok qilma! Yo‘q,

qo‘rqaman! (Pauza.) Jamila! O‘zingni tut, qo‘rqma,

bo‘shashma, mahkam bo‘l! (Boy kirar.)

B o y (Jamilaga yaqin borar). Oppog‘im, jonginam,

kel endi! Axir, xunob qilding-ku. Tasaddug‘ing ketay!

Seni olguncha, seni qo‘lga tushirguncha ozmuncha

7—Ona tili va adabiyot (koll.) 193

dunyo sarf bo‘ldimi? Bitta hokim to‘raning o‘ziga ikki

ming so‘lkavoy ketdi, nahotki besh kundan beri meni

qiynasang?! Mayli, alami esdan chiqsin, yupansin,

dedim. Sabr qildim, bugun oxirgi kun! Kel! (Tortadi.)

J a m i l a. Yo‘q, yo‘q! Yaqin kelmang! Qo‘rqaman!

Nari boring!

B o y. G‘ofir o‘g‘ridan ham qo‘rqarmiding? Kel,

ko‘p tarang qilaverma! (Hirs bilan osiladi.)

J a m i l a. Yana uch-to‘rt kun sabr eting! Erimning

dardini biroz unutay!

B o y. Shunaqami? Bitta gado uchun shuncha azabozlikmi?

Endi G‘ofirni og‘zingga olma! Uni esingdan

chiqar! Senga u nomahram! Sening ering men bo‘laman!

J a m i l a. Siz erim?!

B o y. Ha, sening ering men bo‘laman! Shuncha

bergan azobing bas!

J a m i l a. Yo‘q.

B o y. Sening nolishingga qaramayman!

J a m i l a. Yo‘q, tegmang. Qoching!

B o y. Qanday yaramas, o‘jar xotinsan!

J a m i l a. Bo‘lganim shu!

B o y. Shunaqami? Ko‘nmaysanmi?

J a m i l a. Ko‘nmayman.

Boy yo‘lakka borib imlaydi. Sifat buvi kiradi.

S i f a t b u v i. Aylanay Jamilaxon! Boyni xafa

qilma, taqdirga tan ber!

J a m i l a. Yo‘qol, jodugar!

S i f a t b u v i. Shundaymi? Toshday og‘ir qo‘llarim

bor, bunga hech kim turish berolmagan. Qani, boy, dadil

bo‘ling, keling! (Jamilaga tashlanadilar, qiynaydilar.)

J a m i l a. Shoshmang, boy ota, shoshmang! Xudo

xayringizni bersin, shoshmang! Axir, meni eshitasizmi,

men, boy ota, axir... (Yig‘laydi.)

B o y. Nima deysan?

J a m i l a. Xo‘p, xo‘p. Men roziman! Boy ota, roziman.

Ammo hozir juda qo‘rqdim. O‘zimni picha bosib

olay.

B o y. Yo‘q, bo‘lmaydi!

S i f a t b u v i. Bu o‘lgur sizni yana aldaydi.

194

J a m i l a. Agar aldasam niyatimga yetmay o‘lay.

Men bugun sizniki bo‘laman. Endi taqdirimga tan

berdim, lekin hozir emas, biroz turing, boy ota! Onamni

chaqiring, uning ham oldidan bir o‘tay.

B o y. Onang ko‘ngan.

J a m i l a. O‘z og‘zidan eshitay.

B o y. Xo‘p, bu safar ham unadim. Bor, kampir,

chaqir.

J a m i l a. Siz endi, boy ota, biroz xoli qo‘ying,

onam bilan gaplashay.

B o y. Xo‘p! (Chiqadi.)

Rahima xola kiradi.

R a h i m a x o l a. Jonim qizim!

J a m i l a. Onajon! (Quchoqlashadilar.) Onajon, siz

rozimisiz?

R a h i m a x o l a. Qanday qilaylik, qizim, rozi

bo‘lmay ilojimiz qancha, bo‘lar ish bo‘ldi, endi

ko‘nasan-da, bolam.

J a m i l a. Siz rozi bo‘lsangiz bas! Aytgancha, ukam

Olimjon necha yoshga kirdi?

R a h i m a x o l a. O‘n birga endi qadam qo‘ydi,

bolam.

J a m i l a. Hali yosh ekan, ro‘zg‘or tebrata olmas

ekan, onajon! G‘ofir sizni boqar edi, boy juda xasis,

o‘zim uchun emas, siz uchun yig‘layman, siz uchun.

Endi siz kimlarga zor bo‘lasiz, kimlarning ko‘ziga

mo‘ltirab qolasiz, kimlarga bir burda non uchun qo‘l

cho‘zasiz, onajon! (Osilib yig‘laydi.)

R a h i m a x o l a. Bolam, nima deganing bu?

J a m i l a. Yo‘q, onajon! Yo‘q, yo‘q! O‘zim shunday,

onajon, shunday. Boy xasis, sizga hech narsa orttirib

berolmayman.

R a h i m a x o l a. Mayli, qaramasang ham qizim.

Omon bo‘lsang, shuning o‘zi katta davlat.

J a m i l a. Onajon, ukamni boylarning xizmatiga

bermang, bir iloj qilib, birovga berib o‘qiting, men

uchun koyimasangiz ham bo‘ladi, meni qarg‘amang,

qarg‘amang badbaxt qizingizni, onajon! Qanday issiq,

mehribon ko‘krak bu! (Boshini Rahima xolaning ko‘ksiga

qo‘yar, yig‘lar) Nima qilay, ilojim yo‘q. (Birdan qo‘r

195

qinchli bir fikr kelar.) Onajon! Bolam nima bo‘ladi,

bolam?! Axir, men unga zo‘r umidlar bog‘lagan edim,

men uni o‘qitarman degan edim, u menga G‘ofirjondan

bir xotira edi, axir, ona, o‘zingiz o‘ylang, bolam kundoshlar

qo‘lida xo‘rlanadimi?

R a h i m a x o l a. Meni ko‘p yig‘latma! Qanday

qilasan?! Bolangga ehtiyot bo‘l! Anavi kampir o‘lgur

boyning buyrug‘i bilan bolangni ezib tashlamoqchi ekan!

J a m i l a. A? Ezib tashlamoqchi?

R a h i m a x o l a. Bolangni o‘zim yelkamda

ko‘tarib katta qilaman, boyga zor qilib qo‘ymayman,

unga tirnog‘ini ham ko‘rsatmayman, charx yigirib boqaman,

eshitganmisan, bolalik uy bozor, bolasiz uy mozor.

Men unga hali, mana, do‘ppichalar tikib qo‘ydim.

(Ko‘rsatadi.)

J a m i l a (do‘ppini bag‘riga bosib). Aylanay, oyimdan,

qanday chiroyli gullar solibsiz! Ha, mayli, boyning

aytganiga ko‘naman, siz rozimisiz?

R a h i m a x o l a. Roziman, bo‘lak ilojimiz yo‘q,

bolam, taqdirga tan ber. (Quchoqlashadilar.)

J a m i l a. Bas, onajon, bas! Menga shunisi bas.

(Rahima xola yig‘lab chiqib ketadi. Jamila darrov ko‘rpa

qatidan zaharni oladi.) Bechora bola, bezovtalanadi...

Sezadi shekilli... Bilmayman, o‘g‘ilmiding, qizmiding,

kipriklaring uzun bo‘larmidi? Qanday yaxshi odam

bo‘lar eding? Yoki G‘ofirdek baxtsiz, onangdek peshanasi

sho‘r bo‘lib tug‘ilarmiding? Onang badbaxt, onang

berahm, onang odamxo‘r, lekin ne qilayki, ilojim yo‘q,

bo‘lak yo‘l yo‘q! (Zaharni ichadi.) Sho‘ring qurg‘ur, biz

xotinlarning kuchi shunga yetadi. Bag‘ritosh ona, nima

qilding?! Ana, dod deydi! O‘zini uradi. Ana, jim qoldi!

Tilkalandi bola bechora! E, og‘u! Navbat menga keldi,

kuchingni ko‘rsat! Yuraklarimni o‘y, tomirlarimni qirqib

tashla! O‘pkalarimni tesh! Barakalla! Barakalla! Zo‘r

ekansan! Bo‘g‘ilaman, bo‘g‘ilaman!

B o y (kirib). Jamila!

J a m i l a. Boy! Mana Jamila tayyor! Sen bir yolg‘iz

meni emas, yosh bir go‘dakning ham uvoliga, qarg‘ishlariga

qolding, zolim boy!

B o y. Hay, odam bormi, odam!

196

Rahima xola, Xonzoda, Sifat buvi va boshqalar hovliqib

kiradilar.

J a m i l a. Onajon!

R a h i m a x o l a. Voy bolam! (Quchoqlaydi, hushidan

ketadi.)

B o y. Bu nima gap? Bu qanday gap?

X o n z o d a. Jamila! Jamila!

P o sh sh a o y i m (hovliqib kirib). G‘ofir o‘g‘ridan

ham qo‘rqarmiding? Jamilaxon, nima bo‘ldi?! Jamila!

B o y (sarosimada). Bu qanday balo, bu qanday ofat!

H a s a n (tashqaridan). Boy ota! Sizni hokim to‘ra

chaqiryapti! Tez borar emishsiz!

B o y. Nima gap?

H a s a n. G‘ofirning do‘stlari saroyingizda, zavodingizda

ish tashlaganlar! Qo‘zg‘olon ko‘targanlar!

J a m i l a. G‘ofirning do‘stlari!

B o y. Bu qanday balo! Ularning hammasini bo‘g‘ish

kerak! O‘ldiraman, bo‘g‘aman! (Chiqadi.)

H o j i o n a (kirib). Yana kim o‘ldi? Bu qanday

balo?!

J a m i l a (xotinlarga). Yo‘qol hammalaring. Yo‘qol

nomus, yurak o‘g‘rilari, ko‘zimdan yo‘qol! Qassoblar,

bag‘ri qora kaltakesaklar, ilonlar, chayonlar! (Qo‘liga

kirgan narsalarni ularga otadi. Xonzoda, Sifat buvi yiqilib,

turtinib qochib ketadilar.)

Onajon! G‘ofirjon! Unutma meni! Bolangni o‘ldirgan,

xotiningni xazon qilgan boyning, butun boylarning

jazosini ber! Zamonasiga o‘t qo‘y, yondir! G‘ofirjon!..

G‘ofirjon!.. (Kuchsizlanadi, o‘ladi.)

Parda.

1. Jamila monologidan kelib chiqib, uning holatiga

baho bering.

2. Hoji ona qanday ayol deb o‘ylaysiz?

3. Xonzodaning tilidagi va dilidagi maqsad nima

ekanligi haqida fikrlaringizni o‘rtoqlashing.

4. Boyning xatti-harakatidan kelib chiqib u haqda

bahslashing.

5. Jamilani zahar ichishiga majbur qilgan sabablar

haqida gapiring.

197

ERKIN VOHIDOV

(1936-yilda tug‘ilgan)

Erkin Vohidov 1936-yili Farg‘ona viloyati Oltiariq

tumanida o‘qituvchi oilasida tug‘ilgan. Uning otasi

Oltiariqning o‘qimishli, obro‘li odamlaridan bo‘lib,

dilkash, so‘zga chechan kishi bo‘lgan. Erkin Vohidov

urush tufayli otasidan barvaqt judo bo‘lgach, 1945-yilda

onasi bilan Toshkentga keladi. Shoir o‘sha davr qiyinchiliklarini

shunday eslaydi: «Otam frontda ekanida

onam qishloq kengashida kotiba bo‘lib ishlar, qiyinchilik

bilan kun kechirar edik. Jo‘xori poyasini shimib

tilimni qonatganim, bolalarga qo‘shilib kunjara yeganim

uchun onam yuzimga shapaloq urgani va o‘zi kechgacha

yig‘laganini unutmayman».

E. Vohidovning dastlabki she’ri «Mushtum» jurnalida,

u 7-sinfda o‘qiyotgan davrida chop etilgan. Lirik

shoir mumtoz adabiyot janrida go‘zal, betakror g‘azallar

bitdi. Shunga qaramay kitobxonlaridan «Kulmangiz ne

bor deb senga, Mir Alisher yonida» deya kamtarona

o‘tinch qildi. G‘azallarini «Yoshlik devoni»ga jamladi.

Bu haqda xalq shoiri A. Oripov shunday yozadi: «Yoshlik

devoni»ni o‘qir ekansiz, shoir qalbidan sizib chiqayotgan

ma’sum tuyg‘ular go‘yo sirli, sehrli so‘zlarga

aylanadi. Shoir ukparday mayin bu so‘zlarni to‘zg‘itib

o‘ynaydi-yu, ulardan go‘zal, o‘ynoqi ohanglar yaratadi,

so‘ngra esa ular asta o‘rni-o‘rniga tushadi, xuddi dastgohdan

chiqayotganday, quyma, betakror satrlar paydo

bo‘layotganday taassurot qoldiradi kishida:

Tun bilan yig‘labdi bulbul,

G‘uncha hajri dog‘ida.

Ko‘z yoshi shabnam bo‘lib

Qolmish uning yaprog‘ida.

Ona tilimizdagi ipakdek mayin, kamalakdek rangbarang,

g‘oyat nozik lutf, beozor qochirimlar, goh hazin,

goh samimiy tabassum uyg‘otuvchi tashbehlar,

o‘tkir xulosalar — bular bari ulkan shoirimiz qalamiga

mansub betakror fazilatlardir».

198

Erkin Vohidovning hassos shoir bo‘lib kamolga

yetishuvida G‘ayratiy rahbarligidagi adabiyot to‘garagi

hamda tog‘asi xonadonida bo‘lib turadigan adabiy suhbatlar

katta ahamiyat kasb etdi. Bu haqda shoir shunday

eslaydi: «Tog‘am kasbi yurist bo‘lsa ham adabiyot va

san’atga qiziqqan, she’riyatni nozik tushunadigan kishi

edi.

Uyimizga tez-tez kelib turadigan shoir Chustiy,

xonandalar — aka-uka Shojalilovlar, Ma’rufxo‘ja

Bahodirov, buyuk olim va tarjimon Alixon Sog‘uniy,

oddiy pochta xizmatchisi Mulla Shukurjon, savdo xodimi

Akmalxon akalarning zukko bahslariga mahliyo

bo‘lib o‘tirardim. Ular Hofiz, Navoiy, Bedil, Fuzuliy

baytlarini tahlil qilib, har birlari o‘zlaricha talqin qilishardi.

Bu suhbatlar ichkiliksiz, faqat she’r va qo‘shiq

kayfi bilan, askiya zavqi bilan muzayyan bo‘lardi.»

Erkin Vohidov qizg‘in ijod bilan birga «Yosh gvardiya

», G‘afur G‘ulom nomli nashriyotlarda muharrir,

«Yoshlik» jurnalida bosh muharrir lavozimlarida ishladi.

I. Gyote, S. Yesenin, L. Ukrainka, M. Svetlov asarlaridan

qilgan tarjimalari, sahna uchun yaratgan asarlari,

ayniqsa, «Oltin devor» komediyasi adibga katta obro‘ va

shuhrat keltirdi.

2000-yilda E. Vohidov ellik yillik ijod mahsulini saralab

to‘rt kitob tartib etdi: «Ishq savdosi» (o‘smirlik va

yoshlik asarlari), «She’r dunyosi» (o‘rta yoshda bitilgan

asarlar), «Umr daryosi» (ellik yoshdan keyingi bitiklar),

«Ko‘ngil nidosi» (turli yillarda yozilgan risola, badiiy

lavha va tahlillar).

Samarali mehnatlari uchun hukumatning bir qator

mukofotlariga sazovor bo‘lgan. U O‘zbekiston xalq shoiri,

O‘zbekiston Qahramonidir.

Uning sizga taqdim etilayotgan «Ruhlar isyoni» dostoni

XX asr adabiyotining yorqin namunalaridan biri

hisoblanadi. «Doston o‘zining isyonkor she’rlari bilan

butun Hindistonni erk uchun, ozodlik uchun kurashga

ruhlantirgan otashin bengal shoirining orzu-armonlari,

jasorati, fojiaviy qismati haqida. «Ruhlar isyoni» garchi

Nazrul Islom haqida bo‘lsa-da, unda men shoir hayoti

199

bahonasida o‘zimning umuman shoirlik, insonlik,

fidoiylik, erkka tashna ijod ahlining zamonasi, xalqi

bilan murakkab munosabati, qolaversa, inson hayotining

ma’nosi, hayotning ham shafqatsiz, ham adolatli

haqiqati haqidagi o‘y-mulohazalarimni kitobxon bilan

baham ko‘rishga intildim», — deydi E. Vohidov dostonning

yaratilishi to‘g‘risida.

1. E. Vohidov she’rlarining o‘ziga xos jihatlarini

yod olgan she’rlaringiz misolida izohlab bering.

2. Odamning shakllanishida uning hayotidagi

voqea-hodisalarning, oilaviy muhit va sharoitning

ahamiyati haqida mulohaza yuriting.

3. Shoirning doston haqidagi fikrlarini tahlil qiling.

Mag‘zini chaqing. Shunga asoslanib uning shaxsiga

munosabat bildiring.

RUHLAR ISYONI

(Dostondan parcha)

M u q a d d i m a

Tug‘ilgansan ozod, mudom

Ozod bo‘lib qol!

Nazrul Islom

Bu dunyoning G‘azot,

Quvonchi kam, dedi

Dard-u g‘ami — musulmon.

ziyoda... Barahmanlar

G‘alayon. dovul qoqdi,

Kalkutta, 1926-yil Fatvo berdi

Imomlar.

Kalkuttani

Ko‘cha to‘lib

Quchdi g‘ulu,

qonlar oqdi

Bosh ko‘tardi

To‘qnashganda imonlar.

olomon. Farzandidan ona ayru,

Qutlug‘ jang, Otasidan —

deb turdi hindu, qiz, o‘g‘lon,

200

Budda haqqi,

Bos,

der hindu,

Alqasos, der

musulmon.

Hindu ishi tahqir bo‘ldi,

Muslim ishi —

tahdidlar.

Butxonalar vayron bo‘ldi,

Yakson bo‘ldi

Masjidlar.

Rikshami bu,

sohibmi bu,

Gadomi yo zodagon —

Farqsiz.

Faqat —

Bir yon hindu,

Bir yon esa —

musulmon.

Sirtga chiqdi

Asrlik kin

Va ming yillik

kudurat.

Ikki jondosh el aro din

Yana soldi adovat.

Aslida-ku

Hayot og‘u,

Turmush o‘zi —

zimiston.

Aybdor emas

bunga hindu,

Gunohkormas musulmon.

Aslida-ku...

Beiztirob

Ho‘plab qaro qahvoni,

Derazadan

oq tan janob

Kuzatar mojaroni.

U ko‘p xursand,

Labda kulgu,

Ko‘zi chaqnar

komiron.

Musulmonni so‘kar hindu,

Hindni esa

musulmon.

Janob shodon,

Ushalmoqda

Niyatining eng ulug‘i.

Hosil bo‘ldi shu tuproqda

Ekkan nifoq urug‘i.

Bo‘lmasin, deb qilar orzu,

Bu nizoga hech poyon.

Mayli,

Ko‘proq o‘lsin hindu,

Ko‘p qirilsin

musulmon.

Nazrul

Johil olomonga

Qaradi-yu

oh chekib —

O‘zni otdi tik maydonga

Yoqasini chok etib.

Faryod qildi:

«Ne vahshat bu,

Bas, xaloyiq!

Al omon!

Qotillikni to‘xtat,

hindu,

G‘azotni qo‘y,

musulmon!

Hind, musulmon —

Birodarmiz,

Farzand Odam Atoga!

Haq oldida

barobarmiz,

Ayting,

Ne bor nizoga!

Xunrezlik qil demagan-ku,

Na veda-yu

Na Qur’on!

Tig‘ uradi

nega hindu,

Bosh kesadi

musulmon?

201

Farq —

kim mehrob,

kimsa butga

Sig‘inib bosh qo‘yadir.

Shu farq uchun

Yoqib o‘tga

El bir-birin so‘yadir.

Bas, endikim,

Jangni qo‘ying,

odamlar!

Sizning asli yovingiz

kim —

Bilib qo‘ying,

Odamlar!

Ular

Uzoq yurtdan kelib,

Yerga bukib shonimiz,

Bizni bizga

dushman qilib

So‘rmoqdalar

qonimiz.

Bosqinchining

Qadimdanoq

Falsafasi ayondir.

El ichida

bo‘lsa nifoq,

Demak,

zolim omondir.

Ular

Mazlum vatanida

Bo‘lmasin der

sobitlar.

Alangali

bu nolaga

Quloq tutdi

Hindiston.

Keksa Thokur

shukr aytdi shod,

Oq soqolin siladi.

Yosh shoirga

Jaholatning gulxanida

Isinadi

zobitlar.

Eldan omad ketsa

Dastlab

Hamjihatlik yo‘qolgay.

Bunda elni,

Sirtmoq tashlab,

Har bosqinchi yiqolgay.

Bu adovat

Nahot mangu?

Nahot bitmas

bu qiron?

Do‘st bo‘lolmas

Nahot,

hindu —

Jigariga

musulmon?

Sen hindmisan,

Muslimmi yo,

Birlik chog‘i

bu choqdir.

Bosqinchini,

eng avvalo,

Hind bahriga uloqtir.

So‘ng ushalgay

Barcha orzu,

Yashar ozod, tinch, omon.

Vataniga ega hindu,

Yurtida bek —

musulmon...»

\* \* \*

Nurli ijod,

Bezavollik tiladi.

Bu dunyoga

Nazrul ammo

Olov bo‘lib kelgandi.

O‘z o‘tida yonib ado —

Bo‘lishini bilgandi.

Asroldi

202

na xalq, na Thokur, Uni oxir

U sig‘madi zamonga. Olib keldi

Isyonkorlik zindonga.

Nazrul Islom bo‘ldi

mahbus,

Tunda uydan oldilar.

El ko‘zidan uzoq, maxsus

Bir xonaga soldilar.

Ishi qiziq bu jahonning,

Hakamlar hukm etdilar:

Shoirni ul g‘alayonning

Sababkori, dedilar.

Aybnomani tinglang,

hatto —

Faryod qilar toshlar ham,

«Hindu bilan muslim aro

Qutqu solgan — shul

odam!»

Olis yurtdan kelgan birov

Ayb qo‘ydi beandisha!

«Nazrul Islom —

Xalqiga yov,

Nifoq istar hamisha».

Bu dunyoda

bor qabohat,

Bu dunyoda

bor yolg‘on.

Ammo bunday

oshkor tuhmat

Bo‘lmagandi hech qachon.

Nazrul Islom

nomi oxir

\* \* \*

Ming baloga taqaldi.

El uchun

Jon tikkan shoir

El dushmani

ataldi.

Hukm o‘qildi:

Bosh egib u

Asta borar hibs tomon.

Ajab!

Soqchi — bir yon hindu,

Bir yon esa musulmon.

Uni turtar

musulmon ham,

Siltaydi hind havodor.

— Qirpichoqda o‘ldi

akam,

Senda ekan ayb murdor!

— Ko‘p azoblar chekdi

hindu,

Ko‘p qon to‘kdi musulmon.

Sen kabilar yo‘qolsa-ku,

Yashar edik

Tinch, omon...

Asta qadam tashlar

Nazrul,

O‘ylaridan ogoh yo‘q.

Soqchilardan

ranjimas ul,

Jaholatda gunoh yo‘q.

Jaholat to‘g‘risida rivoyat

Alqissakim, O‘tgan ekan jahonda.

Juda qadim U kun bo‘yi

Jaholatlik zamonda, Giyoh terib

Bir donishmand Kezib tog‘-u biyobon,

ulug‘ hakim Odamlarga shifo berib

203

Yashar ekan

Shodumon.

Unga

Ming bir mushkul dardning

Ayon bo‘lib davosi,

Bora-bora

Odamlarning

Ortaverdi ixlosi.

Tabobatga

Qalban,

ruhan

Fido qilib o‘zini,

Hatto bir kun

Nashtar bilan

Ochmish ko‘rning ko‘zini.

Rivoj topmish

Sohib hikmat,

Donish,

mehnat madadkor,

Ammo

Qayda bo‘lsa shuhrat,

Yonboshida

Hasad bor.

Duoxonlar,

parixonlar,

O‘quvchilar chilyosin...

Xullas,

Yurtda bor nodonlar

Boshladilar ig‘vosin.

Tinmay

Kecha-yu kunduzi

Topib Nabi so‘zidan.

Dedilar:

«Dard bergan —

O‘zi!

Davosi ham

O‘zidan!

Bandasiga bermak doru

Yaratganga isyondur.

Demak,

Hakim ishi makr-u,

Uning o‘zi

Shaytondir».

Bu so‘zlarni

chin deb bildi

Nodon, johil olomon.

Donishmandni sazo qildi,

Kaltakladi

beomon.

Cho‘g‘ temirda

Ko‘ksin dog‘lab,

Dorga osmoq bo‘ldilar.

So‘ng bo‘yniga xarsang

bog‘lab

Suvga bosmoq bo‘ldilar.

Keyin

Suvni, arqonni ham

Hayf bildilar

«shayton»ga.

«Yoqing, — dedi

Eng bosh hakam, —

Olib chiqib maydonga!»

Keng maydonga

Ko‘mib ustun,

Bog‘ladilar hakimni,

So‘ng temirni o‘tga qo‘yib,

Dog‘ladilar hakimni.

Buyurdilar:

«Yoqing shitob,

Azozilning oshnasin.

Kerak bo‘lsa

Kimga savob,

Cho‘p keltirib tashlasin».

Savob uchun

Birov o‘tin.

Birov tashlar dona xas.

Hakim

Boshin baland tutib

Johil elga qaramas.

Bir payt

Gulxan sari bir chol

Asta kela boshladi.

Quchog‘ida bir

bog‘ poxol,

204

G‘aram uzra tashladi.

Dedi:

«Asli tug‘ilgandan

Basir edim men o‘zim.

Sen

joduning tig‘i bilan

Ochib qo‘yding

ko‘r ko‘zim.

Yaratgan ko‘r,

Davo qilding ne uchun?

So‘roqda men —

manglayi sho‘r —

Nima deyman

Mahshar kun?

Haq yo‘lidan ozgan odam,

Ko‘zim ochib

ne berding?

Meni bir yo‘l

U dunyo

ham —

Bu dunyodan ayirding.

Ko‘rligimda

Bu olamni

Tasavvurda ko‘rardim.

Dunyodagi bor odamni

Mushfiq bilib yurardim.

Shafqat ila

Kim non-u kim

Chaqa tashlab ketardi.

Men ham

shunga ko‘ngan edim,

Menga shu ham yetardi.

Qornim to‘ysa —

saodatim,

Yo‘q tuman xil tilaklar.

Hamsuhbatim,

Ham ulfatim

Jajji shirin go‘daklar...

O‘ylar edim:

Dunyoda bor

Musaffolik,

soddalik.

Ko‘zim ochib

Ko‘rdim ilk bor

Berahmlik,

Soxtalik.

O‘g‘rilig-u fahshni ko‘rib,

Jim yurarkan odamlar.

O‘z do‘stiga

Kulib turib,

Tig‘ urarkan odamlar.

Bir yonda aysh

Ko‘kka chirmash,

Bir yonda

boq

oh-u voh...

Bukun mening

ko‘nglimda g‘ash,

Imonimda —

ishtiboh.

Derdim:

Yurtni bir bor ko‘rsam.

Ko‘rdim.

Orzum to‘q endi.

Yo‘lda yotgan

ko‘rchalik ham

E’tiborim yo‘q endi.

Bu dunyodan to‘ydim oxir,

Ado bo‘lsam mayliga.

Yo qaytadan.

O‘sha basir,

Gado bo‘lsam mayliga!»

Bu so‘zlarni

Eshitdi-yu

Faryod qildi donishmand.

«Yoqing, —

deya so‘radi u, —

Olov bo‘lsin sarbaland.

Tezroq ketay

Bu dunyodan,

Hech toqatim qolmadi.

Mendan

shifo oldi

odam,

205

Olam —

shifo olmadi.

Xurofotning zahri tekkan

Nodon,

johil,

gumrohlar —

Davosiga ojiz ekan

Men kashf etgan giyohlar.

Ko‘r ko‘zlarga

Mehrgiyodek

Nur baxsh etdi

nashtarim.

Qalblar ko‘zin

ochmoqqa

lek

Kamlik qildi

Hunarim.

Odamlarga

men

Yaxshilik —

Qilmoq bo‘ldim,

Netayin,

Manglayda

shu ekan

bitik,

Yoqing,

Kuyib ketayin!»

O‘t qo‘ydilar.

Yondi gulxan.

Bayroq qilib,

El qo‘zg‘aldi —

Nazrul Islom ismini.

Tor zindondan uni oldi,

Ammo faqat

Jismini.

Nazrul Islom

Ozod,

Ammo

El qanoti qayrildi,

Qaro bo‘ldi

samovot.

Jaholatning hukmi

bilan

Qurbon bo‘ldi

Buyuk zot.

Gulxan yondi

Ko‘kka o‘rlab.

Cho‘g‘i har yon

sochildi.

Shu olovdan

Elning ajab,

Aql ko‘zi

ochildi.

O‘kindilar.

Aza tutib

Yig‘ladilar,

kuydilar.

Donishmandga

Yillar o‘tib

Oltin haykal

qo‘ydilar.

E voh,

Olim ko‘zi bilan

Ko‘rsaydi bu

hurmatni,

Ammo

Hakim o‘zi bilan

Olib ketdi hikmatni.

Ozodlik

Yosh, navqiron

tirik siymo —

Shoiridan ayrildi.

Nazrul Islom

She’ri butun

Hindistonda yangrardi.

Ammo shoir

uni bugun

Na tinglar,

Na anglardi.

206

Shoirini qo‘ymay —

Qo‘lda —

El ko‘tarib eltardi.

Na quvonar

Nazrul bundan

Va na parvo etardi.

Bir yonidan quchar hindu,

Bir yonidan musulmon.

Ammo

Hushdan ayrilgan u,

Unga yotdir bu jahon.

Tabriklaydi

Uni Thokur,

«Ozodliging muborak!»

Ro‘znomalar qutlov yozur,

Bular unga ne kerak?

U na uyg‘oq,

Va na uxlar,

Hissiz boqib turardi.

Ruhi uning

Oliy ruhlar

Dargohida yurardi.

Shoir topti

Erk chinakam,

Ozod bo‘ldi tamoman.

Bir yo‘l unga dardi olam

Barbod bo‘ldi tamoman.

U bir yo‘la

Sho‘rishlardan,

Savdolardan qutuldi.

Jabr-u jafo ko‘rishlardan,

Nizolardan qutuldi.

Qutuldi

U sig‘olmagan,

Sig‘dirmagan jahondan,

Xolis bo‘ldi

Ham zindondan,

Ham zindondek zamondan.

Ham tark etdi

Bir yo‘l uni

El dardidek og‘ir yuk.

Bu dunyoda

qoldi tani,

Behush, beruh

va buyuk.

Qirq yil o‘tdi,

Uzoq qirq yil.

Bu dunyodan begona —

Nazrul Islom

Yashar bedil,

Yashar darvish,

Devona.

Qirq yil ichra

Nelar ko‘rib,

Nelar chekdi

Hindiston,

Ammo

ko‘zi

ochiq turib,

G‘ofil o‘tdi

yoniq jon.

Bosqinchilar

Yurtdan ketdi —

El g‘azabi

Quvoldi.

Shoir

Buni

Na his etdi,

Na ko‘rdi,

Na quvondi.

Nazrul Islom

Bu dunyoda

Yetmish besh yil

Yashadi.

Ammo

O‘ttiz ikki yoshda

Bu dunyoni

Tashladi.

Shoir umri

Qoldi she’rda,

Qoldi

Yoniq dostonda.

Bitganlari

Uning —

yerda,

Ruhi esa osmonda.

207

1. Nazrul Islomning dostonga epigraf qilib olingan

«Tug‘ilgansan ozod, mudom Ozod qol!» misralari doston

mazmuniga nechog‘liq aloqadorligi haqida mulohaza

yuriting.

2. Hindlar bilan musulmonlar orasida bunday

mojaroni keltirib chiqarish kimga, nima uchun kerak

bo‘lishi mumkin deb o‘ylaysiz?

3. «Bizni bizga dushman qilib» satridagi «biz»larni

aniqlang. Nega ikkalasi ham «biz»?

4. «Eldan omad ketsa, Dastlab hamjihatlik yo‘qolgay

» misralarining mag‘zini chaqing. Fikrga munosabat

bildiring.

5. «El uchun jon tikkan shoir El dushmani ataldi»

misralari tashigan ma’no haqida mulohaza yuriting.

O‘zbekning shunday farzandlarini bilasizmi? Ularni

taqqoslang.

6. Nazrul va soqchilar misolida oqil va johil kishilar

xatti-harakatini tahlil qiling.

7. Rivoyatdagi ko‘zi ochilgan cholning deganlarini

matndan ajratib oling. Uning so‘zlaridagi achchiq

haqiqatlarni, johillig-u noshukrlikni tahlil qiling.

8. Hakim o‘zi bilan olib ketgan hikmat haqida

mulohaza yuriting.

9. Rivoyatdagi hakim bilan Narzul Islom shaxsida

qanday umumiylik bor? Bu rivoyatning dostonga kiritilishi

sabablari haqida mulohaza yuriting.

10. Doston misolida Odam, Olam, Hayot va

yashashdan maqsad kabi tushunchalar haqida o‘ylab

ko‘ring.

O‘TKIR HOSHIMOV

(1941- yilda tug‘ilgan)

MASHAQQATLI SAFAR

(Tarjimayi holim)

Bolaligimni eslasam, iliq yoz kechalari ko‘z oldimga

keladi...

«Dunyoning ishlari» qissasining bir bobi shu so‘zlar

bilan boshlanadi. Chindan ham bu asar deyarli avtobiografik

qissa. Faqat ba’zi odamlarning ismi o‘zgargan.

Aslida har qanday asarda ham ma’lum ma’noda

qalamkash biografiyasining bir bo‘lagi aks etadi (hatto

208

tarixiy romanlarda ham). Bir qarashda bu g‘alati tuyulishi

mumkin. Lekin aslida baribir shunday. Yozuvchi

o‘zi yozayotgan asarga qalbini bag‘ishlaydi.

Menga qolsa, ijod jarayonida qandaydir ilohiyot bor,

degan bo‘lur edim. Haqiqiy ijodkor Xudo ko‘ngliga solganda

qo‘liga qalam oladi. Chinakam badiiy asar yozilmaydi,

tug‘iladi! «Dunyoning ishlari» kitobi ham

allanechuk iztirob bo‘lib, dard bo‘lib tug‘ilgan. «Bahor

qaytmaydi» va «Ikki eshik orasi»da ham, «Tushda kechgan

umrlar» va «Inson sadoqati»da ham shunday holat

ro‘y bergan...

Mening bobolarim o‘z davrining mashhur kishilari

bo‘lishgan ekan. Jumladan, bobokalonlarim — bobomning

otalari Abulqosimxon eshon Turkiston tarixida

chuqur iz qoldirgan ulug‘ shaxslardan bo‘lgan ekanlar.

Toshkentda, Xalqlar do‘stligi saroyi bilan Oliy Majlisning

muhtasham binosi o‘rtasida qadimiy obida —

madrasa bor. Bu dargohda elimizning atoqli adibi

Abdulla Qodiriy tahsil olgan. Mana shu obidani 1832yili

Abulqosimxon eshon bunyod etgan ekanlar. Bu

zukko inson o‘zbek tilidan tashqari arab, fors, rus va

boshqa tillarni mukammal bilgan, Turkistonning chor

Rossiyasi tomonidan bosib olinishiga qarshi kurashning

g‘oyaviy rahnamolaridan biri bo‘lgan ekanlar. 1899-yili

Sankt-Peterburgda nashr etilgan «Musulmonlikka oid

materiallar to‘plami» kitobida bunday deb yozilgan:

«1892-yili vafot etgan Abulqosimxon eshonning Toshkent

va boshqa shaharlarda o‘n minglab muridlari

bo‘lib, ulardan kelgan mablag‘lar va vaqf yerlaridan

tushgan daromadlar hisobidan eshon 30 ming oltin

so‘mga madrasa qurdirgan. Bu madrasada 100—150 talaba

tahsil olgan... Uning aholi orasidagi nufuzi nihoyatda

baland bo‘lgan...» Madrasada faqat diniy emas,

dunyoviy ilmlar ham o‘rgatilgan.

...1892-yili Toshkentda vabo kasali tarqaldi. Ustigaustak

kelgindilar zulmidan tinkasi qurigan xalq

qo‘zg‘olon ko‘taradi. Tarixga «Vabo qo‘zg‘oloni» nomi

bilan kirgan milliy ozodlik harakati boshlanadi. Chor

hukumati askarlari eski shaharga bostirib kirib, qirg‘in

solgan chog‘ida Abulqosimxon eshon muqarrar o‘limni

209

bo‘yniga olib, o‘sha paytdagi Turkiston general-gubernatori

Vrevskiy nomiga rus tilida ariza yozib, uning

oldiga boradi. Bosqinchi askarlar Toshkentning mahalliy

aholi yashaydigan qismidan (eski shahardan) olib chiqilmasa,

oqibati ikkala tomon uchun ham fojiali bo‘lishini

tushuntiradi. Gubernator buyrug‘i bilan «sallotlar» shahardan

olib chiqiladi.

Keyin esa undan ham g‘aroyib hodisa ro‘y beradi...

1892-yil 30-iyun kuni Abulqosimxon eshon Xo‘ja

Ahror jome machitida ming-ming odamlar orasida va’z

aytib, Toshkent ahli bir balodan qutulgani — bosqinchi

askarlar shahardan olib chiqilgani bilan xaloyiqni qutlaydi

va tag‘in bir ofatni — vaboni o‘zi bilan olib ketish

niyatida ekanini aytib, Ollohga iltijo qiladi. «Turkiston

viloyatining gazeti» muharriri N. Ostroumov «Fon

Kaufman — Turkiston o‘lkasining tashkilotchisi» degan

maqolasida bu hayratomuz hodisa haqida shunday deb

yozadi: «Munkillagan yoshida so‘nggi kunlardagi voqealardan

(«Vabo qo‘zg‘oloni»dan demoqchi) qattiq larzaga

tushgan muhtaram Abulqosimxon shundan so‘ng tezda

— 4-iyulda vafot etdi. Qiziqarlisi shundaki, vabo

barham topdi, toshkentlik sartlar buni uning vafotiga

nisbat berdilar...»

Ajdodlarim to‘g‘risida bu qadar batafsil to‘xtalganimning

sababi shundaki, ellik yoshga chiqqunimcha

bobolarimning kim bo‘lganini bilmaganman. 1991-yil

taniqli olim va jurnalist Sirojiddin Ahmedov shajaramiz

to‘g‘risida ma’lumotni qo‘limga topshirdi. Keksa yoshdagi

qarindoshlarimdan bu dalillarni nega menga aytishmaganini

so‘raganimda, juda asosli javob eshitdim. Gap

shundaki, agar bu gaplarni bilganimda qayerdadir

aytishim yoki yozishim muqarrar edi. Sho‘ro siyosati esa

«xalq dushmanlari»ga aloqador bo‘lgan odamni ko‘kartirmasligi

aniq edi...

Otam Atoulloxon Hoshimov tazyiqlardan bezor

bo‘lib Do‘mbirobodga ko‘chib kelgan, xarobagina kulbada

tirikchilik qila boshlaganlar... Faqat ro‘za kunlari

sahar pallasi chiroyli qiroat bilan Qur’on tilovat qilganlari

yodimda. Otam eski kitoblarni ham, zamonaviy

adabiyot va gazetalarni ham muntazam o‘qib borar, o‘ta

haqparast, nohaqlikni ko‘rsa yonib ketar edilar.

210

...Onam — Hoshimova Hakima esa otamning aksicha,

nihoyatda yuvosh, juda mehribon edilar. Oyim

qancha sodda bo‘lsalar, shuncha donishmand ham edilar!

Iloji boricha hammaga yaxshilik qilishni xohlar, o‘ta

oqko‘ngil, gina-kuduratni bilmaydigan ayol edilar.

(«Dunyoning ishlari»da qanday tasvirlangan bo‘lsa,

onam xuddi shunday edilar.)

Men 1941-yil 5-avgustda Toshkent biqinidagi Do‘mbirobod

qishlog‘ida tug‘ilgan ekanman. Qishloqda, tag‘

in, poytaxt biqinidagi qishloqda tug‘ilganim taqdirning

hadyasi bo‘lsa ajab emas. Negaki, ijodkorda qishloqning

qalbi, shaharning aqli bo‘lishi kerak.

Oilamizda bir qiz, to‘rt o‘g‘il bor edik. Men uchinchi

o‘g‘il edim...

Otamdan qattiq hayiqar edik. Otam biron marta ham

birontamizni bir tarsaki urgan emaslar. Otamni qattiq

izzat qilishni onam o‘rgatganlar: «Hozir adang keladilar,

uyni supurib qo‘y», «Adangni jahllari yomon, tinch

o‘tiringlar», «Adangni ketmoniga tegma», «Adangni

soatiga qo‘l tegizma...»

Bilmadim, balki hozirgi — zamonaviy oilalarga bizning

holat «feodallik» bo‘lib tuyular. Ammo bizning oilamizda

ota shaxsiga sig‘inish farzandlarga ziyon keltirganini

eslay olmayman...

Yetti yoshga to‘lar-to‘lmas, akalarimga ergashib,

Do‘mbiroboddagi maktabga bordim.

Qissaga atoqli adib Abdulla Qahhor nihoyatda xayrixohlik

bilan xat yozganidan keyingina o‘zimga ishonch

paydo bo‘ldi. Mendan yozuvchi chiqishi mumkin ekan,

degan xayolga bordim.

1966-yildan 1982-yilgacha «Toshkent oqshomi»

gazetasida bo‘lim mudiri, 1982-yildan 1985-yilgacha

G‘afur G‘ulom nomidagi Adabiyot va san’at nashriyotida

bosh muharrir o‘rinbosari bo‘lib ishladim. Bu davr

men uchun eng hayajonli, eng sermahsul damlar bo‘ldi.

«Bahor qaytmaydi», «Qalbingga quloq sol», «Kvazarlar»

qissalari, «Nur borki, soya bor» romani, «Inson sadoqati

», «Vijdon dorisi», «To‘ylar muborak» sahna asarlari,

ko‘plab hikoya va hajviyalar, publitsistik asarlar shu yillar

yozilgan... Har gal yangi kitobim chiqishi bilan bi

211

rinchi nusxasini Onamga taqdim etardim, «Birinchi

ustozim Oyimga» deb yozib berardim.

1985-yildan 1995-yilgacha «Sharq yulduzi» jurnalida

bosh muharrir bo‘lib ishladim. «Ikki eshik orasi»,

«Bahor qaytmaydi», «Tushda kechgan umrlar» romani,

«Ikki karra ikki — besh» kabi asarlar shu yillari yaratildi.

Jurnal sahifalarida muqaddas Qur’oni karimning

ma’no tarjimasi tarixda birinchi marta o‘zbek tilida

bosildi...

1995-yildan O‘zbekiston Respublikasi Oliy Majlisining

Matbuot va axborot qo‘mitasi raisi bo‘lib ishladim...

Bu yillarda «Nurli dunyo», «Umr savdosi»,

«Daftar hoshiyasidagi bitiklar», «Osmondan tushgan

pul», «To‘ylar muborak» kitoblarim nashr qilindi.

Xudoga shukr, shu paytgacha 50 dan ortiq kitobim

turli tillarda 2 milliondan ko‘proq nusxada chop etildi.

Yozuvchi sifatida bir narsani allaqachon anglab yetganman

va bu qoidaga qat’iy amal qilaman. Qalamkash,

avvalo, Inson bolasining quvonch va iztiroblarini, muhabbati

va nafratini, buyukligi va tubanligini haqqoniy

tasvirlamog‘i lozim. Shundagina uni kitobxon tan oladi,

kitobini bag‘riga bosib o‘qiydi.

... Hamisha bir orzu bilan yashayman. Shunaqa kitob

yozsangki, uni o‘qigan kitobxon hamma narsani unutsa,

asarni o‘qib bo‘lgan kuni kechasi bilan uxlolmay,

to‘lg‘onib chiqsa. Oradan yillar o‘tib asarni qaytadan

qo‘liga olganida tag‘in hayajonlansa...

1. Yozuvchining tarjimayi holidagi «Aslida har

qanday asarda ham ma’lum ma’noda qalamkash

biografiyasining bir bo‘lagi aks etadi (hatto tarixiy

romanlarda ham)... Yozuvchi o‘zi yozayotgan asarga

qalbini bag‘ishlaydi» degan fikrga qanday qaraysiz?

Munosabatingizni asoslashga urining.

2. Yozuvchining otasi va bobosi haqidagi xotiralariga

munosabat bildiring.

3. «Har gal yangi kitobim chiqishi bilan birinchi

nusxasini Onamga taqdim etardim...» Shu jumlaga

tayanib yozuvchiga baho bering.

4. Adibning eng katta orzusiga o‘z munosabatingizni

bildiring. Yozuvchi shaxsi bilan o‘zingizning

ichki «Men»ingizni solishtirib ko‘ring.

212

BAHOR QAYTMAYDI

(Qissadan boblar)

Bo‘ston qishlog‘iga og‘ir-vazmin qadamlar bilan kuz

kirib keldi. Tumanlik qo‘ynida jimgina mudragan tonglar,

ilk sovuq og‘ushida junjikkan seryulduz oqshomlar

boshlandi. Havoga yelpig‘ichday qat-qat bulutlar chiqdi.

Quyoshning iliq, tansiq nurlari odamlarga xush yoqadigan

bo‘lib qoldi. Havoda ananas isi aralash yong‘oq

xazonlarining o‘tkir hidi gurkiradi. Yoz bo‘yi meva tugish

dardida yashnagan bog‘lar, shodon shovillagan terakzorlar

hayotning mangu, beshafqat haqiqati oldida

o‘ychan, g‘amgin bosh egdi. Chor atrof yaproqlarning

mungli shivir-shiviriga to‘ldi.

Sumbula tug‘di. Qishloqni halqaday o‘rab oqayotgan

anhor birdan tiniqlashdi. Telba to‘lqinlar endi jilovlanib,

yuvosh bo‘lib qoldi.

Odamlar qilichini ko‘tarib kelayotgan qishdan cho‘chiganday

shosha-pisha harakatga tushdilar. Kimdir

chorbog‘idan o‘tin arraladi, kimdir qo‘shnisining tom

suvog‘iga hasharga chiqa boshladi.

Hamma yagona bir tashvish bilan — kuz tashvishi

bilan turib, kuz tashvishi bilan yotadigan bo‘ldi.

Faqat bitta hovlida — qishloq chekkasida, shundoqqina

anhor yoqasida joylashgan hovlida sukunat hukm

surar, faqat bir kishi yolg‘iz o‘z tashvishi bilan band edi.

U past-baland qoyalar orasidan ot choptirib borayotganmish.

Ot yeldek ucharmish, tog‘-u toshlar chirpirak

bo‘lib orqada qolib ketarmish. Birdan hammayoqni zulmat

qoplabdi. Ot allanimaga qattiq qoqilibdi-da, qopqorong‘

u jarlikka munkib ketibdi. U otni bo‘ynidan

mahkam quchoqlab olgancha shuvillab pastga tushib

ketayotganmish-u, yerga hech yetmasmish. Nafasi

bo‘g‘ziga tiqilib, dahshatdan oyoq-qo‘llari toshday qotib

qolganmish.

— A-a-a!

Alimardon o‘z ovozidan o‘zi cho‘chib uyg‘onib ketdi.

Anchagacha qayerda yotganini bilolmay, ko‘zlarini

213

katta-katta ochgancha shiftga tikilib qoldi. A’zoyi badani

o‘t bo‘lib yonar, peshanasini muzday ter bosgan, bir

tutam sochi ter aralash qoshlariga yopishib qolgan edi.

U anchagacha behush tikilib yotdi-da, vassajuftlari

sarg‘ayib ketgan shiftni, tokchadagi lagan-tovoqlarni,

burchakdagi shkaf ustida turgan, chaqa solinadigan

ganch mushukchani ko‘rib sekin uf tortdi. Xayriyat,

uyda ekan!

Bir lahzadan keyin ko‘z o‘ngidagi narsalar tag‘in

siyrak tumanlik ichida yo‘qoldi-yu, yana alahlay boshladi.

Zum o‘tmay tag‘in ko‘zini ochdi. Bora-bora fikri

tiniqlashib, shiftga tikilib qoldi.

Alimardon shu yozda onasi o‘lganidan keyin hovlidan

fayz ketganini hozir, ayniqsa, chuqur his qildi.

Onasi necha yildirki, uni uylantirishni orzu qilar, ammo

Alimardon unamas edi. Rost, u ko‘p qizlarni ko‘rgan,

lekin hech biri bilan birga bo‘lishni xayoliga ham keltirmagan

edi. «Avval konservatoriyani bitirib olay, u yog‘i

o‘zi topilib ketadi», deb o‘ylardi. Alimardon diplom

yoqlashidan bir hafta oldin onasi qazo qildi. U orzusiga

yetolmadi: kelinining qo‘lidan bir piyola choy icha

olmadi.

Alimardon yuragining bir burchida uyg‘ongan chidab

bo‘lmas hasratdan entikib qoldi.

— Anvar ham kelmabdi, nomard! — pichirladi u

g‘ijinib.

Alimardon betob bo‘lib qolganidan beri goh Anvar,

goh onasi har kuni kelib, uning holidan xabar olib turishardi.

Bugun kelmabdi. «Birovning go‘riga birov

tusharmidi! Anvarning men bilan nima ishi bor!» U jahl

bilan ko‘zlarini chirt yumib, ko‘rpani boshiga tortdi.

Yana ko‘zi ilinayotgan edi, gurs-gurs qadam tovushi

eshitildi. Alimardon ko‘rpani ko‘tarib qaraguncha,

allakim deraza yonidan lip etib eshik tomonga o‘tib

ketdi.

Anvar! Alimardon eshikning ochilishini kutib, burilib

qarab yotdi.

Anvar pastak eshikdan boshini egib kirdi-yu, qo‘lidagi

qog‘oz xaltani bir chekkaga qo‘yib, shimining

pochasini qoqa boshladi.

214

Engashib turgancha boshini ko‘tarib qaradi-da, jilmaydi.

— Tuzukmisan?

Alimardon indamadi, qoshini chimirgancha tikilib

yotaverdi.

Anvar har kelganida shunday jilmayib qarar, xuddi

shunday past, mehribon ovozda undan hol so‘rar edi.

Hozir Alimardon uning tez yurganini, ko‘ylagining

tugmalarini yechib yuborganini, ichidagi maykasi terlab

badaniga yopishib qolganini ko‘rdi.

Anvar tuflisining bog‘ichini shosha-pisha yechdi-yu,

tez-tez yurib uning tepasiga keldi. Karavot yoniga

cho‘kkalab, peshanasiga muzday kaftini qo‘ydi.

— Isitmang yo‘q-ku, — dedi yana jilmayib.

Alimardon uning qo‘lini peshanasidan olib tashladi.

«Yolg‘on aytyapti!»

— Yo‘lda o‘lib qoldingmi degandim.

Anvar do‘stining bo‘g‘iq ovozidan uning xafa

bo‘lganini tushundi, ko‘z milklarining cheti tirishib,

qizarib ketdi. Uning sal narsaga qizarishi ham, qizlardek

tortinchoqligi ham, chiroyli chehrasi ham ko‘pincha

Alimardonning jig‘iga tegardi.

— Kech qoldim-a? To‘g‘rimi? — dedi Anvar uzr

so‘ragan ohangda.

Keyin begunoh ko‘zlarini Alimardondan uzmay yana

o‘sha past, o‘ychan ohangda gapirdi.

— Ishga bordim. Hech ilojini qilolmadim. Birinchi

kun...

Alimardon uning o‘ziga emas, shiftning bir chekkasiga

qarab so‘radi:

— O‘sha telestudiyagami?

Anvar do‘stining gap boshlaganidan quvonib ketdi.

— Ha. Bilasanmi, muzika redaksiyasiga! — U sevinchdan

chehrasi yorishib, o‘rnidan turdi. — Sen

sog‘ayishing bilan studiyaga borasan. Hozir u yerdagilar

yosh artistlarga juda muhtoj ekan. — U do‘stiga sinchiklab

qarab qo‘ydi.

Alimardon miyig‘ida kuldi-yu, indamadi. Ko‘nglida

g‘ijinishmi, adovatmi, allaqanday xira bir tuyg‘u

215

uyg‘ondi. O‘zidan oldin Anvar ish boshlagani, quvonch

bilan gapirishi unga yoqmadi.

Uning o‘zini ham shahardagi musiqa maktabiga

o‘qituvchi qilib tayinlashgan, ammo hali ish boshlamagan

edi.

Anvar do‘stini ranjitib qo‘yganini payqadi shekilli,

indamasdan borib qog‘oz xaltani ochdi.

— Uzum yeysanmi? — dedi turgan yeridan burilib

qarab. Alimardonning javobini ham kutmay hovliga

chiqib ketdi. Zum o‘tmay to‘rtburchak patnisda ikki

bosh uzum ko‘tarib kirdi. Yana karavot oldida cho‘kkaladi.

— Ol, juda shirin ekan...

Alimardon ko‘z qiri bilan qarab qo‘ydi. Sap-sariq

husaynilar tovlanib turar, shudringday suv tomchilari

tarang, tekis uzum donalari ustida jilolanar edi.

Anvar ikki dona uzumni uzib oldi.

— Og‘zingni och!

Alimardon uzumni karsillatib yer ekan, beixtiyor jilmaydi.

— Shaharda nima gaplar?

— Tinchlik... — Anvar qizlarnikiga o‘xshagan tim

qora ko‘zlarini suzib qo‘ydi.

Alimardon uning qiziq bir yangilik aytishga og‘iz

juftlab turganini sezdi.

— Gapiraver! — dedi jilmayib.

Anvar yalt etib unga qaradi.

— Muqaddam shu yerga — Bo‘ston guzaridagi doktorxonaga

hamshira bo‘lib kelibdi...

«Ha, shuning uchun og‘zi qulog‘ida ekan-da!» Alimardonning

ko‘nglida yana o‘sha chalkash tuyg‘u

uyg‘ondi. Anvar bu qizni yaxshi ko‘rishini ko‘p gapirar

edi. «Buyog‘i ham besh bo‘libdi... Qiziq, bir xil odamlarning

ishi o‘z-o‘zidan yurishib ketaveradi. Menikichi?

» — Alimardon ichida xo‘rsinib qo‘ydi.

— Yaxshi! — dedi xushchaqchaq gapirishga urinib. —

Bizni kelinning o‘zi davolar ekan-da?

— Aytdim unga... — Anvar bir shingil uzumni unga

tutqazdi. — Bugundan boshlab har kuni kelib turadi. —

216

U to‘satdan esiga tushganday so‘radi: — Mastava qilib

beraymi... Aftingni burishtirma, yaxshilab pishiraman...

Saldan keyin Anvarning oshxonada gursillab o‘tin

yorgani eshitildi. Zum o‘tmay deraza orqasida Anvarning

o‘zi ko‘rindi. U maykachan bo‘lib olgan edi...

Alimardon uyg‘ondi-yu, o‘zidan bir necha qadam

narida turgan qizni ko‘rdi. Qiz bosh yalang, sochlari turmaklangan,

oppoq xalat kiygan edi. U katak-katak dasturxon

yopilgan stol ustida biqirlab qaynayotgan yaltiroq

sterilizatordan pinset bilan ignalarni avaylab olar,

sovutish uchun bo‘lsa kerak, bir chekkaga qo‘yar edi.

Qiz yonlamasi bilan turgani uchun Alimardon uning

chehrasini yaxshi ko‘rolmas, ammo derazadan yog‘ilayotgan

tong nurida qirra burni, silliq, xushbichim yuzining

bir tomoni, mayin tukli lablari aniq ko‘rinardi.

«Muqaddam, — deb o‘yladi u qizdan ko‘z uzmay. —

Anvarning kuyib yurganicha bor ekan».

U ko‘p qizlarni ko‘rgan, ammo bunaqa jozibador

qizni uchratmagan edi. Yuragi gupillab ura boshlaganini

sezib, boshini ko‘tardi.

Qiz karavot g‘irchillaganini eshitib, burildi.

— Uyg‘ondingizmi? — qiz jilmayganida uzun,

qayrilma kipriklari tutashib, yana ham chiroyli bo‘lib

ketdi.

«Farishtaday ekan...» Alimardon ham beixtiyor jilmaydi.

— Siz Muqaddamxonsiz-a? — U yana nimadir deyish

kerakligini o‘ylab, so‘radi. — Anvar ketdimi?

— Men kelsam, ketgan ekanlar, — dedi Muqaddam

yana shprislarni olib. — Ishga ketgan bo‘lsalar kerak...

«Kelganiga ancha bo‘lgan ekan-da...» Alimardon

nima uchun quvonayotganini o‘zi bilmasa ham qizdan

ko‘z uzolmay qoldi.

Muqaddam flakondagi dorini shprisga tortib oldi-da,

ignasini yuqoriga ko‘tardi. Igna uchidan tizillab dori

otildi.

— Bilagingizni chiqaring... — dedi u Alimardonga

qaramay.

Alimardon uning uyalayotganini sezib turardi.

217

— Qo‘rqaman-da... — u ataylab ko‘rpaga burkanib

oldi. Ko‘rpa tagidan mo‘ralab qaradi-yu, Muqaddamning

qizarib ketganini, o‘zini jiddiy tutishga urinayotganini

payqadi.

— Bo‘ling! — Muqaddam hamon igna uchidan otilayotgan

doridan ko‘z uzmay, quruqqina ohista buyurdi.

— Chang qo‘nsa, shprislarni boshqatdan qaynatishga

to‘g‘ri keladi.

Alimardon hamon undan ko‘z uzmay, ko‘ylagining

yengini shimardi.

— O‘lib qolsam, o‘zingiz javob berasiz!

U ukolning og‘rig‘ini sezmadi ham. Tepasida

engashib turgan Muqaddamga tikilib yotaverdi.

Muqaddam shpris porshenini avaylab bosar, qo‘llari

bilinar-bilinmas titrar, Alimardonning emas, o‘zining

joni og‘riyotganday labining bir burchini qimtib turardi.

Alimardon uning oppoq yuzidan ko‘z uzolmas, xalatining

ochiq yoqasidan ko‘rinayotgan bo‘ynidagi xoli

ham, qunduzday qoshlari ham yuragini o‘rtar edi.

— Mana, bo‘ldi. — Muqaddam igna o‘rnini spirtli

paxta bilan artib jilmaydi. — Shunga qo‘rqib o‘tiribsiz...

U sekin-sekin stol oldiga yurib bordi-da, ignani

chiqarib sterilizator qopqog‘iga tashladi.

Alimardon uning har bir harakatini diqqat bilan

kuzatar, miyasi g‘uvillab ketgan, tuyg‘ular ichida to‘lqinlanar

edi.

Muqaddam anjomlarini yig‘ishtirib bo‘lgunicha u bir

qarorga keldi-yu, chaqirdi.

— Nima qilib qo‘ydingiz... — dedi hayajondan ovozi

titrab. — Hammayog‘im olov bo‘lib yonib ketyapti-ku!

— Nima! — Muqaddam cho‘chib o‘girildi. Uning

chehrasida qo‘rquv bor edi.

— Ishonmasangiz peshanamni ushlab ko‘ring!

Muqaddam shoshilib kelib, uning peshanasiga kaftini

bosdi. U endi gapirishga og‘iz juftlagan edi,

Alimardon bo‘ynidan mahkam quchdi-yu, siltab pastga

tortdi, lablaridan, yuzidan o‘pa boshladi.

Muqaddam bir lahza gangib qoldi. U o‘zini yo‘qotib

qo‘ygan, Alimardonning og‘ushida talpinar, ammo

218

chiqib ketolmas edi. Qiziq, shuncha oylardan beri

Anvardan kutib yurgan keskin harakatlarni Alimardon

qilar, bu ayyor yigitni urib yuborishni ham, indamasligini

ham bilmasdi. Ammo Anvarni eslashi bilan siltanib

qaddini rostladi, Alimardonning yuziga tarsaki tushirdi.

— Uyatsiz! — U ko‘z o‘ngini to‘sgan yosh pardasidan

hech nimani ko‘rolmay, tusmollab stol yoniga

bordi.

Shosha-pisha sterilizatorni yig‘ishtirayotganida orqa

tomondan Alimardonning bo‘g‘iq ovozi keldi.

— Kechiring...

Muqaddam yoshli ko‘zlari bilan unga qaradi.

Alimardon karavotda ma’yus bosh egib o‘tirardi.

— Kechiring, Muqaddam, — dedi u bo‘g‘iq ohangda.

Keyin unga tik qarab turib ta’kidladi. — Meni

ifloslik qilyapti, demang. Siz baribir meniki bo‘lasiz!

Muqaddam ko‘ksini toshirib yuborayotgan yig‘idan

bo‘g‘ilib, tashqariga otildi.

Ko‘cha eshik g‘iyqillab ochilib-yopilganidan keyin

Alimardon o‘zini yostiqqa tashladi. Vijdonining tubtubida

yengil bir azob uyg‘ondi.

«Yaxshi bo‘lmadi... — U shiftga bir lahza tikilib

yotdi-da, o‘ziga tasalli berdi. — Nima bo‘pti?! Qizlar

ham mard yigitlarni yaxshi ko‘radi. O‘sha lattadan kam

joyim bormi?!»

...Shu kuni tushda Iqbol xola osh olib kelganda

Alimardon u bilan sovuqqina salomlashdi. Anvarni

so‘ramadi ham...

\* \* \*

— Men keldim, opa... — dedi.

Doktor yozayotgan anketasidan bosh ko‘tarib jilmaydi.

— Bugun yana xonadonlarga qatnaysiz, — dedi doktor

hamon jilmayib.

«Yana Alimardonning uyiga boramanmi?» deb

o‘yladi Muqaddam. O‘sha kungi voqeani, kecha Anvar

akasi bilan sovuq xayrlashganini esladi-yu, choyshab

to‘shalgan divanning bir chekkasiga bo‘shashibgina

o‘tirdi.

219

— Boshqa odam borsa bo‘lmaydimi? — dedi u

choyshabni g‘ijimlab. Huri opa o‘ziga sinchiklab qarab

turganini sezsa ham boshini ko‘tarmay o‘tiraverdi.

— Kim boradi?

Muqaddam ko‘z qiri bilan qaradi-yu, doktorning

ko‘zlaridan ajablanayotganini payqadi.

— Xadicha opangiz borolmaydi-da, — dedi doktor

xotirjam ohangda.

Muqaddam o‘zining lov etib, qizarib ketganini sezdi.

U ishga kirgan kunidanoq Xadicha ta’tilga chiqishi

kerak edi. Ammo Muqaddam hali tajribasiz bo‘lgani

uchun og‘iroyoqligiga qaramay u hamon qatnab turar,

ish o‘rgatardi.

Muqaddam stol ustidagi shisha bankaga, tashqarida

derazaga ohista urilayotgan yomg‘ir tomchilariga jur’atsizgina

qarab qo‘ydi-da, shivirladi:

— Uyalaman...

Doktor shu qadar beg‘araz qah-qah urib yubordiki,

Muqaddam beixtiyor boshini ko‘tarib qaradi.

Doktor kula-kula xalatining yengi bilan ko‘zlarini

artdi.

— Texnikumda Ibn Sinoning gapini aytishmaganmidi?

Bemordan seskangan tabib — tabib emas. Siz birovga

ona, birovga opa, birovga singil bo‘lishingiz kerak.

Muqaddam o‘sha tanish, pastak eshik tagiga yetganidan

keyingina tez yurganini, yuragi allaqanday qarama-

qarshi tuyg‘ularga to‘lib-toshganini payqab qoldi.

Eshikni qiya ochib, hovliga kirdi-da, yerda yotgan bir

qarich yong‘oq cho‘pini olib, tuflisiga yopishgan loyni

sidirib tushirdi.

U devor tagidagi quruq yo‘lkadan uch-to‘rt qadam

yurib, to‘xtab qoldi. Ichkaridan rubob ovozi eshitildi.

Avvaliga hissiz, erinchoq ting‘illab turdi-yu, keyin birdan

jo‘shqin sadolarda jaranglab ketdi. Muqaddam bir

nafas quloq solib, bu kuyni avval hech qayerda eshitmaganini

sezdi. Ha, bu yangi kuy edi. Unda endigina yerdan

bosh ko‘targan boychechaklarning nozik shivirlashi

ham, tantanavor bahor shalolalari ham, quyoshdek tiniq

tuyg‘ular ham bor edi.

220

Muqaddam beixtiyor jilmaydi. «O‘zi chalyapti». U

kuy og‘ushida erkalanib yana uch-to‘rt qadam yurdi.

Endi deraza yoniga yetganida kuyga xuddi torlarning

o‘ziday tiniq bir ovoz qo‘shildi. U qo‘shiqning birinchi

satrlarini yaxshi anglab ololmadi-yu, keyin aniq eshita

boshladi:

...Yaxshi qol, ey dilbarim, dilda kadar, ketmoqdaman,

Ishq aro endi holim zer-u zabar, ketmoqdaman.

Na ishonch-u, na quvonch-u, na ko‘ngildan ochma gap,

Barchasidan ushbu kun yo‘qdir samar, ketmoqdaman...

Ovoz shu qadar tiniq, dilrabo ediki, Muqaddam

hayajondan entikib ketganini sezdi, qo‘shiq uni allalar,

shirin tuyg‘ularga g‘arq etardi. U yoqasidan muzday suv

quyilib kirayotganini anchadan keyin sezdi. Bo‘g‘otdan

bir qulochcha chiqarib qo‘yilgan tarnov tagida to‘xtab

qolganini bilib, deraza oldiga yaqinroq bordi. Ichkari

qorong‘iroq bo‘lgani uchun Alimardonning yuzini aniq

ko‘rolmasa ham, uning karavot yonida tik turganicha

rubob chalayotganini ko‘rdi. U o‘z kuyidan o‘zi mast

edi, deraza tomonga qayrilib ham qaramasdi.

Men quyosh yuzlimga, deb tun kechalar berdim yurak,

Oqibat otganda tong qondir jigar, ketmoqdaman.

Shuncha kunlar o‘tdi, ammo so‘rmading holimni bir,

Oxirida hol so‘rab kelsang magar, ketmoqdaman.

Muqaddam to‘xtab qololmadi. Tez-tez yurdi-da,

yo‘lakdan o‘tib, eshikni ochdi. Alimardon uni ko‘rib, bir

lahza to‘xtadi. Lekin zum o‘tmay, yana rubob jarangladi.

U qo‘shiqning oxirgi baytini Muqaddamdan ko‘z

uzmay aytdi:

Kelganingda dedilarki, bu yigit koni zarar,

Ketmagimdan oxir, ayt, bormi zarar, ketmoqdaman.

U negadir yengilgina xo‘rsinib jilmaydi:

— Muqaddam...

Muqaddam uning quvonch to‘la ko‘zlari parpirab

ketganini, xo‘rsinganini sezdi.

— Keldingizmi? — dedi Alimardon, xuddi uning

albatta kelishini bilganday.

221

Muqaddam yomg‘irpo‘shini eshik oldidagi mixga

ildi.

— Chalavering...

— Eshitasizmi? — Alimardon shodlik to‘la ko‘zlari

bilan unga boshdan oyoq razm solib chiqdi. — O‘tiring.

Ivib ketibsiz...

Muqaddam katak-katak adyol to‘shalgan karavotning

bir chekkasiga o‘tirdi.

Alimardon uning yoniga og‘ir cho‘kdi-da, qoshlarini

chimirdi.

— Chalaymi?

Muqaddam indamasdan bosh silkidi. Pastak shift

ostida yana torlar nola chekdi. Alimardonning qo‘llari

pardadan pardaga yengilgina ko‘char, toshqin sadolar

tekis parvoz etar edi.

Kuy tamom bo‘lgandan keyin Alimardon unga yana

qoshini chimirib qarab qo‘ydi.

— Rahmat! — Muqaddam unga mehr bilan tikilib

qolganini payqab, darrov ko‘zlarini yashirdi.

— O‘sha kuni shunaqayam urgan ekansizki, uch

kungacha yuzim lovillab yurdi. — Alimardon kuldi.

— Yaxshi chalar ekansiz, — dedi Muqaddam unga

yana tezgina qarab olib.

— Siz kuydan ham yaxshisiz.

Muqaddam uning qo‘llari chakkasidagi sochlariga

tekkanini sezib, cho‘g‘ tekkanday seskandi. Ammo turib

ketmadi.

— Mana shu ashula siz uchun yozilgan... — Alimardonning

ovozi negadir titrab ketdi. Muqaddam xavotirlanib

unga o‘girildi-yu, shu ondayoq Alimardonning

qaynoq, titroq lablari yopishganini his etdi. Muqaddam

ojizgina talpinar, ammo uning og‘ushidan chiqib ketolmasdi.

Bu daqiqalar unga ham lazzatli, ham azobli tuyular

edi. Anchadan keyin u karavotdan sakrab turdi-da,

teskari qarab qo‘llari bilan yuzini yashirdi.

— Yaxshimas, nima keragi bor, Alimardon aka... —

dedi bo‘g‘iq ovozda.

Shu ondayoq yelkalariga yana uning og‘ir qo‘llari

tushganini payqadi. Siltanib, burchakdagi shkaf tagiga

222

borib oldi. U yuzlarini kafti bilan yashirgancha turar,

oyoqlaridan mador ketib qaltirardi.

— Muqad...

U Alimardonning ovozini yana quloqlarining tagida

eshitib, kaftini tushirdi-da, uning allaqanday hayajonli,

o‘t yonib turgan bejo ko‘zlarini ko‘rib qo‘rqib ketdi.

— Qo‘ying! — U Alimardonning ko‘kragidan itarib

yubordi. — Xudo haqqi, tegmang...

Lekin Alimardonning baquvvat qo‘llari beliga chirmashganini

ko‘rib, dahshat ichida shivirladi.

— Qoching, hozir dodlayman!

Ikkovlari gandiraklab borib shkafga urilishdi. Shkaf

ustidagi ganch mushukcha ag‘darilib Alimardonning

yelkasiga, undan yerga tushdi-da, qarsillab chil-chil

bo‘ldi.

— Qoching! Uyatsiz. — U Alimardonning yuzko‘

ziga urar, tipirchilar edi. Yana bir lahzadan keyin

Muqaddam karavotga uchib tushdi. — Nima qilyapsiz,

— dedi qo‘rquvdan ko‘zlarini katta-katta ochgancha

pichirlab. Keyin kuchi boricha yulqina boshladi.

Alimardon uni bo‘shatmas, hadeb bir gapni qaytarardi...

\* \* \*

Muqaddam o‘z darvozasi oldiga yetib kelganida tun

yarmidan og‘gan, oy allaqachon botib ketgan edi.

Derazalarda ham, darvozada ham chiroq ko‘rinmasdi.

— Adang ishdan kelmabdilar, — dedi Muqaddam

xuddi tushunadiganday Shavkatga qarab. U yo‘lda

uyg‘ongan, ammo g‘ingshimay jimgina kelayotgan edi.

Muqaddam darvoza peshtoqidagi teshikchaga

cho‘zilib qo‘l suqdi. Kalit yo‘q edi.

«Tashlab ketmabdilar-da, — dedi u pichirlab. — Voy,

esim qursin, o‘zimda ham bor-ku». U ketayotganida

kalitning bittasini tashlab ketganini, ikkinchisini plashining

cho‘ntagiga solib olganini esladi.

Havo ochiq bo‘lgani uchunmi, salqin shamol esib

turardi. Muqaddam bolaning shamollab qolishidan

cho‘chib, shosha-pisha eshikni ochdi, g‘ishtin zinalardan

ayvonga chiqdi. Chiroqni yoqdi.

223

Xuddi shu payt yotoqxona ichida ham chiroq yongani

eshik oynasidan ko‘rindi. Ichkarida kalit shiqirlab,

eshik lang ochilib ketdi.

Muqaddam qo‘rqqanidan birdan orqaga chekindi.

Bolani tashlab yuboray dedi. Eshik oldida ich kiyimdagi

Alimardonning gavdasi ko‘rindi.

— Odamning yuragini yorib yuboray dedingiz! —

Muqaddam erkalash ohangiga to‘lgan ovoz bilan

Alimardonni koyidi. Keyin jilmayib Shavkatni baland

ko‘tardi. — Mana bizlar keldik...

U Alimardonning chehrasiga qaradi-yu, qo‘rqib

ketdi. Erining turqi shu topda dahshatli bo‘lib ketgandi.

Uning rangi quv o‘chgan, negadir titrar, ko‘zlarining

qorachig‘i kichrayib, dum-dumaloq bo‘lib qolgandi.

Nihoyat, uning tili kalimaga keldi:

— Muqad...

Muqaddam hayron bo‘lib, ichkariga mo‘raladi.

Avvaliga hech nima tushunmadi. Divan-karavot ustida

qo‘rquvdan shumshayib o‘tirgan yarim-yalang‘och

xotinni ko‘rdi-yu, birdan hammasiga tushundi.

— A-a-a! — deb qichqirib yuborgancha, dahshat

ichida orqasiga chekindi. Ayvonning burchak-burchaklari,

jimjit hovli iztirobli chinqiriqdan larzaga keldi.

— A-a-a!!

Shavkat qo‘rqib ketib, chirillab yig‘lay boshladi.

Muqaddam uni bag‘riga bosganicha hovliga otildi...

...Alimardon turgan yerida haykalday qotib qolgan,

hozir nimadir qilish kerakligini, qandaydir muhim, juda

muhim bir ish qilish zarurligini bilar, ammo o‘ylab topa

olmasdi. Ha, topdi! Shavkatni olib qolishi kerak!

U o‘zi qilib yurgan ishlari uchun qachondir javob

berishga majbur bo‘lishini oldindan bilar, ammo bu kun

xuddi shu bugun yetib kelishini bilmagan edi.

«Kelmayman deb ketgan odam darrov qaytib kelishini

kim bilibdi?!» Bir lahzada uning xayolidan bir kechalik

huzur uchun Klarani uyiga olib kelib, kechirilmas xato

qilib qo‘ygani, endi hammasi tamom bo‘lgani chaqmoqday

yaraqlab o‘tdi. Bu xato boshqa bir fojiani boshlab

kelishini, Muqaddam uni hech qachon kechirmasligini

endi aniq tushundi. Oxirida eng katta fojiani

224

ham tushundi. Yo‘q, u o‘g‘lini, o‘zi uchun shu qadar

yaqin bo‘lib qolgan, yuragining bir parchasiga aylangan

Shavkatni endi hech qachon ko‘rolmasligini o‘yladi-yu,

zinadan yalangoyoq pastga otildi. Yo‘q, yalinib-yolvorib

bo‘lsa ham to‘xtatib qolish kerak.

Alimardon zax yerda sakrab-sakrab Muqaddamning

ketidan yugurdi. Darvoza tagida yetib oldi.

— Muqad... — dedi halloslab.

Muqaddam birdan o‘girilib qaradi. U entikib nafas

olar, qorong‘ida o‘t bo‘lib yonib ketgan ko‘zlari

charaqlar edi.

— Muqad... — dedi Alimardon qo‘l cho‘zib. —

Men...

— Qoch, vijdonsiz! Yo‘qol, iflos! Yuvuqsiz! — dedi

Muqaddam chinqirib. Birdan qo‘lidan Shavkat sirg‘alib

tushib ketayotganini sezib qoldi-da, ko‘tarib mahkam

bag‘riga bosdi.

Eshikdan otilib chopib chiqib ketdi. U yig‘lagisi

kelar, ammo yig‘lay olmas, turtinib-turtinib chopib

borar, bola chirillab yig‘lar edi. Bir yerga borganda

oyog‘i toyib ketdi. Ammo Shavkatni qo‘yib yubormadi.

Cho‘kkalab olgancha bolani mahkamroq bag‘riga bosdi.

Beixtiyor orqasiga qaradi. Kattakon uy vahima ichida

qorayib ko‘rinar, bitta, faqat bitta derazadan iflos nur

to‘kilib turardi.

Shundagina u Shavkatning boshiga yuzini bosgancha

o‘ksib-o‘ksib yig‘lab yubordi. Ha, u sezar edi. Erining

sayoqligini, o‘ziga xiyonat qilayotganini sezar edi.

Ammo bu xayoldan dahshatga tushib, o‘zini aldar, uni

pok deb o‘ylashga majbur etardi o‘zini.

Bir vaqtlar mana shu uyga yor-yor bilan kirib kelganini

haligina orziqib eslamaganmidi!

Ha, bu yuvuqsiz boshidan uni baxti qaro qilgan edi.

Oxirida ham baxtsiz qildi! Shuncha yillardan beri bir

so‘zini ikki qilmay hukmiga bo‘ysunib kelganida, vaqti

kelib allaqanday xotinlar bilan to‘shagini harom qilishini

bilganida edi!

Munchalar sho‘r bo‘lmasa bu peshanasi!

U hamon hiqillab-hiqillab borar, qayoqqa ketayotganini

o‘zi bilmas, uyiga qaytay desa, badjahl otasining

8—Ona tili va adabiyot (koll.) 225

g‘azabidan qo‘rqar, osmoni falakda osilib turgan yulduzlar

sovuq ko‘z yosh to‘kib yum-yum yig‘lar, faqat

Shavkat ovunib qolgan edi. U onasiga nima bo‘lganini

tushunmoqchiday qorong‘ida ko‘zlarini javdiratib borardi...

\* \* \*

Mudhish bir tumanlik ichida adashgan ikki yil o‘tdi.

Alimardon qancha may ichganining, qancha ayollar

bilan ulfatchilik qilganining hisobiga yetmadi. Bir

ko‘ngli Klaraga uylangisi keldi-yu, aynidi. Endi u televizorda

kam ko‘rinar, konsertlarda onda-sonda chiqib

qolar, odamlar o‘zini olqishlamayotganini ko‘rib jini

qurishar, lekin odamlar ham endi unga zor emas edi!

Vokzal gavjum, maydonchadagi skameykalar to‘lib

ketgan.

Alimardon kimdir o‘zini chaqirganini anchadan

keyin eshitdi. Burilib qaradi-yu, qarshisida xiyol egilib

turgan Mutal Qodirovni ko‘rdi. Mutal sportchilardek

tarang kulrang jemper kiyib olgan, shuning uchun bo‘lsa

kerak, gavdasi yanayam ixchamroq ko‘rinardi.

— Birovni kutyapsizmi?

Alimardon uning gaplashgisi kelib turganini payqab

yana ijirg‘andi.

— Odamlarni tomosha qilyapman. Ular sizni har

kuni tomosha qiladi. Siz ham bir tomosha qiling, axir.

Odamlarni yaxshi ko‘rasiz-ku! — U Mutalning ko‘zlariga

tikandek qadalib so‘radi. — Yaxshi ko‘rasizmi, axir?

Mutal boshini ohista silkitdi.

— Ana, barakalla! — Alimardon huzur qilib kuldi. —

Shular orasida bugun sizga guldasta tutib, ertaga unutib

yuboradigan beburdlar borligini bilasizmi?

Mutal boshini quyi solgancha kafti bilan stol ustidagi

non ushoqlarini bir chekkaga yig‘ishtira boshladi.

Uzoq o‘ylab turdi-da, bir qarorga kelgandek ishonch

bilan bosh ko‘tardi.

— Bilaman! Lekin shular orasida ming yillardan

buyon «Munojot»ni, «Cho‘li iroq»ni chalib kelayotgan,

Navoiyning g‘azallarini bolasiga o‘rgatib kelayotgan

odamlar ko‘p-ku! Axir o‘zingiz xalq qo‘shiqlarini yaxshi

226

ko‘rasiz-ku! Shunaqa ashulalarni qayta-qayta aytgansizku!

Alimardon u bilan hech qachon shunaqa dangal

gaplashmagan edi. «Tiling burro-ku!» — deb o‘yladi

hamon ermak qilib jilmayib turarkan. Keyin parvo qilmagandek

qo‘l siltadi. Shosha-pisha vokzal binosiga

yopirilib kirayotgan odamlarga imo qildi.

— Mana shularning ichida bulturgi olmani uch bahosiga

pullash, xuddi o‘ziga o‘xshagan odamlarni laqillatish

uchun chiqqanlar yo‘qmi? Erining qo‘ynini puch

yong‘oqqa to‘ldirib, begona erkakning sochini iskash

uchun kurortga ketayotgan xotinlar yo‘qmi? Nechtasini

topib beray?

Mutal bu safar ham unga xotirjam qarab qo‘ydi.

— Bor...

Alimardon mamnun qiyofasida stolni shatillatib urdi.

— Har kim o‘zining baxtini o‘ylaydi. Siz xalqqa xizmat

qilyapman, nom qozonyapman, deb kerilib yuribsiz.

Bular bo‘lsa sizni sahnaga chiqarib qo‘yib, yuragining

hovurini bosadi.

Mutal sekingina xo‘rsinib qo‘ydi. Bolalarcha sodda

yuzida armon ko‘lankasi paydo bo‘lganini ko‘rib, Alimardon

ich-ichidan kuldi. «So‘taksan hali, qo‘g‘irchoqsan!

Payti kelib ko‘zing moshdek ochiladi!»

— Qishlog‘imizning tepasida Qodirobod degan bog‘

bor, — dedi Mutal uning gapini eshitmagandek. —

Kecha o‘sha boqqa bordim. Bir vaqtlar otam adirdan

yuz gektar joy ochib, bog‘ qilgan ekan. O‘lganidan

keyin bog‘ni otamning nomiga qo‘yishgan. — U derazadan

maydonga o‘ychan qarab qo‘ydi. — Mardon aka,

men otamni tanimayman. Faqat bitta surati qolgan.

Dengizchilarning kokilli shapkasini kiyib tushgan surati...

Urushdan keyin bir odam otamning qanday

o‘lganini onamga gapirib berganini eshitib qolganman.

— U negadir horg‘in qiyofada jilmayib qo‘ydi. —

Zerikmadingizmi?

— Gapiravering, — dedi Alimardon yana ermak

qilib. — Siz bilan ko‘pdan buyon gaplashmaganmiz.

Mutal uning kinoyasiga parvosizgina qarab qo‘ydi.

227

— Otam suv kemasida xizmat qilarkan. Bir kuni

qirg‘oqqa razvedkaga chiqishibdi. Nemislar otam bilan

o‘sha odamni ushlab olibdi. Keyin otamning oyog‘ini

osmondan qilib, qayiq orqasiga bog‘lashibdi-da, suvga

tashlashibdi. Otam tipirchilab-tipirchilab tinchib qolganidan

keyin dengizga uloqtirib yuborishibdi.

Alimardon bo‘g‘ziga suv tiqilib tipirchilayotgan

odamni to‘satdan ko‘z o‘ngiga keltirdi-yu, vujudi muzlab

ketdi.

— O‘sha paytda, — dedi Mutal o‘ziga-o‘zi gapirayotgandek

sekingina, — otam siz aytayotgan iflos

odamlarni emas, chinakam insonlarni o‘ylagan bo‘lsa

kerak... Otamning bitta xatini doim asrab yuraman, —

dedi Mutal anchadan keyin xo‘rsinib. — «Dunyoda

odamlarni yaxshi ko‘rishdan ham kattaroq baxt yo‘q»,

degan ekan.

Oraga jimlik cho‘kdi. Hali kun erta bo‘lgani uchunmi,

qahvaxonada odam siyrak, stollar bo‘sh, atrof jimjit

edi.

— Onam boshqa turmush qurmadi, — dedi Mutal

o‘ylanib. — Avvaliga bu narsada hech qandoq sir yo‘qdek

edi. Onam bo‘lganidan keyin men uchun yashasinda,

deb o‘ylardim. Mana, o‘zim ham uylandim. Bolalik

bo‘ldim. Onamning qadrini endi bila boshladim. Meni

deb hamma narsadan voz kechish oson bo‘lmaganini

endi tushundim.

«Nima keragi bor shu gaplarning?» deb o‘yladi

Alimardon birdan ko‘ngli cho‘kib. U boyagi ermak qiluvchi

kulgilari birdaniga yo‘qolganini, Mutalning gaplariga

ilk marta jiddiy e’tibor bera boshlaganini o‘zi ham

sezmay qoldi. Uning ko‘z o‘ngida onasi jonlandi, qiziq,

u hech qachon onasini o‘ylamagan ekan. O‘lganidan

keyin ham, onam men uchun yashagan edi-ku, degan

gap xayoliga kelmagan ekan. Axir uning otasi ham

urushda o‘lgandi-ku! Uning onasi ham, shu bolam odam

bo‘lsin, deb yarim ko‘ngil bilan o‘stirgan edi-ku!

Nahotki mana shu bola bilgan gapni u tushunmasa!

— Bunaqa onalar ko‘p bo‘lsa kerak, — dedi Mutal

uning xayolini uqib turgandek. — Bilmadim, nimagadir

men shunaqa deb o‘ylayman.

228

Alimardon shu topda nimadir deyish kerakligini

bilar, ammo gapirolmas edi. Uzoq vaqtlardan beri, onasi

vafot etganidan beri birinchi marta uning ma’yus

boqishlarini aniq tasavvur etdi. Keyin negadir Shavkatni

— o‘zining Shavkatini ko‘z o‘ngiga keltirdi-da, tag‘in

ko‘nglida o‘sha ayovsiz sog‘inch dardi uyg‘ondi.

— Men odamlarni yaxshi ko‘raman, — dedi Mutal

unga parvo qilmay. — Yo‘q, otamning vasiyati tufayli

emas. O‘zim yaxshi ko‘raman. Odam bolasi tug‘ilgan

paytida pokiza bo‘ladi-ku. Uning umrbod shunaqa pokiza

bo‘lib qolishi sizga, menga, hammaga bog‘liq emasmi?

Alimardon yana allanima demoqchi bo‘ldi. Mutal

yana gapirtirmadi.

— Alimardon aka, men sizning qo‘shiqlaringizni

o‘rganib artist bo‘lganman, — dedi Mutal unga ma’yusgina

boqib.

Alimardon uning rost gapirayotganini bir qarashdayoq

payqadi. Ammo hech nima demadi. Chamasi,

Mutalga ham bularning hammasi baribir edi.

— Sizga nasihatgo‘ylik qilishga haqqim yo‘q. O‘zingiz

bilasiz, dunyoga kelgandan keyin biron-bir maqsadi

bo‘lishi kerak-da odamning, siz aytganday tomoshabinning

qarsagini eshitish, nom qozonishga ishqiboz

emasman. Dunyoda hamma narsa o‘tkinchi. Yana ellik

yildan keyin birov meni eslaydimi, yo‘qmi, unisini bilmayman.

Menga buning qizig‘i ham yo‘q. Men yuragimdagi

xursandchilikni ham, alamimni ham odamlarga

— tomoshabinlarga to‘kib solaman. Mening ashula

aytishdan maqsadim shu...

...Alimardon Mutalning qachon turib ketganini bilmadi.

Shu topda alamli bir muammo uning yuragini o‘rtar

edi. Nahotki mana shu bola, kuni kecha o‘zining

qo‘shiqlarini o‘rganib, sahnaga chiqqan mana shu

go‘dak bilgan narsani Alimardon bilmasa? Nahotki

Alimardonning shuncha mehnatlari bemaqsad ketgan

bo‘lsa?! Nahotki u dunyoga kelib, durustroq niyat bilan

yashamagan bo‘lsa?

229

\* \* \*

To‘y tarqay deb turgan edi. Birdan shamol ko‘tarildi-

yu, zum o‘tmay bo‘ronga aylandi. Shamol shiddat

bilan quyunday yopirilar, hovlidagi olchalarning

shoxlarini qarsillatib, ayqash-uyqash qilar, uzun stol

ustidagi dasturxonlarni shartta ko‘tarib, taqsimchalarni

chil-chil qilib yuborardi. Odamlar chuvillab qolishdi.

Kuyov-kelin o‘tirgan joydagi palak uzilib tushdi...

...Mashina peshanasidagi oynaga chirsillab yomg‘ir

tomchilari urildi. Yana yuz qadamcha yo‘l bosganlaridan

keyin sharros jalaga aylanib ketdi. Tomdan oqib

tushayotgan suv oynani butunlay to‘sib qo‘ygan, yo‘l

yaxshi ko‘rinmas, g‘ildiraklar tagida suv shovillab oqardi.

Alimardon boyadan beri xayolini chuvaltirib yuborgan

fikrlardan bir qarorga keldi-yu, tormozni bosdi.

Shodivoyga qarab qo‘ydi-da, iloji boricha xotirjam

gapirishga urinib so‘radi:

— Kabirning uyi qayerda? — U ovozining titray

boshlaganidan g‘ijinib, bir lahza jim qoldi. Yanayam

xotirjamroq gapirdi. — Agronom Kabir...

— O‘rmonchini aytasizmi? — Alimardon qorong‘ida

Shodivoyning hayrat bilan tikilib turgan ko‘zlarini aniq

ko‘rdi. — Nimaga edi?

Alimardon teskari qarab oldi.

— Ko‘rmoqchi edim, — dedi bo‘g‘ilib. — Eski tanishmiz.

Shodivoy yana o‘sha beg‘araz ohangda shang‘illadi:

— Qo‘ysangiz-chi, mehmon! Bugun biznikida qo‘noq

bo‘lasiz.

Alimardon qat’iyat bilan ta’kidladi:

— Yo‘q! Kabirnikiga tushaman.

Mashina suv shovillab oqayotgan toshloq ko‘chadan

yana avaylab yurib ketdi. Alimardon yo‘ldan ko‘z uzmay

borar, ammo hech nimani ko‘rmas, hayajondan tomog‘i

qaqrab yutinolmas, rul chambaragini ushlagan qo‘llari

qaltirar, hozir qandaydir noxush, mudhish bir voqea ro‘y

berishini sezib, yuragi titrardi.

Devori oqlangan do‘kon oldidan o‘tganlaridan keyin

Shodivoy Alimardonning qo‘liga sekin turtdi.

230

— Keldik.

Yana bir chaqmoq chaqdi-yu, tor ko‘cha yorishib

ketdi.

— Hizrni yo‘qlasangiz bo‘larkan, mehmon, — dedi

Shodivoy momoqaldiroq ovozini bosish uchun hayqirib.

— Ana, Kabirning o‘zi!

— Mehmon olib keldim. Toshkentdan...

Alimardon yuragini kemirib tashlayotgan azobli

g‘ashlikni yengib, gandiraklagancha yurib ketdi. U

o‘zining raqibini ko‘rib qo‘ygisi kelar, uning nimasi

o‘zidan ortiqroq ekanini, Muqaddam bu odamning

nimasiga uchganini bilib olishga urinardi.

«...To‘pori qishloqi-ku! — U g‘ijinib yuzini burdi. —

Hali shu hayvon mening o‘g‘limga ota bo‘lib yuribdimi?..

»

Alimardon istehzoli jilmayib qo‘ydi-da, qo‘lini tortib

oldi. Kabir hamon undan ko‘z uzmay turar, chamasi,

qayerda ko‘rganini eslay olmas edi.

— Oynatoqqa chiqqandim. — Keyin u Alimardonga

qaradi-da, tag‘in qaytardi. — Marhamat!

— Bo‘lmasa men to‘yxonaga qaytaveraymi?

Alimardon Shodivoy o‘zidan ruxsat so‘rayotganini

anchadan keyin tushundi.

— Boravering! — dedi qayrilib qaramay.

Ular pastak eshikdan egilib, hovliga kirishdi. Tag‘in

chaqmoq chaqdi. Hovlidagi besh-olti tup olmalarning

yomg‘irdan qizargan shoxlari, etakdagi qorong‘i otxona

bir zum yorishib ketdi.

Uning yuragi gupillab ura boshladi. Tubsiz alam,

nafrat, allanechuk o‘kinch tuyg‘ulari aralashib uning

vujudini larzaga solar, hech nimani ko‘rmas, tusmollab

qadam tashlab borardi. Kabir otni qo‘yib yubordi-da,

o‘zi oldinga o‘tib yo‘l boshladi. Derazadan tushib turgan

qizg‘ish nurni kesib o‘tib, eshik oldiga borishdi.

— Qani, — Kabir eshikni ochdi. — Bemalol kiravering.

Alimardon endi engashib, tuflisining bog‘ichini

yechayotgan edi, ichkari tomondagi eshik g‘iyqillab

ochildi-da, do‘mboqqina bola yugurib chiqdi.

— Ada! Ada! — dedi u yangroq, ingichka ovoz bilan.

231

Alimardon ko‘pdan buyon izlab yurgan narsasini birdaniga

topganday beixtiyor qaddini rostladi. Bu ovoz,

o‘zi hali hech qachon eshitmagan, ammo o‘ziga shu

qadar qadrdon bo‘lgan yangroq ovoz uning quloqlariga

o‘qday kirdi.

Bola maykachan bo‘lib olgan, qop-qora ko‘zlari

shodlikdan porlar, peshanasidagi bir tutam sochi o‘ziga

quyib qo‘yganday yarashib tushgan edi.

— Ada! — dedi bola tag‘in o‘sha yangroq ohangda.

Keyin qo‘lchalarini keng yozgancha chopib kela boshladi.

Shu topda u onasining og‘zidan don olayotganida

qanotlarini pirpiratib turgan qushchaga o‘xshardi.

Kabir kavshandozga cho‘nqayib olgancha qulochini

keng yozdi.

— Qani! Qani! Otosh bolam, bobosh bolam! Achom!

Achom!

— Ato-om! — dedi bolakay ham shirin til bilan.

O‘g‘li quchog‘iga kelib urilishi bilan Kabir dast

ko‘tarib oldi-da, yuz-ko‘zlaridan o‘pa boshladi. Bolakay

dadasining mo‘ylovi tekkanidan qitig‘i kelgan bo‘lsa

kerak, hadeb qiqirlar, boshini orqasiga tashlagancha

qotib-qotib kulardi.

Alimardon suratday jonsiz bo‘lib qolgan, ko‘zlari

o‘tday yonib, ularga tikilib turardi.

— Qani, amaqingga salom ber-chi. — Kabir bolani

yerga qo‘yib, maqtanganday Alimardonga qarab qo‘ydi.

— Katta yigit-da, bu! Har kuni dadasining ishdan

kelishini poylab, uxlamay o‘tiradi.

Ammo bolakay Alimardonga yotsirab qarab qo‘ydida,

kattalarday qoshini chimirib, hurpayib oldi.

— Voy tentagey, salom berishni esingdan chiqarib

qo‘ydingmi? — Kabir kuldi. — Yovvoyi-da, amakisi,

yovvoyi bu. — Keyin Alimardonga qarab iltifot qildi. —

Qani yechining, chiqing. Men otni arqonlab qo‘yay.

Hammayoqni payhon qilib tashlaydi. — U ichkaridagi

eshikka qarab qichqirdi. — Hoy, onasi, mehmon keldi!

Kabir chiqib ketishi bilanoq Alimardon beixtiyor

bolaga talpindi.

— Shavkat! — dedi pichirlab. U butun borlig‘i bilan

bolaga talpinar, shuncha yildan beri yuragining tubida

232

ojiz titrab turgan nozikkina bir tor bor ovozi bilan

jaranglay boshlagan, eng baland avjiga chiqib vujudini

larzaga solar, turgan yerida yaproqday qaltirar edi.

Alimardon bir qarashdayoq otalik mehri bilan shu

bola Shavkat ekanini, o‘zining o‘g‘li, yagona ovunchog‘i

ekanini aniq bilib olgandi.

U tuflisini ham yechmay, namatga oyoq qo‘ydi. Ikki

qo‘lini olg‘a cho‘zib chaqirdi.

— Beri kel-chi, — dedi ovozi titrab. — Menga o‘g‘il

bo‘lasanmi?

Bola undan hurkkanday yonlamasi tisarilib-tisarilib

tokcha oldiga borib qoldi.

Alimardonning ko‘ksini to‘ldirgan bir nido

bo‘g‘zidan otilib chiqdi:

— Shavkat!

Bola allanarsani sezgandek shartta burilib qaradi.

Alimardon uning ko‘zlarida o‘zining ko‘zlarini aniq

ko‘rdi, qichqirib yubordi:

— O‘g‘lim!

Lekin shu ondayoq vahimaga to‘la yana bir qichqiriq

burilib qarashga majbur qildi uni. Bu oh chekishmidi,

qo‘rqinch to‘la nidomi, harholda yurakni o‘rtab yuboruvchi

bir un edi. Alimardon qotib qoldi. Ostonada oddiygina

ko‘ylak kiyib olgan, boshyalang Muqaddam

turardi. Uning ko‘zlari katta-katta ochilib, rangi devor

bo‘lib ketgan edi. Ha, bu Muqaddam edi. Bir vaqtlar

uning o‘ziniki bo‘lgan, hozir esa bir olam nariga ketib

qolgan begona Muqaddam edi.

Alimardon boshi aylanib ketayotganini, ko‘z o‘ngida

xira halqachalar pirpirayotganini sezib turar, hozir bir

ofat bo‘lishini, allaqanday dahshat ro‘y berishini bilar,

ammo tili kalimaga kelmas edi.

— O‘g‘lim! — dedi u nihoyat pichirlab. Tomog‘i

xippa bo‘g‘ilib, gapirolmay qoldi. Telbalarday siltanib

Shavkatga talpindi.

— Shavkat, — dedi titroq qo‘llarini cho‘zib. — Kel,

bolam, — u Shavkatning qarshisida cho‘kkalab quchog‘

ini ochdi. — Kel, o‘g‘lim... — dedi pichirlab. — Bitta

bag‘rimga bosay.

233

Bola labini burib tisarildi. Muqaddamning etagidan

ushlab orqasiga yashirindi.

Bu qandoq bedodlik! Bu qanday jazo! O‘g‘il o‘z

otasidan tonsa! Shu ondayoq dahshatli bir haqiqat uning

yuragini qiymalab tashladi. Nega tonmasin? O‘zi ham

qachondir bolasidan tongan emasmidi?

Alimardonning shuncha yillardan beri tosh bo‘lib

ketgan diydasi birdan erib oqdi. Ha, u ko‘pdan beri —

Muqaddam ketib qolgandan beri bitta dard bilan yashar

edi. Bu dard kunduzlari xayolini, kechalari uyqusini olib

qochar edi! Endi bilsa — bu otalik dardi ekan.

Insonlikning qo‘l yetmas baland cho‘qqisi ekan! Mana,

o‘sha dardining malhami! Mana o‘g‘li! Mana! Shundoqqina

oldida turibdi!

U Shavkatni mahkam bag‘riga bosib oldi. Uning

yuz-ko‘zidan allanechuk tanish bir bo‘y — o‘z hidi

anqib turgan sochlaridan o‘pa boshladi. Baxtiyor bir

tuyg‘udan to‘lg‘anib negadir jilmaydi.

— Tentagim... Men sening otangman, bildingmi,

otangman!

Shavkat birdan lablari burilib yig‘lab yubordi.

U chirqillab yig‘lar, onasiga talpinar, ammo Alimar

donning quchog‘idan chiqib ketolmas edi.

— Yig‘lama, Shavkat... — dedi u pichirlab. Bolaning

yuzlaridan o‘pa boshladi.

Shavkat battar yulqinib, oyoq-qo‘llarini silkitardi.

To‘satdan Alimardon o‘g‘liga ozor berayotganini

tushunib qoldi. Ichki bir kuch majbur qildimi, qo‘yib

yubordi.

Shavkat yig‘lagancha yana onasining etagiga yopishdi.

Muqaddam hamon toshday qotib turar, esi og‘ib qolganga

o‘xshar edi.

Shavkat onasini qo‘yib yubordi-da, chopqillab narigi

uyga kirib ketdi. Alimardon uning silkinib borayotgan

do‘mboq qo‘lchalarini ko‘rdi. U bolaning ketidan uchto‘

rt qadam yurdi-da, to‘xtab qoldi. Shundagina u bu

bolaning hech qachon o‘ziniki bo‘lmasligini his etdi.

— Shavkat! — U ochiq qolgan eshikka qarab oxirgi

marta so‘nik, umidsiz ovozda pichirladi-da, hammasi

tamom bo‘lganini tushundi.

234

Shartta burildi-yu, telbalarcha ikki hatlab ostonaga

tushib qoldi. Uning ko‘zlari olayib ketgan, ammo hech

nimani ko‘rmas edi.

Eshikni taraqlatib ochdi-da, hovliga otildi. Zimiston

qo‘ynida Kabirga urilib ketganini ham, yugurib borib

mashinaga o‘tirganini ham sezmadi.

Mashinani keskin burdi-da, daryo-daryo suv oqayotgan

tor ko‘chadan yeldirib ketdi.

Mashina shiddat bilan qaltis tog‘ yo‘lidan uchib

ketdi. Bir zumda qishloqning tosh devorlari orqada

qoldi.

Alimardon hamon gazni bosar, barbod bo‘lgan umidlari

haqqi, xazonga aylangan umri haqqi, barcha alamlari

haqqi ko‘zlariga yosh quyulib kelardi. Nimasi qoldi

uning? Nimasi qoldi axir?! Sahnami? Shon-shuhratmi?

Nima qoldi, o‘zi! Nima! Oxirgi, eng oxirgi umidi, tanho

suyanchig‘i yuz o‘girdi-ku undan. Tag‘in nima kerak

endi?

U hamon shiddat bilan yelib borarkan, ko‘z yoshidan

tomog‘i xirillab, oxirgi marta pichirladi:

— O‘g‘lim-im!

To‘satdan u ko‘nglida xushnud bir yengillik sezdi.

Qalbi sokin tuyg‘ularga to‘lib-toshganday bo‘ldi-yu, rul

chambaragini chirpirak qilib chapga burib yubordi.

Mashina bir yonboshiga og‘a boshladi. Shundagina u

xato qilayotganini, yomon ish qilayotganini tushunib

qoldi. Ko‘zlari dahshatdan olayib tormozga yopishdi.

Ammo mashina allaqachon jahannam labiga borib yetgan

edi.

Zum o‘tmay dahshatli suron tog‘-toshlarni larzaga

soldi. G‘amgin qoyalar qilib qo‘ygan gunohidan o‘zi

qo‘rqib ketganday ingrab yubordi.

... Bir nafas hammayoq jim bo‘lib qoldi.

Tosh bag‘riga qanchadan qancha sirlarni yashirishga

o‘rganib qolgan oqsoqol cho‘qqilar ko‘klami bekor o‘tib

xazon bo‘lgan bolasining qismatiga achinib boshini quyi

soldi.

Qop-qorong‘i dara ustida shashqator bulutlar uzoq

aza tutdi.

235

1. Bo‘ston qishlog‘iga «kuzning og‘ir-vazmin qadamlar

bilan kirib kelishi»ni tasavvur qilishga urinib

ko‘ring. Sizningcha, kuzning shunday kirib kelishi

hayotiy haqiqatga yaqinmi? Fikringizni asoslang.

2. Anvarning hamisha jilmayib qarashi, mehribonligi,

xijolatdan qizarib ketishi, ishi tufayli kechikkani

uchun uzr so‘ragan ohangda gapirishi, umuman,

Alimardonga munosabatiga diqqat qiling. Nima deb

o‘ylaysiz, Anvar o‘z fe’li bilan shunday qismatga mahkummidi?

3. Alimardon «vijdonining tub-tubida yengil bir

azob» uyg‘onishi, uning Iqbol xola bilan sovuqqina

so‘rashishi-yu Anvarni so‘ramagani sabablarini kashf

etishga harakat qiling.

4. Tun yarmida uyga qaytgan Muqaddamning

to‘qnashgan vaziyatidagi holatini tasavvur qilish sizga

biroz qiyinroqdir. Lekin Alimardonning «o‘zi qilib

yurgan ishlari uchun qachondir javob berishga» mahkumligi,

inson har bir xatti-harakati uchun qachondir

yo rag‘bat, yo jazo olishi haqida mulohaza yuriting.

5. Muqaddamning «hiqillab-hiqillab» borishi bilan

yulduzlarning «sovuq ko‘zyoshi to‘kib yum-yum

yig‘lashi» tasviriga tayanib odam va tabiatning birbiriga

nechog‘liq yaqin ekani haqida mulohaza qilib

ko‘ring.

6. Alimardon bilan Mutalning odamlar haqidagi

fikrlarini ajratib oling. Har ikkisining haq va nohaq

o‘rinlariga alohida to‘xtaling, tahlil qiling.

7. Nima deb o‘ylaysiz, Mutal aytmoqchi «Odamlarni

yaxshi ko‘rish» sizningcha ham eng katta baxtmi?

Qalbingizga quloq soling-chi, siz odamlarni yaxshi

ko‘rarmikansiz? Fikrlaringizni asoslang.

8. Mutalning «Odam bolasi tug‘ilgan paytda pokiza

bo‘ladi-ku. Uning umrbod shunaqa pokiza bo‘lib

qolishi sizga, menga, hammaga bog‘liq emasmi?»

degan gaplarini o‘zingizga tegishli deb tasavvur qiling.

9. Alimardonning o‘g‘li Shavkat bilan to‘qnashuvi,

Muqaddamning Alimardon bilan yuzlashishi sahnasini

ko‘z oldingizga keltiring. Insonga taqdim etilgan

hayot atalmish ne’matni qanday o‘tkazish uning o‘ziga

ham bog‘liq ekani haqida mulohaza yuriting.

10. O‘ylab ko‘ring-chi, nega muallif Alimardonning

fojiasini tabiat holati bilan bog‘lashga uringan?

236

ABDULLA ORIPOV

(1941-yilda tug‘ilgan)

KO‘RGAN-BILGANLARIM

Mening tug‘ilib o‘sgan, bolaligim o‘tgan joylar

Qarshi (Qadimgi Nasaf) shahridan besh-o‘n chaqirim

shimolroq tomondagi Qo‘ng‘irtov etaklaridadir. Qishlog‘

imning nomini Neko‘z deydilar...

Qishlog‘imizda suv nihoyatda taqchil edi... Quduqlarning

suvi batamom sho‘r, ichishga yaroqsiz. Lekin uni

negadir mol-hol ichib yuraverardi. Ayniqsa, bahor

oylarida bu yerga yog‘in ko‘p tushar, Qo‘ng‘irtov etaklari

ming xil o‘t-o‘lan, chuchmoma-yu qizg‘aldoq, quyonto‘

pig‘-u ismaloq, qo‘zigullar bilan qoplanar, atroftevarak

jannatiy bir manzara kasb etardi. Bu yerlarga

bahorda turna tushardi. Turnalar o‘t-giyohlarni terib

yeb, qo‘y-qo‘zilarning orasida bemalol, behadik yuraverishardi.

Shuningdek, Qo‘ng‘irtovda u paytlari kiyik

ko‘p edi. Keyinchalik, atrof-tevarakni odamlar ishg‘ol

qilib olishgach, yovvoyi hayvonlar o‘z-o‘zidan yo‘qoldilar.

Turnalar, laylaklar kelmay qo‘ydi. Kiyikni esa

hazrati Insonning o‘zi yeb bitirganiga o‘zim guvohman...

Endi gapni beriroqdan boshlasak, bu dunyoning

voqea va hodisalari xotiramda to‘rt-besh yoshlarimdan

boshlab qolgan. Urushdan qaytmaganlarning azalari-yu

qaytgan mayib-majruh qishloqdoshlarimning qo‘ltiqtayoqni

to‘qillatib yurganlari esimda. Ocharchilik, odamlarning

kunjara yeganlarini ko‘p ko‘rganman. Balki

vaqti-soati yetib men bu kechinmalarimni batafsil

yozarman. Chunki hozir shu sahifalarga sig‘maydigan

rang-barang xotiralarim ko‘p...

Negadir bolaligimda xotiram juda kuchli edi. Bir

o‘qiganim esimda qolaverar edi. Radio, televideniye

yoxud boshqa tomoshalar bo‘lmaganidan keyin ermagim

kitob edi-da. Duch kelgan narsani o‘qib, duch kelgan

narsani yodlab olardim. Bu kitoblar orasida xalq dostonlari

ham, Navoiy bobomiz-u Pushkindan tarjimalar

ham, G‘afur G‘ulom, Hamid Olimjon she’riyati va yana

boshqa ko‘p roman-u qissalar bo‘lardi. Darvoqe, qish

237

kunlarida to‘ylarga qo‘shni tumanlardan nomdor baxshilar

kelib, tong otguncha doston aytishardi. Biz bolalar

baxshini tinglay-tinglay bir-birimizga biqinishib uxlab

ham qolar edik. Yanglishmasam, o‘shanda Umur shoir

degan baxshining dostonlarini ko‘p eshitganman.

Bir qo‘shnimiz, g‘oyat pokdomon Kamolxon eshon

degan kishi bo‘lardi. Rahmatlikning onasini Bibi momo

der edilar. Bibi momo o‘ta darajada savodxon buvi edilar.

Onam rahmatlikka ergashib, ularning suhbatiga qatnashib

qolardim. Bibi momoning kattaligi sandaldek

keladigan kitobi bor edi. Kitobni Navoiy-kitob derdilar.

Bibi momo Farhod-u Shirin, Layli-yu Majnunlarni

chunonam qiroat bilan o‘qirdiki, ma’nosini ko‘pam

tushunmasam ham qiroatdan maza qilardim...

Maktabni oltin medal bilan bitirdim. Akalarim turli

shaharlarga o‘qishga ketib qolgani uchun otam meni

qo‘yib yuborgisi kelmasdi... 1958-yil Toshkent davlat

universiteti filologiya fakultetining jurnalistika bo‘limiga

kelib qoldim.

She’rlarim avval tuman, viloyat gazetalarida bosilib

turgan bo‘lsa-da, birinchi marta respublika bolalar gazetasida

«Qushcha» degan she’rim bosilib chiqqan...

She’rlarim matbuotda tez-tez bosila boshladi. Ozod

akaning «oq yo‘li» bilan «Sharq yulduzi»da she’rlarim

chiqdi. Yozuvchilar uyushmasidagi mushoiralardan birida

«Munojotni tinglab», «Burgut» degan she’rlarimni

o‘qidim. O‘sha kuni Abdulla Qahhor nazariga tushdim.

Mirtemir domla atrofida ko‘p shogirdlari qatori saboq

oldim. Shayxzodadek donishmand ustozga ergashib, u

kishi she’r o‘qigan minbardan men ham she’r o‘qidim.

Esimda, Eski shahardagi hozirgi «Turon» kutubxonasida

o‘qigan she’rlarimni tinglovchilar juda iliq kutib oldilar.

Uchrashuvdan qaytayotganimda Shayxzoda domla

bilagimdan tutib, «Shoir, sizga bitta gapim bor. Ehtiyot

bo‘lgaysiz, ishqilib qarsaklardan taltayib ketmasangiz

bo‘lgani», degan. Bu gaplar ham mening qulog‘imga

qo‘rg‘oshinday quyilib qoldi.

Mening inson va ijodkor sifatida baxtim — O‘zbekistonning

mustaqilligini ko‘rdim va ne baxtkim, ozod

Vatanimga baholi qudrat xizmat qilib yuribman...

238

1. Shoirning tarjimayi holiga tayanib uning shaxsini

o‘rganishga harakat qiling. Asarlarini o‘qiganingizdan

keyin paydo bo‘lgan taassurotlaringizni solishtiring.

2. Shoirning: «Turnalar, laylaklar kelmay qo‘ydi.

Kiyikni esa hazrati Insonning o‘zi yeb bitirganiga

o‘zim guvohman...» tarzidagi iqrori ko‘nglingizda qanday

tuyg‘u qo‘zg‘adi? Shunday hodisa bilan qaysi

asarda to‘qnashganingizni eslab ko‘ring.

3. Shoirning «...ma’nosini ko‘pam tushunmasam

ham qiroatdan maza qilardim» degan iqrori haqida

mulohaza yuriting. «Qiroatdan maza qilish» sizda

ham bo‘lganmi?

4. Shoirning Hamroqul otadan eshitgan dashnomi

va Shayxzodadan eshitgan gaplarini qayta o‘qing.

Shoir va shaxs shakllanishida ularning ahamiyatiga o‘z

munosabatingizni bildiring.

SEN BAHORNI SOG‘INMADINGMI?

Uyg‘onguvchi bog‘larni kezdim,

Topay dedim qirdan izingni.

Yonog‘ingdan rang olgan dedim —

Lolazorga burdim yuzimni,

Uchratmadim ammo o‘zingni,

— Sen bahorni sog‘inmadingmi?

Uzoqlardan zalvorli tog‘lar

Xayolimni keldilar bosib.

Kechdi qancha intizor chog‘lar,

Vasling menga bo‘lmadi nasib,

Sensiz men ham, bahor ham g‘arib,

— Sen bahorni sog‘inmadingmi?

Ungurlarda sakraydi ohu,

Na’matakda sa’va mittijon.

G‘orliklardan sipqorilgan suv

Dalalarda uradi javlon.

Nigohimdan faqat sen pinhon,

— Sen bahorni sog‘inmadingmi?

Mana, bugun navro‘zi olam,

Do‘stlarimga gullar tutarman,

Qaylardasan, sevgili erkam...

239

Qo‘limda gul, seni kutarman,

Umrim bo‘yi chorlab o‘tarman:

— Sen bahorni sog‘inmadingmi?

1. «Uyg‘onguvchi bog‘larni kezdim, Topay dedim

qirdan izingni» misralaridagi bog‘larning uyg‘onishi

bilan oshiqni o‘rtagan sog‘inch o‘rtasida qanday aloqa

borligi haqida fikr aytishga urinib ko‘ring.

2. Lolazorning ma’shuqa yonog‘idan rang olishi

tasviri haqida biror narsa deya olasizmi?

3. Oshiq bilan bahor o‘rtasida qanday bog‘lanish

bo‘lishi mumkin?

Nega oshiq ham, bahor ham g‘arib? Balki biror

fikr aytarsiz?

4. Sizningcha nima uchun oshiq shuncha go‘zalliklar

orasidan faqat ma’shuqani qidiradi, kutadi? Buning

sabablari, mohiyati haqida ko‘nglingizdagi gaplarni

ayting-chi!

5. Nima deb o‘ylaysiz, nega har bir bandning

so‘ngida «Sen bahorni sog‘inmadingmi?» deyilyapti?

6. Agar ma’shuqa ham bahorni sog‘ingan bo‘lsa

shunday she’r tug‘ilarmidi? Shunday iztiroblar qog‘

ozga tusharmidi?

7. Oshiqlik va ma’shuqlik haqida o‘zingizcha

mulohaza yuriting. Bu timsollarga g‘ubor yuqtirmagan

holda fikrlaringizni pinhoniy qog‘ozga tushiring. Uni

birovga ko‘rsatish yoki o‘qib berish shart emas.

8. Bu she’rni kim qo‘shiq qilib aytgani va uning

ta’sirchanlik darajasi haqida biror narsa ayta olasizmi?

9. Bizning ta’kidimizsiz ham she’rni yodlab olsangiz

kerak, deb o‘ylaymiz.

BIRINCHI MUHABBATIM

Kecha oqshom falakda oy bo‘zarib botganda,

Zuhro yulduz miltirab, xira xanda otganda,

Ruhimda bir ma’yuslik, sokinlik uyg‘otganda,

Men seni esga oldim, birinchi muhabbatim,

Eslab xayolga toldim, birinchi muhabbatim.

O‘tdi yoshlik zavq bilan, gohi to‘polon bilan,

Gohida yaxshi bilan, gohida yomon bilan,

Ayri ham tushdim ba’zan qalb bilan, iymon bilan...

240

Lekin seni yo‘qotdim, birinchi muhabbatim,

Mangu g‘aflatda qotdim, birinchi muhabbatim.

Dunyo degan shundayin anglab bo‘lmas sir ekan,

Goh keng ekan, gohida tuynuksiz qasr ekan,

Lekin inson hamisha bir hisga asir ekan...

Nechun bilmovdim avval, birinchi muhabbatim,

Parvo qilmovdim avval, birinchi muhabbatim.

Holbuki orzulardan judo ham bo‘lganim yo‘q,

Yulduzday kulganim yo‘q, oy kabi to‘lganim yo‘q,

Erta xazon gul kabi sarg‘ayib so‘lganim yo‘q,

Seni eslab yig‘layman, birinchi muhabbatim,

Eslab bag‘rim tig‘layman, birinchi muhabbatim.

Yo‘lin yo‘qotsa odam — muhabbatga suyangay,

G‘ussaga botsa odam — muhabbatga suyangay,

Chorasiz qotsa odam — muhabbatga suyangay,

Men kimga suyangayman, birinchi muhabbatim,

Faqat eslab yig‘layman, birinchi muhabbatim.

Nido bergil, qaydasan, sharpangga quloq tutdim,

Sirli tushlar ko‘rib men bor dunyoni unutdim.

Tongda turib nomingga ushbu she’rimni bitdim,

Dildagi ohim mening, birinchi muhabbatim,

Yolg‘iz ollohim mening, birinchi mudabbatim.

1. Tabiatning holati: falakdan oyning bo‘zarib

botishi, Zuhro yulduzning miltirab xira nur sochishi

nega oshiqning ruhida ma’yuslik, sokinlik paydo qiladi?

Ular orasida qanday aloqa borligi, buning sabablari

haqida o‘ylab ko‘ring,

2. Yoshlikning zavq-to‘polon, yaxshi-yomonlar-la

o‘tib ketishi bilan birinchi muhabbat o‘rtasida qanday

bog‘liqlik bo‘lishi mumkin? Sizningcha Oshiq

nega buni endi eslayapti?

3. Nima deb o‘ylaysiz, faqat yoshlikdagi ilk

muhabbat shunchalar ilohiy bo‘ladimi? Yoki, qachon

kelishidan qat’i nazar, muhabbatning o‘zi ilohiymikin?

4. «Ayri ham tushdim ba’zan, qalb bilan, iymon

bilan» misrasiga o‘z munosabatingizni bildiring.

5. «Lekin inson hamisha bir hisga asir ekan» misrasidagi

haqiqatni tuyishga urinib ko‘ring.

241

6. «Holbuki orzulardan judo ham bo‘lganim yo‘q,

Yulduzday kulganim yo‘q, oy kabi to‘lganim yo‘q,

Erta xazon gul kabi sarg‘ayib so‘lganim yo‘q» misralaridagi

qarama-qarshilikni payqayapsizmi? Oshiqlik,

Odamlik va Hayot haqida mulohaza yuriting.

7. Shunday olovli muhabbat sohibining uni eslab

yig‘lamaslikka, eslab bag‘rini tig‘lamaslikka kuchi

yetishiga ishonasizmi? Oshiqning o‘zini o‘zi shunday

azoblarga tutib berishini qanday tushunish mumkin?

8. Oshiqning: «Yolg‘iz ollohim mening» deganida

shakkoklikni ko‘rish mumkinmi? Ollohga sig‘inish

bilan muhabbatga sig‘inish o‘rtasida bog‘liqlik topa

olasizmi? Urinib ko‘ring-chi!

9. «Menga yoqqan band» mavzusida insho yozing.

Bandning sizga yoqishi sabablari haqidagi fikrlaringizni

qog‘ozga tushiring.

10. Bu she’rni yodlamaslikka kuchingiz yetmasa

kerak-a!

11. O‘zingiz she’r yozishga urinib ko‘ring.

TOHIR MALIK

(1946-yilda tug‘ilgan)

O‘zbek adabiyotida Tohir Malik o‘zining «Somon

yo‘li elchilari», «Zaharli g‘ubor», «Chorrahada qolgan

odamlar», «Falak» va boshqa fantastik, «Charxpalak»,

«Bir ko‘cha, bir kecha», «So‘nggi o‘q», «Shaytanat»

singari detektiv asarlari bilan tanilgan va kitobxonlarning

sevimli yozuvchisiga aylangan ijodkordir.

Bir qator hukumat nishonlari va mukofotlari bilan

taqdirlangan, O‘zbekiston xalq yozuvchisi Tohir Malik

1946-yil dekabrda Toshkentda ziyoli oilada dunyoga

keldi. Barcha tengdoshlari singari u ham urushdan

keyingi turmush qiyinchiliklarini boshidan kechirdi.

Oiladagi besh farzandning kenjasi bo‘lgan Tohir maktabga

bormay turiboq savodini chiqardi. Uning kitobga

ixlosini sezgan akasi birinchi sinfga borgan ukasiga

hozirga qadar e’zozlab saqlayotgani — «Mard yigit»

ertaklar to‘plamini sovg‘a qildi.

Taniqli o‘zbek adibi va tarjimoni Mirzakalon

Ismoiliy Tohir Malikning tog‘asi bo‘lib, uni 1949-yilda

«xalq dushmani» sifatida qamoqqa olishadi.

242

«Kechasi uyg‘onib ketib, qarasam, ayam rahmatli

qora chiroq nurida do‘ppi tikib o‘tiribdilar. Qo‘llari

ishda-yu, ko‘zlarida yosh. «Nega yig‘layapsiz?» — deb

so‘radim, javob bermadilar. Sababini oradan yillar o‘tib

bildim. Tog‘amning «xalq dushmani» emasligi ma’lum

bo‘lib, «oqlanib» chiqqanida ikkinchi sinfda o‘qirdim.

Dastlabki mashqlarim o‘shanda boshlangan. Ammo

yozganlarimni talabchan tog‘amga ko‘rsatishdan cho‘chir

edim», — deb eslaydi adib.

Dastlabki hikoyasi 1960-yilda «Gulxan» jurnalida

chop etiladi. 1963-yilda Tohir Malik Toshkent davlat

universitetining kechki jurnalistika bo‘limiga o‘qishga

kirib, kunduzi qurilishda duradgor, g‘isht tashuvchi

bo‘lib ishlay boshlaydi. U ijodga doir mashqlarni davom

ettirar ekan, ustoz-tog‘aning ikki o‘giti — «O‘zing bilmagan

narsani yozma», «Boshqalar yurgan yo‘ldan

yurma, o‘z yo‘lingni top»ga hamisha amal qildi. Shu

bois Tohir Malik o‘zbek adabiyotida kam e’tibor berilgan

fantastika janriga qo‘l urdi va bir qator asarlari bilan

kitobxonlar e’tiborini qozondi. Uning «Falak» qissasi rus

tiliga tarjima qilinib, Moskvada va boshqa respublikalarda

chop etildi.

Tohir Malik «Tong yulduzi» gazetasi, O‘zteleradio,

«Guliston» jurnali, «G‘afur G‘ulom», «Cho‘lpon» nashriyotlari,

Yozuvchilar uyushmasi, «Yoshlik», «Sharq yulduzi

» jurnallarida faoliyatini davom ettirdi. U qayerda

ishlamasin hayotni, insonlarni, ularning tabiatini yaqindan

o‘rgandi. Yozuvchi asarlarini o‘qir ekansiz, ularda

tasvirlangan eng yomon odamlardan ham ba’zan nafratlanmaysiz,

ularga achinasiz. Nega shunday? Chunki

yozuvchi insonlarni, ularning ichki kechinmalarini,

ruhiyatlarini sinchiklab o‘rganadi va kitobxonni ham

mana shu ruhiyat olamiga olib kiradi, uni shu holga solgan

sabablarni tahlil qilishga va xulosa chiqarishga

yo‘naltiradi.

«Alvido, bolalik» asari Tohir Malik ijodida alohida

o‘rin tutadi. Asardagi asosiy mavzu — hech kim jinoyatchi

bo‘lib tug‘ilmaydi, bolani atrof-muhit, jamiyatdagi

turli illatlar jinoyatchiga aylantiradi. Bu haqda adibning

o‘zi shunday deydi: «Men o‘smirlar va yoshlarning

243

jinoyat ko‘chasiga kirib qolayotganligiga befarq qarab

turolmayman. Bolalar axloq tuzatish koloniyalariga har

borganimda yuragim eziladi. Ozod, erkin yashab, o‘qib,

hunar o‘rganadigan bolalar bu yerga qanday tushib

qoldilar?! Nahot jinoyat olami ularga jozibali ko‘rinsa?!

Men jinoyat olamini «Shaytanat», ya’ni shaytonlar

yetovidagi zulmkorlar mamlakati deb atab, «ehtiyot

bo‘ling, jigarlarim, bu ko‘chaga yaqin yo‘lamang. Boshi

berk bu ko‘chaning adog‘ida faqatgina azobli, xorli o‘lim

topasiz», demoq niyatida yozdim. Yozganlarimni

ogohlantirish deb qabul qilishlarini istardim».

1. Tohir Malikning yozuvchi sifatida shakllanishidagi

o‘ziga xoslikka e’tibor qiling. Hayotda kattalarning

o‘rni haqida mulohaza yuriting.

2. Yozuvchining yoshlarga munosabatdagi kuyunchakligini

izohlang.

3. Uning «Alvido, bolalik» asaridan olingan parchalarni

o‘qing. Asar uslubini aniqlashga urining.

ALVIDO, BOLALIK

(Qissadan parcha)

KECHA QAYERDA EDIK

yoxud har ehtimolga qarshi topilgan bahonalar haqida

hikoya

Adabiyot o‘qituvchisi jurnalni stol ustiga qo‘ydi-da,

dumaloq ko‘zoynagini burni uchiga qo‘ndirib, sinfga

razm soldi.

— Demak, gap bunday: o‘ttizinchi yillar adabiyotini

o‘rganishni kechiktiramiz. RayONO1dan topshiriq bo‘ldi,

bugun siz bizga «Baxtli bolalik» degan mavzuda erkin

insho yozib berasiz.

— Hamma yozadimi?

— Bu nima deganlari bo‘ldi? Zoirali bo‘tam, sizga

alohida taklif lozimmi, yo?

— Inshoni erkin deyapsiz-ku?

1 R a y O N O — tuman xalq maorifi bo‘limi.

244

— Nomi shunaqa, bo‘tam. Qani, qog‘oz olib, ish

boshlanglar. Vaqt ketmasin.

— Samad aka, biz bolalikdan o‘tdik-ku, nimasini

yozamiz?

— Hali o‘tib bo‘lganingizcha yo‘q. Zoirali bo‘tam,

endi o‘tyapsiz. Qilayotgan ishingizga o‘zingiz to‘g‘ri

baho bera olgan oningizdan boshlab bolaligingiz bilan

vidolashasiz. Ha, ha, aynan vidolashasiz. Bolalik qaytmas

bo‘lib ketadi. Bolalik sizning xotirangizga ko‘chadi.

Vaqti kelib, bu xotira vijdon azobiga soladi, vaqti kelib

nimalarnidir qo‘msashga majbur qiladi. Xullas, sizni har

kuyga soladi. U bilan vidolashishga oshiqmang. Bolalik

— hayotning asl pallasi, undan ko‘proq bahramand

bo‘lishga intiling. Asaldan keyin turli achchiqliklarga

duch kelasiz.

— Samad aka, shularni yozsak-chi? «Baxtli bolalik»

emas, «Alvido, bolalik» desak-chi?

— Bo‘tam, ko‘p aqlli bolasiz-ku, biroq ayrim vaqtlarda

kaltafahmlik qilib qo‘yasiz. Tushuning, «Baxtli

bolalik» menga emas, RayONOga kerak. Shu bois men

bilan tortishmang. Ishni boshlang.

Bolalarni sizlab, yumshoq gapiruvchi bu odam

ko‘pincha o‘z ishini o‘zi qiyinlashtirardi. Bolalar uni

bo‘shang deb bilib, baravar tortishishdan tap tortishmasdi.

Ba’zan butun dars tortishuv bilan o‘tardi. Kitob

o‘qishni jonidan ham yaxshi ko‘radigan Zoir ko‘pincha

bahs boshlab qolardi.

Samad aka bugungi bahsga barham berish uchun

deraza oldiga bordi-da, qo‘lini orqasiga qilib, hovliga

tikilib oldi.

Sinfda shivir-shivir, qog‘ozlar shitiri boshlandi. Asror

daftar orasidan ikki varaq yirtib olib «Baxtli bolalik» deb

yozdi-da, o‘yga toldi:

«Zoir to‘g‘ri aytdi. Insho erkin bo‘lganidan keyin

hammani majbur qilishning nima keragi bor? Hamma

o‘zini baxtli deb hisoblaydimi? Ana, Turob, akasining

jasadini Afg‘onistondan olib kelishdi. Onasi bunga chidamay

jinni bo‘lib qoldi. Hozir jinnixonada. Yetti bola

otasining o‘ziga qolgan. «Men baxtliman...» deb boshlaydimi

inshosini. Manzura-chi? Otasi ketib qolgan.

245

Onasi ikkovi turadi. U nima deb yozadi? Otaullaga ham

qiyin. «Men baxtliman, chunki otamning puli ko‘p»

deya olmaydi. Aslida-ku, ular pulning ko‘pligini baxt

deb bilishadi. Lekin ochiq ayta olishmaydi. Pul dengiz

bo‘lib mavjlanadi ularning uyida. Biroq o‘zlari xohlagancha

ishlata olishmaydi. Bu baxtmi yo baxtsizlik?

Harholda nima deb yozarkan u boyvachcha? Bunaqa

gaplarga Zoir usta, qotirib tashlaydi. Umuman, baxtli

bola u. Ota-onasi injener, uyida o‘zi-yu singlisi.

Gazetaga xabar yozadi. Nima istasa shunga erishadi.

Ergash-chi? Otasi aravakash. Dars tugashi bilan somonbozorga

yuguradi. Shuni yozadimi? Agar Dilfuzalarga

ham shu mavzu berilsa u nimani yozadi? Ikki oyog‘i

qirqib tashlangan otasining injiqliklari, onasiz qolishning

naqadar baxtsizlik ekanini bayon qiladimi? Xo‘sh,

o‘zim-chi? O‘zim nimani yozay, kechagi voqeanimi yo

otam bilan to‘yma-to‘y yurishimnimi? Otamning

o‘yinchi xotinga suykalishinimi? Ming la’nat!» Asror

xayoliga kelgan fikrdan titrab, o‘zini tutolmay qoldi.

Ruchkani stol ustiga taq etib urdi. O‘ziga tikilgan

nigohlarni tuyib, boshini egdi. Ich-ichida nimadir qizib,

ko‘kragini yondirdi. U sinfda o‘tira olmasligini sezib,

shart o‘rnidan turdi-da chiqib ketdi.

Eshikni yopa turib «Boss kasal bo‘pqopti» degan

ovozni eshitdi.

Asror hech narsaga qaramay, ko‘chaga chiqdi. Kinoteatr

qarshisidan o‘ta turib yana o‘sha joylariga qaradi.

Ne ko‘z bilan ko‘rsinki, Qamariddin sigaret tutatib o‘tirardi.

Yonida ikki yugurdagi. Qamariddin Asrorni ko‘rib

imladi.

— Kecha qayerda eding? — dedi u Asror yetib kelgach.

— Kinodaydim.

— Vo, professor bu, ko‘rdilaringmi? Bashkasi ishlaydi.

Sen kecha meni ko‘rganing yo‘q, demak. Qayoqdan

ham ko‘rarding? Kecha men yo‘lda edim. Andijondan

keldim bugun ertalab. Poyezddan endi tushib turibman.

Mana biletim, — u shunday deb ko‘krak cho‘ntagidan

poyezd biletini olib ko‘rsatdi. «Demak, ertalab vokzalga

borgan, biletni o‘sha yerda kimdandir so‘rab olgan yo

o‘margan. Ishi pishiq buning», deb o‘yladi Asror.

246

— Demak, gap bunday bratishka, hamma qayerdaligini

yaxshi biladi. Kecha hech qanday voqea yuz

bermadi. Bugun sabanto‘y.

— Mening vaqtim yo‘q.

— O‘zing bilasan. Bilib qo‘y: bashkangni yo‘qotma.

O‘zingga qiyin. Meni hech qanday qarmoq ilintira

olmaydi. Sen maktabda professor bo‘lsang, men u

yoqda... — Qamariddin panjalarini panjara qilib ko‘rsatdi,

— akademik bo‘lib kelganman. Omon qolaman,

desang, mendan uzoqlashma.

— Salimning yarasini bog‘ladingmi?

— Salimning ishi besh, undan xavotir olma. Sen faqat

qo‘rqmasang bas, bu yog‘i «okey» bo‘ladi.

Qamariddinning gapidan keyin Asror o‘ylanib qoldi.

«Hozir bu yerdan ketib qayoqqa ham borardim. Uyga

qaytsam hisob berishim kerak. Bir o‘zim shaharda sanqib

yuramanmi?» Shu fikrga kelib, Qamariddinning

yonidan joy oldi.

Asror o‘tirishi bilan Qamariddin yonidagi ikki bolani

«sigaret olib kellaring», deb turg‘izib yubordi.

— Darsdan qochdingmi? — dedi Qamariddin, Asrorga

diqqat bilan tikilib.

— Qochmadim, chiqib ketdim. — Asror maktabdagi

voqeani aytgisi kelmadi.

— Professor, basharangda rang qolmabdi. Shunchalik

qo‘rqyapsanmi? Sen qo‘rqma. O‘zim o‘tirsam ham seni

tortmayman. Bolalarga ham tayinlayman. Sen yo‘qsan

oramizda. Men baribir qamalib ketaman. Bugun bo‘lmasa,

ertaga. Senga o‘n besh yil vaqt beraman. Agar o‘n

besh yilda professor bo‘lolmasang, o‘g‘rilarga qo‘shib

yuboraman.

Qamariddin shunday deb uning yelkasiga sekin

mushtladi. Asror uni hazillashyapti, deb o‘yladi. Yo‘q,

Qamariddinning ko‘zida quvlik yo‘q edi. Qarashlari jiddiy,

hatto o‘ychan edi.

— O‘ninchini bitirib, uyingdan chiqib ket. Gapimga

xafa bo‘lma. Otang seni o‘qitgisi kelmayapti. Seni men

o‘qitaman. Pulim bor. O‘ninchini bitirgan kuning beraman.

Ungacha qamalib ketsam, xat bilan ma’lum qilaman.

Kitobni falon joydan, falon odamdan olib yubor,

247

desam, pulni tushunaver. O‘zing olib ishlatasan. O‘qimay

yurib pulni yeb yuborsang... o‘ldiraman.

Qamariddin keyingi gapni sovuqqina qilib aytdi.

Asrorning eti seskandi. Qamariddin gapni qanday

sovuqqonlik bilan aytsa, shunday sovuqqonlik bilan

amalga oshirishi mumkin edi. Asror bunga kecha guvoh

bo‘ldi. Qamariddin talato‘pda shoshib ham qolmadi,

hayajonlanmadi ham. O‘lgan odamning cho‘ntagini

kavlab pulini oldi-da, suv bo‘yiga sudrab keldi. Keyin

to‘rt kishi ko‘tarib anhorga otishdi. Qamariddin shunchaki

tosh irg‘itgandek otdi. Keyin «jo‘nalaring, bugun

biz ko‘rishmadik», dedi. Ovozida zarracha hayajon,

qo‘rquv sezilmadi. U kunda, kunora mol so‘yib yuradigan

qassoblardek xotirjam edi.

Asror uchun Qamariddinning bu himmati yangilik

emas. Qamariddin ko‘pdan beri «Seni o‘qitaman, professor

bo‘lasan», deb yurardi. Lekin Asror buni hazil deb

tushunardi. Asror Qamariddinni avvaliga shunchaki

mayda yo‘lto‘sar, kissavur deb o‘ylagan edi. Ayniqsa,

uni dastlab chaqirib pul talab qilganida shu fikrda edi.

Keyin qo‘rquv tufayli unga yaqinlashib qolgach, fikri

o‘zgara boshladi. Qamariddin yo‘lto‘sarlik qilmas edi.

Ayniqsa, yosh bolalarga tegmas edi. Yonidagi bolalar

Qamariddin yo‘q paytdagina bu ishga qo‘l urishga jur’at

etishardi. Qizig‘i shuki, Qamariddin yosh bolalarga

tegishga yo‘l qo‘ymasdi, ammo biron-bir bolaning bu

ishga qo‘l urganini bilgach, uni jazolamasdi ham. Asror

uning mana shu jumboqli fe’lidan ajablanardi.

Qamariddinning yonidan sira pul arimasdi. Bolalarni

hamisha mehmon qilib yurardi. Uning vujudida ham

mehr, ham vahshiylik yashiringan edi. Asror qachon

mehr, qachon vahshiylik bosh ko‘tarishini bilmas edi.

Mana hozir Qamariddin mehr hukmiga bo‘ysunib

o‘tiribdi. U bekordan bekorga gapirmaydi. Aytganini

qiladi. Pul beraman deydimi, beradi. Uraman, desa —

uradi. O‘ldiraman, desa — o‘ldiradi, tamom!

Asror ham, boshqa bolalar ham Qamariddinning

armonini bilishmaydi. Qamariddinning dardi ichida.

Faqat bir marta, kayf qilib o‘tirib, Asrorning bo‘ynidan

ushlab, peshanasini peshanasiga bosib xo‘rsingan:

248

«Mening ham o‘qigim kelardi, student bo‘lib yurgim

kelardi. Olim bo‘lib oq «Volga»larda kerilib yurgim

kelardi», degan edi. Ana shunda Asror uning qalbida

katta dard, alam borligini sezgan edi.

Hozir Qamariddinning o‘sha xo‘rsinib aytgan gaplarini

esladi. «Demak, o‘zi erisholmagan darajani menga

in’om etmoqchi», degan to‘xtamga keldi.

— Senga bir maslahat aytay: anavi marjaga uylan,

yaxshi ko‘rmasang ham uylan. Uning yuragi yarimta.

Uylangin-u, ammo burningdan ip o‘tkazib olishiga yo‘l

qo‘yma.

Qamariddin «marja» deb Dilfuzani nazarda tutgan

edi.

— Uni... yaxshi ko‘rmayman, bilasan-ku...

Ha, Qamariddin biladi. Sochi kalta qirqilgan, durkun

bu qiz bolalar uyidan qaytib, shu maktabga qatnay boshlagach,

uning atrofida o‘ralashadiganlar ko‘payib qoldi.

Otasi u ahvolda, onasi yo‘q, deb unga tinchlik bermay

qo‘yishdi. Bir kuni ikkitasi qizning yo‘lini to‘sib xiralik

qilayotganida Asror kelib o‘rtaga tushdi. Ikki bola uradigan

bo‘lsa, Asror bas kelolmas edi. Lekin bolalar

Asrorning Qamariddin degan homiysi borligini bilishardi.

Shu-shu Asror Dilfuza bilan maktabga birga kelibketib

yurib, qizni bu balolardan qutqardi.

Dilfuzaning ko‘ngli chinakam yarimta edi. Uyda dardini

eshitadigan dardkashi yo‘q edi. Maktabda ham,

ko‘chada ham yo‘q edi bunday dardkash. Shundanmi,

bora-bora Asror uning ko‘ziga avliyo bo‘lib ko‘rina

boshladi. Dardini ham, hasratini ham unga aytadigan

bo‘ldi. Dilfuza yaxshi kiyinib yuradigan sinfdoshlariga

havas qilardi. Ammo otasining nafaqasi tirikchilikka

arang yetardi. Amakilarini topish-tutishlari yaxshi bo‘lgani

bilan qarashmas edi. Asror bundan xabar topib,

to‘yda otasidan yashirib qolgan pullarni Dilfuzaga sarf

eta boshladi. Avval chiroyli sumka olib berdi. Keyin

tufli... Dilfuza Asrorni mana shu mehribonliklari evaziga

yaxshi ko‘rib qoldi. U Asrorning rahmdilligi tufayligina

shunday qilayotganini tushunib yetmagan edi. Buni

Qamariddingina bilardi. Bolalar uyida o‘sgani uchun qiz

uning ham himoyasida edi. Bir kuni Shomil Asror

249

yo‘g‘ida Dilfuzaga tegajog‘lik qilganida Qamariddindan

ko‘radiganini ko‘rgan edi. «O‘z og‘ayningga nomardlik

qilishni o‘rgansalaring kallalaringni olaman», deb do‘q

urgach, Dilfuza guruhda erka singilga aylandi.

— Ma, marjangga ber! — Qamariddin cho‘ntagidan

bitta yuztalikni olib, Asrorga uzatdi.

— Olmaydi, kechagi odamnikimi?

— Ishing bo‘lmasin, beraver, o‘zimniki de. Otasiga

yangi arava olish kerak, deyayotuvding-ku?

— Sen xuddi bir yoqqa ketadigan odamga o‘xshab

gapiryapsan, — dedi Asror pulni olib cho‘ntagiga solar

ekan.

— Ba’zi gaplarni vaqtida aytib qo‘yish kerak. Ketishga

hech qayoqqa ketmayman. O‘zi safardan bugun

keldim-ku? — Qamariddin shunday deb ishshaydi. Endi

u tamom boshqa odamga aylandi. Undagi mehr qayoqqadir

yashirindi. Asrorning ko‘z oldiga uning kechagi

holati — o‘likning cho‘ntaklarini kavlashi keldi.

— Qamar, sen nimaga o‘likning pulini olding? —

Asror shunday deb uning g‘ilay ko‘zlariga tikildi. Bu

ko‘zlardan biror ma’no uqmoqchi bo‘ldi. Qamariddin

esa unga javoban yana xunuk ishshaydi:

— Pul — xalq mulki, u suvda chirimasligi kerak.

Shu javob kifoya edi. Asror nafasini yutdi.

Bu orada ikki yugurdak sigaret keltirdi. Asror

Qamariddinning maqsadini shunda bildi: Asror bilan

guvohlarsiz gaplashmoqchi ekan.

Qamariddin «baribir qamalib ketaman» deb to‘g‘ri

aytgan edi. Garchi kechagi voqeadan qutulib qolish

chorasini ko‘rib qo‘ygan bo‘lsa ham ertaga yo keyingi

oydami yuz berajak voqeada qo‘lga tushishiga amin edi.

Qadimgi yunonlar odamni hayot ummonidagi qayiqqa,

taqdirni esa shu qayiq yelkanlariga urilib suruvchi

shamolga qiyos etgan ekanlar. Qamariddinning kemasi

adog‘i ufqqa tutash bepoyon dengizda emas, balki atrofi

qoyalar bilan o‘ralgan ko‘rfazda ekanini biladi. U o‘zi

istagan kengliklarga chiqib ketolmaydi. Yo‘q, agar astoydil

istasa, chiqib ketishi ham mumkin. Lekin bunga

o‘zida ishonch yo‘q. O‘zini o‘zi shu ko‘rfazga moslagan,

taqdir shamoli turib qoyalarga urilishi tayin ekaniga

250

ishontirgan. Ayni choqda, atrofidagi odamlarga ishonmay

qo‘ygan. Ayniqsa, kayf qilganida odamlar uning

ko‘ziga yomon bo‘lib ko‘rinaveradi. «Eh, siz, to‘yganlar!..

» deb g‘ijinaveradi.

Nima uchun bunday deyayotganini bolalar bilishmaydi,

tushunishmaydi. Bilish uchun, Qamariddin

bo‘lib tug‘ilish, Qamariddin bo‘lib yashash, u totgan

zahar-zaqqumlardan totish kerak.

Qamariddin otasi kimligini haligacha bilmaydi.

Onasini uchinchi sinfga borayotganida ilk bor ko‘rgan.

Bor gapni keyinroq buvisi aytgan. «Tug‘ilganingni bilib

xursand bo‘ldim. Onang chiqadigan kuni guldasta

ko‘tarib borsam, bir o‘zi kelyapti. Maqsadini tushundim.

U yosh edi. Umrini badnom qilgisi kelmagan. Turmush

qurib yaxshi bo‘lib ketar devdim. Seni menga berishmadi.

Haqqim yo‘q ekan. Lekin ismingni men qo‘yganman:

oydek yuzi yorug‘ bo‘lib yursin, deb Qamariddin

qo‘yganman, bolam...» Qamariddin buvisining nima

uchun haqqi yo‘qligini ancha keyin, uning o‘limidan

keyin bildi. Avvalo u buvi emas, mutlaqo begona —

Qamariddinning onasi unikida ijarada turib ona-bola

tutinishgan ekan. Ikkinchidan, bu ayol hali uncha qari

bo‘lmasa ham, sihati yomonligi uchun pensiyaga

chiqqan ekan. Qamariddin tug‘ruqxonada ko‘z ochib,

bolalar uyida tetapoya bo‘ldi, bolalar uyida esini tanidi.

Ota-ona mehri, kindik qoni to‘kilgan joy degan tushunchalar

unga begona edi.

Qamariddin notanish odamlar kelib bolalarni olib

ketishlarini bilgach, qandaydir umid bilan kimningdir

kelishini, boshini silashini, mahkam quchoqlab o‘pishini

intiq kutardi. Odamlar kelishardi, ammo uni olib

ketishmas edi. G‘ilay bo‘lgani, ayiqpolvonday xunuk

yurishini yoqtirmaymi, uni hech kim chaqirmas, boshini

silamas, mahkam quchoqlamas, o‘pmas edi. U faqat

buvisidan umid qilardi. Ammo buvisi nima uchundir uni

olib ketmas edi.

Ota-onasi kelishidan umidlari uzilganda bolalar

to‘planib olib afsonalar to‘qishardi.

— Mening dadam bilan oyim kosmonavt bo‘lishgan.

Quyoshgacha uchib borib, qaytib kelishayotganida ben251

zinlari tamom bo‘lib qolib portlab ketishgan, uyda rasmlari

bor, — deydi uyi bor-yo‘qligini aniq bilmaydigan

do‘mboq qizcha. Qamariddin u bilan o‘ynashni yaxshi

ko‘rardi. Hozir, yillar o‘tgach, uning ismini unutgan.

Hamisha ota-onam kosmonavt edi, deyavergach, kattaroq

bolalar uni Tereshkova, deb chaqiradigan bo‘lishgan

edi.

Bu afsonalarning yolg‘on ekanini hamma bilardi.

Lekin hech kim yolg‘on deb masxaralamasdi. Shundanmi,

ayrim bolalar o‘zlari to‘qigan afsonaga o‘zlari

ishonib qolishardi. Qamariddin ham otasining uchuvchi,

onasining harbiy vrach ekaniga, ular urushning oxirgi

kuni Berlinda halok bo‘lishganiga ishonib qolayozgan

edi. Sanashni o‘rganganidan keyingina o‘zining urushdan

yigirma yil o‘tgach tug‘ilganini bilib qoldi. Boshqa

afsona to‘qishga to‘g‘ri keldi: ota-onasi Toshkentda yer

qimirlaganda odamlarni qutqarayotib halok bo‘lishgan.

Uchinchi sinfda o‘qiyotganida bu afsona ham barham

topdi. Aniq eslaydi: bahor edi. Osmonda pag‘a-pag‘a

oppoq bulutlar suzib yurardi. Hovlidagi daraxtlar gullagan

palla edi. Uni direktor xonasiga chaqirdilar. Sochi

kalta qirqilgan, lablariga qizil, ko‘zlariga surma tortilgan

oq shim, oq kurtka kiygan chiroyli ayolni ko‘rib «kim

ekan bu» degan xayolda unga tikilib qoldi.

— Qamariddin degan azamatimiz shu, — dedi direktor.

Ayol o‘rnidan turib, quchoq ochdi.

— O‘g‘lim, jonim o‘g‘lim, — deb Qamariddin tomon

yurdi.

Qamariddin avvaliga anqayib turdi. Bolalik ongi

onasini avval Berlinga, keyinroq Toshkentga dafn etgan

edi. Uning tasavvuridagi onasi dastlab fashistlardan ham

qo‘rqmaydigan qahramon, keyinroq odamlarga kuyunuvchi,

mehribon ayol edi. Tasavvurdagi ikki ona ham

tasavvuridagi qabrda yotibdi. Bu olifta kim bo‘ldi?

Rostdan onasimi? Bundan olti-yetti yil avval shu voqea

sodir bo‘lsa, balki Qamariddin o‘zini uning bag‘riga

otardi. Hozir uni nima ushlab turibdi? «Qani, Qamariddin,

chop, uning bag‘riga, quvon, shodlan, onang

keldi!» deydi bir ovoz. «Qamariddin, qochib qol, bu ona

252

emas, yalmog‘iz, sendan o‘n yil xabar olmagan xotin

ona bo‘larkanmi?» deydi ikkinchi ovoz.

Ayol Qamariddinni go‘dak fahmlab xato qilgan edi.

Ota-onasiz o‘sayotgan bolalarning hayot falsafasi, hayot

haqidagi, beimon otalar, bevafo onalar haqidagi tushunchalari

ancha barvaqt shakllanadi. Ularning mitti

yuraklarida bu beimonlarga, bu bevafolarga nisbatan

nafrat ancha ilgari ko‘z ochgan edi. Qamariddinni

qochishga undagan ikkinchi ovoz ana shu nafrat ovozi

edi. U shu ovozga quloq tutdi. Onasi ikkinchi, uchinchi

kelganda ham yaqinlashmadi. Buvisi yo‘qlab kelganda

«ayting endi ko‘rinmasin, o‘ldiraman», dedi. Buvisi o‘n

yashar boladan bunday gap kutmagan edi, qo‘rqib ketdi.

Ancha nasihat qildi, onasini maqtadi. U o‘sha onda

bolaning ahdi qat’iy ekanini fahmladi. Shundan so‘ng

o‘zini «ona» deb tanitgan ayol ikki yilgacha kelmay

qo‘ydi. Faqat bir marta — buvisi olamdan o‘tganda kelib

olib ketdi. U mehribon kampirning o‘limi Qamariddinda

mehr-shafqat uyg‘otar, deb o‘ylagan edi. Yo‘q,

Qamariddin ikki kundan so‘ng bolalar uyiga qaytdi.

Qamariddin oltinchi sinfda o‘qir edi. O‘qishning

ikkinchi haftasi edi. Maktab yo‘li ikki qavatli kottejlar

yonidan o‘tardi. Qamariddin bu yerdan o‘tayotganda

«ana, detdom bolalari» degan haqoratomuz so‘zlarni

ko‘p eshitgan. Bu safar havorang «Volga» atrofida uch

bola turgan ekan.

— E, haromi tashlandiqlar, bu ko‘chadan yurmalaring,

— dedi ulardan biri. Qamariddin uni tanirdi. Otasi

shu «Volga»ning, shu uyning egasi. O‘zi sakkizinchida

o‘qiydi, umrida ovqat yemaganday ozg‘in, rangpar bola.

Nimasiga oliftagarchilik qiladi, Qamariddin tushunmaydi.

Agar Qamariddin yolg‘iz bo‘lganida bu gapga balki

indamasdi. Yonida uchinchi sinfda o‘qiydigan to‘rt qizaloq

bor. Ular balki haromi, tashlandiq degan so‘zlarning

ma’nosiga tushunib yetishmas. Ammo Qamariddin

yaxshi biladi bu so‘zlarni. U ana shu qizaloqlar oldida

haqorat uchun o‘ch olishga o‘zini majbur deb his etdi.

Papkasini yerga qo‘yib, bolaga yaqinlashdi-da, jag‘iga

musht tushirdi. Bu bolaga shuning o‘ziyoq kifoya qildi.

Ikkinchi bola hamla qilgan edi Qamariddin yelkasidan

253

oshirib otdi. Uchinchi bola unga yaqinlashishga jur’at

etolmay, qochib qoldi. Bu orada «Volga»ning egasi

chiqdi.

— O‘zlari boshlashdi, — dedi Qamariddin undan

najot kutib. U esa ko‘zlari mo‘ltillab turgan bolaga tarsaki

tortib yubordi.

— Haromi, beadab, turqingni ko‘rsatma bu yerda, —

dedi so‘kinib.

Qamariddin yig‘lab yubordi. Qo‘rquv bilan qarab turgan

qizchalar yoniga qaytib, papkasini qo‘liga oldi. U

ilojsiz edi, bu odamga kuchi yetmasdi, ammo alamini

ham ichiga sig‘dirolmasdi.

— O‘zing haromisan! — dedi u bor ovozda baqirib.

Shundan keyingina biroz yengil tortganday, alamlari

unutilganday bo‘ldi.

Ertasiga Qamariddinning axloqi maktabda ham,

bolalar uyida ham muhokama etildi. Qamariddin uchto‘

rt kungacha azobda yurdi.

«Nima uchun gunohkor emas, begunoh odam

jazolanadi? Aybim ota-onam yo‘qligimi, yetimligimmi?

Endi hamisha shunday bo‘laveradimi? Nima qilishim

kerak? Himoyachim kim mening?» Qamariddin ko‘p

o‘yladi. U hayotda bundan battar nohaqliklar ham

borligini hali bilmasdi. Uning uchun eng katta nohaqlik

— tirik yetimlik. Boshqa nohaqliklar shundan kelib

chiqaveradi. Sening himoyaching yo‘q, hech kim senga

qayishmaydi, nohaqlikka qarshi o‘zing kurashishing

kerak. O‘zingni o‘zing himoya qil, kurash, yengib chiq.

Kimligingni ko‘rsat ularga! Agar yengib chiqolmasang,

o‘zingni ko‘rsatib qo‘ya olmasang, o‘lib ketganing ming

marta yaxshi! Qamariddin shu qarorga keldi. Aql nuqtayi

nazaridan qaralganda bu noto‘g‘ri qaror, biroq yaxshilar

mehriga muhtoj, qalbi zada bola uchun esa birdan bir

to‘g‘ri yo‘l shu edi.

Bir kuni kechki ovqatdan keyin haqoratga guvoh

bo‘lgan qizlarni, hamisha kalaka ostida yuradigan

zaifroq bolalarni to‘pladi-da, kottejlar tomon boshladi.

O‘sha kottej, o‘sha «Volga», o‘sha bolalar... faqat uchta

emas, beshta. Hammasi qiltiriq. Qamariddin g‘azabga

minsa beshoviga bas kela oladi.

254

— Men senga nima deganman? — dedi tunov kuni

musht yegan bola. U sheriklariga orqa qilib gapirgan

bo‘lsa ham, ovozida hadik bor edi.

— Sendan kechirim so‘ragani keldim, — dedi Qamariddin.

— O, detdomda odam tarbiyalaydigan bo‘lishibdi,—

dedi bola xaxolab kulib.

Qamariddin unga yaqinlashib qo‘l uzatdi:

— Kechir.

— Nazimchik, bechorani kechira qol. O‘zi shundog‘

am xudo urib qo‘yibdi, — dedi bolalardan biri.

Nozim deganlari «ha, mayli» deb qo‘l berdi.

Qamariddin bu nozik panjalarni mahkam qisib edi, bola

ingrab o‘tirib qolayozdi.

— Men sendan, haromi, o‘sha kuni yaxshilab urmaganim

uchun kechirim so‘ramoqchiman!

Qamariddin shunday deb uni o‘ziga siltab tortib,

chalib yubordi. Nozim voy-voylashga ham ulgurmay

o‘zini Qamariddinning yelkasida ko‘rdi. Nafas o‘tmay

esa o‘rtoqlari ustiga uchib tushdi. Qamariddin duch kelgan

bolani ushlab uraverdi. Bu orada Nozimning otasi

pijama kiygan ahvolda yugurib chiqdi. Endi Qamariddin

undan najot kutib turmadi. Katta toshni olib shaylandi.

U odamning vajohati yomon edi. Ayni choqda,

Qamariddinning ko‘ziga ham hech nima ko‘rinmasdi —

u toshni mo‘ljallab, zarb bilan otdi. U odam o‘zini

himoya qilishga ulgurmay boshini changallaganicha

o‘tirib qoldi. Shunda Qamariddin yugurib kelib uni

tepdi. Kap-katta odam kichkina bolaning tepkisidan

cho‘zildi. Qamariddin bunga ham qanoat qilmay qo‘liga

haligi toshni olib mashinaga otdi. Mashina oynasi chilchil

sindi. Qamariddin ana shundan keyingina qochdi.

Bolalar uyiga emas, o‘zini duch kelgan ko‘chalarga urdi.

Tunda vokzalga bordi. Yurib ketayotgan poyezdga osilib

chiqdi. Xullas, uni besh kundan keyin Qizil O‘rdada

tutib, iziga qaytardilar. Endi u o‘zi uchun qadrdon

bo‘lib qolgan bolalar uyiga emas, balki tarbiyasi og‘ir

bolalarning maxsus maktabiga jo‘natildi. Qamariddin

atrofi baland devor, simto‘siq bilan o‘ralgan maxsus

maktabga shu zaylda tushdi. Dastlabki qasos uni dastlabki

jazo, dastlabki qamoq bilan mukofotladi.

255

Maxsus maktabda yaxshilik haqida ko‘p gaplar eshitdi.

Tinglagan nasihatlari to‘plansa, katta bir kitob bo‘lar.

Biroq u nasihatlarni quloqqa ilmadi.

Nafrat o‘qiga, eng avvalo, bevafo onasi, so‘ng beimon

otasi duch bo‘lishgan edi. Endi ular haqidagi

afsona tumanday tarqalib ketgan, ularning asl basharalari

quyosh yorug‘ida mana man deb turardi. Maxsus

maktabning katta, og‘ir jigarrang darvozasi bo‘lardi.

Uning ro‘parasidagi o‘rindiqqa o‘tirib Qamariddin xayol

surardi: «Hozir qo‘limga miltiq berib qo‘yishsa-yu, darvozadan

otam bilan onam kirib kelsa, shartta otardim.

Ana undan keyin o‘zimni ham otib yuborishsa mayli.

Yo‘q, avval sud bo‘lishi kerak. Sudda gapirishim kerak.

Bolasini tashlab ketgan ota-onaning jazosi shu, deyman.

Tirik yetimlar, hammangiz ablah ota-onangizni topib

otib yuboring. Yolg‘on gaplar to‘qib, ularni yaxshi odam

qilib ko‘rsatmang bir-biringizga, ayamay otib tashlang,

deyman. Tirik yetimlarga miltiq beringlar, deyman! Ana

shundan keyin meni otishsa ham mayli».

Qamariddin shunday o‘ylagani bilan onasining yoniga

qaytishga majbur bo‘ldi.

Ularnikiga bir odam serqatnov edi. Dastlab ko‘ringanda

onasi «dadangning do‘sti, bizdan xabar olib turadi

» deb izoh berdi. Qamariddin «dadamning o‘zi qayerda,

nima uchun o‘zi xabar olmaydi», deb so‘ramadi. U

go‘dak emaski, bu odamning maqsadini bilmasa. Avvaliga

Qamariddin qo‘qqisdan kirib qolsa, ichib o‘tirganlarini

yashirishga harakat qildilar. U go‘l emaski, aroqning

hidini bilmasa. Keyinroq borib yashirmay ichaverdilar.

Bir kuni Qamariddin kelib u kishining ro‘parasiga

o‘tirdi. Ko‘chada bolalar bilan musallas ichgan, shirakayf

edi. Piyolada onasiga quyilgan aroq turgan ekan,

shartta olib ichib yubordi-da, yana quying, deb «otasining

do‘sti»ga uzatdi.

— Yoshlik qilasan, — dedi u odam piyolani chetga

olib qo‘yib.

Shu paytgacha Qamariddin u bilan deyarli gaplashmagan

edi. Salom berardi-yu, ko‘chaga chiqib ketardi.

Bugun kayf ta’sirida, qitmirlik qilgisi keldi.

— Sening bolang bormi? — dedi u dabdurustdan sensirab.

256

— Bor, — dedi «otasining do‘sti» g‘azabini ichiga

yutib.

— Detdomdami?

— Nimaga detdomda, uyda.

— Tashlab ketmaysanmi?

— Jinni bo‘lganmisan?

— Bolalaringni tashlab, onamga uylan. Meni o‘g‘il

qilib ol.

Shu paytda oshxonadagi onasi kirib, ularning suhbatidan

lol bo‘lib, tosh qotdi. «Otasining do‘sti» ham bu

taklifdan tamom gangidi.

— Qamarjon, bunaqa masalada hazil qilma.

— Uylansang uylan, bo‘lmasa o‘ldiraman.

— Qamar! — dedi onasi, uni yelkasidan ushlab. Qamariddin

qitmirlik bilan ularni masxaralamoqchi edi.

Ammo o‘zi kutmagan holda nafrati uyg‘onib, g‘azabi

qo‘ziy boshladi.

— Sen ablahsan, odammassan, — dedi u, onasining

silab-siypashiga e’tibor bermay.

U odam o‘rnidan turib, eshik tomon yurdi.

Qamariddin irg‘ib turdi-da, yo‘lini to‘sdi.

— Sen hayvonsan! Sen... san! — deb haqoratlashda

davom etdi.

Bu mishiqidan shunday so‘zlarni eshitishga ori keldi

u odamning: Qamariddinning yuziga shapati qo‘yib

yubordi. Xuddi o‘sha kottej, o‘sha «Volga» egasiday

urdi. Unda Qamariddin yig‘lab yuborgan edi. Bu safar

yig‘lamadi, kuldi. Bu kulgusida zahar zohir edi. Bu

kulgisi yomon bir narsaning darakchisi edi. Qamariddin

kulib turganicha uning qorniga kalla qilib bukchaytirib

qo‘ydi. Tepmoqchi edi, o‘rtaga onasi tushdi. Qamariddin

«ha, mayli», dedi-da, oshxonaga kirib katta pichoqni

oldi. Xonaga kirganida onasi stulda, u odam esa yerda

onasining tizzasiga bosh qo‘yib o‘tirgan edi. Onasi

pichoq ushlagan Qamariddinni ko‘rdi. Baqirib yubordi.

Ammo u odam boshini ko‘tarishga ulgurmadi.

Qamariddin otilib kelib uning bo‘yniga pichoq sanchdi.

Oshxonada, pichoq olayotgan choqda, onasini ham

o‘ldirishni fikr qilgan edi. Ammo onasiga qo‘l ko‘tara

olmadi. Nimaga shunday bo‘lganini keyinroq ham ko‘p

9—Ona tili va adabiyot (koll.) 257

o‘yladi. Biroq ming o‘ylagani bilan sababini bilolmadi.

U bir narsani aniq bilardi: uni o‘zi ham sezmagan qandaydir

kuch ushlab qolgan edi.

U maxsus maktabda yurganida beimon otasini,

bevafo, bemehr onasini o‘ldirishni xayol qilardi. Onasini

o‘ldirolmadi, biroq begonani o‘ldirdi. «To‘g‘ri qildim, —

deb o‘ylardi u qamoqda yurgan kezlarida, — bolalari

beimon otadan qutulishdi. Bolalarini aldab yurgan odam

odammidi?»

Sud bo‘ldi. Sudda yillab o‘ylab yurgan gaplarini

aytdi. Gaplar e’tiborga olinmadi. U o‘zini endi bolalar

axloq tuzatish mehnat koloniyasida ko‘rdi. Uch yil shu

yerda bo‘ldi, keyin kattalarning koloniyasiga o‘tdi.

Qimor ham, aroq ham, nasha ham, bir-birini bo‘g‘ishlar...

hammasi bor edi bu yerda. Yetti yilda o‘zi Asrorga

aytganday «akademik» darajasiga yetdi. Onasi qamoqdan

qutulib chiqqan o‘g‘lini kutib olmadi. Uyga o‘zi bostirib

bordi. Unga boshpana kerak edi. Uni kutib turgan birodarlari

bor edi. O‘shalar bilan ish boshladi.

1. «Baxtli bolalik» mavzusida insho yozish masalasining

asarga kiritilishiga o‘z munosabatingizni bildiring.

Sizningcha, bu lavhaning vazifasi nimadan

iborat?

2. Qamariddinning ota-onasi, umuman, odamlar

haqidagi fikrlariga qanday qaraysiz?

3. Yetimxonadagi bolalarning bir-birlarini tushunishi,

to‘qigan afsonalaridan kulmasliklariga-chi?

4. Asarda: «Ota-onasiz o‘sayotgan bolalarning

hayot falsafasi... ancha barvaqt shakllanadi», — degan

qat’iy fikr bor. Buning sabablari haqida mulohaza

yuriting.

5. Qamariddinni qoralashdan oldin unga xos ijobiy

va salbiy xususiyatlarni ikki ustunga yozib chiqing.

Uning orzulari, tuyg‘ularini ham unutmang.

6. Qamariddinning fe’l-atvori, holati boshqacha

bo‘lish mumkinmidi? Qayerda keskin burilish yasashi,

boshqa yo‘ldan borishi mumkin edi, deb o‘ylaysiz?

258

MUHAMMAD YUSUF

(1954—2001)

Yuraklarda yurmagini,

Oh, oldindan bilgan qush.

Har o‘zbekning yuragini,

O‘ziniki qilgan qush.

Halima Xudoyberdiyeva

O‘zbek xalqining sevimli farzandi, otashqalb shoir

Muhammad Yusuf 1954-yil 26-aprelda Andijon viloyatining

Marhamat tumani Qovunchi qishlog‘ida tug‘ilgan.

1971-yili o‘rta maktabni tugatgach, Respublika rus

tili va adabiyoti institutida tahsil oladi.

Ijodiy faoliyati 1980-yildan boshlangan. Muhammad

Yusuf turli nashriyot va tahririyatlarda, turli lavozimlarda

faoliyat yuritgan. 1997-yildan umrining so‘nggi kunlariga

qadar esa O‘zbekiston Yozuvchilar uyushmasi

raisining yoshlar bilan ishlash bo‘yicha o‘rinbosari lavozimida

ishlagan.

Muhammad Yusufning dastlabki she’rlari «O‘zbekiston

adabiyoti va san’ati» gazetasida 1976-yilda e’lon

qilingan. Shundan so‘ng «Tanish teraklar», «Bulbulga

bir gapim bor», «Iltijo», «Uyqudagi qiz», «Halima enam

allalari», «Erka kiyik», «Saylanma» kabi juda ko‘plab

she’riy to‘plamlari nashr etildi. 1989-yilda «Uyqudagi

qiz» she’riy to‘plami uchun unga Respublika Yoshlar

mukofoti berildi.

U rostgo‘y shoir, halol va pokiza qalb egasi. U

muhabbat haqida kuylaydimi, bevafo yor haqida qo‘shiq

to‘qiydimi yoki tariximiz va taqdirimiz sahifalarini

qalamga oladimi, ularda hamisha hayotga, haqiqatga

hamnafaslik sezilib turadi. Uning she’rlari ravon va soddaligi

bilan xalq og‘zaki ijodiga hamohangdir.

Muhammad Yusuf adabiyotimiz va xalqimizga qilgan

fidoyi xizmatlari uchun «Do‘stlik» ordeniga, «O‘zbekiston

xalq shoiri» faxriy unvoniga sazovor bo‘lgan.

Muhammad Yusuf 2001-yil 30-iyulda vafot etgan.

259

JAYRON

Qon yig‘latdi qaysi bag‘ritosh,

Jayron, nega ko‘zing to‘la yosh?

Oyog‘ingga qo‘yib yotay bosh,

Jayron, nega ko‘zing to‘la yosh?

Yurak qoning to‘kilgan so‘qmoq —

Bag‘ri alvon lolaqizg‘aldoq,

Senga toshlar otdi qay gumroh,

Jayron, nega ko‘zing to‘la yosh?

Zor yig‘lading buncha ham hayhot,

Menda ham bor sendagi sayyod,

Ey beozor, ey mo‘min jonzot,

Jayron, nega ko‘zing to‘la yosh?

Bu dunyoning nokaslari bor,

Ezgulikni ko‘rolmaydilar.

Meni ham qon qildilar ular,

Jayron, nega ko‘zing to‘la yosh?

Labim bilan yarang silayman,

Senga dardi shifo tilayman,

Kel, tug‘ishgan og‘ang bo‘lay man,

Jayron, nega ko‘zing to‘la yosh?

1. She’rni o‘qing, Odam, Tabiat, Olam o‘rtasidagi

bog‘liqlikni tushuntirishga harakat qiling.

2. «Yurak qoning to‘kilgan so‘qmoq, Bag‘ri alvon

lolaqizg‘aldoq» misralari mazmunini qanday tushunasiz?

3. Shoir «Menda ham bor sendagi sayyod» deganda

nimani nazarda tutgan bo‘lishi mumkin.

4. Shoirning jayronga mehri jo‘shqin ifodalangan

o‘rinlarni qayta o‘qing, she’rni hayot bilan bog‘lab

bahs o‘tkazing.

260

MUHABBAT

Muhabbat, ey go‘zal iztirob,

Ey ko‘hna dard, ey ko‘hna tuyg‘u.

Ko‘kragimga qo‘lingni tirab,

Yuragimni to‘kib qo‘yding-ku.

Qancha ko‘zlar menga zor edi,

Na g‘am, na anduhim bor edi.

Qushday yengil ruhim bor edi,

Chok-chokidan so‘kib qo‘yding-ku.

Ne qilarding menga tegib sen,

Yengilmagan edim — yengib sen,

Boshlarimni yerga egib sen,

Qomatimni bukib qo‘yding-ku.

Sen men uchun bir xayol eding,

Yaxshi bor yo yaxshi qol eding.

Jon kerakmi — mana ol endi,

Qiynar bo‘lsang qiynab to‘yding-ku.

Bilmam, nima edi maqsading,

Menga bir juft guling asrading.

Birin otin Kumush atading,

Birin otin Zaynab qo‘yding-ku.

Muhabbat, ey go‘zal iztirob,

Ko‘chang kezdim sarson, dovdirab,

Yuzlarimga yuzlaring tirab,

Ko‘zlarimni boylab qo‘yding-ku.

1. Muhabbat atalmish qadim tuyg‘uning shoir qalbiga

kirib kelish tasvirini o‘z so‘zingiz bilan ifodalang.

2. «Yengilmagan edim — yengib sen, Qomatimni

bukib qo‘yding-ku» misralari tashiyotgan ifodani tushuntiring.

3. Shoirning qahramon tuyg‘ularini ifodalashdagi

mahoratiga baho bering.

261

YANGI YIL KECHASI

Ko‘nglim ma’yus tortdi yilning so‘ngida,

Bilmam, nimang bilan sehrlading, qor.

Bugun kuppa-kunduz ko‘zim o‘ngida,

Yana bir yoshimni o‘g‘irlading, qor.

Sendan-da kumushroq sochimdagi oq,

Yilim kelmay turib, yilim ketmoqda,

Ko‘zda tabassum-u kiprikda titroq.

Men ham sal shoshdim-da, qaytaymi endi,

Kechagi yoshligim ertakmi endi?

Yangi yil,

Kelaver qanday kelsang ham,

Kimlar yetdi senga, kimlar yetmadi.

Sen yangi yo‘ldoshsan, sen yangi hamdam,

Yo‘qlab kelganingni o‘zi bir bayram.

Qulog‘ingga bir gap aytaymi, endi,

Qirqinchi qasrimga o‘taymi endi,

Kechagi yoshligim ertakmi endi?

Bahorim yetgudek qo‘lim uzatsam,

Yetolmay dilimni ne deb yupatsam.

Laylakqor, azizim, g‘alat bayram bu —

Kulib kuzatsammi, yig‘lab kuzatsam...

Dardim jim ichimga yutaymi endi,

Kechagi yoshligim ertakmi endi?

So‘rsang, sevinchimdan o‘kinchim ko‘proq,

Kechagi yoshligim ertakmi endi?..

1. She’rni o‘qing, shoir hayoti, turmush tarzi tasvirini

sharhlang.

2. Shoir «Sendan-da kumushroq sochimdagi oq»

deya kimga murojaat qilmoqda?

3. «Ko‘zda tabassum-u kiprikda titroq» misrasini

qanday tushunish mumkin?

4. She’r mazmunidan kelib chiqib, shoir shaxsiga

baho bering.

262

JAHON ADABIYOTI XAZINASIDAN

FUZULIY

(1498—1556)

Muhammad Fuzuliy jahon adabiyoti xazinasiga

bebaho durdonalar bo‘lib qo‘shilgan shohona asarlari

bilan nafaqat ozarbayjon, balki O‘rta Osiyo xalqlarining,

jumladan, o‘zbek xalqining ham sevimli shoiridir.

Shoir Erkin Vohidov shunday xotirlaydi: «Fuzuliy

devonida bir bayt bor:

Banimkim g‘amlarim vordir, biyirin1 ustina qo‘ysang,

Chiqar kofir jahannamdan, kulib ahli azob o‘ynar.

Ajabo deyman, g‘amni tuyaning ustiga qo‘yish nimasi-

yu, kofirning jahannamdan chiqishi nimasi? Bularning

qanday aloqasi bor? Xattotning xatosimikin?

Unday desam hamma devonlarda shunday yozilgan.

Esimda bor, tog‘amning ulfatlariga choy tashib xizmat

qilib yurib ularning ajoyib suhbatlaridan ko‘p bahramand

bo‘lganman. Alixon Sog‘uniy, Chustiy, Ma’rufxo‘

ja Bahodirov, aka-uka Shojalilovlar qatnashadigan bu

ulfatchilik Navoiy, Fuzuliy, Ogahiy, Mashrab she’rlarini

talqin qilish bilan o‘tar edi. Men bu davraga o‘zim

mag‘zini chaqolmagan baytlarni tayyorlab qo‘yardim,

ko‘pchilik bo‘lib ular bu baytlarni sharh qilishar edi.

Fuzuliyning ushbu baytini o‘qib berganimda, uni hech

kim sharh qila olmadi. Majlis to‘rida Alixon Sog‘uniy

ulfatlarni imtihon qilganday jilmayib o‘tirar edilar.

Nihoyat u kishi, qani bir qo‘lni ochinglar, deb Fuzuliy

haqqiga uzun duo o‘qib, so‘ng baytni sharh qilib berdilar.

Payg‘ambarimiz aytmishlarki, kofir abadulabad

jahannamda bo‘ladi. Tuya ignaning teshigidan o‘tsa,

kofir do‘zaxdan chiqadi, ya’ni hech qachon chiqmaydi.

Fuzuliy bayti shu hadisga ishora ekan. Mening shunday

g‘amlarim borki, ular tuyaning ustiga ortilsa, tuya ipdek

1 B i y i r — tuya.

263

ozib ketadi va ignaning teshigidan o‘tadigan holga keladi-

yu kofir jahannamdan chiqadi...»

Muhammad Fuzuliy Iroqning Karbalo shahrida ziyoli

oilada dunyoga kelgan. U dastlab maktabda, keyinchalik

Bag‘dodga borib madrasada ta’lim olgan. Uning

maktab davridayoq she’riyatga, adabiyotga ixlosi juda

baland bo‘lib, bu hol bo‘lajak shoir qalbiga so‘z qudrati

sehrini muhrlagan, nazm gulshaniga yetaklagan.

Tinmay mutolaa qilish asnosida o‘z davrining yetuk

kishisi, allomasiga aylangan Fuzuliyni zamondoshlari

«Mavlono» deb ataganlar. Shoirning asarlaridagi chuqur

falsafiy fikrlar, teran mushohadalar uning haqiqatan ham

har tomonlama yetuk olim ekanligidan darak beradi.

Fuzuliy ozarbayjon tilida ijod qilsa-da, fors, arab

tillarini ham mukammal bilgan, bu tillarda ham asarlar

yaratgan. Mazkur asarlar shoirning Yaqin Sharq xalqlari

madaniyatini ham puxta bilganligi, tarix, tib, nujum,

handasa kabi dunyoviy bilimlarni, ayniqsa, mantiq va

falsafani chuqur egallaganligini ko‘rsatadi. Uning

mutafakkir shoir sifatida qadimiy yunon madaniyati va

falsafasini puxta o‘rgangani «Matla ul-e’tiqod» asarida

Aflotun, Aristotel, Geraklit kabi yunon faylasuflari asarlari

to‘g‘risidagi mulohazalaridan sezilib turadi.

Fuzuliy Iroqning Bag‘dod, Najar kabi bir qancha

shaharlarida yashagan, keyinchalik yurti Karbaloga

qaytib kelgan va vabo kasalidan vafot etgan.

Fuzuliy devondan tashqari, «Layli va Majnun»,

«Haft jam» («Yetti jam»), «Anis ul-qalb» («Qalb

do‘sti»), «Matla ul-e’tiqod» («E’tiqod boshlanmasi»)

kabi bir qancha asarlar yozgan.

Buyuk iste’dod egasi bo‘lgan shoir umr bo‘yi moddiy

qiyinchilikda, qashshoqlikda yashagan, lekin tamagirlik,

kishilarga qaram bo‘lishdan hazar qilgan. U saxovatlilarga

ko‘z tikib, mute bo‘lib yashashdan ko‘ra kambag‘

allikni, qanoatni, hurlikni afzal ko‘rgan, bu hol

uning asarlarida yaqqol o‘z ifodasini topgan.

Fuzuliy devonida g‘azallar salmoqli o‘rin egallaydi.

Shoir Sharq g‘azalchiligidagi an’anaga ko‘ra ishqiy

g‘azallar bitishga alohida ahamiyat bergan.

264

Fuzuliy ijodiyotidan taqdim etilgan namunalar Sizga

adibning shaxsi, uning tuyg‘ulari, qarashlarini kashf

etishda yordam beradi va bu o‘z navbatida ma’naviy

kamolotingizga hissa qo‘shadi, deb umid qilamiz.

1. Matndan shoirning tabiatini ochib beruvchi

jumlalarni ajratib oling. Uning shaxsiga baho bering.

2. Odamning umri yillar bilan o‘lchanmasligi haqida

yaxshi bilasiz. Fuzuliyning umrboqiyligi sabablari

haqida fikrlashing.

G‘AZALLAR

Shifoyi vasl qadrin hajr ila bemor o‘landan1 so‘r,

Zuloli zavq shavqin tashnai diydor o‘landan so‘r.

Labing sirrin kelub guftora2 ban3dan o‘zgadan so‘rma,

Bu pinhon nukta4ni bir voqifi asror5 o‘landan so‘r.

Go‘zi yoshlularing holin na bilsun mardumi g‘ofil6,

Kavokib7 sayrini shab8 to sahar bedor o‘landan so‘r.

Xabarsiz o‘lma fatton9 go‘zlaring javrin chekanlardan,

Xabarsiz mastlar bedod10ini hushyor o‘landan so‘r.

G‘amingdan sham’tak yondim, sabodan so‘rma ahvolim,

Bu ahvoli shabi hijron banim-la yor o‘landan so‘r.

Xarobi jom11i ishqam, nargisi masting bilur holim.

Xarobat ahlining ahvolini xummor o‘landan so‘r.

Muhabbat lazzatindan bexabardur zohid12i g‘ofil,

Fuzuliy, ishq zavqin zavqi ishqi vor o‘landan so‘r.

1 O‘ l a n d a n — bo‘lgandan.

2 G u f t o r a — so‘z sohibi, shirin so‘z.

3 B a n — man, men.

4 N u k t a — teran ma’noli so‘z, hikmat.

5 V o q i f i a s r o r — sirdan xabardor.

6 M a r d u m i g‘ o f i l — g‘ofil bandalar, hech narsadan be

xabar kishilar.

7 K a v o k i b — yulduzlar.

8 Sh a b — oqshom, tun.

9 F a t t o n — maftunkor, jozibali.

10 B e d o d — qiynoq, azob.

11 J o m — qadah.

12 Z o h i d — tarkidunyo qilgan kishi.

265

1. Suvga tashnalik bilan visolga tashnalik orasida

qanday bog‘lanish bo‘lishi mumkinligi haqida fikrlashing.

2. Sizningcha «go‘zi yoshlilar» kim-u, «mardumi

g‘ofil» kim? Bu yerda ijtimoiy hodisa haqida gap ketayotirmi

yoki misra ilohiy hodisa bilan bog‘liqmi?

O‘ylab ko‘ring va fikringizni asoslang.

3. «Kavokib sayrini shab to sahar bedor o‘landan

so‘r» misrasidagi hayotiy haqiqatni kashf qiling.

4. So‘nggi misradagi «zavqi ishqi bor» odam bilan

Fuzuliy o‘rtasida qanday bog‘lanish borligi haqida

o‘ylab ko‘ring.

5. G‘azalni yod oling.

\* \* \*

Har kitobakim, labi la’ling hadisin yozalar,

Rishtayi jon birla zavq ahli ani sheroza1lar.

Bu na sirdur, sirri ishqing demadim bir kimsaya,

Shahra dushmish ban sani sevdim deyan ovozalar.

Shayxlar mayxonadan yuz do‘ndirarlar masjida,

Betariqatlarni go‘rkim, to‘g‘ri yo‘ldan ozalar.

Choklar go‘ksimda, sanmakim ochibdur tig‘i ishq,

Go‘ngliming shahrina mehring girmaga darvozalar.

Ey Fuzuliy, yor agar javr etsa anda injima,

Yor javri oshiqa har dam muhabbat tozalar.

1. G‘azalning birinchi baytini tahlil qiling. Ma’shuqa

vasfi bitilgan kitoblarga munosabatga tayanib

uning shaxsi haqida fikrlashing.

2. Ikkinchi baytni qayta o‘qing va oshiqning holatini

tasavvur qiling.

3. «Shayxlar mayxonadan yuz do‘ndirarlar masjida

» misrasiga munosabat bildiring. Avval «mayxona»ning

ramziy ma’nosini aniqlab oling. So‘ngra oshiqlar,

shayxlar va betariqatlar haqida fikrlashing.

4. «Choklar go‘ksimda, sanmakim ochibdur tig‘i

ishq, Go‘ngliming shahrina mehring girmaga darvozalar

» misralarini diqqat bilan qayta o‘qing va

sharhlang.

1 Sh e r o z a — naqsh, muqovadagi naqsh.

266

JEK LONDON

(1876—1916)

Amerika demokratik adabiyotining yirik vakili, asarlarida

xalq ommasining o‘z huquqlari uchun kurashini

aks ettirgan atoqli yozuvchi Jek London Kaliforniya

shtatining San-Fransisko shahrida fermer oilasida

tug‘ildi. U yoshligidayoq hayotning bor mashaqqatlarini

boshidan kechirgan. Iqtisodiy ahvoli sabab universitetni

tashlagan. Yozuvchining adabiy faoliyati 1898-yilda

boshlangan. U o‘z umrida 150 dan ortiq hikoya yozgan

bo‘lib, hikoyalarida asosan mamlakat shimoli va Okeaniya

orollaridagi hayotni zo‘r badiiy mahorat bilan

tasvirlagan. Bu hikoyalari unga katta shuhrat keltirdi.

«Oq sukunat», «Qirq mil narida», «Otalar xudosi», «Sovuq

bolalari» kabi hikoyalarining qahramonlari har xil

toifadagi, har xil fe’l-atvorli kishilar. Ular erkka intiladilar,

o‘z burch va majburiyatlarini har xil sharoitlarda

sinab ko‘radilar, hayot mashaqqatlarida toblanadilar. Jek

Londonning qahramonlari har qanday holatda ham

Odamlikka xiyonat qilmaydilar.

U 1903-yilda Angliyaga qilgan sayohatidan keyin

«Tubanlik kishilari» degan ocherklar to‘plamini nashr

ettirdi. Bu kitobda yozuvchi londonlik ishchilarning

qashshoq hayotini tasvirlaydi.

Yozuvchi «Temir tovon» (1907) romanida, eng yaxshi

romanlaridan yana biri «Martin Iden»da (1909) burjua

jamiyatini qattiq tanqid ostiga oladi.

Jek London o‘zining hikoyalarida tabiatning asov

kuchlariga qarshi mardona kurashuvchi kishilar hayotini

zo‘r badiiy mahorat bilan tasvirlaydi. Uning «Hayotga

muhabbat» hikoyasi fikrimizga yorqin misol bo‘la oladi.

Bu hikoyada hayotga bo‘lgan muhabbatning o‘lim ustidan

g‘alabasi tasvirlangan.

1. Jek Londonning birorta asarini o‘qiganmisiz?

O‘qigan bo‘lsangiz, asarga munosabat bildiring.

2. Uning «Hayotga muhabbat» hikoyasini diqqat

bilan o‘qing. Asarga tayanib muallif shaxsi haqida

mulohaza yuriting.

267

HAYOTGA MUHABBAT

Ular oqsoqlanib soyga tomon tushib borardilar.

Hamrohlardan biri, oldinda borayotgani toshloq yerda

qoqilib gandiraklab ketdi. Ikkalasi ham charchab holdan

toygan va tishini tishlariga qo‘yib taqdirga tan berganliklari

yuzlaridan ko‘rinib turardi — bu uzoq vaqt chekkan

qiyinchiliklari oqibati edi. Orqalaridagi qayish bilan

tortib bog‘langan og‘ir yuklari yelkalarini ezardi.

Ikkalasida ham bittadan miltiq. Ikkalasi ham bukchayib

ko‘zlarini yerdan uzmay borardilar.

— Qani endi yashirib qo‘ygan joyimizdagi o‘qlardan

hozir ikkitaginasi bo‘lsa, — deb qo‘ydi ulardan

biri.

Azbaroyi madorsizlikdan ovozi zaif chiqdi. U juda

behafsalalik bilan gapirardi. Toshlarga urilib, ko‘piklanib

oqayotgan sutdek oppoq suvga endi oyoq bosgan sherigi

esa unga hech narsa deb javob bermadi.

Ikkinchisi ham sherigi orqasidan suvga tushdi. Suv

muzdek sovuq bo‘lishiga qaramay ular oyoq kiyimlarini

yechmadilar. Suv shu qadar sovuq ediki, oyoqlari barmoqlarigacha

uvishib qoldi. Ba’zi joylarda suv tizzadan

kelardi. Shunda suv shitob bilan urganda, ular o‘zlarini

tutolmay, gandiraklab ketardilar.

Orqada kelayotgan yo‘lovchi silliq toshga tiyg‘anib

ketib, yiqilishiga oz qoldi, og‘riqdan qattiq ixrab yubordi,

ammo yiqilmadi. Boshi aylandi shekilli, munkib

ketib, xuddi havodan madad so‘raganday, bo‘sh qo‘lini

oldinga cho‘zdi. O‘zini o‘nglab oldi-da, oldinga qadam

bosdi, lekin yana toyib ketib, yiqilishiga sal qoldi.

Shundan keyin, to‘xtab o‘z sherigiga qarab qo‘ydi: sherigi

esa orqasiga ham qaramay, hamon oldinga qarab

ketmoqda edi.

Orqada qolgan bir narsani o‘ylagandek birpas qimirlamay

turdi, keyin:

— Menga qara, Bill, oyog‘imni chiqarib oldim, shekilli!

— deb qichqirdi.

Bill oyoqlarini sudrab, sutdek oppoq suvdan kechib

borardi. U orqasiga biror marta ham qayrilib qaramadi.

Sherigi uning orqasidan qarab turardi. Uning yuzi avval

268

gidek hech narsani ifoda qilmasa-da, ko‘zlarida yaralangan

bug‘uniki singari chuqur qayg‘u ifodasi aks etdi.

Mana Bill qarshi qirg‘oqqa o‘tib oldi-da, kalovlanib

yurib ketdi. Suvning o‘rtasida turgan hamrohi undan

ko‘zini olmay qarab turdi. Uning lablari shu qadar titrar

ediki, o‘siq sariq mo‘ylovi uchib-uchib ketardi. U tilining

uchi bilan qovjiragan lablarini bir yalab oldi-da:

— Bill! — deb qichqirdi.

Bu falokatga yo‘liqqan odamning jon achchig‘idagi

qichqirig‘i edi, ammo Bill qayrilib ham qaramadi. Ketib

qolgan sherigining orqasidan uzoq vaqt qarab turdi: sherigi

lapanglab, oqsoqlanib, qoqilib-suqilib, tepalikda

ko‘ringan egri-bugri chiziqlar tomon asta-sekin ko‘tarilib

borardi. Bill to tepalikni oshib, ko‘zdan g‘oyib bo‘lguncha,

sherigi orqasidan qarab turdi. Shundan keyin u

tarafdan ko‘zini uzdi-da, Bill ketgandan keyin yolg‘iz

o‘zi qolgan yerni bir-bir ko‘zdan kechirib chiqdi.

U butun og‘irligini bir oyog‘iga solib turib, soatini

oldi, soat to‘rt edi. So‘nggi ikki hafta ichida u hisobni

yo‘qotib qo‘ydi: iyulning oxiri yoki avgustning boshlari

bo‘lganligi sababli quyosh shimoli g‘arbda bo‘lishi kerak

edi. U janub tomonga qaradi. Mana shu ko‘rimsiz tepalik

orqasida, allaqayerdadir, Katta Ayiq ko‘li bor, xuddi

o‘sha tomonda Kanada sahrosidan mudhish Shimoliy

Qutb doirasi o‘tadi, deb o‘ylab qo‘ydi. U turgan soy

Kappermayn daryosining irmog‘i, Kappermayn esa shimol

tomonga oqib, Koronatsiya ko‘rfaziga, Shimoliy

Muz dengiziga quyiladi. Uning o‘zi u yerlarga hech

qachon bormagan, lekin buning hammasini Gudzon

ko‘rfazi kompaniyasining kartasida ko‘rgan edi.

U o‘zi yolg‘iz qolgan joyini yana bir marta ko‘zdan

kechirdi. Tevarak-atrof jimjit, ko‘rimsiz edi. Na daraxt,

na buta, na o‘t-o‘lan ko‘rinadi — poyonsiz va dahshatli

sahrodan boshqa hech narsa yo‘q. Uning ko‘zlarida

qo‘rquv ifodalari ko‘rindi.

— Bill! — deb pichirladi. — Bill! — deb takrorladi u

yana ketidan. Poyonsiz sahro go‘yo qudratli kuchi bilan

bosayotganday, o‘zining mudhish sokinligi bilan ezayotganday

bo‘ldi: u loyqalanib oqayotgan soy o‘rtasida

cho‘qqayib o‘tirib qoldi. U xuddi bezgak tutayotgandek

269

qaltirab ketdi, shu payt miltig‘i shalp etib suvga tushdi.

Bu uni o‘ziga keltirdi. U qo‘rquvni yengib, es-hushini

yig‘di, keyin qo‘lini suvga tiqib, paypasladi-da, miltig‘ini

topdi. So‘ng mayib oyog‘iga og‘irlik kamroq tushsin

deb, yukni chap yelkasiga oldi-da, og‘riqdan basharasini

burishtirib, juda ehtiyotlik bilan asta-sekin qirg‘oqqa

tomon yurdi.

U yolg‘iz qolgan bo‘lsa ham yo‘ldan adashmadi.

Yana biroz yurgandan keyin atrofini pastakkina, nimjon,

quruq pixta va archalar o‘rab olgan kichkina Titchinichili

ko‘liga yetib borishini bilardi, bu ko‘lning nomi

mahalliy tilda «Kichik og‘ochlar o‘lkasi» degan ma’noni

anglatardi. Shu ko‘lga bir ariq kelib quyiladi, suvi ham

loyqa emas. Ariq bo‘ylarida qamish o‘sadi. Buni u

yaxshi eslaydi — lekin u yerda daraxt yo‘q. Shu yerdan

g‘arbga tomon boshqa bir ariq oqadi, shu ariq yoqalab u

Diz daryosiga qadar boradi. Xuddi o‘sha yerda to‘nkarib,

ustiga tosh bostirib qo‘yilgan qayiqni topadi. U

qayiqning ostida miltiq o‘qi, qarmoq, qarmoq iplari,

kichik bir to‘r, umuman, ovqat topish uchun zarur

bo‘lgan narsalarning hammasi yashirib qo‘yilgan. Bundan

tashqari, o‘sha yerda oz bo‘lsa ham un, bir parcha

go‘sht, loviya ham bor.

Bill uni o‘sha yerda kutib turadi, keyin ikkisi Diz

daryosi bilan Katta Ayiq ko‘liga boradilar, undan keyin

ko‘ldan o‘tib janubga, to Makkenzi daryosiga yetib

olguncha, janubga qarab boraveradilar. Janubga, hamma

vaqt janubga qarab boraveradilar, qish esa ularni quvib

boradi. Tez oqar soy va jilg‘alar muz bilan qoplanadi,

sovuq tushadi, ular esa janubga, Gudzon ko‘rfazidagi

faktoriyalardan biriga yetib oladilar, u tomonlarda

baland-baland azamat daraxtlar o‘sadi va oziq-ovqat

ham istagancha topiladi.

U tez-tez egilib, rangsiz botqoq mevalarini uzib

og‘ziga solar va chaynab yutib borardi. Mevalar juda sersuv,

suvi ichiga ketib, og‘zida faqat taxir va qattiq

urug‘largina qolardi. Bu mevalar qorin to‘yg‘izmasligini

u bilardi, shunday bo‘lsa ham ularni sabr bilan chaynar,

chunki umid achchiq haqiqat bilan hisoblashishini istamas

edi.

270

U qopini ochib hammadan burun gugurtlarni sanab

ko‘rdi. Hammasi bo‘lib oltmish yetti dona gugurt cho‘pi

bor edi. U yanglishgan bo‘lmay, deb gugurt cho‘pini uch

marta sanab chiqdi. Gugurtni uch bo‘lakka ajratib, har

bir bo‘lagini bir qog‘ozga o‘radi. Bir bo‘lagini bo‘sh

hamyonga solib qo‘ydi, ikkinchisini ohori to‘kilgan

shapkasining astariga tiqdi, uchinchisini esa ko‘kragiga

yashirib qo‘ydi. Shundan keyin uni birdan qo‘rquv

bosdi: uch bo‘lak gugurtni yana qaytadan ochib sanab

ko‘rdi. Gugurt cho‘plari avvalgidek oltmish yetti dona

edi.

Oyoq kiyimini o‘tga tutib quritdi, moka1sini julduri

chiqib ketgan, odeyaldan tikilgan paypoqlari teshik,

oyoqlari bo‘lsa qontalash bo‘lib ketgandi. To‘pig‘i

shishib, xuddi tizzasidek yo‘g‘on bo‘lib ketgandi. U

odeyallardan bittasining chetidan uzun qilib yirtib oldida,

to‘pig‘ini mahkam siqib bog‘ladi. Keyin yana bir

necha parcha yirtib, mokasini va paypoq o‘rnini bosar

deb, oyog‘iga aylantirib o‘radi-da, qaynagan suvdan

ichib oldi, soatni buradi, so‘ng odeyalga o‘ranib yotdi.

U dong qotib uxladi. Yarim tunga borib qorong‘i

tushdi, lekin bu uzoqqa cho‘zilmadi.

Choshgohda u bir botqoqqa yetib keldi, bu yerda ov

ko‘proq edi. Xuddi unga o‘chakishganday, oldidan

yigirmatacha bug‘u o‘tib ketdi, ular shunday yaqindan

o‘tdiki, miltiq bilan bemalol otib olsa bo‘lardi.

Bug‘ularni quvlagisi keldi, quvlasa ushlab olishiga juda

ishonardi. Uning oldidan kaklik tishlagan bir qora tulki

ham o‘tib ketdi. U qichqirib yubordi. Shunday qattiq

qichqirdiki, cho‘chib ketgan tulki o‘zini bir chetga urdi,

ammo kaklikni og‘zidan tushirmadi.

Kechqurun u qamishlar orasidan oppoq ohakdek

loyqalanib oqayotgan ariqcha yoqalab borardi. Bir

qamishning ostidan mahkam ushlab, xuddi piyozga

o‘xshagan bir narsani sug‘urib oldi. Qamishning tomiri

yumshoq bo‘lib, chaynaganda qars-qars ovoz chiqarar

edi. Lekin mazasi taxir, xuddi chalchiqzor mevasiga

1 M o k a — qalin matodan tikilgan oyoq kiyim.

271

o‘xshagan sersuv bo‘lib, och qorinni to‘yg‘izmasdi. U

yukini yerga tashladi-da, xuddi kavsh qaytarayotgan

molga o‘xshab kavshana-kavshana qamishlar orasidan

o‘rmalab ketdi.

U juda charchagan, biroz orom olgisi, yotib uxlagisi

kelardi, lekin Kichik og‘ochlar o‘lkasiga yetib olish

orzusi, undan ham zo‘rroq bo‘lgan ochlik azobi unga

tinchlik bermasdi. U bunday uzoq shimolda qurt va qurbaqa

bo‘lmasligini bilsa ham, chuqurchalardan qurbaqa

axtarar, oyoqlari bilan yerni titkilab, qurt qidirar edi.

U har bir ko‘lmakni sinchiklab qaradi. Nihoyat qosh

qorayganda, bir chuqurda bittagina baliq suzib yurganini

ko‘rib qoldi. U qo‘lini yelkasigacha suvga tiqdi. Lekin

baliqcha qo‘lidan sirg‘alib chiqib ketdi. U baliqni ikki

qo‘llab tutmoqchi bo‘lib suvni loyqalatib yubordi. Esidardi

baliq bilan bo‘lib, hayajondan suvga tushib ketdi,

beligacha suvga botdi. Suvni shunday loyqalatib yubordiki,

baliqni ko‘rib bo‘lmay qoldi. Shundan keyin u

suvning tinishini kutib turdi.

U yana baliqni tutish bilan ovora bo‘ldi, suvni yana

loyqalatib yubordi. Ortiq kutishga toqati qolmadi. Yukka

qo‘shib bog‘langan paqirchani oldi-da, chuqurdagi suvni

chetga olib to‘ka boshladi. Avvaliga u zo‘r berib ishladi,

usti-boshi shalabbo bo‘lib ketdi, shoshganidan suvni

chuqurga shunday yaqin to‘kar ediki, suv yana qaytib

chuqurga oqib tushardi. So‘ngra u qo‘lining titrashi va

yuragining qattiq urishiga qaramay, xotirjam ishlashga

qaror berdi. Yarim soatdan keyin chuqurchada bir hovuch

ham suv qolmadi. Biroq baliq yo‘q bo‘lib qolgandi.

Uning ko‘zi toshlar orasidagi bir yoriqqa tushdi.

Baliq shu yoriqdan katta bir chuqurga o‘tib ketibdi, u

chuqurda suv shu qadar ko‘p ediki, uning suvini bir

kecha-yu bir kunduzda ham tamom qilib bo‘lmasdi.

Yoriq borligini ilgari bilganida, hammadan burun uni

tosh bilan berkitib qo‘ygan bo‘lardi, shunda baliq uning

qo‘lidan qochib qutulolmasdi.

Odam chalchiq yerga o‘tdi-da, alamiga chidayolmay

yig‘lab yubordi. Boshda sekin-sekin yig‘ladi. Keyin

atrofni o‘rab olgan shafqatsiz cho‘lni uyg‘otmoqchi

272

bo‘lganidek ovozining boricha ho‘ngrab yig‘layverdi.

A’zoyi badani titrab, uzoq yig‘ladi.

U o‘t yoqdi. Qaynagan suvdan ancha ichib, biroz

isidi, yotish uchun tosh ustiga kechagidek joy qildi.

Yotishdan avval gugurtning ho‘l, quruqligini tekshirib

ko‘rdi va soatini burab qo‘ydi. Odeyal ho‘l va muzdek

edi. Og‘riqdan oyoqlari o‘tday yonar, lekin u faqat

ochlik azobini sezar edi, xolos. Kechasi har xil ziyofatlar,

mehmondorchiliklar va dasturxonga tortilgan turli

noz-ne’matlarni tushida ko‘rib chiqdi.

U sovuqqotib uyg‘ondi, tobi qochgandi. Quyosh

ko‘rinmasdi.

U yirtiq odeyaldan qolgan qismini yana uzunasiga

yirtib, shilinib qontalash bo‘lib ketgan oyog‘ini bog‘ladi,

chiqqan to‘pig‘ining lattasini yangiladi-da, yana yo‘lga

tushishga hozirlandi. Yukni ko‘tarib olishdan oldin

bug‘u terisidan tikilgan xaltaga uzoq tikilib turdi-yu,

yana xaltani o‘zi bilan olib ketdi.

Yomg‘ir qorni eritib yuborgandi, tepachalarning

cho‘qqilarigina oqarib turardi. Quyosh ko‘rinib qoldi,

bundan foydalanib yo‘lovchi dunyoning to‘rt tomonini

belgilab oldi, yo‘ldan adashganligi aniq bo‘ldi. So‘nggi

kunlarda chap tomonga ko‘proq ketib qolgan bo‘lsa

kerak, endi u to‘g‘ri yo‘lga tushib olish uchun o‘ng

tomonga qarab yura boshladi.

Ochlik azobi unga kor qilmay qolgan edi-yu, lekin u

o‘zining holdan ketganini sezdi. Dam olgani tez-tez

to‘xtar, yerdan meva terar va qamishlarni tomiri bilan

sug‘urib olardi. Uning tili qaqrab, shishib ketdi. Og‘zida

ham achchiq va bemaza ta’m bor edi. Hammadan

ko‘proq uni yuragi bezovta qilardi. U bir necha qadam

bosmasdan, yuragi duk-duk urib ketar, qinidan chiqib

ketay deb dukkillab ura boshlardi-da, nafasi bo‘g‘ilib,

boshi aylanar, o‘zidan ketib qolay derdi.

Tush paytida u katta bir chuqurda ikkita tanga baliq

suzib yurganini ko‘rib qoldi. Chuqurning suvini quritib

bo‘lmasdi. Lekin u o‘zini ancha bosib olgandi, paqirchasi

bilan baliqlarni tutib oldi. Baliqlar jimjiloqdekjimjiloqdek

kichkina edi. Lekin uning uncha ovqat yegisi

10—Ona tili va adabiyot (koll.) 273

yo‘q edi. Qorin og‘rig‘i ancha pasaygandi. U, baliqlarni

xomligicha og‘ziga solib, hafsala bilan chaynay boshladi.

Ishtahasi bo‘lmasa ham, ovqat yeyishga o‘zini majbur

qildi, chunki yashamoq uchun ovqat yeyish zarurligini

yaxshi bilardi.

Yana tun kirdi. Tongda u biroz o‘ziga kelib, xaltaning

qayishini yechdi-da, ichidagi oltinni yerga to‘kdi.

Oltinni bab-baravar ikki qismga bo‘ldi. Bir bo‘lagini

lattaga o‘rab, uzoqdan yaxshi ko‘rinib turadigan bir

tepalikka, toshlar orasiga yashirib qo‘ydi. Ikkinchi qismini

yana xaltaga solib, og‘zini bog‘ladi. Keyin u bittayu

bitta odeyalini yirtib, oyoqlarini o‘radi. Lekin u

hamon miltig‘ini tashlamasdi, chunki Diz daryosi

bo‘yida yashirib qo‘yilgan narsalar orasida patronlar bor,

axir.

Yarim soat o‘tdi. Keyin miyasiga yana o‘sha fikr

keldi, u bu fikrni miyasidan chiqarib tashlayolmadi-da,

o‘zini biroz ovutish uchun miltig‘ini yana tekshirib

chiqdi. Ahyon-ahyonda miyasi ishlamay qolar, o‘zi esa

jonsiz narsadek beixtiyor kalovlanib borar edi; g‘alati

xayollar va bema’ni tasavvurlar uning miyasini qurtday

kemirar edi. Lekin u tez o‘ziga kelardi, chunki ochlik

uni hamma vaqt haqiqatga qaytishga majbur qilardi. Bir

marta uning ko‘z oldida shunday bir ajib manzara paydo

bo‘ldiki, hushidan ketib qolishiga sal qoldi. Uning oldida

bir ot turardi. Ot! U ko‘zlariga ishonmadi. Ko‘z oldi

jimirlashib, atrofni tuman bosganday bo‘ldi. U zo‘r berib

ko‘zini ishqaladi, ko‘z oldi ravshanlanganda qarasa,

qarshisida ot emas, kattakon bir targ‘il ayiq turibdi. Ayiq

unga o‘qrayib-o‘qrayib qarardi. U miltig‘ini yelkasidan

oldi-yu, shu ondayoq esini yig‘di. Miltiqni qo‘yib, munchoq

qadalib tikilgan qinidan pichog‘ini sug‘urdi. Uning

oldida go‘sht va hayot turardi. Bosh barmog‘i bilan

pichoqning tig‘ini tekshirib ko‘rdi. Pichoqning tig‘i

ham, uchi ham o‘tkir edi. U hozir ayiqqa tashlanib, uni

o‘ldiradi. Lekin uning yuragi xuddi xavfdan ogohlantirayotgandek,

duk-duk ura boshladi. Keyin birdan yuragi

qinidan chiqar darajada sakrab ketdi; miyasi xuddi

iskanjaga olgandek qattiq og‘ridi, ko‘z oldi qorong‘ilashdi.

274

Hozirgina jo‘sh urib turgan botirlik o‘rnini qo‘rquv

egalladi: u shu qadar zaif tortib ketdiki, ayiq hujum

qilsa, nima bo‘ladi? U mumkin qadar haybatliroq bo‘lib

ko‘rinish uchun qaddini rostladi, pichoqni qo‘liga olib,

to‘g‘ri ayiqning ko‘zlariga tikildi. Yirtqich lapanglab

oldinga bir qadam bosdi, ikki oyog‘ini ko‘tarib o‘kirib

yubordi. Odam qochganda, ayiq uning orqasidan quvgan

bo‘lardi. Lekin odam qo‘rquvni bosib, o‘rnidan qimirlamadi;

u ham yirtqich hayvonday dahshat bilan o‘kirib

yubordi, bu o‘kirik qo‘rquv ifodasi edi, chunki qo‘rquv

yashash uchun kurash bilan chambarchas bog‘liqdir.

Ayiq undan qo‘rqmay tik turgan mana shu sirli

maxluqdan hayiqib, o‘kirgancha bir tomonga chekindi.

Lekin odam o‘rnidan qimirlamadi. U xavf o‘tib ketguncha

qaqqayib turaverdi, keyin xuddi bezgak tutgandek,

titrab-qaqshab ho‘l chimliqqa yiqildi.

U biroz o‘ziga kelib, qo‘rquv ichida yana yo‘lga tushdi.

U endi ochlikdan o‘lishdan emas, balki hayot uchun

kurashning so‘nggi intilishlari so‘nguncha yirtqich

hayvonlar panjasida o‘lib ketishdan qo‘rqardi. Atrofida

bo‘rilar izg‘ib yuribdi.

Qor va yomg‘irli kunlar yetib keldi. U endi qachon

yotib, qachon yo‘lga tushganini eslay olmasdi. Vaqtni

surishtirmay, kechasi ham, kunduzi ham yo‘l bosdi,

yiqilgan yerida dam oldi, undagi so‘nayotgan hayot

uchquni alangalandi deguncha yana oldinga qarab

o‘rmaladi. Odam endi hayot uchun kurashmay qo‘ydi.

Undagi hayotning o‘zi o‘lishni istamas, shuning uchun

ham uni ilgariga haydardi. U ortiq azob chekmasdi.

Uning asablari uyushib qolgan, miyasi esa g‘alati xayollar,

shirin tushlar bilan to‘la edi.

Bir kuni u yassi tosh ustida yotganida hushi o‘ziga

keldi. U uzoq vaqtgacha qimirlamay yotdi. Quyosh

saxiylik bilan nur sochib, uning ayanchli badanini isitar

edi. U ming azob-uqubat bilan bir yonboshiga ag‘darildi.

Pastda katta sokin bir daryo oqib yotardi. Bu daryo

odamga notanish edi: bu uni ajablantirdi. U notanish

daryoning oqimini shoshmasdan, sovuqqonlik bilan to

ufqqa qadar kuzatdi-da, daryoning uzoqda yarqirab turgan

dengizga quyilayotganini ko‘rdi. Shunday bo‘lsa

275

ham bu narsa uni sira hayajonlantirmadi. «Qiziq, — deb

o‘yladi u. — Ko‘zimga shunday ko‘rinyaptimi yoki

miyam aynib qoldimikin». Dengiz o‘rtasida langar tashlab

turgan kemani ko‘rganda bu fikrning to‘g‘ri ekanligiga

yana bir bor ishondi. U bir zumga ko‘zlarini

yumib yana ochdi. Qiziq, o‘sha narsalar yana ko‘rindi.

Bunga ajablanmasa ham bo‘lardi. Miltig‘ida patron

bo‘lmaganidek, mana shu sahroning qoq o‘rtasida dengizning

ham, kemaning ham bo‘lishi mumkin emasligini

bilardi u.

Orqadan xirillagan bir tovush eshitildi, bu xo‘rsinishmi,

yo‘talmi — bilib bo‘lmas edi. G‘oyat zaiflik va

karaxtlikni juda sekinlik bilan yengib, u ikkinchi yonboshiga

ag‘darildi. Yaqinida hech narsa ko‘rinmadi. U

sabr bilan kuta boshladi. Yana xirillagan va yo‘tal

tovushi eshitildi. Yigirma qadamcha narida o‘tkir qirrali

ikki toshning orqasidan bir bo‘rining kulrang boshi

ko‘rindi. Uning quloqlari boshqa bo‘rilarniki singari tik

emas, ko‘zlari xira va qon quyilgan, boshi solingan.

Bo‘ri kasal bo‘lsa kerak: u tinmay aksa urar va yo‘talar

edi.

«Hech bo‘lmaganda bunisi haqiqatdir», deb o‘yladi u

va sarob pardasi bilan qoplanmagan, haqiqiy dunyoni

ko‘rish uchun boshqa yonboshiga ag‘darildi. Lekin dengiz

hali ham ilgarigidek uzoqda yaltirab turar, kema

ham aniq ko‘zga chalinardi. Ehtimol, bu rostdan ham

haqiqatdir. U ko‘zlarini yumib o‘ylay boshladi. Pirovardida

hamma narsa ayon bo‘ldi. U sharqi shimolga qarab

yurgan va Diz daryosidan uzoqlashib, Kappirmayn

daryosi vodiysiga kelib qolgan. Sokin oqayotgan shu

daryo Kappirmayn daryosining xuddi o‘zginasi. Yaltirab

turgan dengiz Shimoliy Muz dengizi. Bu kema kit

ovchilarining kemasi bo‘lib, Makkenzi daryosi dengizga

quyiladigan joydan sharq tomonga ancha ketib qolgan.

Bu kema Koronatsiya ko‘rfazida turibdi. U bir vaqtlar

ko‘rgan Gudzon ko‘rfazi kompaniyasining kartasini

esladi-yu, shunda bor gap ravshan va tushunarli bo‘lib

qoldi.

U juda sekin qimirlar, shol odamdek qaltirar edi.

Quruq xashak yig‘moqchi bo‘ldi-yu, lekin o‘rnidan tu

276

rolmadi. Bir necha marta o‘rnidan turishga urinib

ko‘rdi, bo‘lmagach, emaklab ketdi. Bir gal hatto kasal

bo‘rining oldiga juda yaqin borib qoldi. Bo‘ri istar-istamas

o‘zini chetga oldi va zo‘rg‘a tilini qimirlatib,

tumshug‘ini yaladi. Uning tili sog‘lom bo‘rinikidek qizil

emas, kulrang, sarg‘ish bo‘lib, yelim singari quyuq

shilliq bilan qoplangan. Odam qaynagan suvdan ichdida,

deyarli kuch-quvvatdan qolgan bo‘lsa ham, o‘rnidan

turishga, hatto yurishga ham madori yetishini his qildi.

Minut sayin to‘xtab dam olardi, bazo‘r qadam tashlar,

bo‘ri ham uning orqasida xuddi shu yo‘sinda sudralib

borardi.

Ufqdan yorqin quyosh ko‘tarildi. Odam choshgohga

qadar yiqilib-surilib yaltiroq dengizda turgan kemaga

qarab yurdi. Tushdan keyin u bir izga duch keldi. Bu

boshqa bir odamning izi bo‘lib, u odamning emaklab

yurgani bilinib turardi. «Ehtimol bu Billning izidir», deb

o‘yladi u xotirjam. Unga baribir edi. To‘g‘risi, u hech

narsani sezmay, hech narsadan hayajonlanmay qo‘ygan

edi. U hatto og‘riqni ham sezmasdi. Qorin bilan asablari

go‘yo mudrab qolgandek. Lekin hali so‘nmagan hayot

uchquni uni olg‘a boshlardi. U juda charchagan, lekin

sira o‘lgisi kelmas edi. Shuning uchun ham u chalchiqzordan

meva terib yer, tanga baliq ovlar, suv qaynatib

ichar va olazarak bo‘lib kasal bo‘rini kuzatar edi.

U o‘rmalab o‘tgan boshqa odamning izidan borardi.

Ko‘p o‘tmay, o‘zidan oldingi odamning manziliga yetib

keldi. Ho‘l chimliq ustida kemirib tashlangan suyaklar

va bo‘rining iziga ko‘zi tushdi. Yerda xuddi o‘zinikiga

o‘xshash, o‘tkir tishlar tortqilab yirtgan bug‘u terisidan

tikilgan xalta yotardi. Bunday og‘ir yukni ko‘tarishga

madori kelmasa ham kuchsiz barmoqlari bilan qopni

yerdan ko‘tarib oldi. Bill oltinlarini so‘nggi minutlarga

qadar tashlamagan. Ha-ha-ha! U hali Billning ustidan

masxara qilib kuladi, tirik qoladi va xaltani yarqirab turgan

dengizdagi kemaga olib ketadi. U xuddi qarg‘aning

qag‘illashiga o‘xshagan bo‘g‘iq ovozda dahshatli qilib

kulardi. Kasal bo‘ri ham unga jo‘r bo‘lib xirillagan

tovush bilan uvilladi. Odam darhol jim bo‘ldi. Agar

mana shu suyaklar Billniki bo‘lsa, shu toza kemirilgan,

277

qizg‘ish suyaklar Billniki bo‘lsa, qanday qilib uning ustidan

kulyapti-ya!

U yuzini o‘girib oldi. Nima qilsin, Bill uni tashlab

ketdi, lekin u Billning oltinlarini olmaydi, uning suyaklarini

kemirmaydi. Agar mening o‘rnimda Bill bo‘lganda

shunday qilgan bo‘lardi, deb o‘ylab qo‘ydi va

kalovlanib yo‘lga tushdi.

O‘sha kuni u kemagacha bo‘lgan masofani uch milga

qisqartdi. Ertasiga esa ikki mil yo‘l bosdi. Endi u xuddi

Billga o‘xshab o‘rmalab borardi. Beshinchi kun kechqurun

kemaga yetish uchun yana yetti mil yo‘l qolgan edi;

endi bir kunda bir mil yo‘l bosishga ham madori qolmadi.

U bir marta orqasiga qayrilib qarab, bo‘rining

ochko‘zlik bilan qonli izlarni yalayotganini ko‘rib qoldi.

Agar bo‘rini bir yoqliq qilmasa, holi nima kechishini

juda yaxshi bilardi. Shundan keyin hayotda uchrashi

mumkin bo‘lgan kurashlarning eng shiddatlisi boshlandi:

emaklab borayotgan kasal odam, uning orqasidan

sudralayotgan kasal bo‘ri ikkisi ham chala o‘lik holda

bir-birini poylashib, sahrodan sudralib bordilar.

U yana alahlay boshladi, yana ko‘ziga allanimalar

ko‘rina boshladi, bu safar uning o‘ziga kelishi ancha

qiyin bo‘ldi.

Bir marta xuddi qulog‘i ostida kimdir tez-tez nafas

olayotganini eshitib, hushiga keldi. Tepasida turgan bo‘ri

o‘zini orqaga tashladi va qoqilib ketdi-da, nimjonligidan

yiqilib tushdi. Bu juda kulgili edi, lekin odam kulmadi.

U hatto qo‘rqmadi ham. U endi qo‘rqish nimaligini

ham sezmay qolgan edi. Uning ongi bir minutga

ravshanlashdi, u o‘ylab ketdi. Kemaga qadar endi ko‘pi

bilan to‘rt mil yo‘l qolgandi. U tuman bosgan ko‘zlarini

ishqalab, kemani juda ravshan ko‘rdi, yarqirab turgan

dengizni kesib o‘tayotgan oq yelkanli qayiqchani ham

ko‘rdi. Yarim mil ham yo‘l bosa olmasligiga aqli yetardi.

Shunday bo‘lsa ham yashashni istardi. Shuncha

azob-uqubatlardan keyin o‘lib ketish bema’nilik

bo‘lardi. Taqdir undan juda ko‘p narsa talab qilardi. Joni

halqumiga tiqilganda ham u o‘limga bo‘ysunishni istamasdi.

Ehtimol, bu aqlsizlik edi, lekin u o‘lim changali

278

ga tushib qolgan bo‘lsa ham, uning changalidan qutulib

chiqish uchun jon-jahdi bilan kurashaverdi.

Qo‘llari yuqoriga cho‘zildi, barmoqlari xuddi changak

singari bukildi, lekin mehnati zoye ketdi. Tez va

ishonch bilan harakat qilish uchun kuch kerak, unda esa

kuch yo‘q.

Bo‘ri sabrli edi, lekin odam undan ham sabrliroq edi.

U hushdan ketib qolmaslik uchun urinib va bo‘rini poylab,

yarim kun qimirlamasdan yotdi. Bo‘ri uni yemoqchi

edi, qo‘ldan kelsa, odam ham bo‘rini yemoqchi edi.

Vaqti-vaqti bilan u hushidan ketib qolar, shunda u

uzoq-uzoq tushlar ko‘rar edi; lekin tushida ham, o‘ngida

ham mana hozir bo‘ri tili bilan meni yalaydi, deb kutib

yotardi.

Nafas tovushini eshitmadi, lekin bo‘ri uning qo‘lini

yalayotganligini sezib o‘ziga keldi. Odam kutib yotdi.

Bo‘ri uning qo‘lini tishlari orasiga olib kuchining

boricha qisdi, keyin u shuncha vaqt kutgan g‘animatiga

tishlarini qattiqroq botiraverdi. Lekin odam ham shu

paytni sabrsizlik bilan kutgandi, uning tishlangan qo‘llari

bo‘rining jag‘ini qisdi. Bo‘ri bazo‘r o‘zini himoya qilardi,

odam bir qo‘li bilan uning jag‘ini qisardi, ikkinchi

qo‘lini ham uzatib bo‘rining tomog‘idan bo‘g‘a boshladi.

Besh minutdan keyin odam o‘zining butun og‘irligi

bilan bo‘rini bosib tushdi. Bo‘rini bo‘g‘ib o‘ldirish

uchun uning kuchi yetmas, shunda odam tishi bilan

bo‘rining tomog‘iga yopishdi, uning og‘zi yungga to‘ldi.

Yarim soat o‘tdi, odam o‘z tomog‘iga issiq qon quyilayotganini

sezdi. Xuddi uning og‘ziga eritilgan qo‘rg‘oshin

quyilayotgandek, uni yutish bir azob edi. Lekin u

o‘zini chidashga majbur qildi. Keyin odam chalqanchasiga

ag‘darildi-da, uyquga ketdi.

Kit ovlovchi «Bedford» kemasida ilmiy ekspeditsiya

a’zolari bor edi. Ular kema palubasida turib, qirg‘oqda

g‘alati bir maxluqni ko‘rib qolishdi. Bu maxluq qum

ustida zo‘rg‘a o‘rmalab dengiz tomonga kelardi. Olimlar

buning nima ekanligini bilolmadilar, tabiatshunos

bo‘lganliklari uchun qayiqchaga o‘tirib qirg‘oqqa suzib

ketdilar. Ular tirik bir maxluqni ko‘rdilar, lekin uni

odam deb bo‘ladimi?! U hech narsani eshitmas, hech

279

narsani tushunmas, qum ustida ulkan qurt singari buralar

edi. U oldinga deyarli siljimas, lekin orqasiga ham

qaytmasdi, buralib-buralib oldinga qarab harakat qilar va

soatiga yigirma qadamdan yo‘l bosardi.

Uch hafta o‘tgandan keyin u «Bedford» kemasida

karavotda yotgan holda ko‘z yoshlarini oqizib, o‘zining

kimligi va qanday mashaqqatlarni boshidan kechirganini

hikoya qilib berdi. U onasi, serquyosh janubiy

Kaliforniya apelsin daraxtlari va gullar orasiga ko‘milgan

uyi haqida poyma-poy gapirib berdi.

Bir necha kun o‘tgandan keyin u olimlar va kapitan

bilan birga kayut-kampaniyada o‘tirar edi. U ovqatning

mo‘lligidan quvonar, boshqalarning og‘ziga tushib yo‘q

bo‘lib ketayotgan har bir luqma uni zo‘r tashvishga

solardi. Uning aqli joyida, lekin stol atrofida o‘tirgan

odamlarga nafrat bilan boqardi. Ovqatning tamom bo‘lib

qolishidan qo‘rqib, bezovta bo‘lardi. U hadeb oshpazdan,

xizmatchi boladan, kapitandan ovqat zapasini surishtirardi.

Ular yuz martalab tasalli bersalar ham ishonmas,

o‘z ko‘zi bilan ko‘rgani ovqat omboriga tez-tez

tushib turardi.

Olimlar indamay uni o‘z holiga qo‘yib qo‘ydilar.

Ular o‘ziga bildirmay uning karavotini tekshirdilar.

Karavotning osti suxari bilan to‘la edi. To‘shakning

ichiga ham suxari to‘ldirgan ekan. Har bir burchakka

suxari yashirilgan. Lekin uning miyasi joyida edi. U

faqat yana och qolguday bo‘lsam deb shuning chorasini

ko‘rardi, xolos. Olimlar bu kasallik tez o‘tib ketadi,

degan fikrda edilar. Haqiqatan ham «Bedford» kemasi

San-Fransisko gavaniga langar tashlamasdanoq bu

kasallik o‘tib ketdi.

1. Ikki hamrohning holatini tasavvur qilishga urinib

ko‘ring. Orqada qolgan odamning gapiga Billning

javob bermagani bu vaziyatda oddiy holmi yoki Bill

uni eshitmadimi?

2. Falokatga yo‘liqqan, kimsasiz sahroda yolg‘iz

qolgan odamning holatini tasavvur qilishga urinib ko‘ring.

3. Yo‘lovchining geografik bilimdonligiga e’tibor

qiling. Balki uning yolg‘izlikdan o‘zini yo‘qotib qo‘y280

maganiga, tushkunlikka tushib qolmaganiga mana shu

bilimdonligi sabab bo‘lgandir, nima deb o‘ylaysiz?

4. Orqada qolgan yo‘lovchining Bill uni tashlab

ketmasligiga qattiq ishonishi, oziq-ovqat, o‘q-dori

yashirib qo‘yilgan joyga yetib borish xohishi unga

qanday ta’sir qildi?

5. Uning harakatdan to‘xtamagani, xas-cho‘p yig‘ib

olov yoqishi, suv qaynatib ichishi, gugurt donalarini

qayta-qayta sanashiga o‘z munosabatingizni bildiring.

6. Odam ko‘lmakdagi kichkina baliqchani tutish

uchun qilgan mehnati zoye ketganda ilk bor yig‘lab

yubordi. Uning holatiga munosabat bildiring.

7. Muallifning «... qo‘rquv yashash uchun kurash

bilan chambarchas bog‘liqdir» degan xulosasi haqida

mulohaza yuriting. Munosabatingizni bildiring.

8. «Odam endi hayot uchun kurashmay qo‘ydi.

Undagi hayotning o‘zi o‘lishini istamas, shuning

uchun ham uni ilgariga haydardi» kabi xulosa haqida

o‘ylab ko‘ring. Muallifning xulosasiga qo‘shilasizmi?

9. «Joni halqumiga tiqilganda ham u o‘limga bo‘ysunishni

istamasdi» jumlasi zamiridagi haqiqatni nimada

ko‘rish mumkin?

10. Kasal bo‘ri bilan kasal odam qiyofalari talqiniga

e’tibor qiling. Ulardagi o‘xshashlik va farqli jihatlarni

ajrating.

11. Yo‘lovchi «...hayotda uchrashi mumkin bo‘lgan

kurashlarning eng shiddatlisi»ni yengib o‘tdi. Yo‘lovchi

kechmishlari asosida inson irodasining qudratiga

munosabatingizni bildiring.

12. Asarning nima uchun «Hayotga muhabbat»

deya nomlangani haqida o‘ylab ko‘ring. Siz uni qanday

nomlagan bo‘lardingiz?

CHINGIZ AYTMATOV

(1928- yilda tug‘ilgan)

«Bizning ovulimizda yetti pushtingni bilish aqidasiga

qat’iy rioya qilinardi. Shu sababdan o‘zimizdan oldin

o‘tgan yetti ajdodimizni bilish muqaddas burch ekanligi

bolalikdanoq ongimizga singdirilardi. Odatda ovul qariyalari

bu borada o‘g‘il bolalarni: «Qani ayt-chi, botir,

281

kimlarning avlodidansan? Otang kim? Otangning otabobolari

kimlar? Nima ish bilan shug‘ullanishgan?

Odamlar ular haqida nima deydi?» kabi savollar bilan

sinashardi. Agar bola bu savollarga javob berolmasa,

uning ota-onasi qattiq izza qilinardi.

Aytmat bobomni men ko‘rmaganman. U 1918—20yillarda

vafot etgan. Men esa 1928-yil 12-dekabrda

tug‘ilganman.

Bizning Sheker ovulimiz (bu Talas vodiysida) chekkasidagi

Qurqureu daryosining qirg‘og‘ida eski, yerga

botib borayotgan tegirmon toshi bor. Yillar o‘tgan sayin

u ko‘proq yemirilib, yerga chuqurroq singib bormoqda.

Ana shu yerda bobomning tegirmoni bo‘lgan. Bu tegirmon

bir yilcha ishlagan xolos, keyin yonib ketgan.

Shundan keyin inqirozga uchragan bobom 12 yoshli

o‘g‘li To‘raqul — mening otam bilan bu yerdan ketib,

Mayman stansiyasi yaqinidagi temiryo‘l tunnellari qurilishida

ishlagan. Shu yerdan mening otam rus bojxona

ma’muriyati yordamida Avliyoota shahridagi (hozirgi

Jambul) rus-tuzem maktabiga o‘qishga kirdi. Keyin u

ikki marotaba Moskvada o‘qidi. Qirg‘izistonda rahbarlik

lavozimlarida ishladi. Onam — Nagima Hamzayevna

Aytmatova o‘qimishli, o‘z davrining ilg‘or xotin-qizlaridan

bo‘lgan. Bu narsa ota-onamga meni rus madaniyati,

tili va adabiyotiga oshno qilish imkonini bergan.

Buvim esa har yozda meni toqqa olib ketardi. U

ovuldagi eng aqlli va hurmatga sazovor ayollardan edi.

U men uchun ertak, doston, qadimiy qo‘shiq va ajdodlarning

bitmas-tuganmas xazinasi edi. Ehtimol o‘shanda

buvim o‘zi sezmagan holda o‘z tilimni sevishga, hurmat

qilishga o‘rgatgandir. Bunga hech qanday shubham

yo‘q. Ona tili! U haqda nihoyatda ko‘p gapirilgan. Lekin

uning sirli mo‘jizasini tasvirlab bo‘lmaydi. Bolalikda

shuurga singdirilgan ona tiligina qalbni she’riyat bilan

sug‘orishi, insonda milliy g‘ururning ilk kurtaklarini

uyg‘otishi va ajdodlar tilining naqadar serqirra va sermazmun

ekanligini anglatishi mumkin. Bolalik nafaqat

quvnoq davr, bolalik — inson shaxsi shakllanishining ilk

davri hamdir.

282

Buvim mening bolaligimni turli ertak, qo‘shiq, dostonlar

bilan bezagan. U meni turli davralarga, to‘yhashamlarga

o‘zi bilan birga olib borardi. Menga tez-tez

o‘zining tushlari haqida gapirib berardi. Bu tushlar

shunchalik qiziq ediki, u mudrab uxlab qolgan vaqtida

ham men uni uyg‘otib, tushning davomini aytib berishini

so‘rardim. Qisqa tushlar meni qoniqtirmasdi. Shunda

buvim qo‘shnilarnikiga chiqib, «qarzga» tush so‘rar va

menga so‘zlab berardi. Keyinchalik tushundimki, buvim

bu tushlarni men uchun to‘qib berarkan.

Buvim ko‘p o‘tmay vafot etdi. Endi men shaharda,

o‘z uyimda yashay boshladim. Keyin maktabga bordim.

Ikki yil o‘tgach sevimli ovulimga qaytib bordim. Bu

safargi kelishim uzoq va qiyinchilik bilan kechdi. 1937yil

mening otam — partiya xizmatchisi, Moskvadagi

qizil professura institutining tinglovchisi — qatag‘on

qilindi. Bizning oila ovulga ko‘chib keldi. Aynan shu

vaqtdan men uchun qiyinchiliklarga to‘la asl hayot maktabi

boshlandi.

Men juda erta ishlay boshladim: 10 yoshimda

dehqon mehnatining barcha zahmatini tatidim. Bir yildan

so‘ng biz rayon markaziga — Kirov nomli rus

qishlog‘iga ko‘chib o‘tdik. Onam hisobchi bo‘lib ishga

kirdi. Men yana rus maktabiga qatnay boshladim.

Turmushimiz endi izga tushayotgan kezda urush boshlanib

qoldi.

1942-yilda o‘qishni tashlashga to‘g‘ri keldi. Chunki

urush vaqti, onamning esa hammamizni o‘qitishga

imkoni yo‘q edi. Men yana Shekerga qaytib keldim.

Ovul urush mashaqqatlari iskanjasida edi. Boshqa odam

topilmagach, o‘z tengqurlarim ichida savodli bo‘lganim

uchun meni qishloq kengashiga kotib etib tayinlashdi.

O‘shanda 14 yoshda edim.

Aytishlaricha, qiyinchilik ko‘rmaguncha yaxshi kunlarning

qadriga yetmaysan. Bolalikda men hayotni yorqin,

go‘zal tasavvur etgan bo‘lsam, endi u ko‘z o‘ngimda

o‘ta achchiq, og‘ir, beshafqat tarzda namoyon bo‘ldi.

Men xalqimning boshqa bir sharoitdagi, Vatan taqdiri

xavf ostida turgan paytdagi, ruhiy va jismoniy jihatdan

nihoyatda zo‘riqqan davrlardagi ahvol-ruhiyatini o‘z

ko‘zim bilan ko‘rdim.

283

Urush yillari RayFO1da soliq agenti, keyin bug‘doy

yig‘imida traktorchilar brigadasi hisobchisi bo‘lib ishladim.

Urush davom etar, hayot esa ko‘z oldimda xalq

kundalik turmushining yangidan yangi sahifalarini ochib

berardi.

Bu taassurotlarimning hammasi «Jamila», «Qizil durrali

sarvqomatim», «Momo yer», «Yuzma-yuz»da aks

etgan.

1946-yil 8-sinfni bitirgach, Jambul Zoovettexnikum2iga

o‘qishga kirdim. U yerni bitirgach, a’lochi

o‘quvchi sifatida Qirg‘iziston qishloq xo‘jaligi institutiga

o‘qishga qabul qilindim va bu yerni ham a’lo baholar

bilan bitirdim.

Yoshligimda badiiy adabiyotga oshno bo‘lgan edim,

shu boismi maktabda erkin mavzulardagi insholarni

bajonidil yozardim. Institutda o‘qish davomida shuni

aniq sezdimki, badiiy adabiyot meni o‘ziga tamoman

band etgan edi. Shu sabab 1956-yili Moskvadagi Oliy

adabiyot kursiga o‘qishga kirdim. Faqat ikki yilgina

davom etgan mazkur kurs menga favqulodda ko‘p bilimlar

berdi. Moskvaning jo‘shqin hayoti, madaniyati

hamda badiiy adabiyoti va teatrining hamma yaxshi

tomonlari bilan chuqurroq tanishishga harakat qildim».

Chingiz Aytmatovning «Jamila», «Qizil durrali

sarvqomatim», «Bo‘tako‘z», «Birinchi muallim», «Erta

qaytgan turnalar», «Momo yer», «Alvido, Gulsari», «Oq

kema» qissalari, «Asrga tatigulik kun», «Qiyomat»

romanlari XX asr jahon adabiyotining noyob durdonalari

hisoblanadi. Bu asarlar jahonning yetmishdan ziyod

tiliga tarjima qilingan.

Chingiz Aytmatov nomini jahonga mashhur qilgan

asar «Jamila» qissasi bo‘ldi. 1958-yilda yozilgan bu asar

hozirgacha qirqdan ortiq tillarga tarjima qilingan.

Qissani fransuz tiliga tarjima qilgan Lui Aragon uni

«muhabbat haqida yozilgan jahondagi eng ajoyib qissa»

deb baholaydi. Bu kichik qissadan keltirilgan parchani

o‘qib, o‘zingiz xulosa chiqararsiz.

1 R a y F O — tuman moliya bo‘limi.

2 Z o o v e t t e x n i k u m — zooveterinariya (hayvonlar tabibi)

kolleji.

284

1. Chingiz og‘aning o‘zi aytganlari asosida tabiatidagi

ustuvor insoniy sifatlar haqida fikr aytishga

urinib ko‘ring.

2. Siz adib shaxsi ko‘magida o‘zingizdagi biror

sifatni kashf etishga yoki tabiatingizda biror fazilatni

shakllantirishga urinib ko‘ring.

JAMILA

(Qissadan parcha)

...Jamilaning ikki ot qo‘shilgan aravani bemalol

haydab ketishiga hech ham shubha qilganim yo‘q.

Chunki u yoshligidan yilqichilar orasida o‘sib katta

bo‘lgan, tog‘ etagiga joylashgan Baqaylar ovulidagi yilqichining

qizi edi. Sodiq akam ham chavandoz bo‘lgan

ekan; u bir kuni yaylovdagi chorvadorlar to‘yi munosabati

bilan o‘tkazilgan poygada Jamilaga yetolmay qolgan

ekan. Shundan keyin izza bo‘lib, uni olib qochib

ketganligini bilardim. Ovsin-ajinlar bo‘lsa, hecham-da,

ular bir-birlarini yaxshi ko‘rib topishgan, deyishardi. Har

qalay, nima bo‘lsa ham ular uch-to‘rt oy birga turishgan,

keyin Sodiq akamni armiyaga olib ketishgan edi.

Bilmadim, yoshligidan otasi bilan birga dala-dashtlarda

yilqi haydashib, ot chopishib erka o‘sganidanmi yoki

bitta-yu bitta qiz bo‘lganligi uchunmi, ishqilib, Jamilaning

xatti-harakatlarida allaqanday jo‘shqinlik,

erkaklarga xos fazilat bor edi. Har bir ishga astoydil

kirishar, boshqa kelinlardek boshim, belim og‘riyapti

deb sira zorlanmasdi. Biroq o‘zi ham birovga haqini

ketkazmaydigan, aytishgan bilan aytishib, so‘kishgan

bilan so‘kishadigan o‘jar ayollardan edi. Uning ovuldagi

kelinlar bilan yumdalashgan vaqtlari ham bo‘lgandi.

Yon-atrofdagi odamlar:

— E, bu qanday shaddod kelin o‘zi! Tushganiga hech

qancha vaqt bo‘lmay, tilidan zahar sochadi-ya! —

deganlarida, oyim:

— Mayli, shunisi yaxshi! Kelinimiz ochiq-yoriq, sira

bo‘sh kelmaydi... Ana shunday ko‘nglida kini yo‘q odam

yaxshi, indamay yurgan pismiqlardan qo‘rqish kerak,

285

hamma fisq-fasod o‘shalardan chiqadi, — deb javob

qaytarardi.

Otam bilan haligi «ishchan» degan oyim boshqa

qaynota, qaynonalardek Jamilani turtmay, so‘kmay,

aksincha, o‘z farzandlaridek erkalatishib: «Xudo ishqilib

o‘ziga insof bersin, to‘g‘ri yurib, to‘g‘ri tursa bo‘lgani!» —

deyishardi. Ular voyaga yetgan to‘rt o‘g‘illarini armiyaga

jo‘natishib, ikki xonadondagi yakka-yu yagona kelinini

ranjitishadimi? Biroq men oyimning ba’zi ishlariga

hayron qolardim. Boshqalarni qo‘yib turaylik, oyim

birovlarning qo‘liga qaraydigan ayollardan emas edi.

Har yili kuz kelishi bilan odati bo‘yicha otam tayyorlagan

olti qanotli qora o‘tovni tikib, archa tutatardi.

Bizlarni chizgan chizig‘idan chiqmaydigan qilib tarbiyalab,

hargiz ikki oilaning boshini qovushtirib kelardi.

Oyimning aytgani aytgan, degani degan edi. Ammo

Jamila oramizda ajralib turardi. To‘g‘ri, u kampirlardan

biroz tortinar, ularning hurmatini joyiga qo‘yar, biroq

ovuldagi ko‘pchilik kelinlardek indamay boshini quyi

solib o‘tirmas yoki teskari qarab po‘ng‘illamas, ko‘nglida

borini yashirib o‘tirmay, shartta gapirib qo‘ya qolar

edi.

— Xudoga shukr, tagli-joyli yerga tushding, bolam.

Bu ham bo‘lsa sening baxting, buni sira ham yodingdan

chiqarma. Xotin degan tangrining berganiga shukur

qilib, ro‘zg‘orida birini ikki qilib yursa, shuning o‘zi

katta davlat. Biz chol-kampir topgan-tutganimizni

o‘zimiz bilan birga go‘rga olib ketarmidik... O‘z qadrqimmatingni

bilsang, sira kam bo‘lmaysan, doim martabang

baland bo‘ladi, bolam,— deb eslatib turardi oyim.

To‘g‘ri, chol-kampirlarning cho‘chiganicha bor edi:

Jamila juda sho‘x, yosh bolaga o‘xshardi. Bir qarasangiz,

o‘zidan o‘zi kampirlarga suykalib erkalanar, yo

bo‘lmasa, birdan qah-qah urib kular yoki ko‘chadan

kirib kelayotganida xuddi yosh qizchalardek ariqdan lorsillab

sakrab o‘tar yoxud o‘zicha xirgoyi qilib yurardi.

Kampirlar Jamilaning bu qiliqlarini o‘zlaricha gap qilib:

«Hali bola-da, bora-bora quyulib qoladi», — deb

qo‘yishardi.

286

Menga bo‘lsa yangamning shunaqaligi yoqardi.

Ba’zida ikkovimiz olishib, kurashib, quvlashib ham

ketaverardik.

Jamila sarvqomat, bejirim ayol edi. Ikki o‘rim qora

sochini boshiga chambarak qilib o‘rib, ustidan tang‘ib

olgan oppoq durrasi uning bug‘doyrang kulcha yuziga

shunday yarashib tushar ediki, asti qo‘yaverasiz! Jamila

kulganda uning shahlo ko‘zlarida navqiron yoshlik barq

urar, shunda u beixtiyor qaddini rostlab, ovulning sho‘x

laparlarini kuylab yuborardi. Ovuldagi yigitlar, ayniqsa,

frontdan qaytib kelgan yigitlarning Jamilani ko‘z ostiga

olishib, tegishib yurganlarini necha bor payqardim.

Hangomatalab yangam ular bilan bemalol hazil-huzul

qilishardi-yu, biroq haddidan oshganlarning ta’zirini

berib qo‘yardi. Baribir bu mening izzat-nafsimga qattiq

tegar, yangamni rashk qilardim. Shuning uchun ham

haligi «bezorilarga» o‘zimni ko‘rsatib qo‘yay deb: «Hoy,

bilib qo‘yinglar, bu mening yangam bo‘ladi-ya, ko‘p

pashshaxo‘rda bo‘lavermanglar» degandek, ularning

so‘zini shartta bo‘lib, viqor bilan xo‘mrayib qarardim:

«Endi nima qildik, buning yangasi ekan-ku!» deb yigitlar

masxara qilib kulishganda, qizarib-bo‘zarib, azbaroyi

xo‘rligim kelganidan yig‘lab yuboray derdim. Buni sezgan

yangam xursand bo‘lib, kulgidan o‘zini tiyolmay jilmayib:

«Ishlaring bo‘lmasin, nima, yanga degan yerda

qolibdimi? Yur ketdik, qaynim!» deb ularning battar

qitig‘iga tegar, so‘ngra boshini mag‘rur ko‘targancha

dadil qadam tashlab ketardi. U yigitlarning ta’zirini

berganidan ham xursand bo‘lib, ham o‘ziga xo‘rligi

kelib, menga qarab bir kulimsirab qo‘yardi. Balki u: «E,

tentak, yangamga ko‘z-quloq bo‘laman deysanmi? Agar

buzilaman desam ming ko‘z-quloq bo‘lsang ham buzilaman.

Axir men chumchuq emasman-ku», degan xayolga

borganmikin? Men ham o‘shanday vaqtlarda aybdor

kishidek g‘ing demasdim. Ammo birozdan so‘ng

yangam xiyol yozilib: «Obbo kichkina bola-yey, juda

g‘alatisan-da!» deb meni yana bag‘riga bosib, peshonamdan

o‘pardi.

Nega shundayligini o‘zim ham bilmasdim. O‘sha

kezlarda ovulda erkaklar juda oz edi. Shu sababli ba’zan

287

yigitlar ko‘krak kerib, balandparvoz gapirib, ovulda

«mendan boshqa yigit yo‘q» degandek, ayollarni hecham

nazar-pisand qilishmasdi. Bir kuni pichan o‘rimida, yur,

desam, bo‘ldi, orqamdan ergashib kelaveradi, deb o‘ziga

ishonganlarning biri — uzoq qarindoshimizning o‘g‘li

Usmon yangamga tegajoqlik qilavergan edi, u Usmonning

qo‘lini siltab yubordi-da, g‘aram soyasida o‘tirgan

joyidan turarkan:

— Tur yo‘qol! — deb o‘shqirdi va teskari qarab oldi.

— Qo‘llaringdan modabozlik qilishdan boshqa ish

kelarmidi.

G‘aram ustida taltayib yotgan Usmon qalin lablarini

nafrat bilan burishtirib to‘ng‘illadi:

— Ol-a, mushukning bo‘yi shiftga osig‘liq turgan

go‘shtga yetmay, puf, sassiq, degan ekan... Shunga

o‘xshab, ko‘p noz qilaverma. Ichingda jon-jon deb

turibsan-u yana...

Jamila unga yalt etib qaradi-da:

— Jon-jon deb tursam turgandirman. Lekin peshanamga

yozilgani shu ekan, nima qilay. Ey ahmoq,

buning kuladigan joyi bormi? Jon-jon deyish u yoqda

tursin, ming yil toq o‘tsam ham senga o‘xshagan

shumshuklarga nazarimni solmayman. Ahmoqsan.

Ilgaridek tinch zamon bo‘lganda shunday deb bo‘psan

edi! — dedi.

— Shuni aytyapman-da! Urushning kasofati bilan

qamchi yemay quturib yuribsan-da, — dedi istehzo bilan

Usmon ko‘zlarini o‘ynatib tamshanarkan. — Mening

xotinim bo‘lganingdami, nima qilishimni o‘zim

bilardim!

Jamila lablari dir-dir titrab, Usmonga yeb qo‘ygudek

bo‘lib qaradi, unga bir narsa demoqchi bo‘lib og‘iz juftladi-

yu, lekin «shu ahmoq bilan aytishib nima obro‘

topdim», deb o‘yladi shekilli, jirkanch bilan «tuf», dedida,

yerda yotgan panshaxasini yelkasiga tashlab,

indamay nari ketdi. Men berigi tomonda aravaning ustidan

xashak tushirayotgan edim. Jamila meni ko‘rishi

bilan boshqa tomonga burilib ketdi. Yangam mening qay

ahvolda ekanimni sezgan edi. Nazarimda, yangamni

emas, meni haqorat qilishgandek izza bo‘lib, g‘azabim

288

qaynab ketdi. «Nega ularga yondashasan, nega ular bilan

gaplashasan?» deb yangamga jonim achidi-yu, ichimda

uni koyidim.

Jamila o‘sha kuni kechgacha noxush yurdi, kulmadi

ham, gapirmadi ham. Men shoti aravani haydab g‘aram

oldiga borganimda, Jamila meni gapirmasin deb ataylab

ishga alahsitib, dilini o‘rtayotgan o‘y-fikrlarini yashirishga

harakat qildi, u panshaxasini kattakon pichan

g‘aramga sanchdi-da, go‘yo tog‘ni ag‘darayotgandek uni

yerdan shartta ko‘tarib, yuzini yashirganicha g‘ayrat

bilan pichanni aravaga otaverdi. Undan uzoqlashar

ekanman, qayta-qayta orqamga qayrilib qarardim:

yangam panshaxa dastasiga suyanib biroz xomush turar,

o‘ylanib qolar, keyin yana ishga tushib ketardi.

Men aravaga oxirgi marta pichan bosar ekanman,

Jamilaning botib borayotgan quyoshga uzoq tikilib turganini

payqadim. Quyosh daryoning narigi yog‘ida,

qozoq dashtlarining allaqayerida o‘t yoqilgan tandirning

og‘zidek alangalanib, holdan toyib, osmonda suzib yurgan

pag‘a-pag‘a bulut parchalarini qizg‘ish rangga

bo‘yab, binafsharang dashtlikka so‘nggi shu’lalarini

sochib, asta-sekin ufq orqasiga o‘tib borardi. Jamila qo‘li

bilan quyoshni to‘sib, o‘sha tomonda ajib bir manzara

bordek, ko‘zlarini uzmay, kulimsirab qarab turardi. Endi

uning chehrasi ochilib, ko‘ngli ancha ko‘tarilgan edi.

O‘shanda Jamila mening aytmagan, lekin yuragimda

tugilib, tilim uchida turgan: «Nega ularga yondashasan,

nega ular bilan gaplashasan!» — degan ta’namga javob

berayotgandek:

— Haligi gaplarimni ko‘nglingga olma, kichkina bola,

— deb qo‘ydi, eng yaqin sirdoshi bilan dardlashayotgandek.

— Usmon ham odammi? It ham bir, u ham

bir.

Jamila botib borayotgan quyoshdan ko‘zini uzmay,

indamay qoldi, keyin go‘yo menga emas, o‘ziga gapirayotgandek

yana shunday dedi:

— Bunday kishilar ko‘nglingdagini bilarmidi... Buni

hech kim bilmaydi. Xudo bilsin, bunday erkaklar dunyoda

yo‘qdir ham!

289

\* \* \*

Ertasiga har kungidek stansiyaga kelib, qosh qorayganda

yana ovulga yo‘l oldik. Doniyor oldinda ketib

borar edi. Uning ko‘nglidagi xijili yozildimi-yo‘qmi, bila

olmadik, zotan, buni bilish oson emasdi. Xuddi o‘rtamizda

hech gap o‘tmagandek, Doniyor indamay ishini

qilaverdi. Shunisi borki, yarador oyog‘i ko‘proq lat

yegan bo‘lsa kerak, u qattiqroq oqsab, ayniqsa, qop

ko‘targanda qiynalib yurdi. Garchi u hech narsa demasa

ham uning yurish-turishi gunohkor ekanligimizni eslatib,

ko‘nglimizni og‘ritar edi. Loaqal Doniyor sal-pal

hazillashib, kulib qarasa ham mayli edi, ko‘nglimiz

ravshan tortardi.

Jamila otdan tushsa ham egardan tushmay, go‘yo

ko‘nglida hech gap yo‘qday hazil-huzul qilib yuraverdi.

Lekin ich-ichidan ezilib, xafa bo‘lib yurganini aniq

sezardim.

Mana, ovulga ketib boryapmiz. Latofatli ajoyib tun.

Bunday so‘lim tunda yo‘l yurishning o‘ziga yarasha

gashti bor. Jamila oldinda ketib borardi. U tizginni bo‘sh

qo‘yib, atrofiga suqlanib qarar, o‘zicha allaqanday ashulani

xirgoyi qilardi. Bizning og‘zimizga talqon solgandek

jim kelayotganimizdan Jamila toqati toq bo‘layotganini

sezib turardim. Shunday kechada jim yurib bo‘ladimi?

Yuragida o‘ti bor odam shunday go‘zal tabiat manzarasini

ko‘rib jim tura oladimi?!

Yo‘q, Jamila jim turolmadi, u ovozini baralla qo‘yib

kuylab yubordi. Menimcha, uning yana bir boshqa niyati

— Doniyorning ko‘nglini ochib, xafachiligini yozmoqchi

bo‘lsa kerak. Zotan, odamlar bir-birlarining

gunohlarini kechirmasmikin, deb ikkilanib turgan paytda

qandaydir bir turtki kerak bo‘ladi-ku. Ehtimol, Jamila

shu fikrga borgandir, xullas, u bir silkinib qo‘ydida,

qalbidan qaynab chiqayotgan yangroq ovoz bilan

kuylab yubordi:

Shohi ro‘moling bog‘lab,

Yonimda yursang yayrab...

Jamila bunday sho‘x-sho‘x laparlarni juda ko‘p bilardi.

Uning ashulasi kishiga orom bag‘ishlardi. Jamila

290

ashulasini bir zum bo‘lib, oldinda borayotgan Doniyorga

qichqirdi:

— Hoy, bo‘shang yigit, ovozingni bir chiqarsang-chi!

Yigitmisan o‘zi!

Doniyor aravasini to‘xtatdi-da, orqasiga qayrilib:

— Kuylayver, Jamila, qulog‘im senda, — deb qo‘ydi

tortinib.

— Nima, boshqalarning qo‘shiq eshitgisi kelmaydi,

deb o‘ylaysanmi? — dedi Jamila. — Aytmasang aytma,

tarang qilishini qara-yu!

Shundan so‘ng u «sen aytmasang men aytaman»,

degandek, Doniyorga o‘chakishib yana ashulani oldi.

Uning nima uchun Doniyorni ashula ayt, deb qistaganini

bilolmadim. Gapga solmoqchi bo‘ldimikin? Shunday

bo‘lsa kerak, chunki birozdan keyin Jamila yana iltimos

qila boshladi:

— Hoy, Doniyor, umringda birovni sevganmisan?—

dedi-yu, nima uchundir kulib yubordi.

Doniyor javob qaytarmadi. Jamila ham churq etmay

qoldi. Dara ichiga bir nafas jimlik cho‘kdi. Faqat

g‘ildiraklarning dukur-dukur ovozi, otlarning pishqirgani

eshitilardi, xolos.

«Juda odamini topib so‘rading-da», deb kulib

qo‘ydim men.

Yo‘lni kesib o‘tib, sharqirab oqayotgan soyga yetganimizda

Doniyor aravani sekinroq haydab, ot taqalarining

kechuvdagi kumushdek yaraqlagan toshlarga tegib

shaqillashiga diqqat bilan quloq sola boshladi. So‘ngra

«chuh» deb otlarga bir qamchi urdi-da, birdan titroq

ovoz bilan:

Eh, Olatog‘, Olatog‘,

Ota-bobom o‘sgan yer! —

deb kuylab yubordi. Biroq u yana to‘xtab, yo‘talib

qo‘ydi, lekin keyingi ikki misrani yurakdan chiqarib

zavq bilan aytdi:

Ey, Olatog‘, Olatog‘,

Oq bulut qalqib ko‘chgan yer!

291

Lekin Doniyorning shu bir og‘iz kuylashida ham

qandaydir bir joziba, nafosat borligi aniq sezilib turardi.

Ha, ovozi ham yaxshi edi.

«Qoyilman!» — deb qo‘ydim ichimda hayratlanib.

Jamila ham qichqirib yubordi.

— Iye, durustsan-ku, ilgari qayerda yurgan eding?

Qani ayt, yaxshilab ayt!

Doniyor miq etmay kelaverdi. Oldimizda daradan

vodiyga chiqadigan joy oqarib ko‘rinardi, o‘sha tomondan

shabada esardi. Doniyorning hali boshlagan kuyini

yana davom ettirishini sabrsizlik bilan kutardim.

Doniyor yana kuylay boshladi, men o‘zimda yo‘q quvonib

ketdim.

Doniyor avvaliga tortinib-tortinib sekin kuylay boshladi.

Ammo bora-bora ovozini baralla qo‘yib, erkin ayta

boshladi, uning ashulasi darada qo‘ng‘iroqdek yangrab,

uzoq-uzoqlardagi qoyalarda aks sado berdi. Doniyorning

qo‘ng‘iroqdek ovozigina emas, balki kuyning ohanraboligi,

jo‘shqin his-tuyg‘ularga boyligi ham kishini

maftun etardi. Buning nimaligini aqlim sig‘dira olmay

lol bo‘lib qoldim: bu ashulachining ovozimi yo bo‘lmasa

yurakdan qaynab chiqayotgan boshqa bir narsami? Kishi

qalbining eng nozik torlarini chertib, unda ezgu niyatlar

uyg‘otayotgan bu nima o‘zi? Rostini aytsam, bu savolga

hozir ham javob bera olmayman.

Qani endi, qo‘limdan kelsa-yu, bularning hammasini

qog‘ozga bitib o‘tirmay, iloji bo‘lsa o‘sha ajoyib kuyning

o‘zginasini kuylab bersam.

Unda deyarli so‘z yo‘q, lekin bu kuy so‘zsiz ham

samimiy sof niyatli qalb egasining butun quvonchi, umidorzulari

va tilaklarini ifodalab berardi. Men umrim

bino bo‘lib bunday kuyni eshitgan emasman. U qirg‘izchaga

ham, qozoqchaga ham o‘xshamasdi, biroq bu

kuyga azaldan bir-biriga qondosh-jondosh bo‘lgan

qirg‘iz bilan qozoq xalqining kuylaridagi eng nafis, eng

dilrabo ohanglar singdirilgandek bo‘lib tuyulardi. Bu kuy

goh qirg‘iz tog‘laridek baland-balandlarga parvoz qilsa,

goh poyoni yo‘q qozoq dalalaridek uzoq-uzoqlarga

taralardi. «Yo tavba, Doniyorni shunchalik ashulachi

deb kim o‘ylagan edi?!» — dedim men o‘zimga o‘zim.

292

Darani bosib o‘tib keng dalaga chiqqanimizdan keyin

Doniyorning ashulasi qanot yozib, yana ham kuchliroq

yangradi. Bu dilrabo kuy bir-biriga ulanib, bir-biri bilan

almashinib borardi. Bugun Doniyorga nima bo‘ldi,

tinchlikmi o‘zi, hech narsani tushuna olmasdim. Go‘yo

u o‘sha kunni, shu damni ko‘pdan beri orziqib kutgandek,

qalbidagi butun sir-asrorini to‘kib soldi. Doniyorning

nima uchun merov odamday elga kulgi bo‘lib yurganini,

nima uchun kechqurunlari Qorovultepaga chiqib

olib yolg‘iz o‘yga cho‘mib o‘tirganini, nima uchun kishi

ilg‘amas tovushlarga quloq osganida, qoshlari chimirilib,

ko‘zlari quvonchga to‘lganini endi bir qadar tushuna

boshlagan edim. U qalbida yuksak insoniy muhabbat

tug‘yon urgan bir inson edi! Menimcha, uning sevgisi

biror kishiga ishqi tushib, o‘sha odamga ato qilingan

sevgi emas, balki insonni yaratib, uni kamolga yetkazgan

keng olamga, yorug‘ dunyoga bo‘lgan cheksiz, jo‘shqin

sevgi edi! Ha, u bu sevgini o‘z qalbida ardoqlab saqlagan,

ana shu sevgi bilan yashagan edi. Agar u shunday

yuksak qalb egasi bo‘lmay, didi past, yuragi muz bir

kishi bo‘lganda edi, tabiat uni qanchalik iste’dodli qilib

yaratgan bo‘lmasin, baribir, u bunchalik kuylay olmas

edi.

Doniyorning kuyi tungi dasht ustida yana jo‘sh urib,

mudroq dalani uyg‘otayotgandek bo‘lardi. Keng, bepoyon

dala o‘zi yaratib, o‘zi ardoqlab o‘stirgan qadrdon

kuychisining ashulasiga jim quloq solardi.

Doniyor yana ancha vaqtgacha kuylab keldi. Avgust

tuni uning ashulasiga mahliyo bo‘lgandek jim quloq

solardi. Hatto otlar ham go‘yo maroqli kuyni buzishdan

qo‘rqqandek yurishini sekinlashtirgandi. Kishiga cheksiz

orom baxsh etib, zavq-shavq bilan kuylab kelayotgan

Doniyor ayni avjiga chiqqanda, birdan jim bo‘lib, otlarni

choptirib ketdi. O‘zimcha, Jamila yana uning orqasidan

ergashsa kerak, deb o‘ylab, men ham hozirlanib turdim-

u, biroq Jamila boshini quyi solgancha chuqur xayolga

cho‘mib, qimir etmay o‘tirardi. U havoda uchib yurgan

ashula sadolariga hamon quloq solayotgandek edi.

Doniyor shu bo‘yi to‘xtamay, birozdan so‘ng ko‘zdan

g‘oyib bo‘ldi. Biz to ovulga yetguncha og‘iz ochmadik.

293

Ba’zida kishi o‘z dardini so‘z bilan ifodalashga ojiz bo‘lib

qoladi.

Shu kundan boshlab hayotimizda qandaydir bir

o‘zgarish yuz bergandek bo‘ldi. Endi ko‘nglim allaqanday

yaxshi narsalarni qo‘msab, yuragim g‘alati his-hayajonlarga

to‘lib, o‘zimdan o‘zim xursand bo‘lib yurdim.

Ertalab xirmondan jo‘nab, stansiyaga kelib, g‘allani topshirib

bo‘lgach, Doniyorning sehrli ashulasini qachon

eshitarkinmiz, deb ketishga shoshilar, o‘sha damni sabrsizlik

bilan kutar edik.

Uning ashulasi yurak-yuragimga singib, qayerga bormay,

qayerda turmay, qulog‘im tagida jaranglayotgandek

bo‘lardi.

Tong saharda turib, yalangoyoq, yalangbosh shabnam

tushgan bedazor orqali o‘tloqdagi tushovlangan

otlarning oldiga borayotganimda ham kuy menga hamroh

bo‘lardi. Tog‘ orqasidan mo‘ralab ko‘tarilgan

quyosh xuddi mening quvonchimga sherik bo‘lgandek

jilmayib nur sochardi.

Oltin donalari kabi keksa xirmonchilarning panshaxalaridan

sachrab tushayotgan bug‘doy donalarining

mayin shildirashida ham, ko‘kda parvoz qilib yurgan

yolg‘iz kalxatning qanot qoqishida ham, xullas, ko‘rib,

uqib, sezib yurgan narsalarimning hammasidan Doniyorning

kuyi eshitilayotgandek bo‘lardi.

Kechqurun darada arava haydab borayotganimizda

men o‘zimni xuddi boshqa bir olamga kirib borayotgandek

his qilardim. Ko‘zlarimni yumib Doniyorning ashulasiga

quloq solar ekanman, ona suti bilan qonimga

singib, bir qarichligimdan tanish bo‘lgan manzaralar

ko‘z o‘ngimdan birma-bir o‘ta boshlardi: goh ovulning

zumrad osmonidan pag‘a-pag‘a bulutlar suzib o‘tishar,

goh o‘tlab yurgan yilqilar uyuri dukurlashib, kishnashib

yaylovda chopib qolishar, qulunlar kokillarini o‘ynatib

qop-qora ko‘zlarini javdiratganlaricha onalarini qidirishib

qolar, goh suruv-suruv qo‘ylar tepaliklarda o‘tlab

yurishar, goh qoyalardan oqib tushayotgan shalola

oynadek yarqirab ko‘zlarni qamashtirar, dengizdek

mavjlanib yotgan qamishzorlar orasiga cho‘kib borayotgan

quyoshni lolarang ufq sari yo‘rtib borayotgan yolg‘iz

294

otliq mana hozir qo‘li bilan ushlab oladigandek bo‘lib

tuyulardi, keyin o‘zi ham quyosh bilan birga butalar

orasiga kirib g‘oyib bo‘lardi.

Mana shularning barisini Doniyor kuyga solib, ko‘z

o‘ngimda yorqin gavdalantirib, sermazmun keng olamning

butun zeb-ziynatini, ko‘rkini ochib ko‘rsatdi.

«Yopiray, bularning barini u qayerdan o‘rgandi ekan»,

deb hayron bo‘laman. O‘zimcha, chet yerlarda ko‘p yillar

sarson-sargardon bo‘lib, o‘z el-yurtini ko‘rish ishtiyoqi

bilan yashagan, shu quvonchli damni intizorlik bilan

kutgan odamgina o‘z ona tuprog‘iga shunchalik mehr

qo‘yishi, uni shu qadar seva olishi mumkin, degan fikrga

keldim. Doniyorning bu kuylarini tinglar ekanman,

uning boshpana izlab o‘tkazgan mashaqqatli yetimlik

yillarini ham, qonli jang maydonlarida bosib o‘tgan

yo‘llarini ham ko‘z oldimga keltirar edim. Ehtimol,

uning ona-Vatan haqidagi jo‘shqin kuylari o‘shanda

tug‘ilgandir. Doniyorning ashulalarini tinglab o‘tirib,

inson bolasi o‘z ona tuprog‘ini shunchalik seva olganligi

uchun ham tiz cho‘kib, o‘sha tuproqni xuddi o‘z

onangdek quchoqlab o‘pging keladi. Ana shunda, birinchi

marta yuragimda qandaydir yangi bir his uyg‘onib,

qalbimni o‘rtab, qani endi o‘sha yerning muqaddasligini,

uning ko‘rkini Doniyorchalik seza bilsam, seva bilsam,

uning madhiyasini Doniyorchalik tarannum qilolsam,

degan bir havas uyg‘onganligini sezdim. Nimanidir

orziqib kutardim, lekin nimaligini o‘zim ham bilmasdim.

Bunga ham xursand, ham xunob bo‘lardim.

O‘shanda menda rassomlik san’atining ilk kurtaklari

paydo bo‘lganini, kelajakda hayotni bo‘yoqlar, suratlar

orqali tasvirlashga havas uyg‘onayotganini bilmagan

ekanman.

Men bolaligimdan surat solishni yaxshi ko‘rardim,

bolalar o‘qish kitoblaridan ko‘chirib solgan rasmlarimni

ko‘rishib: «Voy, xuddi o‘zi-ya!» deyishardi. Muallimlarimiz

ham maktab devoriy gazetasini menga topshirishar

edi. Lekin keyinchalik surat solishni bir chekkaga

yig‘ishtirib qo‘yishga to‘g‘ri keldi. Urush boshlanib,

akalarim armiyaga ketgach, men o‘qishni tashlab, o‘z

tengqurlarim qatori kolxozda ishlay boshladim, o‘sha

295

vaqtlarda surat solmoq kimning esiga kelardi, deysiz.

Kelajakda rassom bo‘laman, degan o‘yim yo‘q edi,

ammo Doniyorning kuylari meni hayajonlantirib, hayotning

butun go‘zalligini sezishga ilhomlantirdi...

Jamilaning o‘zgarib ketganini aytmaysizmi! Oldingi

sho‘x, hazilkash, gapga chechan kelindan go‘yo asar

ham qolmagandek edi. Uning o‘ynoqi o‘tkir ko‘zlari

endi go‘yo bulutli kundagi quyosh singari negadir

g‘amgin boqardi. Yo‘lda ketib borayotganimizda Jamila

doimo chuqur o‘yga tolar, lablarida bilinar-bilinmas

tabassum o‘ynab, u faqat o‘zigagina ma’lum bo‘lgan

allaqanday latif bir narsadan huzur qilayotgandek,

undan suyunayotgandek tuyulardi. Ba’zan esa, aksincha,

xayolini bir narsa buzgandek, qopni aravadan yelkasiga

silkib olib, shu turganicha qotib qolardi. U shu turishida,

go‘yo quturib oqayotgan suvga duch kelib, o‘tishini

ham, o‘tmasligini ham bilmay lol bo‘lib turgan odamga

o‘xshardi. Doniyorga esa u nima uchundir yaqin yo‘lamay,

uning ko‘ziga tushishdan qochib, chetlab yurdi.

Jamila o‘zini uni avvalgidek nazarga ilmayotgandek qilib

ko‘rsatishga qanchalik urinmasin, oxiri bir kuni sabri

chidamay xirmonda Doniyorga gap otdi:

— Ustingdagi ko‘ylagingni yechsang bo‘lardi. Yuvib

berardim.

Ko‘ylakni soyga olib borib yuvdi-da, quritish uchun

yozib qo‘yib, burishgan joylarini tekislagan bo‘lib, uni

ancha vaqtgacha mehr bilan siladi. Ko‘ylakning to‘zigan

joylarini quyoshga tutib ma’yus tikilar, nimadandir

koyingandek boshini chayqab qo‘yardi...

Jamila ish bilan alahsirab, unga sir boy bermaslikka

harakat qilardi. Lekin xirmonda qolib, qo‘li ishdan

bo‘shadi deguncha, Jamila o‘tirgani joy topolmay

kalovlanib qolardi. Bekorchilikdan nima qilarini bilmagan

odamdek shu o‘rtada aylanib yurar, so‘ngra xirmon

sovurayotganlarning yoniga borar, ularga yordamlashmoqchi

bo‘lib, uch-to‘rt kurak g‘alla tashlardi-da, keyin

birdan kurakni chetga irg‘itib, somon g‘arami oldiga

ketardi. U dam olmoqchi bo‘lgandek g‘aram soyasiga

o‘tirardi-yu, go‘yo yakka-yolg‘iz o‘tirishdan qo‘rqqandek

meni chaqiradi:

296

— Bu yoqqa kel, kichkina bola!

Men, yangam hozir menga butun sir-asrorini ochib,

yuragidagi dardini aytsa kerak, deb kutardim. Lekin u

hech narsa aytmas, erkalatib boshimni o‘z tizzasiga

qo‘yardi-da, o‘zi olis-olislarga uzoq tikilgancha qaltiragan

issiq kaftlari bilan sochimni, yuzimni sekin-sekin

silardi. Men yangamning tashvishli, g‘amgin chehrasiga

qarar ekanman, negadir o‘zimni unga o‘xshatardim.

Chunki uning ham qalbini allaqanday bir hissiyot

o‘rtayotganini, uning ham yuragida yangi umid-orzular

uyg‘ona boshlaganini sezib qolgandim. Nazarimda,

Jamila bu otashin hisni qalbidan chiqarib tashlashga urinayotgandek

bo‘lardi. Biroq o‘z sevgisini tark etolmay,

uning barcha zahmatlariga chidashga majbur bo‘lardi.

Men ham unga o‘xshab, bir ko‘nglim Jamila Doniyorni

sevsa yaxshi bo‘lardi, desa, bir ko‘nglim, sevmagani

yaxshi, derdi. Axir, ming qilsa ham kelinimiz-ku,

akamning xotini-ku! Uni birovga qanday ravo ko‘ray!

Biroq bu xil fikrlarni darrov xayolimdan chiqarib tashlashga

harakat qilardim. Jamilaning tizzasiga bosh qo‘yib

yotib, uning sal ochilgan g‘uncha lablariga, yosh to‘la

shahlo ko‘zlariga termilib qarash menga dunyo-dunyo

rohat bag‘ishlar edi. Jamila o‘shanda naqadar go‘zal,

naqadar latofatli edi. Qalbining naqadar pok, beg‘uborligi,

o‘y-xayollarining naqadar teran, yorqin ekanligi

uning nur yog‘ilib turgan chehrasidan ko‘rinib turardi.

O‘sha kezlarda men shularning hammasini o‘z ko‘zim

bilan ko‘rib yurgan bo‘lsam ham, ammo tub mohiyatiga

uncha tushunib yetmagan edim. Lekin hozir oradan

qancha vaqtlar o‘tib ketganidan keyin o‘sha voqealarni

eslab, ko‘pincha o‘zimga o‘zim savol beraman: balki

sevgi degan narsa inson har tomonlama kamolotga yetib,

aql-idroki to‘lgandan keyin paydo bo‘ladigan bir

tuyg‘umikin? Bu ham shoir yoki rassom ilhomiga o‘xshab

insonga kuch-qudrat bag‘ishlab, yangi orzu-umidlar,

istiqbol sari yetaklovchi bir kuch emasmikin?

Ehtimol, oshiqlikning butun siri ham shundadir. Jamilaning

yuziga qarab, ba’zi paytlarda o‘zim ham hishayajonlariga

sherik bo‘lgandek, qandaydir sirli bir narsa

297

yuragimga quvonch bag‘ishlagandek bo‘lar edi. O‘rnimdan

sapchib turib, yugurgim kelar, ovul chetidagi keng

dalaga chiqib yuragimga g‘ulg‘ula solayotgan tashvish

bilan quvonchning siri nimadaligini yer va samodan

qichqirib so‘ragim kelardi. Bir kun men bu savolimga

javob topgandek bo‘ldim.

Kunlardan birida biz stansiyadan ovulga qaytib

kelayotgan edik. Qosh qorayib qolgandi. Ko‘kni uning

vodiy bo‘ylab yangragan ashulasigina buzardi. Jamila

ikkovimiz uning orqasidan borardik. Doniyorning ashulasi

bu safar negadir yolg‘izlik dard-alamlarini ifoda qilgandek

juda mungli eshitilib, kishi qalbini poralar edi.

Ko‘zimga qaynoq yosh kelib, tomog‘imga bir narsa tiqilgandek

bo‘ldi. Jamila bu safar qo‘llarini Doniyor tomon

uzatib, unga yaqin bordi-da, aravaga suyanib, boshini

quyi solganicha indamay ketaverdi. Doniyorning ovozi

tobora kuchayib, tungi dashtda yangidan to‘lqinlana

boshlaganda Jamila qaddini rostlagancha aravaga

sakrab chiqib oldi. U Doniyor bilan yonma-yon o‘tirdida,

qimirlashdan qo‘rqqandek, qo‘lini ko‘ksiga qovushtirgancha

qotib qoldi. Qani bu yog‘i nima bo‘larkin,

degandek, men ham ulardan ko‘zimni uzganim yo‘q.

Jamilaning chiqib o‘tirganini Doniyor payqamadi shekilli,

unga qaramay kuylayverdi. Birozdan so‘ng Jamila

qo‘llarini asta-sekin Doniyorning yelkasiga tashladi-da,

unga suyanib, boshini yelkasiga qo‘ydi. Shunda

Doniyorning tovushi bir zum titradi-yu, keyin yana ham

kuchayib, qo‘ng‘iroqdek yangradi. U sevgi haqida kuylardi.

Tong otib, gullagan vodiy yuzidan qora parda ko‘tarilganda,

men o‘sha keng dala o‘rtasida sevishgan ikki

yoshni ko‘rdim.

Ular menga hech nazar solmasalar ham ko‘z ostida

qarab, sehrlangandek ergashib borardim. Sevishganlar

men bilan ishi bo‘lmay, faqat menigina emas, balki

butun borliqni ham unutib yuborgandek, jonga orom

beruvchi kuy oqimida chayqalib, bir-biriga termilishib

sekin borishardi. Nazarimda, Doniyor bilan Jamila

butunlay boshqacha bo‘lib qolgandek edi.

298

Bular menga ilgari ko‘rmagan-bilmagan qandaydir

yangi, baxti kulib boqqan kishilar edi.

Ha, ularning biri, ko‘zi qorong‘ida o‘tdek yonib, eski

ko‘ylagining yoqasini ochib yuborib, dala-dashtga yangroq

kuy taratib borayotgan Doniyor edi.

Ha, ikkinchisi, Doniyorga erkalanib jimgina o‘tirgan

mening yangam Jamila edi! Uning kipriklarida sevinch

yoshlari miltirar, yuzida baxt nuri porlar edi.

Chinakam baxt shu emasmi? Doniyor o‘zidagi ona-

Vatanga, yorug‘ dunyoga bo‘lgan otashin, yuksak mehrmuhabbatini

ham, ana shu ulug‘ sevgi tug‘dirgan dilrabo

kuyni ham Jamilaga tortiq etdi. U Jamila uchun, Jamila

haqida kuylardi. Axir baxt degani shu emasmi?! Ularga

yuragimdan baxt-saodat tiladim. Doniyorning kuylari

meni yana hayajonga soldi-da, birdan, kutilmaganda

miyamga g‘alati bir fikr keldi: «Men ularning suratini

chizaman!» — dedim o‘zimcha va go‘yo nodir bir narsa

topib olganday o‘zimda yo‘q suyunib ketdim. Lekin shu

zahoti, o‘z fikrimdan cho‘chib ketdim: «Bu ish mening

qo‘limdan kelarmikin, eplay olarmikanman?» Lekin

orzu-istak qo‘rquvdan kuchli keldi. «Ha, men ularning

suratini albatta chizaman, men ularni xuddi hozirgidek

baxtiyor qilib tasvirlayman!» — derdim...

Doniyorning ashulasi birdan nima uchundir uzilib

qoldi. Bunday qarasam, Jamila Doniyorni mahkam

quchoqlab, uni bag‘riga bosib olgan ekan. Biroq shu

zahotiyoq nimadandir cho‘chigandek tisarilib, aravadan

sakrab tushdi. Doniyor shoshib qolganidan tizginni tortib

aravani to‘xtatdi. Jamila teskari qaragancha yo‘lning

qoq o‘rtasida serrayib turib qoldi, so‘ng boshini shartta

burdi-da, yig‘i aralash:

— Nega qaraysan? Menda nimang bor? Qarama menga,

aravangi hayda, jo‘na! — dedi-da, orqada qolgan

aravasi tomon ketdi. Men lol bo‘lib, og‘zimni ochib qolgan

ekanman, yangam meni ham koyib berdi:

— Xo‘sh, sen-chi, sen nega angrayib turibsan, aravangga

min! Boshimga bitgan balo bo‘ldilaring-da!

Albatta, chuqurroq o‘ylagan odam Jamilaning rostdan

ham iztirob chekayotganini izohsiz ham tushunar

299

edi: ko‘z ochib ko‘rgan eri Saratov gospitalida yotsa,

yaqinda qaytib boraman desa, axir bu oson gapmi? Men

hech narsa to‘g‘risida o‘ylagim kelmasdi. Men o‘zimdan

ham, Jamiladan ham xafa bo‘ldim, agar Doniyorning

bundan keyin ashula aytmasligini, uning ovozini boshqa

eshitmasligimni aniq bilsam, Jamiladan butun vujudim

bilan nafratlangan bo‘lardim...

Lekin ertalab juda xursand bo‘lib turdim, ko‘nglim

musaffo tong singari ravshan, quvonchga to‘la edi. Ha,

men Jamila bilan Doniyorning suratini chizaman. Lekin

«o‘xshata olarmikanman?» degan gumon butun miyamni

chulg‘ab olgandi.

... Kechagi ajoyib manzara, Doniyor bilan Jamilaning

aravada yonma-yon o‘tirganlari sira ko‘z o‘ngimdan

ketmasdi. Go‘yo hayotning eng go‘zal bir lavhasini

qo‘limda ushlab turgandek bo‘lardim. O‘sha ajib bir

lavha butun fikri-yodimni band qilgan edi. O‘ylagan

maqsadimga yetmagunimcha jonim tinch topmaydigandek

edi. Xirmondagi hisobchining qalin bir varaq

qog‘ozini o‘g‘irlab olib, g‘aram orqasiga yashirib, g‘alla

sovuradigan kurak ustiga qo‘yganimda yuragim chiqib

ketayotgandek dukillab bo‘g‘zimga tiqildi. Otam meni

birinchi marta ot ustiga mingizganidagi kabi «bismillo!»

dedim-da, qalamni qog‘ozga tekkizdim. Ana-mana

deguncha Doniyorning qiyofasini qog‘ozga chiza boshladim.

Lekin bu hali mukammal bo‘lmagan, shunchaki

o‘rgamchikka chizilgan surat edi. Lekin Doniyorning

qomati ancha o‘ziga o‘xshay boshlaganidan boshim

ko‘klarga yetib, qayerdaligimni, nima ish qilayotganimni

ham unutib qo‘ydim. O‘sha avgust tuni, yastanib yotgan

bepoyon dala qog‘oz betida jilolanganidek, Doniyorning

dilrabo kuyi hozir ham qulog‘im ostida jaranglab turgandek

bo‘ldi. Ko‘z o‘ngimda soldatcha ko‘ylagining

yoqasi ochiq Doniyor bilan uning yelkasiga bosh

qo‘ygan Jamila gavdalandi. Bu mening umrimda birinchi

marta mustaqil chizgan suratim edi! Mana arava,

mana yonma-yon o‘tirishgan Doniyor va Jamila, mana

bo‘sh tashlab qo‘yilgan tizginlar, mana qorong‘ida

sag‘risi zo‘rg‘a ko‘rinib yo‘rtib borayotgan otlar, undan

300

narida biyday dala, uzoq-uzoqlardan yulduzlar miltillaydi...

Ishga shunchalik berilib ketibmanki, kimningdir

tepamga kelib jahl bilan qichqirganidan hushimga

keldim. Qarasam, Jamila ekan:

— Nima balo, kar bo‘lib qoldingmi?

U meni izlab yurgan ekan, shoshganimdan suratimni

berkitishga ham ulgurolmay qoldim.

— Bug‘doyni allaqachon yuklab bo‘ldik, bir soatdan

beri qichqiramiz-a, ovozing chiqsa-chi!.. Qo‘lingdagi

nima? — deb Jamila suratni mendan torib oldi va «Bu

nima qiliq!» deb avzoyi buzilib qog‘ozga termilganicha

qoldi.

O‘shanda xijolatdan juda mulzam bo‘ldim. Jamila

suratga uzoq tikilib turdi-da, keyin yoshlangan ko‘zlari

bilan menga ma’yus boqib:

— Shuni menga bergin-a, kichkina bola! — dedi u

sekingina. — Sendan menga yodgor...

Jamila surat solingan qog‘ozni ikki buklab qo‘yniga

solib qo‘ydi...

1. «Jamila» qissasidan olingan parchadan Jamila

obrazi va xarakterini ochib beradigan qismini qayta

o‘qing. Yodingizda qolganicha so‘zlab bering.

2. Jamila bilan Usmon orasidagi suhbatni qayta

o‘qing. Jamilaning: «Bunday kishilar ko‘nglingdagini

bilarmidi... Buni hech kim bilmaydi», degan xulosasiga

munosabat bildiring.

3. Jamila bilan Doniyorning ko‘ngil izhori sahifasini

qayta o‘qing. Ularning bir-birlarini g‘oyibdan

sevishlaridagi hamohanglikka munosabat bildiring.

4. Doniyor bilan Jamilaning suratini chizayotgan

«kichkina bola» holatini tasavvur qilishga urinib ko‘ring.

5. Sizni shuncha to‘lqinlantirgan asarni bino etgan

adibning o‘z qahramonlari tuyg‘ulari va holatini ifodalashdagi

mahorati haqida biror narsa deya olasizmi?

6. Qissa va uning qahramoni Jamila haqidagi

mulohazalaringizni qog‘ozga tushirib, taqriz-insho

yozing.

301

M U N D A R I J A

ONA TILI

So‘zboshi . . . . . . . . . . . . . . . . . . . . . . . . . . . . . . . . . . . 4

ONA TILIM — JON-U DILIM

Tafakkur va til. . . . . . . . . . . . . . . . . . . . . . . . . . . . . . 5

So‘z deganda nima tushuniladi . . . . . . . . . . . . . . . . . . . 8

Nutqiy faoliyat . . . . . . . . . . . . . . . . . . . . . . . . . . . . . . 11

O‘zbek tilining taraqqiyoti . . . . . . . . . . . . . . . . . . . . . . 13

O‘zbek tili — davlat tili . . . . . . . . . . . . . . . . . . . . . . . . 16

TO‘G‘RI YOZISH — SAVODXONLIK ASOSI

Talaffuz va imlo . . . . . . . . . . . . . . . . . . . . . . . . . . . . . . . 19

Unli tovushlar talaffuzi va imlosi . . . . . . . . . . . . . . . . 19

Qo‘sh unlilar . . . . . . . . . . . . . . . . . . . . . . . . . . . 26

Undosh tovushlar talaffuzi va imlosi . . . . . . . . . . . . . . . 27

Qo‘sh undoshlar . . . . . . . . . . . . . . . . . . . . . . . . . . . . 40

Asos va qo‘shimchalar imlosi . . . . . . . . . . . . . . . . . . . . . . 42

Qo‘shma va juft so‘zlar imlosi . . . . . . . . . . . . . . . . . . . . . 48

Bosh harflar va qisqartma so‘zlar imlosi . . . . . . . . . . . . 53

Bo‘g‘in ko‘chirilishi . . . . . . . . . . . . . . . . . . . . . . . . . . . . . 55

Tinish belgilari imlosi . . . . . . . . . . . . . . . . . . . . . . . . . 57

SO‘Z ICHRA MUDOM AQL YASHIRINDUR

So‘zning to‘g‘ri va ko‘chma ma’nosi . . . . . . . . . . . . . . . . . 62

So‘z tanlash va qo‘llash . . . . . . . . . . . . . . . . . . . . . . . . . . 65

So‘z ma’nosining taraqqiyoti . . . . . . . . . . . . . . . . . . . . . . 67

Ma’nodosh, shakldosh va zid ma’noli so‘zlar tavsifi . . . . . . . 70

So‘zlarda hissiy-ta’siriy munosabat ifodasi . . . . . . . . . . . . . . 74

IFODA ANIQLIGI — FIKR RAVSHANLIGI

Gap va sintaktik aloqa vositalari . . . . . . . . . . . . . . . . . . 77

Matn turlari. Dialog matni . . . . . . . . . . . . . . . . . . . . . . . 80

Tavsifiy matn . . . . . . . . . . . . . . . . . . . . . . . . . . . . . . . . . 83

Nutq uslublari va ularning imkoniyatlari . . . . . . . . . . . . . 86

Matnni kengaytirish yo‘llari . . . . . . . . . . . . . . . . . . . . . . 96

Matnni qisqartirish yo‘llari . . . . . . . . . . . . . . . . . . . . . . . . 99

302

ADABIYOT

So‘zboshi . . . . . . . . . . . . . . . . . . . . . . . . . . . . . . . . . . 102

XALQ OG‘ZAKI IJODI – BEBAHO BOYLIK

Rustamxon (dostondan parcha) . . . . . . . . . . . . . . . . . . . 103

Nazariy ma’lumot. Doston haqida . . . . . . . . . . . . . . . . . 116

QADIMIY ADABIY YODGORLIKLAR — MA’NAVIYAT DURDONALARI

Avesto . . . . . . . . . . . . . . . . . . . . . . . . . . . . . . . . . . . . 117

Ikkinchi fargard . . . . . . . . . . . . . . . . . . . . . . . . . . . . 122

Uchinchi fargard . . . . . . . . . . . . . . . . . . . . . . . . . . . . 126

O‘rxun-Enasoy obidalari . . . . . . . . . . . . . . . . . . . . . . . 128

To‘nyuquq bitigi . . . . . . . . . . . . . . . . . . . . . . . . . . . . . 131

ILDIZNI BILISH O‘ZLIKNI ANGLASHDIR

Imom Ismoil al-Buxoriy . . . . . . . . . . . . . . . . . . . . . . . . . 137

Al-adab al-mufrad . . . . . . . . . . . . . . . . . . . . . . . . . . . 139

Nazariy ma’lumot. Hadis haqida . . . . . . . . . . . . . . . . . 143

Ahmad Yassaviy . . . . . . . . . . . . . . . . . . . . . . . . . . . . . 144

«Devoni hikmat»dan namunalar . . . . . . . . . . . . . . . . . 147

Nazariy ma’lumot. Hikmat haqida . . . . . . . . . . . . . . . . 150

Najmiddin Kubro . . . . . . . . . . . . . . . . . . . . . . . . . . . . 151

Ruboiylardan namunalar . . . . . . . . . . . . . . . . . . . . . . 155

Jaloliddin Rumiy . . . . . . . . . . . . . . . . . . . . . . . . . . . 157

Ruboiylar . . . . . . . . . . . . . . . . . . . . . . . . . . . . . . . . . 159

Alisher Navoiy . . . . . . . . . . . . . . . . . . . . . . . . . . . . . . 161

Layli va Majnun (dostondan boblar) . . . . . . . . . . . . . . 166

Jahon Otin Uvaysiy . . . . . . . . . . . . . . . . . . . . . . . . . . . 186

G‘azal . . . . . . . . . . . . . . . . . . . . . . . . . . . . . . . . . . 187

Chistonlar . . . . . . . . . . . . . . . . . . . . . . . . . . . . 188

XX ASR ADABIYOTI NAMUNALARI

Hamza Hakimzoda Niyoziy . . . . . . . . . . . . . . . . . . . . . 189

Boy ila xizmatchi (dramadan parcha) . . . . . . . . . . . . . . 190

E. Vohidov . . . . . . . . . . . . . . . . . . . . . . . . . . . . . . . . 198

Ruhlar isyoni (dostondan parcha) . . . . . . . . . . . . . . . . 200

O‘. Hoshimov . . . . . . . . . . . . . . . . . . . . . . . . . . . . . . . 208

Bahor qaytmaydi (qissadan boblar) . . . . . . . . . . . . . . 213

A. Oripov . . . . . . . . . . . . . . . . . . . . . . . . . . . . . . . . . 237

Sen bahorni sog‘inmadingmi . . . . . . . . . . . . . . . . . . . . 239

Birinchi muhabbatim . . . . . . . . . . . . . . . . . . . . . . . 240

Tohir Malik . . . . . . . . . . . . . . . . . . . . . . . . . . . . . . . 242

Alvido, bolalik (qissadan parcha) . . . . . . . . . . . . . . . 244

Muhammad Yusuf . . . . . . . . . . . . . . . . . . . . . . . . 259

Jayron . . . . . . . . . . . . . . . . . . . . . . . . . . . . . . . . 260

303